_ Capitolul | 
In care o fac să dispară din greşeală pe profesoara de algebră 
pregătitoare 


Uitaţi cum stă treaba, nu eu am cerut să nu semizeu. 

Dacă citiţi această carte pentru că vă gândiţi c-aţi putea fi un 
semizeu, vă dau un sfat: închideţi-o chiar acum. Credeţi 
minciuna pe care v-au spus-o părinţii despre naşterea voastră şi 
încercaţi să duceţi o viaţă normală. 

E periculos să fii semizeu. Şi înfricoşător. De cele mai multe 
ori, ajungi să mori în chinuri şi umilinţă. 

Dacă sunteţi nişte puşti normali şi citiţi cartea asta pentru că 
vă închipuiţi că e pură ficţiune e minunat. Citiţi mai departe. Vă 
invidiez că puteţi crede că nimic din toate acestea nu s-a 
întâmplat cu adevărat. 

Dar dacă vă recunoaşteţi în aceste pagini, dacă vă tulbură, 
opriţi-vă imediat din lectură. S-ar putea să fiţi de-ai noştri. Şi, 
odată ce ştiţi asta, e doar o chestiune de timp până când vor 
simţi şi ei şi vor veni după voi. 

Să nu ziceţi că nu v-am avertizat. 

Mă numesc Percy Jackson. 

Am doisprezece ani. Până acum câteva luni, eram elev la 
Academia Yancy, o şcoală particulară cu internat, pentru copii cu 
probleme, situată în nordul statului New York. 

Sunt un copil cu probleme? 

Da. S-ar putea spune asta. 

Aş putea-o dovedi pornind de la orice moment al vieţii mele 
scurte şi mizerabile, dar lucrurile s-au înrăutățit cu adevărat în 
luna mai, anul trecut, când am făcut o excursie cu clasa în 
Manhattan - douăzeci şi opt de copii zănateci şi doi profesori, 
într-un autobuz şcolar galben, mergând la Muzeul Metropolitan 
de Artă ca să se uite la antichităţi greceşti şi romane. 

Ştiu că sună a tortură. Cele mai multe excursii de la Yancy aşa 
şi erau. 

Dar ne însoțea în această călătorie domnul Brunner, 
profesorul nostru de latină, aşa că eu, unul, aveam ceva 
speranţe. 

Domnul Brunner era un tip la vârsta a doua, imobilizat într-un 
scaun cu rotile. Avea părul rar, o barbă încâlcită şi o jachetă de 
tweed uzată, care mirosea întotdeauna a cafea. N-aţi fi zis că e 


un tip cool, dar ne spunea poveşti şi glume şi ne lăsa să ne 
jucăm la ore. Avea şi o minunată colecţie de arme şi armuri 
romane, aşa că era singurul profesor la ora căruia nu 
adormeam. 

Speram ca această călătorie să meargă bine. Cel puţin, 
speram ca măcar o dată să nu intru în vreo încurcătură. 

Da' ştiu că m-am înşelat! 

Vedeţi voi, în excursii mi se întâmplă lucruri rele. Cum s-a 
întâmplat în clasa a cincea, când am vizitat câmpul de luptă de 
la Saratoga şi am avut un accident cu un tun din timpul 
Războiului de Independenţă. Nu ochisem spre autobuzul şcolii, 
dar, desigur, m-au exmatriculat oricum. Şi înainte de asta, într-a 
patra, când am făcut un tur în spatele bazinului cu rechini de la 
Marine World, am atins o manetă greşită şi clasa noastră a făcut 
o baie neplanificată. Şi mai înainte, când... Ei bine, cred că v-aţi 
prins. 

Dar în această călătorie eram hotărât să fiu cuminte. 

Tot drumul până în oraş, a trebuit s-o suport pe Nancy Bobofit, 
o roşcată pistruiată, cleptomană, care îi arunca în ceafa lui 
Grover, prietenul meu cel mai bun, bucăţi dintr-un sendviş cu 
unt de arahide şi ketchup. 

Grover era o ţintă uşoară. Un sfrijit. Plângea când se enerva. 
Cred că rămăsese repetent de câteva ori, pentru că era singurul 
elev de clasa a şasea cu acnee şi un început vag de barbă. Mai 
presus de toate, era schilod. Şi avea scutire pe viaţă de la ora de 
educaţie fizică, pentru că avea probleme la musculatura 
picioarelor. Avea un mers ciudat, de parcă l-ar fi durut fiecare 
pas, dar nu vă lăsaţi păcăliţi. Ar fi trebuit să-l vedeţi cum alerga 
când se servea la prânz enchiladal. 

Deci spuneam că Nancy Bobofit arunca în el cu bucățele de 
sendviş, care rămâneau în părul lui castaniu, ondulat, şi ea ştia 
că nu-i puteam face nimic, pentru că eram în libertate sub 
supraveghere. Directorul mă ameninţase cu moartea prin 
suspendarea din şcoală, dacă ceva rău, jenant sau chiar uşor 
distractiv s-ar fi întâmplat în această excursie. 

— O omor, am murmurat. 

Grover a încercat să mă calmeze. 

— Nu-i nimic. Îmi place untul de arahide. 

Apoi s-a ferit de o altă bucată din prânzul lui N ancy. 

— Pân-aici! am zis eu. 


Am dat să mă ridic, dar Grover m-a tras înapoi. 
— Eşti sub supraveghere, mi-a amintit el. Ştii cine va fi acuzat 
dacă se întâmplă ceva. 


1 Fel de mâncare mexican, care constă în tortillas umplute cu 
un amestec de legume şi carne tocată, gătite la cuptor, cu 
caşcaval ras deasupra. 


Privind înapoi, îmi doresc s-o fi aranjat pe Nancy Bobofit pe 
loc. Suspendarea din şcoală ar fi fost zero în comparaţie cu 
porcăria în care eram pe punctul de-a intra. 

Domnul Brunner conducea turul muzeului. 

Mergea în faţă, în scaunul cu rotile, ghidându-ne prin galeriile 
mari, cu ecou, pe lângă vechi statui de marmură şi vitrine de 
sticlă pline cu piese de ceramică extrem de vechi, vopsite în 
negru cu portocaliu. 

Eram uimit de faptul că lucrurile astea supravieţuiseră două- 
trei mii de ani. 

Ne-a adunat în jurul unei coloane de piatră înaltă de patru 
metri, având deasupra un sfinx mare, şi a început să ne spună 
că era o piatră de mormânt, o stelă, pentru o fată cam de vârsta 
noastră. Ne-a povestit despre sculpturile de pe părţile laterale. 
Încercam să ascult ce avea de spus, pentru că era destul de 
interesant, dar toată lumea din jur vorbea şi de fiecare dată 
când le spuneam să tacă, celălalt profesor însoțitor, doamna 
Dodds, se uita urât la mine. 

Doamna Dodds era o profesoară de matematică micuță, din 
Georgia, care purta mereu o jachetă din piele neagră, chiar dacă 
avea cincizeci de ani. Părea suficient de dură ca să intre direct 
în dulapul tău cu un Harley. Venise la Yancy la jumătatea anului, 
când fostul nostru profesor de matematică a căzut într-o 
depresie. 

Din prima ei zi, doamna Dodas a îndrăgit-o pe Nancy Bobofit 
şi şi-a dat seama că eu eram un pui de drac. Obişnuia să arate 
cu degetul ei strâmb spre mine şi să spună: „Acum, scumpetepe 
un ton mieros, şi ştiam că urma o lună de detenţie după cursuri. 

Odată, după ce m-a pus să şterg răspunsurile din nişte vechi 
caiete de lucru de matematică până la miezul nopţii, i-am spus 
lui Grover că doamna Dodds nu merită numele de fiinţă umană. 
El m-a privit foarte serios şi mi-a spus: 


— Ai perfectă dreptate. 

Domnul Brunner vorbea despre arta funerară grecească. 

în cele din urmă, Nancy Bobofit a chicotit pe seama tipului gol 
de pe stelă, iar eu m-am întors şi am spus: 

— N-ai de gând să taci odată? 

Vorbisem mai tare decât intenţionasem. 

Întregul grup a râs. Domnul Brunner s-a oprit din povestit şi 
m-a întrebat: 

— Domnule Jackson, ai zis ceva? 

M-am înroşit tot. 

— Nu, domnule, i-am răspuns. 

Domnul Brunner a arătat spre una dintre imaginile de pe 
stelă. 

— Poţi să ne spui ce reprezintă această imagine? 

M-am uitat la sculptură şi m-am simţit uşurat pentru că ştiam. 

— Acesta e Cronosl mâncându-şi copiii, nu-i aşa? 

— Da, a spus domnul Brunner, evident nemulţumit. Şi a făcut 
asta pentru că... 

— Păi... 

Mi-am stors creierii să-mi amintesc. 


1 In mitologia greacă, este conducătorul Titanilor şi tatăl 
zeilor olimpieni. In general, în această carte autorul face uz de 
numele zeităților din panteonul grec. Singurele zeități din 
panteonul roman la care face trimitere autorul sunt cele trei 
Furii/Binevoitoare (care în mitologia greacă se numesc 
Erinii/Eumenide) şi cele trei Parce (Moire, în mitologia greacă). 


— Cronos era zeul-rege, şi... 

— Zeu? a întrebat domnul Brunner. 

— Titan, m-am corectat. Şi... n-avea încredere în copiii săi, 
care erau zei. Deci, ăăă... Cronos i-a mâncat, nu-i aşa? Dar soţia 
sa l-a ascuns pe micul Zeus şi i-a dat în schimb lui Cronos să 
mănânce un bolovan. Şi, mai târziu, când Zeus a crescut, el şi-a 
păcălit tatăl, pe Cronos, să-i vomite pe fraţii şi surorile sale... 

— Câh! a spus una dintre fetele din spatele meu. 

— ... şi a fost o mare bătălie între zei şi Titani, am continuat, 
iar zeii au câştigat. 

Chicote dinspre grup. 

In spatele meu, Nancy Bobofit i-a şoptit unei prietene: 


— De parcă asta ne va folosi cândva. De parcă la angajare ne 
vor zice: „Vă rugăm să explicaţi de ce şi-a mâncat Cronos copiii. 

— Şi la ce, domnule Jackson, ca să reiau excelenta întrebare a 
domnişoarei Bobofit, la ce foloseste asta în viaţa reală? a spus 
Brunner. 

— Te-a prins, a şoptit Grover. 

— Mai taci, a zis Nancy printre dinţi, cu faţa chiar mai roşie 
decât părul. 

Cel puţin fusese prinsă la înghesuială şi Nancy. Domnul 
Brunner era singurul care o prindea spunând lucruri aiurea. 
Urechile lui erau ca un radar. 

M-am gândit la întrebarea lui şi am ridicat din umeri. 

— Nu ştiu, domnule. 


1 Cel mai mare zeu din Olimp, stăpânul absolut al oamenilor 
şi al zeilor. Era considerat zeul cerului şi al trăsnetelor. Fiul lui 
Cronos şi al Rheei, fratele lui Poseidon şi al lui Hades; soţul 
Herei. Locuia în palatul său aflat pe crestele Olimpului, de unde, 
înconjurat de ceilalţi zei, conducea destinele lumii, împărțind 
binele şi răul. Printre simbolurile puterii sale se numără fulgerul, 
vulturul şi stejarul. 


Domnul Brunner m-a privit dezamăgit. 

— Ei bine, primeşti jumătate de punct, domnule Jackson. Zeus 
i-a servit, într-adevăr, lui Cronos un amestec de muştar şi vin 
care l-a făcut să-i dea afară pe ceilalţi cinci copii ai săi, care, 
desigur, fiind zei nemuritori, trăiseră şi crescuseră complet 
nedigeraţi în stomacul Titanului. Zeii şi-au învins tatăl, l-au tăiat 
în bucăţi cu propria-i coasă şi i-au împrăştiat rămăşiţele în 
Tartar, cea mai întunecată parte a Lumii Subpământene. 
Păstrând acelaşi ton optimist, e timpul pentru masa de prânz. 
Doamnă Dodds, vreţi să ne conduceţi înapoi afară? 

Clasa se deplasa în dezordine, fetele ţinându-se de burtă şi 
băieţii împingându-se şi purtându-se ca nişte idioţi. 

Grover şi cu mine eram pe punctul de a-i urma, când domnul 
Brunner m-a strigat: 

— Domnule Jackson! 

Eram sigur că asta urma. 

l-am spus lui Grover să plece. Apoi m-am întors spre domnul 


Brunner. 

— Da, domnule. 

Domnul Brunner avea o privire care te urmărea - nişte ochi 
căprui pătrunzători care păreau să fie vechi de când lumea şi să 
fi văzut totul. 

— Trebuie să afli răspunsul la întrebarea mea, mi-a spus 
domnul Brunner. 

— Despre Titani? 

— Despre viaţa reală. Şi despre cum ceea ce ai învăţat se 
aplică în ea. 

— A... 

— Ceea ce înveţi de la mine, a continuat el, este extrem de 
important. Mă aştept să tratezi aceste informaţii ca atare. Am 
mari aşteptări de la tine, Percy Jackson. 

Aş fi vrut să mă enervez, tipul ăsta chiar exagera. 

Adică, sigur, era destul de mişto în zilele în care organiza 
câte-un turnir, când se îmbrăca în armură romană şi striga: 
„Salutare!“ şi ne provoca, sabie contra cretă, să fugim la tablă şi 
să-i numim pe toţi grecii şi romanii care trăiseră vreodată şi pe 
mamele lor şi pe zeii cărora li se închinaseră. Dar domnul 
Brunner se aştepta să fiu la fel de bun ca toţi ceilalţi, în ciuda 
faptului că eram dislexic şi sufeream de deficit de atenţie şi nu 
obţinusem în viaţa mea un calificativ mai bun decât „suficient”. 
Nu - el nu se aştepta să fiu la fel de bun; el se aştepta să fiu mai 
bun. lar eu pur şi simplu nu puteam învăţa toate acele nume şi 
întâmplări, cu atât mai puţin să le scriu corect. 

Am mormăit ceva despre faptul că o să mă străduiesc, iar 
domnul Brunner a aruncat o privire lungă şi tristă spre stelă, de 
parcă ar fi participat la înmormântarea acelei fete. 

Mi-a zis să ies si să mă duc la masă. 

* 

Clasa se strânsese pe treptele din fata muzeului, de unde 
puteam urmări trecerea pietonilor pe Fifth Avenue. 

Deasupra se pregătea o furtună uriaşă, cu nori mai negri 
decât văzusem vreodată deasupra oraşului. M-am gândit că 
poate are de-a face cu încălzirea globală sau aşa ceva, pentru 
că vremea din tot statul New York fusese ciudată de la Crăciun 
încoace. Fuseseră furtuni mari de zăpadă, inundaţii, incendii 
provocate de trăsnete. N-aş fi fost surprins dacă ar fi fost un 
uragan. 


Nimeni altcineva nu părea să observe. Câţiva băieţi 
bombardau porumbeii cu biscuiţi Lunchables. Nancy Bobofit 
încerca să subtilizeze ceva din poşeta unei doamne şi, desigur, 
doamna Dodds nu vedea nimic. 

Grover şi cu mine ne-am aşezat pe marginea fântânii, departe 
de ceilalţi. Ne gândeam că, poate, dacă faceam asta, lumea nu 
şi-ar fi dat seama că suntem de la şcoala aceea, şcoala de 
ciudaţi rataţi care nu se puteau integra altundeva. 

— Detenţie? a întrebat Grover. 

— Nu, am spus. Nu de la Brunner. Dar aş vrea să mă mai 
slăbească. Adică... nu sunt un geniu. 

Grover a tăcut o vreme. Apoi, când mă gândeam că va face 
un comentariu filozofic profund ca să mă facă să mă simt mai 
bine, a zis: 

— Îmi dai mie, te rog, mărul tău? 

Nu prea aveam poftă de mâncare, aşa că i l-am dat. 

Mă uitam la valul de taxiuri care cobora pe Fifth Avenue şi mă 
gândeam la apartamentul mamei mele, care era doar un pic mai 
spre periferie, faţă de unde ne aflam. 

N-o mai văzusem de la Crăciun. Îmi doream tare mult să sar 
într-un taxi şi să merg acasă. Ea m-ar fi îmbrăţişat şi ar fi fost 
bucuroasă să mă vadă, dar ar fi fost şi dezamăgită. M-ar fi trimis 
înapoi la Yancy, mi-ar fi amintit că trebuie să mă străduiesc mai 
mult, chiar dacă era a şasea mea şcoală în şase ani şi urma, 
probabil, să fiu dat afară din nou. N-aş fi suportat privirea aceea 
tristă pe care mi-ar fi aruncat-o. 

Domnul Brunner şi-a parcat scaunul cu rotile la baza rampei 
pentru persoanele cu handicap. Mânca ţelină şi citea un roman. 
O umbrelă roşie se ridica din spatele scaunului său, facându-l să 
arate ca o măsuţă de cafenea motorizată. 

Tocmai voiam să-mi despachetez sendvişul, când N ancy 
Bobofit a apărut în faţa mea cu prietenele ei urâte - bănuiesc că 
se săturase să fure de la turişti - şi şi-a aruncat prânzul pe 
jumătate mâncat în poala lui Grover. 

— Ups, a zis ea şi a rânjit, scoţându-şi la iveală dinţii strâmbi. 

Avea pistrui portocalii, de parcă cineva i-ar fi pulverizat pe 
faţă cereale Cheetos înmuiate. 

Am încercat să rămân calm. Consilierul şcolar îmi spusese de 
un milion de ori: „Numără până la zece, controlează-ţi 
temperamentul.” Dar eram atât de supărat, că vedeam negru în 


faţa ochilor. Îmi vâjâiau urechile. 

Nu-mi amintesc s-o fi atins, dar în secunda următoare, Nancy 
şedea în fund în fântână, urlâna: 

— Percy m-a împins! 

Doamna Dodds s-a teleportat îndată lângă noi. 

Câţiva puşti şopteau: 

— Ai văzut... 

— Apa... 

— De parcă ar fi apucat-o... 

Nu ştiam despre ce vorbeau. Tot ce ştiam era că aveam iar 
probleme. 

De îndată ce doamna Dodds s-a asigurat că biata Nancy e 
bine, promiţându-i să-i ia un tricou nou de la magazinul de 
cadouri al muzeului etc. Etc., doamna Dodds s-a întors spre 
mine. Avea o văpaie triumfătoare în ochi, de parcă făcusem 
ceva ce aşteptase întreg semestrul. 

— Acum, scumpete... 

— Ştiu, am mormăit. O lună de şters caiete de lucru. 

N-ar fi trebuit să spun asta. 

— Vino cu mine, mi-a zis doamna Dodds. 

— Aşteptaţi! a zbierat Grover. Eu sunt de vină. Eu am împins- 
O. 

L-am privit uimit. Nu-mi venea să cred că încearcă să mă 
acopere. Doamna Dodds îl speria de moarte pe Grover. 

Ea l-a privit atât de intens, încât i-a tremurat bărbia. 

— Nu cred asta, domnule Underwood, spuse ea. 

— Dar... 

— Tu... vei... sta... aici. 

Grover m-a privit cu îngrijorare. 

— E în regulă, omule, i-am spus. Mulţumesc că ai încercat. 

— Scumpete, a lătrat doamna Dodds la mine, acum, Nancy 
Bobofit a rânjit. 

l-am aruncat privirea care spunea cel mai convingător te-voi- 
ucide-mai-târziu. Apoi m-am întors s-o înfrunt pe doamna 
Dodds, dar nu era acolo. Stătea la intrarea în muzeu, tocmai în 
capul scărilor, chemându-mă cu gesturi nerăbdătoare. 

Cum ajunsese acolo aşa repede? 

Am multe momente din-astea, în care mintea îmi adoarme 
sau cam aşa ceva şi mă trezesc că am ratat un lucru, de parcă 
un fragment dintr-un puzzle ar fi căzut din univers lăsându-mă 


să mă holbez la locul gol pe care l-a lăsat. Consilierul şcolar îmi 
spusese că asta ţine de deficitul de atenţie, de faptul că mintea 
mea interpretează greşit anumite lucruri. 

Eu nu eram atât de sigur. 

M-am dus după doamna Dodds. 

La jumătatea treptelor, m-am uitat înapoi la Grover. Părea 
palid, uitându-se furios când la mine, când la domnul Brunner, 
de parcă ar fi vrut ca domnul Brunner să observe ce se 
întâmplă, dar domnul Brunner era absorbit de romanul lui. 

Mi-am întors privirea. Doamna Dodds dispăruse din nou. Era 
acum în interiorul clădirii, la capătul holului de la intrare. 

„Bine”, m-am gândit. „Mă va obliga să cumpăr o cămaşă nouă 
pentru Nancy de la magazinul de cadouri.” 

Dar se pare că avea alt plan. 

Am urmat-o în muzeu. Când, în sfârşit, am ajuns-o din urmă, 
eram din nou în secţiunea greacă şi romană. 

în afară de noi, nu mai era nimeni în galerie. 

Doamna Dodds stătea cu braţele încrucişate în faţa unei 
imense frize de marmură cu zeii greci. Scotea un zgomot ciudat 
din gât, ca un mâărâit. 

Chiar şi fară zgomotul ăsta, tot aş fi fost nervos. E ciudat să fii 
singur cu un profesor, în special cu doamna Dodds. Era ceva în 
felul în care se uita la friză, de parc-ar fi vrut s-o pulverizeze... 

— Ne-ai făcut probleme, scumpete, a spus. 

l-am răspuns cu mare precauţie: 

— Da, doamnă. 

Şi-a suflecat manşetele gecii de piele. 

— Chiar credeai c-o să scapi cu asta? 

Privirea ei exprima mai mult decât nebunie. Era răutate pură. 

„E profesoară”, m-am gândit eu agitat. „Doar n-o să-mi facă 
rău.” 

l-am spus: 

— Mă voi strădui mai mult, doamnă. 

Clădirea a fost zguduită de un tunet. 

— Nu suntem tâmpiţi, Percy Jackson, a spus doamna Dodds. 
Era doar o chestiune de timp să te găsim. Mărturiseşte şi vei 
suferi mai puţin. 

Nu ştiam despre ce vorbeşte. 

Tot ce-mi venea în minte era că profesorii trebuie să fi găsit în 
camera din cămin ascunzătoarea pentru dulciuri pe care le 


vindeam. Sau poate îşi dăduseră seama că luasem eseul despre 
Tom Sawyer de pe internet fară să fi citit cartea, iar acum aveau 
de gând să-mi anuleze nota. Sau, şi mai rău, aveau de gând să 
mă facă să citesc cartea. 

— Deci? m-a întrebat ea. 

— Doamnă, eu nu... 

— Ţi-a expirat timpul, a rostit ea printre dinţi. 

Apoi, s-a întâmplat cel mai ciudat lucru din lume. 

Ochii au început să-i strălucească precum nişte cărbuni de 
grătar. Degetele i s-au lungit, devenind gheare. Geaca i s-a 
transformat în nişte aripi mari, învelite în piele. Nu era o fiinţă 
umană. Era o babă zbârcită, cu aripi de liliac, gheare şi o gură 
plină de colţi galbeni, şi era pe cale să mă facă ferfeniţă. 

Apoi, lucrurile au devenit şi mai ciudate. 

Domnul Brunner, care cu un minut în urmă era în faţa 
muzeului, a intrat în galerie în scaunul cu rotile ţinând în mână 
un stilou. 

— Hei, Percy! a strigat el, aruncându-şi pixul prin aer. 

Doamna Dodds s-a repezit la mine. 

Am tipat, dar am reuşit să mă feresc şi i-am simţit ghearele 
tăind aerul pe lângă urechea mea. Am apucat pixul din zbor, 
dar, când mi-a ajuns în mână, nu mai era un pix. Era o sabie - 
sabia de bronz a domnului Brunner, pe care o folosea 
întotdeauna în ziua de turnir. 

Doamna Dodds s-a întors spre mine cu o privire criminală. 

Mi s-au înmuiat genunchii. Mâinile îmi tremurau atât de rău, 
încât aproape că am scăpat sabia. 

— Mori, scumpete! a mârâit ea. 

Şi a zburat direct spre mine. 

M-a cuprins o groază fară margini. Din instinct, am rotit sabia. 

Lama de metal i-a lovit umărul şi a trecut prin corpul ei ca 
prin apă. Fâşşşş! 

Doamna Dodds era ca o mână de nisip în bătaia vântului. S-a 
prefăcut în pulbere galbenă şi a dispărut pe dată, nelăsând în 
urmă decât miros de sulf, un țipăt de moarte şi un fior malefic în 
aer, de parcă cei doi ochi strălucitori şi roşii m-ar fi privit încă. 

Eram singur. 

Aveam un pix în mână. 

Domnul Brunner dispăruse. Nu mai era nimeni în afară de 
mine. 


Mâinile încă-mi tremurau. Probabil că prânzul meu fusese 
contaminat cu ciuperci magice sau ceva de genul ăsta. 

Îmi imaginasem eu totul? 

Am ieşit. 

Începuse să plouă. 

Grover şedea lângă fântână, purtând pe cap o hartă a 
muzeului făcută coif. Nancy Bobofit era încă acolo, udă leoarcă 
de la baia din fântână, şuşotind cu prietenele ei urâte. Când m-a 
văzut, a zis: 

— Sper că doamna Kerr ţi-a bătucit fundul. 

— Cine? am întrebat. 

— Profesoara noastră. Dăăă! 

Am clipit. N-aveam nicio profesoară pe nume Kerr. Am 
întrebat-o pe Nancy despre ce vorbeşte. 

Ea şi-a dat ochii peste cap şi mi-a întors spatele. 

L-am întrebat pe Grover unde era doamna Dodds. 

— Cine? mi-a răspuns el. 

Dar mai întâi ezitase şi nu se uita la mine, aşa c-am crezut că- 
şi bate joc de mine. 

— Nu-i amuzant, omule, i-am spus. E ceva grav. 

Un tunet a bubuit deasupra noastră. 

L-am văzut pe domnul Brunner stând sub umbrela lui roşie, 
citindu-şi cartea, de parcă nu s-ar fi mişcat din loc. 

M-am dus la el. 

Şi-a ridicat privirea, puţin deranjat. 

— Ah, ăsta e pixul meu. Te rog ca pe viitor să-ţi aduci propriile 
instrumente de scris, domnule Jackson. 

l-am dat pixul. Nici nu-mi dădusem seama că încă îl tineam în 
mână. 

— Domnule, am spus, unde e doamna Dodds? 

El s-a holbat aiurit. 

— Cine? 

— Cealaltă însoţitoare, doamna Dodds. Profesoara de algebră 
pregătitoare. 

El s-a încruntat şi a privit înainte, puţin preocupat. 

— Percy, nu este nicio doamnă Dodds în această excursie. Din 
câte ştiu, n-a fost nicio doamnă Dodds la Academia Yancy. Te 
simţi bine? 


i Capitolul II 
In care trei bătrâne tricotează şosetele morții 


Eram obişnuit cu unele experienţe mai ciudate, dar de regulă 
se terminau rapid. Halucinaţia asta fără sfârşit era mai mult 
decât puteam suporta. În tot restul anului şcolar, mi s-a părut că 
întregul campus îmi juca o festă. Elevii se purtau de parcă ar fi 
fost absolut convinşi că doamna Kerr - o femeie blondă, plină de 
viaţă, pe care n-o mai văzusem niciodată până când urcase în 
autobuzul nostru, la sfârşitul excursiei - fusese profesoara 
noastră de algebră pregătitoare începând de la Crăciun. 

Din când în când strecuram câte o aluzie la doamna Dodds, 
doar ca să văd dacă-i pot prinde pe picior greşit, dar mă priveau 
ca pe un nebun. 

Aproape că am ajuns să-i cred - doamna Dodas nu existase 
niciodată. 

Aproape. 

Dar Grover n-a reuşit să mă păcălească. Atunci când îi 
pomeneam numele, întâi ezita, apoi susţinea că nu existase. Dar 
ştiam că minte. 

Ceva se întâmpla. Ceva chiar se petrecuse la muzeu. 

Nu prea aveam timp să mă gândesc la asta în timpul zilei, dar 
noaptea, imaginile cu doamna Dodds, cu gheare şi aripi 
lucioase, mă faceau să mă trezesc acoperit de-o sudoare rece. 

Vremea a continuat să fie capricioasă, ceea cenu mi-a 
îmbunătăţit starea de spirit. Intr-o noapte, o furtună a deschis 
ferestrele dormitorului. Câteva zile mai târziu, cea meii mare 
tornadă întâlnită vreodată în Valea Hudson a aterizat la doar 
optzeci de kilometri de Academia Yancy. Unul dintre subiectele 
de la ora de studii sociale a fost numărul neobişnuit de avioane 
mici care se prăbuşiseră în Atlantic din pricina rafalelor bruşte 
din timpul anului. 

Am început să fiu irascibil şi iritabil aproape tot timpul. 
Calificativele mele au scăzut de la „satisfăcător “ la 
„insuficient”. Mă certam mai des cu Nancy Bobofit şi cu 
prietenele ei. Eram dat afară aproape de la fiecare oră. 

în cele din urmă, când profesorul nostru de engleză, domnul 
Nicoll, m-a întrebat pentru a mia oară de ce mi-a fost prea lene 
să învăţ pentru testul de ortografie, am cedat. L-am făcut 
pilangiu bătrân. Nici măcar nu ştiam sigur ce zic, dar suna bine. 


Directorul i-a trimis mamei o scrisoare săptămâna următoare 
şi astfel a devenit oficial: urma ca la anul să nu mai fiu primit 
înapoi la Academia Yancy. 

„Minunat”, mi-am spus. „E minunat.” 

Mi-era dor de casă. 

Mi-aş fi dorit să fiu cu mama în micul nostru apartament din 
Upper East Side, chiar dacă aş fi fost nevoit să merg la o şcoală 
de stat şi să cad la pace cu nesuferitul meu tată vitreg şi cu 
partidele lui de poker stupide. 

Şi totuşi... La Yancy erau nişte lucruri care mi-ar fi lipsit. 
Pădurile pe care le vedeam de la fereastra dormitorului meu, 
râul Hudson în depărtare, aroma pinilor. Mi-ar fi fost dor de 
Grover, care fusese un prieten bun, chiar dacă era cam ciudat. 
Mi-era teamă că nu va supravieţui anul viitor fară mine. 

Mi-ar fi lipsit şi ora de latină - zilele nebuneşti de competiţie 
organizate de domnul Brunner şi convingerea lui că osă mă 
descurc bine. 

Pe măsură ce se apropia săptămâna examenelor, latina era 
singurul obiect la care studiam. Nu uitasem ce-mi spusese 
domnul Brunner despre materia asta, că era ceva de viaţă şi de 
moarte pentru mine. Nu eram sigur de ce, dar începusem să-l 
cred. 

în seara de dinaintea examenului final eram atât de nervos, 
încât am aruncat Ghidul Cambridge de mitologie greacă în 
celălalt colţ al camerei de cămin. Cuvintele începuseră să-şi ia 
zborul de pe pagină, mi se învârteau în cap, literele se plimbau 
înainte şi înapoi. Mi-a fost imposibil să-mi amintesc diferenţa 
dintre Chironl şi Charon2 sau dintre Polidectes3 şi Polideuce4. ŞI 
să conjung verbele latine? Exclus. 

Mă plimbam prin cameră simțind furnicături pe sub cămaşă. 

Mi-am amintit expresia gravă a domnului Brunner, cu ochii lui 
ce păreau să existe de când lumea: „Am mari aşteptări de la 
tine, Percy Jackson.“ 

Am respirat adânc. Am apucat manualul de mitologie. 

Nu mai cerusem niciodată ajutorul vreunui profesor. 

Poate că dacă aş fi vorbit cu domnul Brunner, mi-ar fi oferit 
câteva indicii. Cel puţin m-aş fi putut scuza pentru de 
„insuficient”, mare cât casa, pe care urma să-l primesc la 
examenul lui. Nu doream să părăsesc Academia Yancy fară să-i 
arăt că m-am străduit. 


1 Cel med în vârstă şi mai înţelept dintre centauri, fiu al 
Titanului Cronos şi frate vitreg al lui Zeus. 

2 Luntraşul lui Hades din Infern. El îi trecea pe cei morţi peste 
râul Acheron dacă îşi puteau plăti călătoria. 

3 Regele Polidectes era conducătorul insulei Serifos. 

4 Unul dintre fiii lui Zeus. Acesta din urmă, luând forma unei 
lebede, a sedus-o pe Leda. 


Am coborât la birourile profesorilor. Cele mai multe erau 
întunecoase şi goale, dar uşa domnului Brunner era 
întredeschisă, iar lumina de la geamul uşii lui cădea pe podeaua 
holului. 

Eram la trei paşi de mânerul uşii, când am auzit voci 
dinăuntrul biroului. Domnul Brunner întrebase ceva. O voce care 
îi aparţinea cu siguranţă lui Grover i-a răspuns: 

— ... sunt îngrijorat pentru Percy, domnule. 

Am îngheţat. 

N-am obiceiul de a trage cu urechea, dar ia încercaţi să nu 
ascultați când îl auziţi pe cel mai bun prieten discutând despre 
voi cu un adult. 

M-am apropiat. 

— ... doar în această vară, a spus Grover. Vreau să spun, una 
dintre Furiil în şcoalăl Acum, că ştim sigur şi ştiu şi ei... 

— Lucrurile ar sta mai rău dacă l-am grăbi, a spus domnul 
Brunner. Băiatul trebuie să se mai maturizeze. 

— Dar s-ar putea să nu mai aibă timp. Solstiţiul de vară e 
termenul... 

— Va trebui să ne descurcăm fară el, Grover. Lasă-l să se 
bucure că nu ştie cât mai poate. 

— Domnule, a văzut-o... 

— Şi-a imaginat, insistă Brunner. Ceaţa de deasupra elevilor şi 
a personalului va fi suficientă pentru a-l convinge. 


1 Nume generic din mitologia romană. Cele trei Furii (Alecto, 
Megera şi Tisiphone) erau zeițele răzbunării. Pentru a nu le 
stârni, erau numite Graţioasele sau Binevoitoarele. 


— Domnule, eu..., eu nu pot să dau greş din nou, a continuat 
Grover, cu vocea înăbușită de emoție. Ştiţi ce-ar însemna asta. 


— N-ai greşit, Grover, a spus Brunner cu amabilitate. Ar fi 
trebuit să-mi dau seama cine era ea cu adevărat. Acum să 
vedem doar cum putem să-l ţinem pe Percy în viaţă până la 
toamnă... 

Manualul de mitologie mi-a căzut din mână şi a lovit podeaua 
cu o bufnitură. 

Domnul Brunner a tăcut. 

Cu inima bubuindu-mi în piept, am apucat cartea şi m-am 
îndepărtat pe hol. 

O umbră a alunecat prin dreptul geamului luminat de la uşa 
biroului lui Brunner, o umbră mult mai înaltă decât profesorul 
meu aflat în scaunul cu rotile, ţinând în mână ceva care semăna 
suspect de mult cu un arc. 

Am deschis cea mai apropiată uşă şi m-am strecurat înăuntru. 

Câteva secunde mai târziu am auzit un tropăit uşor, ca nişte 
lovituri în surdină, apoi un sunet ca de animal fornăind chiar în 
faţa uşii mele. O umbră mare, întunecată, s-a oprit în faţa 
ferestrei, apoi a trecut mai departe. 

Simţeam cum mi se preling pe gât broboane de sudoare. 

Undeva în hol, s-a auzit vocea domnului Brunner. 

— Nimic, a murmurat el. Nu stau prea bine cu nervii de la 
solstițiul de iarnă. 

— Nici eu, a spus Grover. Dar aş fi putut să jur... 

— Du-te înapoi în dormitor, i-a spus Brunner. Mâine ai o zi 
lungă, plină de examene. 

— Nu-mi aduceţi aminte. 

* 

Luminile s-au stins în biroul domnului Brunner. 

Am aşteptat în întuneric un răstimp care mi s-a părut o 
veşnicie. 

În cele din urmă, m-am strecurat pe hol şi am revenit în 
dormitor. 

Grover zăcea pe pat, studiindu-şi notițele pentru examenul la 
latină de parcă s-ar fi aflat acolo toată seara. 

— Hei, mi-a spus el cu ochii împăienjeniţi. Eşti pregătit pentru 
test? 

Nu i-am răspuns. 

— Arăţi groaznic, a mai spus el şi s-a încruntat. Eşti bine? 

— Sunt... puţin obosit. 

M-am întors ca să nu-mi vadă faţa şi am început să mă 


pregătesc de culcare. 

Nu înţelegeam ce auzisem mai devreme. Aş fi vrut să cred că- 
mi imaginasem întreaga poveste. 

Dar un lucru era clar: Grover şi domnul Brunner mă vorbiseră 
pe la spate. Credeau că mă pândeşte un pericol. 

În după-amiaza următoare, pe când plecam de la examenul 
de latină, care durase trei ore, cu toate numele greceşti şi 
romane pe care le scrisesem greşit jucându-mi în faţa ochilor, 
domnul Brunner m-a chemat înapoi. 

Pentru un moment, m-am temut că aflase că-l spionasem 
noaptea trecută, dar nu asta părea să fie problema. 

— Percy, a început el. Nu te lăsa descurajat de plecarea de la 
Yancy. E... E mai bine aşa. 

Tonul său era cald, dar cuvintele mă faceau să mă ruşinez. 
Chiar dacă vorbea în şoaptă, ceilalţi elevi care scriau la test îl 
puteau auzi. Nancy Bobofit mi-a rânjit şi mi-a trimis mici sărutări 
sarcastice. 

— Bine, domnule, am bălmăjit eu. 

— Vreau să spun că... 

Domnul Brunner şi-a dat scaunul cu rotile înainte şi înapoi, de 
parcă nu era sigur de ce să spună. 

— Acesta nu-i locul potrivit pentru tine. Era doar o chestiune 
de timp. 

Ochii mă înţepau dureros. 

Profesorul meu preferat stătea în faţa clasei şi îmi spunea că 
nu mă descurc. După ce-mi spusese tot anul că are încredere în 
mine, acum spunea că-mi fusese sortit să fiu exmatriculat. 

— Corect, am spus eu, tremurând. 

— Nu, nu, a spus domnul Brunner. O, la naiba cu tot! Ce vreau 
să spun e că... tu nu eşti normal, Percy. Nu trebuie să-ţi fie... 

— Vă mulţumesc, am izbucnit. Vă mulţumesc mult, domnule, 
că mi-aţi reamintit. 

— Percy... 

Dar eu plecasem deja. 

În ultima zi din semestru, mi-am îndesat hainele în valiză. 

Cei din jur glumeau, discutând despre planurile lor de 
vacanţă. Unul mergea într-o excursie în Elveţia. Altul pleca într-o 
croazieră în Caraibe pentru o lună. Şi ei erau delincvenţi juvenili, 
ca mine, dar erau delincvenţi juvenili bogaţi. Taţii lor erau 
directori, ambasadori sau celebrităţi. Eu eram un nimeni, venind 


dintr-o familie de nimeni. 

M-au întrebat ce voi face peste vară şi le-am spus că mă 
întorc în oraş. 

Ceea ce nu le-am spus era că trebuia să mă angajez peste 
vară, să plimb câini sau să vând abonamente la reviste şi să-mi 
petrec timpul liber facându-mi griji cu privire la şcoala unde 
urma să merg din toamnă. 

— O, a spus unul dintre ei. Super. 

Şi-au reluat conversaţia de parcă nici n-aş fi existat. 

Singura persoană căreia îmi era groază să-i spun la revedere 
era Grover, dar, după cum s-a dovedit, nici n-a fost nevoie. şi 
rezervase un bilet spre Manhattan la acelaşi autocar Greyhound 
ca mine, aşa că iată-ne din nou împreună, îndreptându-ne spre 
oraş. 

Pe durata întregii călătorii, Grover s-a tot uitat nervos pe 
culoar, privindu-i pe ceilalţi călători. Mi-am dat seama că 
întotdeauna era nervos şi neliniştit când plecam de la Yancy, de 
parcă se aştepta să se întâmple ceva rău. Inainte, 
presupusesem mereu că era îngrijorat să nu fie tachinat. Dar n- 
avea cine să-l tachineze în autocar. 

În cele din urmă n-am mai rezistat. 

l-am spus: 

— Te uiţi după Binevoitoare? 

Grover aproape că a sărit de pe scaun. 

— Ce... ce vrei să spui? 

l-am mărturisit că trăsesem cu urechea la convorbirea dintre 
el şi domnul Brunner în noaptea de dinaintea examenului. 

Lui Grover i se zbătea un ochi. 

— Cât de mult ai auzit? 

— O, nu mult... Ce e cu termenul de la solstițiul de vară? 

A tr esărit. 

— Uite, Percy... Eram doar îngrijorat pentru tine, înţelegi? Ştii 
tu, cu halucinaţiile despre profesori de matematică demonici... 

— Grover... 

— Şi i-am spus domnului Brunner că poate eşti suprasolicitat 
sau aşa ceva, pentru că nu a existat nicio doamnă Dodds şi... 

— Grover, nu te pricepi deloc să minţi. 

Urechile i s-au înroşit. 

A pescuit o carte de vizită soioasă din buzunarul cămăşii. 

— la asta, bine? In caz că ai nevoie de mine în vara asta. 


Cartea de vizită era imprimată cu caractere extravagante, o 
crimă pentru ochii mei de dislexic, dar în cele din urmă am 
priceput ceva de genul: 

— Ce e Dealul... 

— Nu spune cu voce tare! a zbierat el. Asta e, ăăă..., adresa 
mea de vară. 

Mi s-a strâns inima. Grover avea o casă de vară. Nu mă 
gândisem niciodată că familia lui ar putea fi la fel de bogată ca a 
celorlalţi puşti de la Yancy. 

— Bine, i-am răspuns cu un aer posomorât. Deci, asta aşa, 
dacă vreau să-ţi vizitez conacul. 

El a dat din cap aprobator. 

— Sau... sau dacă ai nevoie de mine. 

— Şi de ce aş avea nevoie de tine? 

A sunat mai dur decât mi-as fi dorit. 

Grover s-a înroşit până la mărul lui Adam. 

— Uite, Percy, adevărul e că... într-un fel, trebuie să te 
protejez. 

M-am holbat la el. 

Tot anul mă luasem la bătaie pentru a-i ţine pe derbedei 
departe de el. Avusesem insomnii tot gândindu-mă cu 
îngrijorare că o va încasa anul viitor când nu voi meii fi lângă el. 
Şi acum se purta de parcă el era cel care mă apărase pe mine. 

— Grover, de ce anume să mă protejezi? 

Sub picioarele noastre s-a auzit un scrâşnet. Un fum negru a 
ieşit din tabloul de bord şi întreg autocarul s-a umplut cu un 
miros ca de ouă clocite. Şoferul a înjurat şi a tras pe dreapta. 

După câteva minute de meşterit zgomotos la motor, şoferul a 
anunţat că toată lumea trebuie să coboare. Am ieşit şi eu cu 
Grover, alături de ceilalţi călători. 

Ne aflam pe un drum de ţară, într-un loc pe care nu l-ai fi 
observat dacă n-ai fi făcut o pană acolo. Pe partea noastră de 
autostradă nu era nimic, cu excepţia arţarilor şi a gunoiului 
rămas în urma maşinilor care treceau. Pe cealaltă parte, dincolo 
de cele patru benzi de asfalt care sclipeau în dogoarea după- 
amiezii, era o tarabă veche cu fructe. 

Produsele arătau foarte bine: cutii pline-ochi cu cireşe roşii ca 
sângele şi mere, nuci şi caise, carafe de cidru puse într-o cadă 
cu picioare, în care era gheaţă. Nu existau cumpărători, doar trei 
doamne în vârstă şezând în balansoare, la umbra unui arțar, 


tricotând cea mai mare pereche de şosete pe care o văzusem 
vreodată. 

Adică şosetele astea erau cât nişte pulovere, dar erau în mod 
evident şosete. Doamna din dreapta tricota una dintre ele. 
Doamna din stânga o tricota pe cealaltă. 

Doamna din mijloc ţinea un coş enorm cu fire din lână de un 
albastru intens. 

Cele trei femei păreau antice, aveau chipuri palide şi încreţite 
ca nişte fructe stafidite, păr argintiu legat la spate cu basmale 
albe şi braţe osoase care ieşeau din rochii albe de bumbac. 

Cel mai ciudat lucru era că păreau să mă privească fix. 

M-am uitat la Grover cu intenţia de a-i spune despre asta şi 
am văzut că se albise tot. Nasul îi tresărea încontinuu. 

— Grover, i-am spus. Hei, omule... 

— Spune-mi că nu se uită la tine. Se uită, nu-i aşa? 

— Da. Ciudat, nu? Crezi că şosetele astea mi s-ar potrivi? 

— Nu-i de râs, Percy. Nu-i nimic de râs. 

Bătrâna din mijloc a apucat o foarfecă imensă, cu auriu şi 
argintiu, cu o lamă lungă, ca nişte foarfeci de grădină. Grover îşi 
ţinea răsuflarea. 

— Ne suim în autocar, mi-a spus. Haide! 

— Poftim? i-am răspus. Cred că sunt o mie de grade acolo. 

— Haide! 

A forţat uşa şi a urcat, dar eu am rămas în urmă. 

Peste drum, bătrânele încă mă priveau. Cea din mijloc a tăiat 
firul şi pot să jur că am auzit zgomotul peste cele patru benzi de 
trafic. Cele două prietene ale ei au împachetat şosetele de un 
albastru intens, eu întrebându-mă încă pentru cine ar putea fi - 
Bigfoot sau Godzilla. 

În spatele autocarului, şoferul a smuls o bucată mare de 
metal fumegând din compartimentul motorului. Autocarul s-a 
cutremurat, iar motorul a revenit, vuind, la viaţă. 

Pasagerii au ovaţionat. 

O, da! a strigat şoferul. 

A lovit cu şapca în autocar. 

Toată lumea înapoi la bord! 

Odată ce am pornit, am început să simt că am febră, de parcă 
aş fi răcit. 

Nici Grover n-arăta prea bine. Avea frisoane şi îi clănţăneau 
dinţii. 


— Grover? 

— Da? 

— Ce-mi ascunzi? 

Şi-a şters fruntea cu mâneca tricoului. 

— Percy, ce-ai văzut acolo, la taraba cu fructe? 

Te referi la bătrânele alea? Care-i treaba cu ele, omule? Nu 
sunt la fel ca... ca doamna Dodds, nu-i asa? 

Expresia lui era greu de citit, dar aveam senzaţia că 
doamnele de la standul cu fructe erau ceva mult, mult meii rău 
decât doamna Dodds. El mi-a spus: 

Spune-mi ce-ai văzut. 

— Cea din mijloc a luat foarfeca şi a tăiat firul. 

Grover a închis ochii şi a făcut un gest cu degetele, ca şi cum 
şi-ar fi făcut cruce, dar nu era asta. Era un alt gest, un gest - nu 
ştiu cum să spun - străvechi. 

Ai văzut-o tăind firul, a zis el. 

Da. Şi ce dacă? 

Dar chiar în timp ce rosteam asta, am înţeles că era ceva 
esenţial. 

Nu cred că mi se întâmplă asta, mormăi Grover, apoi îşi băgă 
degetul mare în gură şi începu să-l sugă. Nu vreau să se 
întâmple ca data trecută. 

Care dată trecută? 

— Si toti în clasa a sasea. Nu reusesc să treacă de clasa a 
şasea. 

Acum chiar începea să mă sperie. 

— Grover, despre ce vorbeşti? 

— Promite-mi că mă laşi să te conduc acasă de la autogară. 

Mi s-a părut o rugăminte ciudată, dar i-am promis. 

— Este o superstiție sau ceva de genul ăsta? l-am întrebat. 

Niciun răspuns. 

— Grover - chestia cu tăiatul firului înseamnă că cineva o să 
moară? 

El m-a privit plin de jale, de parcă alegea deja florile pe care 
aş fi preferat să le am pe sicriu. 


A Capitolul III 
In care Grover rămâne pe neaşteptate fără pantaloni 


Este timpul pentru o mărturisire: m-am descotorosit de Grover 
imediat ce am ajuns la autogară. 

Ştiu, ştiu. Am fost nepoliticos. Dar Grover mă băga în sperieţi, 
privindu-mă de parcă aş fi fost deja mort şi mormăind „de ce se 
tot întâmplă asta?“ şi „de ce trebuie să fie toţi clasa a şasea? “. 

Ori de câte ori se supăra, vezica lui Grover îşi facea de cap, 
aşa că n-am fost surprins când, imediat ce am coborât din 
autobuz, m-a pus să promit că-l aştept, apoi a tăiat-o spre 
toaletă. In loc să-l aştept, mi-am luat valiza, m-am strecurat 
afară şi am luat primul taxi spre periferie. 

— La intersecţia dintre 104 Street şi First Avenue, i-am spus 
şoferului. 

Două vorbe despre mama mea, înainte s-o întâlniți. 

O cheamă Sally Jackson şi e cea mai bună persoană din lume, 
ceea ce-mi confirmă teoria că cei mai buni oameni au parte de 
cel mai mare ghinion. Părinţii ei au murit într-un accident de 
avion când ea avea cinci ani şi a fost crescută de un unchi 
căruia nu-i prea păsa de ea. Şi-a dorit să devină scriitoare, aşa 
că a muncit în timpul liceului pentru a economisi suficienţi bani 
ca să poată urma un colegiu unde există cursuri bune de scriere 
creativă. Apoi unchiul ei a făcut cancer şi ea a trebuit să 
abandoneze şcoala în ultimul an, ca să aibă grijă de el. După ce 
unchiul a murit, ea a rămas fară bani, fară familie şi fară o 
diplomă. 

Singura perioadă bună din viaţa ei a fost cea în care l-a 
întâlnit pe tata. 

N-am amintiri cu el, doar un fel de strălucire caldă, poate o 
urmă vagă de zâmbet. Mamei nu-i place să vorbească despre el, 
pentru că o întristează. Şi nu are poze cu el. 

Vedeţi voi, ei nu s-au căsătorit. Mama mi-a spus că el era un 
om bogat şi important, iar relaţia lor, secretă. Apoi, într-o bună 
zi, el a plecat într-o călătorie importantă, peste Atlantic, şi nu s-a 
mai întors niciodată. 

Pierdut pe mare, mi-a spus mama. Nu mort. Pierdut pe mare. 

Ea a lucrat pe ici, pe colo, a urmat cursuri la seral pentru a-şi 
lua bacalaureatul şi m-a crescut singură. Nu s-a plâns şi nu s-a 
enervat niciodată. Nici măcar o singură dată. Dar ştiam că sunt 
un copil dificil. 

În cele din urmă, s-a măritat cu Gabe Ugliano, care a fost 
drăguţ în primele treizeci de secunde după ce l-am cunoscut, 


apoi şi-a dat arama pe faţă, ca un nemernic ce era. Când eram 
mai mic, îl poreclisem Gabe-cel-împuţit. 

Imi pare rău, dar ăsta-i adevărul. Tipul puţea ca o pizza cu 
usturoi mucegăită înfăşurată într-un şort. 

Fie vorba între noi, eu si cu el îi facuserăm mamei viaţa destul 
de grea. Cum o trata Gabe-cel-împuţit, cum ne „înţelegeam” noi 
doi... Ei bine, venirea mea acasă este un bun exemplu în sensul 
ăsta. 

Am intrat în micul nostru apartament, sperând ca mama să se 
fi întors de la lucru. Dar, în camera de zi, nu era Gabe-cel- 
împuţit jucând poker cu prietenii lui. 

Televizorul urla, pus pe canalul de sport. Pe covor erau 
aruncate chipsuri şi cutii de bere. 

Abia ridicându-şi privirea şi fară să-şi scoată trabucul din gură, 
a spus: 

— Deci aşa, ai venit acasă. 

— Unde e mama? 

— La lucru, a spus el. Ai ceva bani? 

Şi-atât. Nu tu „Bine ai revenit”, „Mă bucur să te văd“, „Ce-ai 
mai făcut în ultimele şase luni?“. 

Gabe se îngrăşase. Arăta ca o morsă fară colţi, îmbrăcată în 
haine ieftine. Mai avea doar vreo trei fire de păr pieptănate 
peste scalpul chel, de parcă asta l-ar fi făcut să arate mai 
frumos. 

Era manager la Electronics Mega-Mart, în Queens, dar îşi 
petrecea acasă cea mai mare parte a timpului. Habar n-am cum 
de încă nu fusese concediat. Continua să-şi primească salariul, 
cheltuind banii pe trabucuri care îmi faceau greață şi, desigur, 
pe bere. intotdeauna bere. Ori de câte ori eram acasă, se 
aştepta să-i fac eu rost de fonduri pentru j ocurile de noroc. 
Numea asta „secretul nostru, ca între bărbaţi”. Asta însemna că, 
dacă l-aş fi pârât mamei, m-ar fi bătut măr. 

— N-am niciun ban, i-am spus. 

A ridicat o sprânceană unsuroasă. 

Gabe mirosea banii ca un ogar, ceea ce e de mirare, având în 
vedere că duhoarea lui ar fi putut acoperi orice alt miros. 

— Ai luat un taxi din staţia de autobuz, a spus. Probabil ai 
folosit o bancnotă de douăzeci. Ai primit rest şase-şapte dolari. 
Cine vrea să trăiască sub acest acoperiş trebuie să nu-şi uite 
contribuţia. Am dreptate, Eddie? 


Eddie, administratorul clădirii, m-a privit cu o urmă de 
simpatie. 

— Haide, Gabe, i-a spus. Puştiul de-abia a ajuns. 

— Am dreptate? repetă Gabe. 

Eddie a privit supărat în castronul cu covrigei. Ceilalţi doi tipi 
au dat câte un vânt la unison. 

— Bine, am spus. 

Am scos un pumn de dolari din buzunar şi i-am aruncat pe 
masă. 

— Sper să pierzi. 

— Vezi că ţi-a sosit şi carnetul de note, isteţule! a strigat el 
după mine. In locul tău, n-aş fi atât de îngâmfat! 

Am trântit uşa de la camera mea, care, de fapt, nu mai era 
camera mea. În timpul şcolii, era „camera de studiu” a lui Gabe. 
El nu studia nimic, cu excepţia unor reviste auto vechi, dar îi 
facea plăcere să-mi îndese lucrurile în dulap, să-şi lase cizmele 
pline de noroi pe pervazul ferestrei şi să facă tot posibilul ca 
locul să duhnească a parfumul lui infect, a trabucuri şi bere 
stătută. 

Mi-am aruncat valiza pe pat. Casă, dulce casă. 

Mirosul lui Gabe era aproape mai rău decât coşmarurile cu 
doamna Dodds sau decât sunetul foarfecii bătrânei care tăiase 
firul. 

Dar, de îndată ce m-am gândit la asta, picioarele mi s-au 
muiat. Mi-am amintit privirea panicată a lui Grover - cum mă 
făcuse să promit că n-o să merg acasă fară el. Dintr-odată m-a 
străbătut un fior. Am simţit că cineva - sau ceva - mă caută 
chiar acum, poate suind pe scări, scoțând gheare lungi, oribile. 

Apoi am auzit vocea mamei. 

— Percv? 

A deschis uşa dormitorului, iar temerile mi-au dispărut. 

Mama are darul de a mă face să mă simt bine prin simplul 
fapt că intră în camera mea. Ochii ei strălucesc şi îşi schimbă 
culoarea în lumină. Zâmbetul ei este cald şi învăluitor. Are 
câteva şuviţe cărunte amestecate prin părul ei lung şi castaniu, 
dar nu mă gândesc niciodată la ea ca fiind bătrână. Când se uită 
la mine, e ca şi cum ar vedea toate părţile mele bune, nu şi pe 
cele rele. N-am auzit-o niciodată ridicând vocea sau spunând 
cuiva ceva neplăcut, nici măcar mie sau lui Gabe. 

— O, Percy! 


M-a îmbrăţişat strâns. 

— Nu pot să cred! Ai mai crescut de la Crăciun! 

Uniforma ei tricoloră de la Sweet on America mirosea a cele 
mai bune lucruri din lume: ciocolată, lemn dulce şi toate 
celelalte dulciuri pe care le vindea la magazinul din Grand 
Station. Îmi adusese o pungă imensă de „mostre gratuite”, aşa 
cum făcea întotdeauna când veneam acasă. 

Ne-am aşezat împreună pe marginea patului. In timp ce 
atacam jeleurile acrişoare cu afine, ea mi-a trecut mâna prin păr 
şi mi-a cerut să-i spun tot ce nu-i povestisem în scrisori. N-a 
pomenit nimic despre exmatriculare. Nu părea să-i pese de asta. 
Dar eu eram bine? Băieţelul ei era bine? 

l-am spus că mă sufocă şi am rugat-o să mă lase în pace, dar 
în sinea mea mă bucuram foarte, foarte mult s-o văd. 

Din cealaltă cameră, Gabe a strigat: 

— Hei, Sally, ce-ai zice de nişte mâncare de fasole, hm? 

Am scrâşnit din dinţi. 

Mama e cea mai drăguță femeie din lume. Ar trebui să fie 
căsătorită cu un milionar, nu cu un cretin ca Gabe. 

De dragul ei, am încercat să par optimist cu privire la ultimele 
mele zile de la Academia Yancy. l-am spus că nu eram prea 
supărat cu privire la exmatriculare. Rezistasem aproape tot anul 
de data asta. Îmi făcusem noi prieteni. Mă descurcasem destul 
de bine la limba latină. Şi, sincer, conflictele nu fuseseră atât de 
grave cum susţinea directorul. Imi plăcuse la Academia Yancy. 
Chiar Îmi plăcuse. li prezentasem ultimul an atât de bine, încât 
aproape că mă convinsesem şi pe mine. Incepusem să mă sufoc 
de emoție, când mă gândeam la Grover şi la domnul Brunner. 
Deodată, nici Nancy Bobofit nu mai părea atât de rea. 

Asta până la excursia de la muzeu... 

— Poftim? m-a întrebat mama. 

Ochii ei încercau să-mi pătrundă în minte şi să-mi smulgă 
secretele. 

— Te-a speriat ceva? 

— Nu, mamă. 

M-am simţit prost că mint. Am vrut să-i spun despre doamna 
Dodds si cele trei bătrâne care tricotau, dar m-am gândit c-ar fi 
sunat stupid. 

Mama şi-a ţuguiat buzele. Ştia că mint, dar n-a insistat. 

— Am o surpriză pentru tine, mi-a spus. Mergem la plajă. 


Am făcut ochii mari. 

— Montauk? 

— Trei nopţi, în aceeaşi cabană. 

— Când? 

Ea a zâmbit. 

— De îndată ce mă schimb. 

Nu mi-a venit să cred. Mama şi cu mine nu mai fuseserăm la 
Montauk în ultimele două veri, pentru că Gabe spunea că nu 
avem destui bani. 

Gabe a apărut în uşă şi a mărâit: 

— Sally, unde-i fasolea aia? Nu m-ai auzit? 

Mi-a venit să-l pocnesc, dar am întâlnit ochii mamei şi am 
înţeles că-mi propunea un târg: să fiu drăguţ cu Gabe o vreme. 
Doar până termina pregătirile pentru Montauk. Apoi urma s-o 
ştergem de-aici. 

— Imediat, dragă, i-a spus ea lui Gabe. Tocmai vorbeam 
despre excursie. 

Ochii lui Gabe s-au micşorat. 

— Despre excursie? Vrei să spui că ai vorbit serios? 

— Ştiam eu, am murmurat. Nu ne va lăsa să plecăm. 

— Bineînţeles că ne va lăsa, a spus mama pe un ton egal. 
Tatăl tău vitreg îşi face griji în privinţa banilor. Asta-i tot. In plus, 
a adăugat ea, Gabriel va avea parte şi de altceva decât de 
fasole. Voi face suficient sos cu şapte straturi, ca să-i ajungă 
pentru tot weekendul. Guacamole. Smântână. De toate. 

Gabe s-a înmuiat puţin. 

— Deci banii de excursie... se scad din bugetul tău pentru 
haine, corect? 

— Da, dragă, a spus mama. 

— Şi n-o să mergi nicăieri cu maşina mea decât până acolo şi 
înapoi. 

— Vom fi foarte atenţi. 

Gabe şi-a scărpinat bărbia dublă. 

— Poate dacă te grăbeşti cu sosul ăla cu şapte straturi... ŞI 
dacă puştiul îşi cere scuze că m-a întrerupt de la poker... 

„Poate dacă te lovesc între picioare”, m-am gândit eu. „Şi te 
fac să cânţi subţire vreo săptămână. “ 

Dar ochii mamei m-au avertizat să nu-l enervez. 

De ce-l suporta pe tipul ăsta? îmi venea să ţip. De ce-i păsa 
de ce crede el? 


— Îmi pare rău, am murmurat. Îmi pare foarte rău că ţi-am 
întrerupt partida de poker incredibil de importantă. Te rog să te 
întorci la joc chiar acum. 

Ochii lui Gabe s-au îngustat. Creieraşul său încerca probabil 
să detecteze sarcasmul din vorbele mele. 

— Bine, fie, a hotărât el. 

Şi s-a întors la partida lui. 

— Mulţumesc, Percy, a spus mama. După ce ajungem la 
Montauk, vom discuta mai mult despre... tot ce-ai uitat să-mi 
spui, bine? 

O clipă, am crezut că văd teamă în ochii ei, aceeaşi frică pe 
care o văzusem la Grover în timpul călătoriei cu autocarul, de 
parcă şi mama simţise un fior ciudat în aer. 

Dar apoi zâmbetul i-a revenit şi m-am gândit că probabil mă 
înşelasem. Mi-a ciufulit părul şi s-a dus să-i prepare lui Gabe 
sosul cu şapte straturi. 

O oră mai târziu, eram gata de plecare. 

Gabe a luat o pauză de la partida de poker, suficient cât să 
mă vadă ducând bagajele mamei la maşină. Se plângea şi se 
văita încontinuu că va trebui să se lipsească de mâncarea gătită 
de ea - şi, mai important, de Camaroul lui din '78 - pentru tot 
weekendul. 

— Să nu văd o zgârietură pe maşină, isteţule, mă avertiză el 
în timp ce aduceam ultimul bagaj. Nici măcar o zgârietură. 

De parcă eu aş fi condus. Aveam doisprezece ani. Dar asta nu 
conta pentru Gabe. Dacă un pescăruş ar fi scăpat un găinaţ pe 
vopseaua maşinii lui, el ar găsi o cale să dea vina pe mine. 

Privindu-l cum se târăşte spre clădire, m-am enervat atât de 
tare, încât am făcut ceva ce nu-mi pot explica. Când Gabe a 
ajuns la uşă, am făcut gestul pe care îl văzusem la Grover în 
autocar, un fel de alungare a răului, cu mâna strânsă peste 
inima mea, apoi o mişcare spre Gabe. Uşa cu geam s-a trântit 
atât de tare, că l-a lovit în spate şi l-a împins ca din puşcă în sus 
pe scări. Poate că a fost vântul sau un accident ciudat cu 
balamalele, n-am mai stat să aflu. 

M-am suit în Camaro şi i-am spus mamei să-i dea bice. 

Cabana închiriată de noi era pe malul sudic, tocmai la 
extremitatea insulei Long Island. Era o căsuţă în culori pastelate, 
cu draperii decolorate, pe jumătate scufundată în dune. 
Întotdeauna găseai nisip în aşternuturi şi păianjeni în dulapuri şi 


în majoritatea timpului marea era prea rece pentru a înota. 

Eram înnebunit după locul ăla. 

Mergeam acolo de când eram mic. Mama mergea chiar de 
mai demult. Nu-mi spusese asta pe faţă, dar eu ştiam de ce 
plaja era specială pentru ea. Era locul unde îl întâlnise pe tatăl 
meu. 

Pe măsură ce ne apropiam de Montauk, ea părea să 
întinerească, anii de griji şi de muncă dispărându-i de pe chip. 
Ochii ei au căpătat culoarea mării. 

Am ajuns acolo la apus, am deschis toate ferestrele cabanei şi 
am trecut prin rutina noastră obişnuită de curăţenie. Ne-am 
plimbat pe plajă, am hrănit pescăruşii cu chipsuri din porumb 
albastru şi am clefait jeleuri albastre, bomboane albastre şi 
toate celelalte mostre gratuite aduse de mama de la serviciu. 

Cred că ar trebui să explic ce-i cu mâncarea albastră. 

Vedeţi voi, Gabe îi spusese odată mamei că aşa ceva nu 
există. S-au certat, ceea ce a părut ceva neînsemnat pe 
moment. Dar de atunci, mama s-a străduit să mănânce chestii 
albastre. Cocea prăjituri aniversare albastre. Făcea smoothies1 
cu afine. Cumpăra chipsuri tortilla din porumb albastru şi 
aducea acasă bomboane albastre de la magazin. Asta - şi faptul 
că-şi păstrase numele de fată, Jackson, şi nu se numea doamna 
Ugliano - era o dovadă că nu fusese în totalitate păcălită de 
Gabe. Avea totuşi o vână rebelă, ca mine. 

Când s-a întunecat, am făcut un foc. Am pregătit hotdogi şi 
bezele. Mama mi-a spus poveşti din copilăria ei, de dinainte ca 
părinţii ei să moară în accidentul de avion. Mi-a povestit despre 
cărţile pe care avea de gând să le scrie într-o bună zi, când va 
avea destui bani pentru a pleca de la magazinul de dulciuri. 

In cele din urmă, mi-am făcut curaj s-o întreb despre cine era 
mereu în mintea mea de fiecare dată când veneam la Montauk - 
tatăl meu. Ochii mamei s-au înceţoşat. Mi-am dat seama că-mi 
va spune aceleaşi lucruri ca întotdeauna, dar nu mă săturam 
niciodată de ele. _ 

— Era bun, Percy, a spus ea. Inalt, frumos şi puternic. Dar şi 
blând. Ştii, ai părul lui negru şi ochii lui verzi. 

Mama a pescuit un j eleu albastru din punga cu bomboane. 

— Aş vrea să te poată vedea, Percy. Ar fi foarte mândru de 
tine. 


1 Băutură răcoritoare preparată din fructe proaspete 


Mă întrebam de ce spune aşa ceva. Ce aveam atât de special? 
Eram un puşti dislexic, hiperactiv, cu carnetul plin de calificative 
„Ssuficientexmatriculat pentru a şasea oară în şase ani. 

— Câţi ani aveam? am întrebat-o. Vreau să spun... când a 
dispărut? 

Ea a privit flăcările. 

— A petrecut cu mine doar o vară, Percy. Chiar aici, pe plaja 
asta. La această cabană. 

— Dar... m-a cunoscut când eram mic. 

— Nu, scumpule. Ştia că aştept un copil, dar nu te-a văzut 
niciodată. A trebuit să plece înainte să te naşti. 

Am încercat să cuplez asta cu faptul că mi se părea că-mi 
amintesc... ceva despre tatăl meu. O strălucire caldă. Un 
zâmbet. 

Crezusem întotdeauna că mă văzuse când eram mic. Mama 
nu mi-o spusese direct, dar simţeam că aşa trebuie să fi stat 
lucrurile. lar acum îmi spunea că nici măcar nu mă văzuse 
vreodată... 

Eram furios pe tatăl meu. Poate era o prostie, dar îi purtam 
pică pentru că plecase în călătoria aceea pe ocean, că nu 
avusese curajul s-o ia de soţie pe mama. Ne părăsise şi noi 
rămăseserăm cu Gabe-cel-împuţit. 

— O să mătrimiţi iar undeva? am întrebat-o. La o altă şcoală 
cu internat? 

Ea a scos o bezea din foc. 

— Nu ştiu, dragul meu, mi-a răspuns cu o voce serioasă. Cred 
că... Cred că va trebui să facem ceva. 

— Pentru că nu mă vrei în preaj mă? 

Am regretat cuvintele astea de îndată ce le-am rostit. 

Ochii mamei s-au umplut de lacrimi. Mi-a luat mâna şi mi-a 
strâns-o cu putere. 

— O, Percy, nu. Eu... Eu sunt nevoită, scumpule. Pentru binele 
tău. Sunt nevoită să te trimit departe de casă. 

Cuvintele ei mi-au amintit de ceea ce spusese domnul 
Brunner - că era mai bine pentru mine să plec de la Yancy. 

— Pentru că nu sunt normal, am zis. 

— O spui de parcă ar fi ceva rău, Percy. Dar tu nu înţelegi cât 
de important eşti. Am crezut că Academia Yancy e suficient de 


departe. Am crezut că vei fi, în sfârşit, protejat. 

— Protejat de cine? 

Privirile ni s-au întâlnit şi m-au potopit amintirile - toate 
lucrurile ciudate, înfricoşătoare care mi se întâmplaseră de-a 
lungul timpului, dintre care pe unele încercasem să le uit. 

În clasa a treia, un om într-un trenci negru m-a urmărit pe 
terenul dejoacă. Când profesorii au ameninţat că o să cheme 
poliţia, el a plecat mârâind, dar nimeni nu m-a crezut când am 
spus că, sub pălăria lui cu boruri largi, omul avea un singur ochi, 
chiar în mijlocul capului. 

O altă amintire, şi mai îndepărtată: eram la grădiniţă, iar un 
profesor m-a culcat din greşeală într-un pătuţ în care se 
strecurase un şarpe. Mama a tipat când a venit să mă ia şi m-a 
găsit jucându-mă cu o funie moale, solzoasă, pe care reuşisem 
s-o sugrum şi s-o ucid cu mâinile mele grăsuţe de copil. 

La fiecare şcoală se întâmplase ceva înfiorător, ceva 
primejdios, şi fusesem nevoit să mă mut. 

Ştiam că trebuie să-i spun mamei despre bătrânele de la 
taraba cu fructe şi despre doamna Dodds de la muzeul de artă, 
despre halucinaţiile mele ciudate cum că aş fi spintecat-o cu o 
sabie pe profesoara de matematică. 

Dar nu mă puteam hotărî să-i spun. Aveam un sentiment 
ciudat că veştile ar fi pus capăt călătoriei noastre la Montauk şi 
nu doream asta. 

— Am încercat să te ţin cât mai aproape de mine, a zis mama. 
Mi s-a spus că e o greşeală. Dar mai există o singură opţiune, 
Percy - locul unde ar fi vrut să te trimită tatăl tău. Doar că eu... 
mie mi-e greu s-o fac. 

— Tata îşi dorea să merg la o şcoală specială? 

— Nu e o şcoală, a spus ea încet. E o tabără de vară. 

Simţeam că mi se învârte capul. De ce să-i fi spus tata - care 
nici măcar nu fusese prin preajmă suficient de mult cât să mă 
vadă născut - despre o tabără de vară? Şi dacă era atât de 
important, de ce mama nu pomenise niciodată de ea? 

— Îmi pare rău, Percy, mi-a spus ea, văzându-mi privirea. Dar 
nu pot discuta despre asta. Eu... eu nu te-am putut trimite în 
locul acela. Ar fi însemnat să-mi iau rămas-bun de la tine pentru 
totdeauna. 

—Pentru totdeauna? Dar dacă e doar o tabără de vară... 

Ea s-a întors spre foc şi am ştiut după expresia ei că va 


izbucni în plâns dacă îi mai pun şi alte întrebări. 

În acea noapte am avut un vis foarte real. 

Plaja era lovită de furtună şi două animale splendide, un cal 
alb şi un vultur auriu, încercau să se omoare la marginea 
valurilor. Vulturul s-a năpustit şi a crestat botul calului cu 
ghearele lui uriaşe. Calul s-a ridicat în două picioare şi a lovit 
spre aripile vulturului. În timp ce se luptau, pământul huruia şi o 
voce monstruoasă s-a auzit undeva sub pământ, îndemnând 
animalele să lupte mai aprig. 

Am fugit spre ele, ştiind că trebuie să le opresc să se omoare, 
dar parcă alergam cu încetinitorul. Ştiam că va fi prea târziu. Am 
văzut vulturul planând în jos, cu ciocul aţintit spre ochii mari ai 
calului, şi am ţipat: „Nu!“ 

M-am trezit brusc. 

Afară chiar era furtună, genul de furtună care doboară copaci 
şi dărâmă case. Nu era niciun cal şi niciun vultur, doar fulgere 
care luminau plaja, de parcă ar fi fost zi, şi valuri înalte de şase 
metri izbindu-se de dune, ca nişte rafale de artilerie. 

La fulgerul următor, mama s-a trezit. S-a ridicat, cu ochii larg 
deschişi, şi a spus: 

— Uraganul. 

Ştiam că e o nebunie. In Long Island nu erau uragane la 
începutul verii. Dar oceanul părea să fi uitat asta. Peste vuietul 
vântului, am auzit un muget îndepărtat, un zgomot furios, 
chinuit, care mi-a făcut părul măciucă. 

Apoi un zgomot mult mai apropiat, ca nişte ciocane de lemn 
lovind în nisip. Şi o voce disperată - cineva striga, lovind în uşa 
cabanei noastre. 

Mama a sărit din pat în cămaşa de noapte şi a tras zăvorul şi 
a deschis. 

Grover stătea în cadrul uşii învăluit de ploaia torențială. Dar 
nu era... nu era tocmai Grover. 

—V-am căutat toată noaptea. Ce-a fost în capul vostru? 

Mama m-a privit cuprinsă de groază - nu speriată de Grover, 
ci de motivul pentru care venise. 

— Percy, mi-a spus, strigând pentru a acoperi ploaia. Ce s-a 
întâmplat la şcoală? Ce nu mi-ai spus? 

Mă uitam la Grover împietrit. Nu înţelegeam ceea ce vedeam. 

— O, Zeu kai alloi theoi! a strigat el. E chiar în spatele meu! 
Nu i-ai spus şi ei?! 


Eram prea şocat ca să-mi dau seama că el tocmai înjurase în 
greaca veche, iar eu îl înţelesesem perfect. Eram prea şocat să 
întreb cum ajunsese aici Grover, de unul singur, în toiul nopţii. 
Pentru că Grover nu purta pantaloni - şi acolo unde ar fi trebuit 
să fie picioarele lui... acolo unde ar fi trebuit să fie picioarele 
lui... 

Mama s-a uitat la mine aspru şi mi-a vorbit pe un ton pe care 
nu-l mai folosise niciodată: 

— Percy. Spune-mi acum! 

Am bâiguit ceva despre bătrânele de la taraba cu fructe şi 
despre doamna Dodds şi mama m-a privit, palidă ca moartea în 
lumina fulgerelor. 

Şi-a luat poşeta, mi-a aruncat haina de ploaie şi a spus: 

— Mergeţi la maşină. Amândoi. Plecaţi! 

Grover a fugit spre Camaro - dar nu era tocmai o fugă. 
Mergea la trap, dând din dosul păros, şi, dintr-odată, am înţeles 
ce era cu povestea lui despre o afecţiune musculară la picioare. 
Acum înţelegeam cum de alerga atât de repede şi totuşi 
şchiopăta când mergea. 

Pentru că acolo unde ar fi trebuit să aibă labele picioarelor, nu 
avea labele picioarelor. Avea copite despicate. 


7 Capitolul IV 
In care mama mă învaţă să mă lupt cu taurii 


Goneam pe drumuri de țară cuprinse de beznă. Vântul se 
izbea de automobilul nostru Camaro. Ploaia biciuia parbrizul. Nu- 
mi dădeam seama cum poate mama să vadă ceva, dar nu ridica 
deloc piciorul de pe acceleraţie. 

De fiecare dată când fulgera, mă uitam la Grover, care stătea 
lângă mine pe bancheta din spate, şi mă întrebam dacă 
înnebunisem sau dacă nu cumva purta nişte pantaloni miţoşi. 
Dar nu, mirosul era cel pe care mi-l aminteam din excursiile de 
la grădina zoologică - miros de lanolină, miros de lână. Miros de 
animal jilav dintr-un ţarc. 

Tot ce am putut spune a fost: 

— Deci tu şi cu mama... vă cunoaşteţi? 

Ochii lui Grover s-au îndreptat rapid spre oglinda retrovizoare, 
deşi nu erau maşini în spate. 


— Nu tocmai, a spus. Adică, nu ne-am întâlnit în persoană. 
Dar ea ştia că veghez asupra ta. 

— Că tu veghezi asupra mea? 

— Că stau cu ochii pe tine. Ca să fiu sigur că eşti bine. Dar n- 
am fost prietenul tău doar de formă, a adăugat în grabă. Chiar 
sunt prietenul tău. 

— Aăă... ce anume eşti tu, mai exact? 

— Nu contează asta acum. 

— Nu contează? De la brâu în jos, prietenul meu cel mai bun 
este un măgar... 

Grover a scos un, Jde-he-he! u ascuţit, gutural. 

Îl meii auzisem scoțând sunetul ăsta, dar crezusem că era un 
râs nervos. Acum îmi dădeam seama că era mai degrabă un 
behăit nervos. 

— Ţap! a strigat el. 

— Poftim? 

— Sunt ţap de la brâu în jos. 

— Parcă spuneai că nu contează. 

— Me-he-he! Ştiu satiri care te-ar călca în picioare pentru o 
asemenea insultă! 

— Hei, ce... Satiri? Adică... aşa ca în miturile domnului 
Brunner? 

— Bătrânele de la taraba cu fructe au fost un mit, Percy? A 
fost doamna Dodds un mit? 

— Deci recunoşti că a existat o doamnă Dodds! 

— Desigur. 

— Atunci de ce... 

— Cu cât ştiai mai puţine, cu atât atrăgeai mai puţini monştri, 
a spus Grover, de parcă ar fi fost evident. Am pus o ceaţă peste 
ochii oamenilor. Am sperat că vei crede că Binevoitoarea a fost o 
halucinație. Dar n-a funcţionat. Ai început să-ţi dai seama cine 
eşti. 

— Cine sunt? Stai aşa, ce vrei să spui? 

Mugetul ciudat s-a auzit iar undeva, din spate, mai aproape 
decât înainte. Chestia care ne vâna era încă pe urmele noastre. 
— Percy, a spus mama, sunt prea multe de explicat şi prea 

puţin timp. Trebuie să te ducem într-un loc protejat. 

— Protejat de ce? Cine mă urmăreşte? 

— O, nimeni important, a spus Grover, încă vizibil îmbufnat 
că-l făcusem măgar. Doar Stăpânul Morților şi câteva din 


creaturile lui însetate de sânge. 

— Grover! 

— Îmi petre rău, doamnă Jackson. Puteţi conduce mai repede, 
vă rog? 

Încercam să pricep ce se întâmplă, dar nu reuşeam. Ştiam că 
ăsta nu-i un vis. N-aveam o imaginaţie prea bogată. N -aş fi 
putut visa niciodată ceva atât de ciudat. 

Mama a cotit brusc la stânga. Am virat apoi pe un drum 
îngust, trecând pe lângă ferme învăluite de întuneric şi dealuri 
împădurite şi pancarte care spuneau: 

CULEGEŢI-VĂ SINGURI CĂPŞUNILE, afişate pe garduri albe 
făcute din ţăruşi. 

— Unde mergem? am întrebat. 

— La tabăra de vară despre care ţi-am povestit. Vocea mamei 
era reţinută; încerca, de dragul meu, să nu se sperie. 

— Locul în care voia să te trimită tatăl tău. 

— Locul în care tu nu voiai să merg. _ 

— Te rog, scumpule, m-a implorat. Oricum e greu. Incearcă să 
înţelegi. Eşti în pericol. 

— Din cauză că nişte bătrâne au tăiat un fir. 

— Alea nu erau nişte bătrâne, a spus Grover. Alea erau 
Parcele1. Ştii ce înseamnă c-au apărut în faţa ta? Ele fac asta 
doar când urmează ca tu să... când cineva urmează să moară. 

— Stai. Ai spus „tu”. 

— Nu-i adevărat, am spus „cineva”. 

— Ai spus „tu“. Adică eu. 

— Am spus „tu”, adică cineva, oricine. Nu tu. 

— Băieți! a spus mama. 


1 Termen din mitologia romană. Parcele sau Ursitoarele sunt 
fiice ale lui Zeus şi ale zeiţei Themis, care controlează destinul 
tuturor oamenilor, din momentul naşterii şi până la moarte. 
Numele lor sunt: Clotho, Lachesis şi Atropos. 


A tras de volan mult spre dreapta şi am zărit cu coada 
ochiului o umbră pe care a evitat-o virând brusc - o formă 
întunecată fâlfâitoare, acum pierdută în spatele nostru, în 
furtună. 

— Ce-a fost asta? am întrebat. 

— Aproape am ajuns, a spus mama, ignorând întrebarea mea. 


Încă un kilometru şi jumătate. Te rog. Te rog. Te rog. 

Nu ştiam unde trebuie să ajungem, dar m-am trezit 
aplecându-mă în faţă, presimţind ceva, dorindu-mi să ajungem. 

Afară, doar ploaie şi beznă - pustietatea aceea rurală pe care 
o întâlneşti în extremitatea insulei Long Island. M-am gândit la 
doamna Dodds şi la momentul în care se preschimbase în 
chestia aia cu dinţi ascuţiţi şi aripi din piele. Membrele mi-au 
amorţit de la şocul întârziat. Ea chiar nu era o fiinţă umană. A 
vrut să mă omoare. 

Apoi m-am gândit la domnul Brunner... şi la sabia pe care mi- 
o aruncase. N-am mai apucat să-l întreb pe Grover despre asta, 
că mi s-a ridicat părul de pe ceafă. A fulgerat orbitor, s-a auzit 
un bum! care a făcut să-mi clănţăne dinţii şi maşina noastră a 
explodat. 

Îmi amintesc starea de vid, de parcă aş fi fost strivit, prăjit şi 
udat cu furtunul în acelaşi timp. 

Mi-am dezlipit fruntea de pe spătarul scaunului şoferului şi am 


spus „Au!“. 
— Percy! a strigat mama. 
— Sunt bine... 


Am încercat să-mi revin. Nu murisem. Maşina nu explodase, 
de fapt. Intrasem într-un şanţ. Uşile de pe partea şoferului se 
înţepeniseră în noroi. Plafonul crăpase de parc-ar fi fost coajă de 
ou şi turna cu găleata înăuntru. 

Un fulger. Era singura explicaţie. Fusesem azvâriliţi de pe 
drum. Lângă mine, pe bancheta din spate, se afla o chestie 
mare, nemişcată. 

— Grover! 

Se prăbuşise şi îi curgea sânge dintr-un colţ al gurii. l-am 
scuturat şoldul îmblănit, spunându-mi: „Nu! Chiar dacă eşti pe 
jumătate animal, eşti prietenul meu cel mai bun si nu vreau să 
mori!“ 

Apoi el a gemut „Mâncare“ şi am ştiut că mai există speranţă. 

— Percy, a spus mama, trebuie să... 

Vocea îi tremura. 

M-am uitat înapoi. La lumina unui fulger, prin parbrizul din 
spate stropit cu noroi, am văzut o umbră târându-se spre noi pe 
marginea drumului. S-a încreţit pielea pe mine la vederea ei. Era 
silueta întunecată a unui tip imens, ca un jucător de fotbal. 
Ziceai că are o pătură peste cap. Partea de sus a corpului său 


era mai umflată şi neclară. Mâinile ridicate făceau să pară că are 
coarne. 

Am înghiţit în sec. 

— Cine... 

— Percy, a spus mama foarte serioasă, ieşi din maşină! 

Mama s-a izbit în portiera de pe partea şoferului. Era blocată 
de noroi. Am încercat-o pe a mea. Şi ea era înţepenită. Mi-am 
ridicat disperat privirea spre gaura din acoperiş. Ar fi putut fi o 
ieşire, dar marginile sfârâiau şi scoteau fum. 

— Sări din maşină pe partea cealaltă! mi-a spus mama. Percy, 
trebuie să fugi. Vezi copacul ăla mare? 

— Poftim? 

Încă un fulger şi prin gaura fumegândă din acoperiş am văzut 
copacul de care vorbea: un pin imens, mare cât bradul de 
Crăciun de la Casa Albă, pe coama celui mai apropiat deal. 

— Asta e hotarul, a spus mama. Treci dealul şi o să vezi o 
fermă mare în vale. Fugi şi nu privi înapoi. Strigă după ajutor. Nu 
te opri până când nu ajungi la uşă. 

— Mamă, vino şi tu! 

Faţa ei era palidă şi avea ochii trişti, ca atunci când se uita la 
ocean. 

— Nu! am strigat. Trebuie să vii cu mine. Ajută-mă să-l duc pe 
Grover. 

— Mâncare! a gemut Grover, puţin mai tare. 

Omul cu pătura pe cap venea spre noi, scoțând grohăituri şi 
sforăituri. Pe măsură ce se apropia, mi-am dat seama că n-avea 
cum să-şi ţină o pătură peste cap, pentru că mâinile - imense şi 
cărnoase - i se legănau pe lângă corp. Nu era nicio pătură. Asta 
însemna că umflătura aia înceţoşată, care era prea mare ca să 
fie capul lui... chiar era capul lui. Şi ridicăturile care semănau cu 
nişte coarne... 

— Nu pe noi ne vrea, a spus mama. Te vrea pe tine. 

În plus, eu nu pot trece hotarul. 

— Dar... 

— N-avem timp, Percy. Du-te. Te rog. 

Atunci m-am enervat - pe mama, pe ţapul de Grover, pe 
chestia cu coarne care se târa spre noi încet, fară grabă, la fel... 
la fel ca un taur. 

Am trecut peste Grover şi am deschis uşa în ploaie. 

— Mergem împreună. Haide, mamă. 


— Ţi-am spus... 

— Mamă! Nu te las aici. Ajută-mă cu Grover. 

N-am mai aşteptat răspunsul ei. M-am târât afară, scoţându-l 
pe Grover din maşină. Era surprinzător de uşor, dar nu l-aş fi 
putut duce foarte departe dacă nu mi-ar fi venit mama în ajutor. 

Împreună, am tras braţele lui Grover pe deasupra umerilor 
noştri şi am început să urcăm poticnit prin iarba udă, înaltă până 
la brâu. 

Aruncând o privire în spate, l-am văzut pentru prima dată clar 
pe monstru. Avea cel puţin doi metri înălţime, iar braţele şi 
picioarele păreau copiate de pe coperta revistei Muscle Man - 
bicepşi şi tricepşi bulbucaţi şi o grămadă de alţi „-cepşi“ 
bombaţi, umflaţi ca nişte mingi de baseball sub pielea brăzdată 
de vene. Nu purta haine, cu excepţia lenjeriei - adică boxeri 
Fruit of the Loom de un alb strălucitor -, ceea ce ar fi fost 
amuzant, dacă jumătatea superioară a corpului său n-ar fi fost 
atât de înfricoşătoare. De la buric în sus era acoperit de păr 
maroniu, aspru, care se îndesea pe măsură ce se apropia de 
umeri. 

Gâtul lui era o masă de muşchi şi blană care se continua cu 
un cap enorm, cu un bot cât braţul meu, nări pline de mucus în 
care era prins un inel de bronz strălucitor, ochi negri, cruzi, şi 
coarne - nişte coame enorme, negru cu alb, cu vârfuri pe care 
nu le-ai fi putut obţine nici cu o ascuţitoare electrică. 

Am recunoscut, desigur, monstrul. Apăruse într-una dintre 
primele poveşti ale domnului Brunner. Dar n-avea cum să fie 
real. 

Am clipit pentru a-mi îndepărta ploaia din ochi. 

= Ei 

— Fiul lui Pasifae1, a spus mama. Aş fi vrut să ştiu cât de 
înverşunaţi sunt să te omoare. 


1 Pasifae, soţia regelui Minos, l-a zămislit, vrăjită de Poseidon, 
pe Minotaur iubindu-se cu taurul alb pe care zeul mării îl 
trimisese ca semn lui Minos. 


— Dar e Min... 

— Nu-i rosti numele, m-a avertizat. Numele au puteri. 

Pinul era încă prea departe - la cel puţin o sută de metri pe 
deal în sus. 


Am privit iar în urmă. 

Omul-taur se aplecase peste maşina noastră, uitându-se pe 
geamuri - sau nu tocmai uitându-se, meii degrabă fornăind şi 
scurmând. Nu prea înţelegeam de ce-şi mai bate capul, având în 
vedere că eram la doar cincisprezece metri depărtare. 

— Mâncare? a gemut Grover. 

— Sst, i-am spus. Mamă, ce face? Oare nu ne vede? 

—Vede şi aude foarte slab, a spus ea. Se ghidează după 
miros. Dar îşi va da seama destul de repede unde suntem. 

Ca la un semn, omul-taur a urlat cuprins de furie. A apucat 
maşina lui Gabe de acoperişul distrus, iar şasiul a scârţâit şi a 
gemut. A ridicat maşina deasupra capului şi a aruncat-o pe 
drum. Aceasta s-a izbit de asfaltul umed şi a alunecat într-o 
explozie de scântei aproape un kilometru, apoi s-a oprit. 
Rezervorul a explodat. 

Mi-am amintit ce zisese Gabe: „Nici măcar o zgârietură.” 

Ghinion. 

— Percy, când ne va vedea, va ataca, a spus mama. Aşteaptă 
până în ultima secundă, apoi sari din calea lui, într-o parte. Când 
atacă, nu-şi poate schimba direcţia foarte uşor. Ai înţeles? 

— De unde ştii lucrurile astea? 

— Mi-am făcut griji legate de un atac de multă vreme. Ar fi 
trebuit să mă aştept la asta. Am fost egoistă, ţinându-te lângă 
mine. 

— M-ai ţinut lângă tine? Dar... 

Încă un muget de furie şi omul-taur a început să suie dealul 
tropăind. 

Ne simţise. 

Pinul era la doar câţiva metri, dar dealul devenea mai abrupt 
şi mai alunecos, iar Grover nu era prea uşor. 

Omul-taur s-a apropiat. În numai câteva secunde avea să ne 
ajungă. 

Mama trebuie să fi fost epuizată, dar l-a luat pe Grover în 
spate. 

— Du-te, Percy! Ne despărţim! Aminteşte-ţi ce ţi-am spus. 

Nu voiam să ne despărţim, dar am simţit că are dreptate - era 
singura noastră şansă. Am iuţit pasul spre stânga, m-am întors 
şi am văzut monstrul îndreptân-du-se spre mine. In ochii lui 
negri strălucea ura. Puţea a carne stricată. 

Şi-a coborât capul şi s-a pregătit de atac, cu coarnele ascuţite 


îndreptate direct spre pieptul meu. 

Frica din stomac mă făcea s-o iau la goană, dar nu era o 
soluţie. N-aş fi putut fugi niciodată mai repede decât creatura 
asta. Aşa că am rămas pe poziţie şi în ultimul moment am sărit 
într-o parte. 

Omul-taur a trecut pe lângă mine ca un tren de marfă, apoi a 
mugit plin de frustrare şi s-a întors, dar de data asta nu spre 
mine, ci spre mama, care îl aşezase pe Grover în iarbă. 

Ajunsesem pe coama dealului. De cealaltă parte se vedea o 
vale, întocmai cum îmi spusese mama, şi luminile galbene ale 
unei ferme strălucind în ploaie. Dar asta era la aproape un 
kilometru distanţă. N-aveam cum să reuşim. 

Omul-taur a mârâit, lovind pământul. Nu-şi lua ochii de la 
mama, care cobora încet, mergând spre drum, încercând să-l 
îndepărteze pe monstru de Grover. 

— Fugi, Percy! a spus ea. Nu pot merge mai departe. 

Fugi! 

Dar eu stăteam acolo, încremenit de frică, în timp ce monstrul 
o ataca. Ea a încercat să se eschiveze, aşa cum îmi spusese mie 
să fac, dar monstrul învățase lecţia. Mâna lui a ţâşnit şi a 
apucat-o de gât când ea a încercat să scape. A ridicat-o în aer în 
timp ce ea se lupta, lovind cu pumnii şi cu picioarele. 

— Mamă! 

Ea s-a uitat în ochii mei, reuşind să mai scoată un ultim 
cuvânt: 

— Du-te! 

Apoi, cu un urlet furios, monstrul şi-a încleştat pumnii în jurul 
gâtului mamei mele şi ea s-a evaporat sub privirea mea, 
topindu-se în lumină, o formă aurie strălucitoare, ca o proiecţie 
holografică. Un fulger orbitor şi ea pur şi simplu... a dispărut. 

— Nu! 

Furia a luat locul fricii. O putere abia dobândită a făcut să-mi 
ardă mâinile şi picioarele - simţisem acelaşi flux de energie 
când doamnei Dodds îi crescuseră gheare. 

Omul-taur s-a apropiat de Grover, care zăcea neajutorat în 
iarbă. Monstrul s-a aplecat peste el, amuşinându-l pe cel mai 
bun prieten al meu, de parcă avea de gând să-l ridice pe Grover 
şi să-l dezintegreze şi pe el. 

Nu puteam lăsa să se întâmple aşa ceva. 

Mi-am dat jos haina roşie de ploaie. 


— Hei! am strigat, fluturându-mi jacheta, apropiindu-mă de 
monstru dintr-o parte. Hei, tâmpitule! Came tocată! 

— Grrrrr! 

Monstrul s-a întors spre mine, agitându-şi pumnii cărnoşi. 

Mi-a venit o idee - o idee tâmpită, dar era mai bine decât 
nimic. M-am sprijinit cu spatele de pinul imens şi mi-am fluturat 
jacheta roşie în faţa omului-taur, plănu ind să sar într-o parte în 
ultima clipă. 

Dar nu s-a întâmplat aşa. 

Omul-taur a atacat prea repede, cu braţele deschise pentru a 
mă apuca din orice parte m-aş fi eschivat. 

Timpul parcă încetinise. 

Picioarele mi s-au încordat. Nu puteam sări în lateral, aşa c- 
am sărit în sus, aplicând o lovitură în capul creaturii şi, 
folosindu-l ca rampă de lansare, m-am rotit în aer şi am aterizat 
pe gâtul lui. 

Cum făcusem asta? N-aveam timp să-mi dau seama. O 
milisecundă mai târziu, capul monstrului s-a izbit de copac şi 
aproape că mi-am pierdut dinţii în urma impactului. 

Omul-taur s-a clătinat, încercând să se scuture de mine. M-am 
prins de coarnele lui pentru a nu fi azvârlit. Tunetele şi fulgerele 
erau încă puternice. Ploaia îmi intra în ochi. Mirosul de carne 
stricată îmi ar dea nările. 

Monstrul s-a întors şi a împuns ca un taur de rodeo. S-ar fi 
putut izbi de copac, zdrobindu-mă, dar am început să-mi dau 
seama că el avea o singură direcţie de atac: înainte. 

Între timp, Grover începuse să geamă în iarbă. Aş fi vrut să ţip 
la el să tacă, dar după cum eram azvârilit încolo şi încoace, dacă 
mi-aş fi deschis gura, pariez că mi-aş fi muşcat limba. 

— Mâncare! a mormăit Grover. 

Omul-taur s-a întors spre el, a lovit din nou pământul şi s-a 
pregătit de atac. Mi-am amintit cum storsese viaţa din mama, 
cum o făcuse să dispară într-o explozie luminoasă, şi furia m-a 
umplut ca un combustibil cu cifră octanică ridicată. Mi-am pus 
ambele mâini pe un corn şi am tras înapoi cu toată puterea. 
Monstrul s-a încordat, a mormăit surprins, apoi - poc! 

Omul-taur a răcnit şi m-a aruncat prin aer. Am aterizat pe 
spate, în iarbă. Am dat cu capul de o piatră. Când m-am ridicat, 
vederea îmi era neclară, dar aveam un corn în mâini, o armă de 
os dur de mărimea unui cuţit. 


Monstrul a atacat. 

Fără să stau pe gânduri, m-am rostogolit într-o parte şi m-am 
ridicat în genunchi. Când monstrul a ţâşnit pe lângă mine, i-am 
înfipt cornul rupt chiar sub cutia toracică acoperită cu blană. 

Omul-taur a urlat în agonie. S-a prăbuşit, cu ghearele la piept, 
apoi a început să se dezintegreze - nu ca mama, într-o explozie 
de lumină aurie, ci împrăştiin du-se ca nisipul dus de vânt, la fel 
cum explodase şi doamna Dodds. 

Monstrul a dispărut. 

Ploaia s-a oprit. Încă mai tuna, dar numai în depărtare. 
Miroseam a animal şi genunchii îmi dârdâiau. Simţeam că mi-a 
crăpat capul. Eram slăbit şi speriat şi tremuram de durere. 
Tocmai asistasem la dispariţia mamei. Voiam să mă întind pe jos 
şi să plâng, dar Grover avea nevoie de ajutorul meu, aşa că am 
reuşit să-l târăsc şi să-l cobor în vale, spre ferma luminată. 
Plângeam, strigând-o pe mama, dar nu-i dădeam drumul lui 
Grover - n-aveam de gând să-l abandonez. 

Ultimul lucru pe care mi-l amintesc e că m-am prăbuşit pe o 
podea de lemn, privind la un ventilator de tavan care se rotea 
deasupra mea, la moliile care zburau în jurul luminii galbene şi 
la două chipuri serioase - al unui bărbat cu barbă care îmi părea 
cunoscut şi al unei fete drăguţe, cu părul blond cârlionţat, ca de 
prinţesă. Amândoi mă priveau, iar fata a spus: 

— El este alesul. El trebuie să fie. ` 

— Linişte, Annabeth, a spus bărbatul. Incă e conştient. Adu-l 
înăuntru. 


_ Capitolul V 
In care joc cărţi cu un cal 


Am avut vise ciudate, populate de animale. Majorit atea voiau 
să mă omoare. Restul voiau de mâncare. Cred că m-am trezit de 
mai multe ori, dar ceea ce auzeam şi vedeam n-avea niciun 
sens, aşa că-mi pierdeam cunoştinţa din nou. Imi amintesc că 
eram culcat într-un pat moale, fiind hrănit cu linguriţa din ceva 


care avea gust de popcorn cu unt, numai că era budincă. Fata cu 
părul blond şi cârlionţat plutea deasupra mea, zâmbind în timp 
ce-mi lua cu lingura picăturile scurse pe bărbie. 

Când a văzut că am deschis ochii, m-a întrebat: 

— Ce se va întâmpla la solstițiul de vară? 

Am reuşit să îngaim: 

— Poftim? 

S-a uitat înjur, parcă temându-se că am putea fi auziţi. 

— Ce se întâmplă? Ce s-a furat? Mai avem doar câteva 
săptămâni! 

— Îmi pare rău, am murmurat, eu nu... 

Cineva a bătut la uşă, iar fata mi-a umplut rapid gura cu 
budincă. 

Când m-am trezit din nou, fata plecase. 

Un tip blond, solid ca un surfer, stătea în colţul dormitorului şi 
mă supraveghea. Avea ochi albaştri - o duzină, cel puţin, aşa 
erau - pe obraji, pe frunte, pe dosul palmelor. 

x x * 

Când în sfârşit mi-am revenit de-a binelea, nu era nimic 
ciudat în jur, cu excepţia faptului că lumea era mai amabilă 
decât eram eu obişnuit. Stăteam într-un şezlong, pe o verandă 
imensă, privind, pe deasupra unei pajişti, la dealurile verzi din 
depărtare. Briza mirosea a căpşuni. Aveam o pătură peste 
picioare şi o pernă sub ceafă. Toate astea erau grozave, dar îmi 
simţeam gura de parcă un scorpion şi-ar fi făcut cuib în ea, iar 
limba îmi era uscată şi murdară şi mă dureau absolut toţi dinţii. 

Pe masa de lângă mine era o băutură într-un pahar înalt. 
Arăta ca sucul de mere rece, cu un pai verde şi o umbreluţă de 
hârtie prinsă de o cireaşă marasca. 

Eram atât de slăbit, încât aproape că am scăpat paharul când 
l-am luat. 

— Ai grijă, s-a auzit o voce cunoscută. 

Grover stătea rezemat de balustrada pridvorului şi arăta de 
parcă nu dormise de o săptămână. Sub un braţ, ţinea cu grijă o 
cutie de pantofi. Purta blugi, bascheţi Converse şi un tricou de 
un portocaliu strălucitor pe care scria TABARA SEMIZEILOR. Era 
vechiul Grover. Nu băiatul-ţap. 

Aşa că poate avusesem un coşmar. Poate că mama era bine. 
Eram încă în vacanţă şi ne opriserăm aici, la casa asta mare, 
pentru un motiv oarecare. Şi... 


— Mi-ai salvat viaţa, a spus Grover. Eu... ei bine, măcar atât 
am putut face... M-am dus înapoi pe deal. Mă gândeam că poate 
vrei asta. 

Mi-a pus respectuos cutia de pantofi pe genunchi. 

înăuntru se afla un corn de taur negru cu alb, cu marginea 
zimţată acolo unde fusese rupt şi cu vârful stropit cu sânge 
uscat. Nu fusese un coşmar. 

— Minotaurul, am spus eu. 

— Aăă, Percy, nu-i o idee bună... 

— Aşa i se spune în miturile greceşti, nu? am întrebat. 
Minotaur. Jumătate om, jumătate taur. 

Grover s-a foit, încurcat. 

— Ai fost inconştient două zile. Cât de mult îţi aminteşti? 

— Mama. Oare chiar a... 

Şi-a lăsat ochii în pământ. 

Am privit peste pajişte. Erau pâlcuri de arbori, un pârâu 
şerpuind, hectare de căpşuni care se întindeau sub cerul 
albastru. Valea era înconjurată de dealuri, iar cel mai înalt, chiar 
în faţa noastră, era cel cu pinul imens. Chiar şi acesta părea 
frumos în lumina soarelui. 

Mama nu mai era. Toată lumea ar fi trebuit să fie întunecată si 
rece. Nimic nu trebuia să arate frumos. 

— Îmi pare rău, a fonfait Grover. Sunt un ratat. Sunt cel mai 
prost satir din lume. 

A gemut şi a bătut din picior atât de tare, că i-a căzut. Adică 
baschetul Converse a căzut. Interiorul era umplut cu polistiren, 
cu excepţia unei găuri în formă de copită. 

— O, pe râul Styx1! a mormăit el. 

Un tunet a bubuit pe cerul senin. 

În timp ce se chinuia să-şi vâre copita la loc în piciorul fals, m- 
am gândit: „Deci e clar.“ 

Grover era un satir. Eram gata să pariez că dacă i-aş fi ras 
părul creţ şi şaten, i-aş fi găsit nişte corniţe pe cap. Dar eram 
prea trist ca să-mi pese că satirii sau chiar minotaurii existau. 
Tot ce conta era că mama fusese nimicită, dispărând într-o 
lumină galbenă. 


1 Styxul este râul care separă lumea celor vii de cea a 
morţilor, înconjurând de nouă ori ţinutul lui Hades. 


Eram singur. Orfan. Trebuia să trăiesc cu... Gabe-cel împuţit? 
Nu. Asta nu se va întâmpla niciodată. Preferam să trăiesc pe 
străzi. Aş fi minţit că am şaptesprezece ani şi m-aş fi înrolat în 
armată. Aş fi făcut eu ceva. 

Grover încă fonfaia. Bietul băiat - bietul ţap, satir sau ce-o fi 
fost - arăta de parcă se aştepta să fie pocnit. 

l-am spus: 

— N-a fost vina ta. 

— Ba da, trebuia să te protejez. 

— Ţi-a cerut mama să mă protejezi? 

— Nu, dar asta e sarcina mea, sunt supraveghetor. Cel puţin... 
am fost. 

— Dar de ce... 

Am ameţit brusc şi lucrurile au început să-mi joace în fata 
ochilor. 

* 

— Nu te forța, a spus Grover. Poftim. 

M-a ajutat să ţin paharul şi mi-a pus paiul între buze. 

M-am strâmbat când am simţit gustul, căci mă aşteptam la 
suc de mere. Şi era altceva. Avea gust de fursecuri cu ciocolată. 
Fursecuri lichide. Si nu orice fel de fursecuri - ci din acelea 
albastre făcute în casă de mama, untoase şi fierbinţi, cu bucăţi 
de ciocolată încă topindu-se. Am băut şi am simţit o senzaţie de 
cald şi bine în tot corpul, eram plin de energie. Durerea nu mi-a 
dispărut, dar m-am simţit de parcă mama tocmai m-ar fi 
mângâiat pe obraz, dându-mi o prăjiturică exact ca în copilărie, 
spunându-mi că totul va fi bine. 

Nici nu mi-am dat seama când am golit paharul. M-am uitat în 
el, convins că tocmai băusem ceva cald, dar cuburile de gheaţă 
nu se topiseră încă. 

— A fost bun? a întrebat Grover. 

Am dat din cap aprobator. 

— Ce gust a avut? 

A sunat aşa de pofticios, încât m-am simţit vinovat. 

— Îmi pare rău, am spus. Ar fi trebuit să-ţi dau să guşti. 

El a făcut ochii mari. 

— Nu! Nu asta am vrut să spun. Eu doar... eram curios. 

— Fursecuri cu ciocolată, am spus. Făcute de mama. 

In casă. 

El a oftat. 


— Şi cum te simţi? 

— De parcă aş putea-o azvârli pe Nancy Bobofit la o sută de 
metri. 

— Asta e bine, a spus el. Asta e bine. Nu cred că rişti dacă 
mai bei din chestia asta. 

— Ce vrei să spui? 

Mi-a luat cu grijă paharul gol, de parcă ar fi fost dinamită, şi l- 
a pus înapoi pe masă. 

— Haide, Chiron şi domnul D. Te aşteaptă. 

Veranda înconjura întreaga casă. 

Imi simţeam picioarele nesigure, încercând să merg atât de 
mult. Grover se oferise să ducă el cornul Minotaurului, dar nu i- 
am dat drumul din mână. Plătisem cel mai mare preţ pentru 
suvenirul ăla. N-aveam de gând să-l dau nimănui. 

Când am ajuns în capătul opus al casei, mi-am tras răsuflarea. 

Probabil că ne aflam pe ţărmul nordic al insulei Long Island, 
pentru că în această parte a casei valea ajungea chiar până la 
apă, care strălucea la vreun kilometru şi jumătate. Pur şi simplu 
nu puteam procesa tot ce vedeam aici. Peisajul era presărat cu 
clădiri care aduceau cu arhitectura grecească antică - un 
pavilion în aer liber, un amfiteatru, o arenă circulară - doar că 
toate păreau noi-nouţe, cu coloane de marmură albă strălucind 
în soare. Intr-o groapă cu nisip din apropiere, o duzină de copii şi 
de satiri de vârsta unor liceeni jucau volei. Nişte canoe pluteau 
pe un lac mic. Câţiva puşti cu tricouri de un portocaliu 
strălucitor, ca al lui Grover, se fugăreau în jurul unui grup de 
cabane construite în pădure. Câţiva trăgeau la ţintă într-un 
stand de tir cu arcul. Alţii călăreau pe un drum împădurit şi, 
dacă nu era doar o halucinație, câţiva dintre caii lor aveau aripi. 

La capătul verandei, doi bărbaţi stăteau faţă în faţă la o masă 
de joc. Blonda care îmi dăduse cu linguriţa din budinca aceea cu 
gust de popcorn se sprijinea de balustrada verandei, în 
apropierea lor. 

Bărbatul care stătea cu faţa spre mine era mic, dar îndesat. 
Avea nasul roşu, ochii mari şi umezi şi un păr creţ atât de negru, 
că era aproape purpuriu. Arăta ca o pictură din-aia cu îngeraşi - 
cum se numesc, beduini? Nu, heruvimi. Da. Arăta ca un heruvim 
între două vârste crescut într-un parc de rulote. Purta o cămaşă 
hawaiiană cu un imprimeu cu tigri şi s-ar fi integrat perfect într- 
una din partidele de poker ale lui Gabe, doar că aveam senzaţia 


că l-ar fi învins chiar şi pe tatăl meu vitreg. 

— Dânsul e domnul D., mi-a şoptit Grover. E directorul taberei. 
Să fii politicos. Fata e Annabeth Chase. Ea locuieşte în tabără de 
mai mult timp decât oricine. Şi îl cunoşti deja pe Chiron... 

A arătat spre tipul care stătea cu spatele la mine. 

Mai întâi am observat că stătea într-un scaun cu rotile. Apoi, 
am recunoscut jacheta de tweed, părul şaten rar, barbă 
încâlcită. 

— Domnul Brunner! am strigat. 

Profesorul de latină s-a întors şi mi-a zâmbit. Ochii lui aveau 
acea licărire răutăcioasă pe care o avea uneori în clasă când ne 
dădea câte un test-fulger şi făcea ca toate întrebările să aibă ca 
rezultat varianta B. 

— A, bun, a venit Percy, a spus el. Acum suntem patru la jocul 
de cărţi. 

Mi-a oferit un scaun în dreapta domnului D., care m-a privit cu 
ochii injectaţi şi a oftat apăsat. 

— Of, bănuiesc că mie mi se cuvine s-o spun. Bine ai venit în 
Tabăra Semizeilor! Gata. Acum, nu aştepta să mă bucur că te 
văd. 

— Aăă... mulţumesc. 

M-am îndepărtat puţin de el, pentru că, dacă învăţasem ceva 
locuind cu Gabe, asta era să recunosc când un adult e prieten 
cu sticla. Dacă domnul D. Era străin de alcool, eu eram un satir. 

— Annabeth! 

Domnul Brunner a chemat-o pe fata cea blondă. 

Ea s-a apropiat şi domnul Brunner a făcut prezentările. 

— Domnişoara aceasta a avut grijă de tine, să-ţi revii, Percy. 
Annabeth, draga mea, ce-ar fi să mergi să-i aranjezi patul lui 
Percy? Va locui în cabana unsprezece deocamdată. 

— Sigur că da, Chiron, a răspuns Annabeth. 

Era, probabil, cam de vârsta mea, poate cu vreo doi 
centimetri mai înaltă, şi părea mult mai atletică. Bronzată bine şi 
cu părul blond şi cârlionţat, se apropia mult de tiparul unei fete 
din California, cu excepţia ochilor, care stricau imaginea. Erau 
uimitor de gri, ca nişte nori de furtună; drăguţi, dar şi 
intimidanţi, de parcă analiza cel mai bun mod de a mă învinge. 

S-a uitat la cornul de minotaur din mâinile mele, apoi din nou 
la mine. Mă gândeam că-mi va spune: „Ai ucis un minotaur!” 
sau „Uau, eşti grozav!” sau ceva de genul ăsta. 


În schimb, mi-a zis: 

— Salivezi în somn. 

Apoi a alergat pe pajişte, cu părul blond fluturând. 

— Aşadar, am spus, nerăbdător să schimb subiectul, lucraţi 
aici, domnule Brunner? 

— Nu „domnule Brunner”, a spus fostul domn Brunner. 

Mă tem că acela era un pseudonim. Imi poţi spune Chiron. 

— În regulă. 

Total zăpăcit, l-am privit pe director. 

— lar domnul D.... Vine de la ceva anume? 

Domnul D s-a oprit din amestecarea cărţilor. M-a privit de 
parcă aş fi râgâit tare. 

— Tinere, numele sunt lucruri puternice. Nu se face să le 
foloseşti pur şi simplu, fară niciun motiv. 

— A, da. Mă scuzaţi. 

— Trebuie să spun, Percy, interveni Chiron-Brunner, că mă 
bucur să te văd în viată. De mult n-am mai făcut o vizită la 
domiciliu pentru un potenţial rezident al taberei. Nu-mi place să- 
mi pierd vremea. 

— Vizită la domiciliu? 

— Anul petrecut la Academia Yancy, ca să te instruiesc. Avem 
satiri în majoritatea şcolilor, desigur, care veghează. Dar Grover 
m-a alertat imediat ce te-a cunoscut. A simţit că eşti special, aşa 
că am decis să vin în nord. L-am convins pe celălalt profesor de 
latină să... ăăă, să-şi ia un concediu. 

Am încercat să-mi amintesc începutul anului şcolar. Părea 
foarte îndepărtat, dar aveam o amintire vagă legată de un alt 
profesor de latină în prima mea săptămână la Yancy. Fără nicio 
explicaţie, acesta dispăruse, iar domnul Brunner preluase clasa. 

— Aţi venit la Yancy doar ca să mă instruiți pe mine? l-am 
întrebat. 

Chiron a dat din cap aprobator. 

— Sincer, n-am fost sigur de tine la început. Am luat legătura 
cu mama ta, i-am spus că suntem cu ochii pe tine în caz că erai 
pregătit pentru Tabăra Semizeilor. Dar mai aveai atâtea de 
învăţat. Cu toate astea, ai ajuns aici viu, iar acesta e 
întotdeauna primul test. 

— Grover, a spus nerăbdător domnul D., joci sau nu? 

— Da, domnule! 

Grover s-a aşezat tremurând pe cel de-al patrulea scaun, deşi 


nu ştiam de ce-i e atât de frică de un bărbat mic şi îndesat care 
purta o cămaşă hawaiiană cu un imprimeu cu tigri. 

— IŞtii să joci pinacle? m-a privit cu neîncredere domnul D. 

— Mă tem că nu, am spus. 

— Mă tem că nu, domnule, mi-a răspuns. 

— Domnule, am repetat. 

Îmi plăcea tot mai puţin de directorul taberei. 

— Ei bine, a spus el, ăsta e, alături de luptele cu gladiatori şi 
de Pac-Man, unul dintre cele mai măreţe jocuri inventate 
vreodată de către om. Mă aştept ca toţi tinerii civilizaţi să-i 
cunoască regulile. 

— Sunt sigur că băiatul le poate învăţa, a intervenit Chiron. 

— Vă rog, am schimbat eu subiectul, ce e cu locul ăsta? Ce 
caut aici? Domnule Brun... Chiron..., de ce-ai fi venit la 
Academia Yancy doar pentru a mă instrui? 

Domnul D. A rostit fornăind: 

— Şi eu l-am întrebat acelaşi lucru. 

Directorul taberei a împărţit cărţile. Grover tresărea de fiecare 
dată când o carte ateriza în grămada lui. 

Chiron mi-a zâmbit cu simpatie, la fel ca în timpul orei de 
latină, parcă pentru a-mi spune că, indiferent ce medie aveam, 
eu eram elevul lui preferat. Se aştepta ca eu să ofer răspunsul 
corect. 

— Percy, a spus el, mama ta nu ţi-a povestit nimic? 

— Mi-a zis... 

Mi-am amintit ochii ei trişti, privind spre mare. 

— Mi-a zis că s-a temut să mă trimită aici, chiar dacă asta ar fi 
dorit tatăl meu. Mi-a zis că, odată ajuns aici, probabil n-o să mai 
pot pleca. Dorea să mă ţină aproape de ea. 

— Tipic, a spus domnul D. De obicei, aşa ajung să fie ucişi. 
Tinere, licitezi sau nu? 

— Poftim? l-am întrebat. 

Mi-a explicat, nerăbdător, cum se licitează la pinacle, iar eu 
am făcut întocmai. 

— Mă tem că sunt prea multe de spus, a zis Chiron. Mă tem că 
filmul nostru obişnuit de prezentare nu va fi suficient. 

— Film de prezentare? l-am întrebat. 

— Mai bine nu, a decis Chiron. Percy, ştii că prietenul tău 
Grover este un satir. Ştii, a zis el arătând spre cornul din cutia de 
pantofi, că l-ai ucis pe Minotaur şi asta nu-i puţin lucru, băiete. 


Ceea ce poate nu ştii e că nişte forţe uriaşe acţionează în viaţa 
ta. Zeii - forţele numite zeii greci - sunt cât se poate devii. 

M-am uitat la ceilalţi din jurul mesei. 

Am aşteptat ca cineva să strige „Nici vorbă! “, dar singurul 
lucru pe care l-am auzit a fost ţipătul domnului D.: 

— Ha, cvintă regală. Levată! 

A chicotit numărându-şi punctele. 

— Domnule D., a întrebat Grover timid, dacă n-o mâncaţi, pot 
să iau eu cutia dumneavoastră de cola dietetică? 

— Poftim? A, sigur. 

Grover a muşcat o bucată mare din cutia de aluminiu şi a 
început s-o mestece. 

— Stai, i-am spus lui Chiron. Vrei să-mi spui că există 
Dumnezeu. 

— Ei bine, a spus Chiron, Dumnezeu - Dumnezeu cu 
majusculă - e cu totul altceva. N-o să ne ocupăm de metafizică. 

— Metafizică? Dar tocmai discutai despre... 

— A, despre zei, la plural, acele fiinţe minunate care 
controlează forţele naturii şi strădaniile omului: zeii nemuritori 
din Olimp. Asta e o chestiune mai măruntă. 

— Mai măruntă? 

— Da, mult mai măruntă. Zeii despre care am discutat la ora 
de latină. 

— Zeus, am spus. Hera1l. Apollo2. La ei te referi. 

Şi s-a auzit din nou un tunet îndepărtat într-o zi senină. 

— Tinere, a spus domnul D., în locul tău aş fi mult mai atent 
când folosesc aceste nume. 


1 Regina zeilor şi a oamenilor şi zeiţa protectoare a familiei, a 
căsniciei şi a femeilor căsătorite. Are ca simbol sceptrul. Hera 
este înfăţişată ca o soţie geloasă şi violentă, care nu ezită să se 
răzbune pentru infidelităţile săvârşite de soţul ei, Zeus. 
Adeseori, mânia ei este capricioasă şi nejustificată. 

2 Zeul zilei, al luminii şi al artelor, protector al poeziei şi al 
muzicii, al profeţiilor şi arcaşilor, conducătorul corului muzelor, 
personificare a soarelui. 


— Dar astea sunt poveşti, am spus eu. Sunt mituri, pentru a 
explica anotimpurile şi trăsnetul şi alte lucruri. E ceea ce 
credeau oamenii înainte să existe ştiinţa. 


— Ştiinţa! a pufnit domnul D. la spune-mi, Perseu Jackson - 
am tresărit când mi-a pronunţat numele adevărat, pe care nu-l 
spusesem nimănui -, ce vor crede oamenii despre „ştiinţa“ ta 
peste două mii de ani? Hm? Vor spune că sunt nişte aiureli 
primitive. Asta vor spune. Ah, îmi plac muritorii - n-au deloc 
simţul perspectivei. Au impresia că au avansat atââât de mult. 
Aşa să fie, Chiron? Uită-te la acest băiat şi spune-mi. 

Nu-mi prea plăcea de domnul D., dar era ceva în felul în care 
mă numea muritor, de parcă... el n-ar fi fost. Era de ajuns ca să 
mi se pună un nod în gât, de-ajuns ca să explice de ce Grover 
nu-şi scotea nasul din cărţile lui, mestecând cutia fără să spună 
nimic. 

— Percy, a spus Chiron, crezi sau nu, adevărul e că nemuritor 
înseamnă nemuritor. lţi poţi imagina pentru o clipă cum e să nu 
mori niciodată? Să nu te stingi niciodată? Să exişti, aşa cum eşti, 
o veşnicie? 

Eram gata să răspund, fără să stau pe gânduri, că suna destul 
de bine, dar tonul vocii lui Chiron m-a făcut să ezit. 

— Vrei să spui, indiferent dacă oamenii cred sau nu în tine, 
am spus. 

— Întocmai, a încuviinţat Chiron. Dacă ai fi zeu, ţi-ar plăcea să 
fii numit un mit, o poveste învechită creată pentru a explica 
fulgerul? Ce-ar fi dacă ţi-aş spune, Perseu Jackson, că într-o 
bună zi oamenii te vor numi pe tine un mit, creat doar pentru a 
le explica băieţeilor cum pot trece peste pierderea mamei? 

Mi-a tresărit inima. Dintr-un motiv sau altul, încerca să mă 
enerveze, dar n-aveam de gând să-i fac jocul. l-am spus: 

— Nu mi-ar plăcea. Dar eu nu cred în zei. 

— O, ai face bine să crezi, murmură domnul D. Înainte ca unul 
dintre ei să te facă cenuşă. 

— Vă... vă rog, domnule. Tocmai şi-a pierdut mama. E în stare 
de şoc, a zis Grover. 

— Inc-un noroc, a mormăit domnul D., jucând o carte. E destul 
de neplăcut că sunt prins în slujba asta mizerabilă, unde lucrez 
cu băieţi care nici măcar nu cred. 

A fluturat din mână şi pe masă a apărut o cupă, de parcă 
lumina soarelui s-ar fi curbat o secundă şi ar fi transformat aerul 
în sticlă. Cupa s-a umplut singură cu vin roşu. 

Mi-a căzut faţa, dar Chiron abia dacă şi-a ridicat privirea. 

— Domnule D., l-a avertizat el, restricţiile dumneavoastră. 


Domnul D. S-a uitat la vin şi a mimat surpriza. 

— Vai de mine! 

A privit spre cer şi a strigat: 

— Obişnuinţa! Scuze! 

Încă un tunet. 

Domnul D. A fluturat iar din mână, iar paharul de vin s-a 
preschimbat într-o nouă cutie de cola dietetică. A oftat nefericit, 
a deschis cutia de cola şi a revenit la jocul de cărţi. 

Chiron mi-a făcut cu ochiul. 

— Domnul D. L-a supărat pe tatăl său acum ceva timp, făcând 
o pasiune pentru o nimfa a pădurii care fusese declarată 
intangibilă. 

— O nimfa a pădurii, am repetat, încă holbându-mă la cola 
dietetică, de parcă ar fi venit din spaţiul cosmic. 

— Da, a mărturisit domnul D. Tatălui meu îi place să mă 
pedepsească. Prima dată, cu prohibiţia. Sinistru! Zece ani 
absolut oribili! A doua oară - ei bine, ea era cu adevărat 
frumoasă şi nu m-am putut abţine - a doua oară, m-a trimis aici. 
La Dealul Semizeilor. Tabără de vară pentru puşti răsfăţaţi ca 
tine. „Fii o influenţă benefică”, mi-a spus. „Lucrează cu tinerii, 
nu îi corupe.” Ha! Absolut nedrept. 

Văicărelile Domnului D. Sunau ca ale unui puşti de şase ani, 
era ca un copilaş bosumflat. 

— Şi..., m-am bâlbăit eu, tatăl dumneavoastră este... 

— Di immortales, Chiron! a spus domnul D. Am crezut că l-ai 
învăţat lucrurile de bază. Tatăl meu este Zeus, desigur. 

M-am gândit la numele din mitologia greacă care începeau cu 
D. Vinul. Pielea de tigru. Satirii care păreau să lucreze aici. Felul 
în care Grover se linguşea, de parcă domnul D. Era stăpânul lui. 

— Sunteţi Dionysos1l, am spus. Zeul vinului. 

Domnul D. Şi-a dat ochii peste cap. 

— Cum se zice în zilele noastre, Grover? Cum spun D-da, 
domnule D. 

— Atunci, dăăă, Percy Jackson. Ori poate credeai că sunt 
Afrodita2? 

— Sunteţi un zeu. 

— Da, băiete. 

— Un zeu. Dumneavoastră. 


1 Zeul vinului, petrecerilor şi extazului. Protector al teatrului. 


2 Zeița iubirii, frumuseţii şi a dorinţei. 


S-a întors şi m-a privit direct şi în ochii lui am zărit o văpaie 
purpurie, semn că acest bărbat plângăreţ şi grăsuţ îmi arăta 
doar o părticică din adevărata lui natură. Am văzut imagini cu 
viță-de-vie care îi sufocă pe necredincioşi până la moarte, 
războinici beţi, înnebuniţi de plăcerea luptei, marinari ţipând în 
timp ce braţele li se transformă în înotătoare şi feţele li se 
alungesc în boturi de delfin. Ştiam că, dacă l-aş fi provocat, 
domnul D. Mi-ar fi arătat lucruri şi mai rele. Mi-ar fi plantat o 
boală în creier, care m-ar fi trimis direct într-o cămaşă de forţă, 
într-o încăpere capitonată, pentru tot restul vieţii. 

—Vrei să mă pui la-ncercare, băiete? a spus el liniştit. 

— Nu, nu, domnule. 

Văpaia s-a mai stins. S-a întors la jocul de cărţi. 

— Cred că am câştigat. 

— Nu chiar, domnule D., a spus Chiron. 

A pus pe masă o cvintă, a adunat punctele şi a zis: 

— Mâna este a mea. 

Am crezut că domnul D. Îl va pulveriza pe Chiron direct din 
scaunul său cu rotile, dar el doar a pufnit nemulţumit, de parcă 
ar fi fost obişnuit să fie învins de profesorul de latină. S-a ridicat, 
şi Grover a făcut acelaşi lucru. 

— Sunt obosit, a spus domnul D. Cred că o să trag un pui de 
somn înainte de cântarea de seară. Dar înainte, Grover, trebuie 
să discutăm din nou despre prestaţia ta mai-puţin-ca-perfectă 
din această misiune. 

Faţa lui Grover s-a umplut de sudoare. 

— D-da, domnule. 

Domnul D. S-a întors spre mine. 

— Cabana unsprezece, Percy Jackson. Şi ai grijă cum te porţi. 

S-a dus apoi în casă, cu nefericitul de Grover pe urmele lui. 

— Grover o să fie bine? l-am întrebat pe Chiron. 

Chiron a dat din cap aprobator, deşi părea puţin neliniştit. 

— Bătrânul Dionysos nu-i chiar nebun. Doar îşi urăşte jobul. A 
fost... consemnat, cred că putem spune aşa, şi nu suportă că 
trebuie să mai aştepte un secol înainte de a i se permite să se 
întoarcă în Olimp. 

— Muntele Olimp, am spus. Vrei să spui că acolo chiar există 
un palat? 


— Ei bine, există Muntele Olimp din Grecia. Apoi există casa 
zeilor, punctul de convergenţă a puterilor lor, care se afla, într- 
adevăr, pe Muntele Olimp. Se numeşte încă Muntele Olimp, din 
respect pentru tradiţie, dar palatul se deplasează, Percy, la fel 
ca zeii. 

— Vrei să spui că zeii greci sunt aici? Adică... în America? 

— Cu siguranţă. Zeii se deplasează odată cu inima 
Occidentului. 

— Cu ce? 

— Hai să vedem, Percy, ce numim noi „civilizaţia 
occidentală”. Crezi că e doar un concept abstract? Nu, e o forţă 
vie. O conştiinţă colectivă care străluceşte de mii de ani. Zeii fac 
parte din ea. S-ar putea spune chiar că sunt sursa ei sau, cel 
puţin, că sunt legaţi atât de strâns de ea, încât n-ar putea 
dispărea, nu fără ca întreaga civilizaţie occidentală să fie 
nimicită. Focul a început în Grecia. Apoi, după cum bine ştii - 
sau după cum sper că ştii, de vreme ce-ai trecut examenul -, 
inima focului s-a mutat la Roma, şi la fel şi zeii. Ah, au nume 
diferite - Jupiter în loc de Zeus, Venus în loc de Afrodita şi aşa 
mai departe -, dar sunt aceleaşi forţe, aceiaşi zei. 

— Şi apoi au murit. 

— Să moară? Nu. A murit Occidentul? Zeii s-au mutat pur şi 
simplu în Germania, în Franţa, în Spania, pentru o vreme. Unde 
flacăra ardea mai strălucitor, zeii erau acolo. Au petrecut câteva 
secole în Anglia. Tot ce trebuie să faci este să studiezi 
arhitectura. Oamenii nu-i uită pe zei. In orice loc au guvernat, în 
ultimii trei mii de ani, îi poţi vedea în picturi, în statui, pe cele 
mai importante clădiri. Şi da, Percy, bineînţeles că acum sunt în 
Statele Unite. Uită-te la simbolul vostru, vulturul lui Zeus. Uită-te 
la statuia lui Prometeu din Rockefeller Center, la fațadele 
greceşti ale clădirilor guvernului vostru din Washington. Te 
provoc să găseşti un oraş american în care Olimpienii să nu fie 
înfăţişaţi vizibil în mai multe locuri. Iți place sau nu - şi, crede- 
mă, multora nu le-a fost dragă nici Roma -, America este acum 
inima flăcării. Ea e marea putere a Occidentului. Şi, de aceea, 
Olimpul e aici. Şi noi suntem aici. 

Era prea mult, mai ales faptul că eu păream să fiu inclus în 
pluralul noi de care vorbea Chiron, ca şi cum aş fi făcut parte 
dintr-un club. 

— Cine eşti tu, Chiron? Cine... cine sunt eu? 


Chiron a zâmbit. Şi-a mutat greutatea de parcă ar fi avut de 
gând să se ridice din scaunul cu rotile, dar ştiam că era 
imposibil. Era paralizat de la brâu în jos. 

— Cine eşti tu? a cugetat el. Ei bine, asta e întrebarea la care 
toţi vrem un răspuns, nu-i aşa? Dar, deocamdată, să-ţi facem 
rost de un pat în cabana unsprezece. |ţi vei face noi prieteni. Şi 
vei avea destul timp mâine pentru lecţii. In plus, se vor servi 
prăjituri la focul de tabără din seara asta şi eu sunt pur şi simplu 
înnebunit după ciocolată. 

Apoi s-a ridicat din scaunul cu rotile. Dar ceva era ciudat în 
felul în care făcuse asta. Pătura i-a căzut de pe picioare, dar 
picioarele nu i s-au mişcat. Talia lui a devenit tot mai înaltă, 
ridicându-i-se deasupra centurii. La început, am crezut că poartă 
lenjerie de corp foarte lungă, din catifea albă, dar, pe măsură ce 
se ridica din scaun, meii înalt decât orice fiinţă omenească, am 
observat că lenjeria de corp din catifea nu era lenjerie de corp; 
era partea din faţă a unui animal, cu muşchi şi tendoane sub 
blana albă şi aspră. lar scaunul cu rotile nu era un scaun. Era un 
fel de container, o cutie enormă pe roţi, si probabil că era 
magică, pentru că altfel n-ar fi încăput cu totul în ea. Întâi a ieşit 
un picior, lung şi noduros, cu o imensă copită lustruită. Apoi un 
alt picior din faţă, apoi cele din spate, iar cutia s-a golit, nu 
rămăsese decât o simplă cochilie de metal de care era lipită o 
pereche de picioare umane false. 

Am privit lung la calul care tocmai ieşise din scaunul cu rotile: 
un imens armăsar alb. Dar acolo unde ar fi trebuit să fie gâtul 
animalului era jumătatea superioară a corpului profesorului meu 
de latină, altoită perfect pe trunchiul calului. 

— Ce uşurare, a spus centaurul. Am stat închis acolo atât de 
mult, că mi-au amorţit chişiţele. Percy Jackson, acum hai să-i 
cunoşti şi pe ceilalţi. 


A Capitolul VI 
In care devin stăpânul absolut al băii 


O dată ce am trecut peste faptul că profesorul meu de latină 
era un cal, am făcut un tur instructiv, deşi am avut grijă să nu 
merg în spatele lui. Făcusem parte de câteva ori din patrula care 
adună fecale de animale în timpul Paradei de Ziua 


Recunoştinţei, organizată de lanţul de magazine Macy's, şi, să- 
mi fie iertat, nu aveam la fel de multă încredere în jumătatea 
posterioară a lui Chiron pe cât aveam în cea din faţă. 

Am trecut pe lângă terenul de volei. Câţiva dintre cei de-acolo 
şi-a dat coate. Unul a arătat spre cornul de minotaur pe care-l 
duceam. Un altul a spus: 

— El este. 

Majoritatea erau mai mari decât mine. Prietenii lor satiri, mai 
mari decât Grover, tropăiau îmbrăcaţi în tricouri portocalii cu 
inscripţia Tabăra Semizeilor, fără nimic care să le acopere 
posterioarele păroase. In general nu eram timid, dar felul în care 
se holbau la mine mă făcea să nu mă simt deloc în largul meu. 
Aveam impresia că se aşteptau să mă dau peste cap sau ceva 
de genul ăsta. 

M-am uitat înapoi la casă. Era mult mai mare decât mi se 
păruse - patru etaje, albastră precum cerul şi cu lemnăria albă, 
ca într-o staţiune de lux. Tocmai priveam girueta de bronz în 
formă de vultur de pe acoperiş, când am zărit ceva cu coada 
ochiului, o umbră la fereastra cea mai de sus, aflată la 
mansardă, chiar sub acoperiş. 

Perdeaua fusese trasă doar pentru o secundă, şi am avut 
impresia clară că sunt urmărit. 

— Ce e acolo sus? l-am întrebat pe Chiron. 

A privit spre locul pe care i-l arătam şi zâmbetul i s-a stins. 

— Doar mansarda. 

— Locuieşte cineva acolo? 

— Nu, a spus el cu hotărâre. Absolut nimeni. 

Am avut senzaţia că e sincer. Dar în acelaşi timp am fost sigur 
că perdeaua se mişcase. 

— Haide, Percy, a spus Chiron, cu o voioşie un pic forţată. 
Sunt multe de văzut. 

Ne-am plimbat peste câmpurile de căpşuni, unde rezidenții 
taberei culegeau coşuri cu fructe, iar un satir cânta la nai. 

Chiron mi-a spus că tabăra producea o frumoasă recoltă pe 
care o trimitea către restaurantele din New York şi către Muntele 
Olimp. 

—Asta ne acoperă cheltuielile, mi-a explicat el. Şi pentru 
căpşuni nu trebuie să depunem aproape niciun efort. 

Mi-a spus că domnul D. Avea acest efect asupra plantelor: o 
luau razna când se afla el în preajmă. Cea mai mare putere o 


avea asupra strugurilor de vin, dar domnului D. Îi fusese interzis 
să-i cultive, aşa că se cultivau căpşuni. 

M-am uitat la satirul care cânta la nai. Din cauza muzicii lui, 
şiruri întregi de gâze părăseau straturile de căpşuni, 
răspândindu-se în toate direcţiile, ca nişte refugiaţi care fug din 
calea focului. Mă întrebam dacă Grover putea face şi el 
şmecheria asta cu ajutorul muzicii şi dacă se afla tot în casă, 
muştruluit de domnul D. 

— Grover n-o să aibă necazuri prea mari, nu-i aşa? l-am 
întrebat pe Chiron. Vreau să spun că... a fost un bun 
supraveghetor. Serios. 

Chiron a oftat. Şi-a scos jacheta de tweed şi şi-a pus-o pe 
spinare, ca pe o şa. 

— Grover are visuri măreţe, Percy. Poate mai măreţe decât ar 
fi înţelept. Ca să-şi atingă țelul, trebuie să dea dovadă de mare 
curaj şi să-şi ducă la bun sfârşit sarcina de supraveghetor, adică 
să găsească un nou rezident pentru tabără şi să-l aducă în 
siguranţă la Dealul Semizeilor. 

— Dar el a făcut asta! 

— Sunt de acord cu tine, a spus Chiron. Dar nu eu judec asta. 
Dionysos şi Consiliul Bătrânilor Copitaţi trebuie să decidă. Mi-e 
teamă că ei ar putea să nu considere misiunea un succes. La 
urma urmei, Grover te-a pierdut în New York. Apoi, mai e 
soarta... hm... nefericită a mamei tale. Şi faptul că Grover era 
inconştient când l-ai târât peste hotar. Consiliul s-ar putea îndoi 
că asta e o dovadă de curaj din partea lui Grover. 

Am vrut să protestez. Nimic din ce se întâmplase nu fusese 
din vina lui Grover. De asemenea, mă simţeam foarte, foarte 
vinovat. Dacă nu m-aş fi descotorosit de Grover în staţia de 
autobuz, el n-ar fi intrat în bucluc. 

— O să-i mai daţi o şansă, nu-i aşa? 

Chiron a tresărit. 

— Mi-e teamă că asta a fost a doua şansă a lui Grover, Percy. 
Consiliul n-a fost prea dornic să i-o ofere, după ceea ce s-a 
întâmplat prima dată, acum cinci ani. Olimpul mi-e martor, l-am 
sfătuit să mai aştepte înainte de-a încerca din nou. E încă atât 
de slab pentru vârsta lui... 

— Câţi ani are? 

— Ah, douăzeci şi opt. 

— Poftim? Şi e în clasa a şasea? 


— Satirii se maturizează de două ori mai încet decât oamenii, 
Percy. De şase ani, Grover e echivalentul unui elev de gimnaziu. 

— Asta e groaznic. 

— Cam aşa, a fost de acord Chiron. În orice caz, Grover e mai 
întârziat, chiar şi după standardele satirilor, şi nu-i încă tocmai 
un expert în magia pădurii. Din păcate, era nerăbdător să-şi 
împlinească visul. Poate că acum îşi va găsi o altă carieră... 

— Nu-i corect, am spus. Ce s-a întâmplat prima dată? A fost 
chiar atât de rău? 

Chiron s-a uitat rapid în altă parte. 

— Să continuăm, bine? 

Dar nu eram pregătit să închid subiectul. Mi-am dat seama de 
ceva când Chiron a vorbit despre soarta mamei mele, de parcă 
ar fi evitat în mod intenţionat cuvântul moarte. Mugurii unei idei 
- o flăcăruie de speranţă - mi-au încoltit în minte. 

— Chiron, am spus, dacă zeii şi Olimpul şi tot restul sunt 
reale... 

— Da, băiete? 

— Asta înseamnă că şi Lumea Subpământeanăl e reală, nu-i 
aşa? 

Chipul lui Chiron s-a întunecat. 

— Da, băiete. S-a oprit, parcă pentru a-şi alege cu grijă 
cuvintele. Există un loc unde spiritele ajung după moarte. Dar 
deocamdată... până când vom şti mai multe... te-aş ruga să-ţi 
scoţi asta din cap. 

— Cum adică „până când vom şti mai multe“? 

— Haide, Percy. Să mergem să vedem pădurea. 


1 împărăție stăpânită de Hades; cuprinde Tartarul, Câmpia 
Asfodelelor şi Câmpiile Elizee. 


Când ne-am apropiat, mi-am dat seama ce mare era pădurea. 
Acoperea cel puţin un sfert din vale, cu copaci atât de înalţi şi 
groşi, încât ţi-ai fi putut închipui că nimeni nu mai călcase pe- 
acolo de pe vremea indienilor. 

Chiron a spus: 

— Pădurile sunt înţesate, în caz că vrei să-ţi încerci norocul, 
dar să fii înarmat. g 

— Înţesate cu ce? l-am întrebat. Înarmat cu ce? 

— Vei vedea. „Capturează steagul” e vineri seara. Ai sabie şi 


scut? 

— Dacă am...? 

— Nu, a spus Chiron. Se pare că nu. Cred că ţi se potriveşte 
mărimea cinci. Voi vizita arsenalul mai târziu. 

Am vrut să-ntreb ce tabără de vară deţine un arsenal, dar 
aveam prea multe alte probleme pe cap, aşa că turul a 
continuat. Am văzut standul de tir cu arcul, lacul pentru canotaj, 
grajdurile (care nu prea păreau să fie pe placul lui Chiron), 
standul de tir cu sulița, amfiteatrul pentru cântări şi arena unde 
Chiron a spus că se ţin lupte cu sabia şi sulița. 

— Lupte cu sabia şi sulița? l-am întrebat. 

— Întreceri între cabane şi aşa mai departe, mi-a explicat el. 
Nu sunt mortale. De obicei. Ah, da, iată şi sala de mese. 

Chiron mi-a arătat un pavilion în aer liber încadrat de coloane 
greceşti albe, pe un deal care dădea spre mare. Erau zeci de 
mese de picnic din piatră. Fără acoperiş. Fără pereţi. 

— Ce se întâmplă când plouă? l-am întrebat. 

Chiron m-a privit de parcă l-aş fi întrebat ceva ciudat. 

— Tot trebuie să mâncăm, nu-i aşa? 

Am hotărât să abandonez subiectul. 

În cele din urmă, mi-a arătat cabanele. Erau în număr de 
douăsprezece, amplasate în pădure, pe malul lacului. Erau 
dispuse în formă de U, două la bază şi cinci înşirate de fiecare 
parte. Era, fară îndoială, cel mai bizar grup de clădiri pe care îl 
văzusem vreodată. 

Cu excepţia faptului că fiecare avea un număr mare de bronz 
deasupra uşii (impare pe partea stângă, pare pe dreapta), nu 
semănau absolut deloc. Numărul nouă avea furnale, ca o 
făbricuţă. Numărul patru avea lujeri de tomate pe pereţi şi un 
acoperiş făcut din iarbă adevărată. Numărul şapte părea făcută 
din aur masiv şi strălucea atât de tare în lumina soarelui, încât 
era aproape imposibil de privit. Toate dădeau spre o zonă 
comună de mărimea unui teren de fotbal, presărată cu statui 
greceşti, fântâni, straturi de flori şi câteva coşuri de baschet 
(care erau mai pe gustul meu). 

În centrul terenului se afla o vatră imensă căptuşită cu pietre. 
Chiar dacă era o după-amiază caldă, vatra mocnea. O fată de 
vreo nouă ani întretinea flăcările, scormonind cărbunii cu un băț. 

Cele două cabane din capul terenului, numerele unu şi doi, 
semănau cu nişte mausolee gemene, cu nişte cutii mari din 


marmură albă, având coloane masive în faţă. Cabana numărul 
unu era cea mai mare şi mai încărcată dintre cele douăsprezece. 
Uşile ei de bronz lustruit licăreau ca o hologramă, astfel că, în 
funcţie de locul din care priveai, păreau străbătute de fulgere. 
Cabana numărul doi era oarecum mai graţioasă, cu coloane mai 
subţiri, împodobite cu rodii şi flori. Pe pereţi erau sculptate 
imagini cu păuni. 

— Zeus şi Hera? am încercat eu. 

— Corect, a spus Chiron. 

— Cabanele lor par goale. 

— Mai multe cabane sunt goale. E adevărat. Nimeni nu 
locuieşte la numărul unu sau doi. 

Bun. Deci fiecare cabană avea un zeu diferit, ca o mascotă. 
Douăsprezece cabane pentru cei doisprezece Olimpieni. Dar de 
ce erau unele goale? 

M-am oprit în faţa primei cabane de pe stânga, cea cu 
numărul trei. 

Nu era mare şi grandioasă precum cabana unu, ci lungă, 
joasă şi solidă. Pereţii exteriori erau din piatră gri neprelucrată, 
împodobită cu bucăţi de scoici şi corali, de parcă plăcile ar fi fost 
desprinse direct de pe fundul oceanului. Am tras cu ochiul 
dincolo de uşa deschisă şi Chiron mi-a spus: 

— O, eu n-aş face asta! 

Până să apuce să mă tragă înapoi, am simţit mirosul sărat 
dinăuntru, ca al vântului ce bătea pe țărm la Montauk. Pereţii 
interiori sclipeau ca sideful. Erau şase paturi suprapuse goale, 
cu aşternuturi de mătase desfăcute. Dar nu exista niciun semn 
că cineva ar fi dormit vreodată acolo. Locul părea atât de trist şi 
de singuratic, încât m-am bucurat când Chiron mi-a pus mâna 
pe umăr şi mi-a spus: 

— Să mergem, Percy. 

Majoritatea celorlalte cabane erau ocupate. 

Numărul cinci era de un roşu strălucitor - o zugrăveală de 
mântuială, de parcă culoarea ar fi fost împroşcată cu găleţile şi 
pumnii. Acoperişul era acoperit cu sârmă ghimpată. Capul unui 
porc sălbatic împăiat stătea deasupra uşii, iar ochii lui păreau să 
mă urmărească. lnăuntru se vedea o adunătură de copii 
răutăcioşi, fete şi băieţi laolaltă, întrecându-se la skanderbeg şi 
certându-se în timp ce se auzea urlând muzică rock. Cea mai 
zgomotoasă era o fată care avea probabil treisprezece sau 


paisprezece ani. Purta un tricou cu inscripţia Tabăra Semizeilor 
de mărimea XXXL pe sub o haină de camuflaj. Şi-a îndreptat 
atenţia asupra mea şi mi-a rânjit dispreţuitor. Imi amintea de 
Nancy Bobofit, deşi fata de aici era mult mai masivă şi părea 
meii dură, iar părul ei era lung, aspru, şi era castaniu, nu roşcat. 

Am mers mai departe, încercând să mă feresc de copitele lui 
Chiron. 

— N-am mai văzut niciun centaur, am observat eu. 

— Nu, a spus Chiron cu tristeţe. Mă tem că rudele mele sunt 
un popor sălbatic şi barbar. S-ar putea să-i întâlneşti în 
pustietate sau la evenimente sportive importante. Dar nu-i vei 
vedea aici. 

— Spuneai că numele tău e Chiron. Chiar eşti... 

El mi-a zâmbit superior. 

— Acel Chiron din poveste? Profesorul lui Hercule şi aşa mai 
departe? Da, Percy, eu sunt. 

— Dar n-ar trebui să fii mort? 

Chiron s-a oprit, de parcă întrebarea l-ar fi intrigat. 

— Sincer, nu ştiu cum ar trebui să fiu. Adevărul e că nu pot 
muri. Vezi tu, cu eoni în urmă, zeii mi-au îndeplinit dorinţa. 
Puteam continua munca pe care o iubeam. Puteam fi profesorul 
eroilor, atâta timp cât omenirea avea nevoie de mine. Am 
câştigat mult de pe urma dorinţei mele... şi am renunţat la 
multe. Dar sunt încă aici, aşa că presupun că încă mai e nevoie 
de mine. 

M-am gândit cum e să fii profesor timp de trei mii de ani. Nu 
intra în topul celor zece lucruri pe care mi le-aş fi dorit. 

— Nu devine plictisitor? 

— Nu, nu, a spus el. Îngrozitor de deprimant, uneori, dar 
niciodată plictisitor. 

— De ce deprimant? 

Chiron a părut să fie din nou tare de urechi. 

— A, uite, a spus el. Annabeth ne aşteaptă. 

Fata cea blondă pe care o întâlnisem în Casa cea Mare citea o 
carte în faţa ultimei cabane de pe stânga, cea cu numărul 
unsprezece. 

Când am ajuns la ea, m-a privit cu un ochi critic, de parcă se 
mai gândea şi acum la cât de mult am salivat. 

Am încercat să văd ce citeşte, dar n-am distins titlul. M-am 
gândit că de vină e dislexia mea. Apoi mi-am dat seama că titlul 


nici măcar nu era în engleză. Literele păreau greceşti. Adică, 
literalmente greceşti. Erau imagini cu temple şi statui şi diferite 
tipuri de coloane, ca acelea dintr-o carte de arhitectură. 

— Annabeth, a spus Chiron, la prânz am oră de tir cu arcul 
pentru avansați. Te ocupi tu de Percy? 

— Da, domnule. 

— Cabana unsprezece, a spus Chiron, arătând spre uşă. 
Simte-te ca acasă. 

Dintre toate cabanele, cea cu numărul unsprezece semăna 
cel mai bine cu o cabană veche obişnuită din taberele de vară, 
cu accentul pe veche. Pragul era tocit, vopseaua maronie era 
decojită. Pe uşă era un simbol medical, un stâlp înaripat cu doi 
şerpi încolăciţi în jurul lui. Cum se numea oare...? Un caduceu. 

Înăuntru era plin - atât de băieţi, cât şi de fete, cu mult peste 
numărul de paturi. Pe podea erau împrăştiaţi saci de dormit. 
Arăta ca o tabără de refugiaţi organizată de Crucea Roşie într-o 
sală de sport. 

Chiron n-a intrat. Uşa era prea scundă pentru el. Dar când 
rezidenții l-au văzut, s-au ridicat si s-au înclinat cu respect. 

— Bine, a spus Chiron. Noroc, Percy. Ne vedem la cină. A luat- 
o la galop spre standul de tir cu arcul. 

Stăteam în uşă, uitându-mă la copii. Acum nu mai făceau 
reverenţe. Mă priveau, cântărindu-mă din ochi. Ştiam cum e. 
Trecusem prin asta în destule şcoli. 

— Ce meii aştepţi? m-a îndemnat Annabeth. Intră. 

Şi evident că în timp ce intram m-am împiedicat şi m-am 
făcut de râs. Au fost câteva chicote din partea rezidenţilor, dar 
niciunul dintre ei n-a spus nimic. 

— Percy Jackson, asta este cabana unsprezece, a anunţat 
Annabeth. 

— Obişnuit sau nedeterminat? a întrebat cineva. N-am ştiut ce 
să răspund, dar Annabeth a zis: 

— N edeterminat. 

Un oftat general. 

A intervenit un tip puţin mai în vârstă decât ceilalţi. 

— Haideţi, oameni buni! Doar de-asta suntem aici. Bine-ai 
venit, Percy. Poţi să te aşezi acolo pe podea, chiar acolo. 

Tipul avea în jur de nouăsprezece ani şi părea destul de cool. 
Era înalt şi musculos, cu un păr roşcat tuns scurt şi un zâmbet 
prietenos. Purta un maiou portocaliu, vestă, sandale şi un colier 


din piele cu cinci mărgele de lut colorate. Singurul lucru 
tulburător legat de aspectul său era o cicatrice groasă, albă, 
care pornea chiar de sub ochiul drept şi se termina la maxilar, 
ca o veche tăietură de cuţit. 

— El e Luke, a spus Annabeth, iar vocea i-a sunat oarecum 
diferit. 

Am privit-o şi aş fi putut jura că s-a înroşit. Ea a observat că o 
privesc şi expresia i-a redevenit dură. 

— Deocamdată, el e consilierul tău. 

— Deocamdată? am întrebat. 

— Eşti nedeterminat, mi-a explicat Luke răbdător. N-au ştiut în 
ce cabană să te pună, aşa că eşti aici. Toţi nou-veniţii, toţi 
vizitatorii sunt preluaţi de cabana unsprezece. E şi normal. 
Hermes1, patronul nostru, e zeul călătorilor. 

M-am uitat la bucăţica de podea care-mi fusese repartizată. 
N-aveam ce pune acolo ca s-o marchez ca fiind a mea, nu tu 
bagaje sau haine sau un sac de dormit. Doar cornul 
Minotaurului. Am vrut să-l pun pe jos, dar apoi mi-am amintit că 
Hermes era şi zeul hoţilor. 

M-am uitat în jur la feţele rezidenţilor, unii ursuzi şi suspicioşi, 
unii rânjind stupid, unii privindu-mă de parcă abia aşteptau o 
ocazie să mă buzunărească. 

— Cât timp o să stau aici? am întrebat. 

— Bună întrebare, a spus Luke. Până ţi se decide soarta. 

— Cât timp va dura? 

Toţi rezidenții au izbucnit în râs. 

— Haide! mi-a spus Annabeth. O să-ţi arăt terenul de volei. 

— L-am văzut deja. 

— Haide! 

M-a apucat de încheietură şi m-a târât afară. l-am auzit pe 
puştii din cabana unsprezece râzând în spatele meu. 

După câţiva metri, Annabeth a spus: 

— Jackson, trebuie să te descurci mai bine de-atât. 

— Poftim? 

Şi-a dat ochii peste cap şi a murmurat: 

— Nu pot să cred că mi-am închipuit că tu eşti alesul. 

— Care e problema ta? 

Deja mă enervam. 


1 Mesagerul zeilor; zeul comerţului şi negustoriei, cil hoţilor şi 


tâlharilor, protectorul călătorilor. 


— Tot ce ştiu e că am ucis un om-taur... 

— Nu vorbi aşa! a spus Annabeth. Ştii câţi puşti din tabără îşi 
doresc să fi avut şansa ta? 

— De a fi ucişi? 

— De a lupta cu Minotaurul! Pentru ce crezi că ne antrenăm? 

Am clătinat din cap. 

— Uite, dacă chestia cu care m-am luptat a fost cu adevărat 
acel Minotaur din legende... 

— Da. 

— Atunci, există doar unul. 

— Da. 

— Şi a murit acum un trilion de ani, nu-i aşa? Tezeu l-a ucis în 
labirint. Deci... 

— Monştrii nu mor, Percy. Pot fi ucişi. Dar nu mor. 

— A, mulţumesc. Acum e clar. 

— Ei nu au suflete, ca tine şi ca mine. li poţi îndepărta o 
vreme, poate chiar pe durata unei vieţi întregi, dacă eşti 
norocos. Dar sunt forţe primordiale. Chiron îi numeşte arhetipuri. 
In cele din urmă, se refac. 

M-am gândit la doamna Dodas. 

— Vrei să spui că, dacă am ucis vreunul, accidental, cu o 
sabie... 

— Fur... Adică profesoara ta de matematică. Aşa e. 

Încă trăieşte. Doar că ai înfuriat-o foarte, foarte tare. 

— De unde ştii de doamna Dodds? 

— Ai vorbit în somn. 

— Aproape i-ai spus pe nume. O Furie? Sunt călăii lui Hades, 
nu-i aşa? 

Annabeth a privit neliniştită în pământ, de parcă s-ar fi 
aşteptat ca acesta să se deschidă şi s-o înghită. 

— N-ar trebui să le spui pe nume, nici măcar aici. Noi le 
numim Binevoitoare, dacă e neapărat necesar să vorbim despre 
ele. 

— Uite, există vreun lucru pe care-l putem spune fără să 
tune? 

Chiar şi mie mi s-a părut că am o voce plângăcioasă, dar în 
acel moment nu-mi păsa. 

— Şi de ce trebuie să stau în cabana unsprezece? Ce-i cu 


înghesuiala aia? Sunt o mulţime de paturi libere chiar acolo. 

Am arătat spre primele câteva cabane, iar Annabeth a pălit. 

— Nu-ţi poţi alege pur şi simplu o cabană, Percy. Contează 
cine-ţi sunt părinţii. Sau... părintele. 

S-a uitat la mine, aşteptând să pricep. 

— Mama mea e Sally Jackson, am spus. Lucrează la magazinul 
de dulciuri din Grand Station. Sau, cel puţin, lucra acolo. 

— Îmi pare rău pentru mama ta, Percy. Dar nu la asta mă 
refeream. Vorbeam de celălalt părinte al tău. 

De tatăl tău. 

— A murit. Nu l-am cunoscut niciodată. 

Annabeth a oftat. Era evident că mai avusese această discuţie 
şi cu alţi puşti. 

— Tatăl tău n-a murit, Percy. 

— Cum poţi să spui asta? îl cunoşti? 

— Nu, sigur că nu. 

— Atunci, cum poţi să spui... 

— Pentru că te cunosc pe tine. Nu te-ai afla aici dacă n-ai fi 
de-al nostru. 

— Nu ştii nimic despre mine. 

— Nu? a întrebat, ridicându-şi o sprânceană. Pun pariu că ai 
trecut de la o şcoală la alta. Pun pariu că te-au exmatriculat de o 
mulţime de ori. 

— Cum de... 

— Diagnosticat cu dislexie. Probabil al şi deficit de atenţie. 

Am încercat să-mi ascund jena. 

— Ce legătură are asta? 

— Luate laolaltă, sunt semne aproape sigure. Literele plutesc 
pe pagină în timp ce citeşti, nu-i aşa? Asta pentru că mintea ta e 
setată pe greaca veche. Şi mai e şi deficitul de atenţie - eşti 
impulsiv, nu poţi sta locului în sala de clasă. E vorba de reflexele 
tale pe câmpul de luptă. Într-o luptă reală, ele ţi-ar salva viaţa. 
lar problemele de atenţie sunt pentru că vezi prea multe, Percy, 
nu prea puţine. Simţurile tale sunt superioare celor ale unui 
muritor de rând. Bineînţeles că profesorii vor să iei 
medicamente. Cei mai mulţi sunt nişte monştri. Nu vor să-i vezi 
aşa cum sunt cu adevărat. 

— Vorbeşti de parcă... ai trecut şi tu prin asta? 

— Majoritatea puştilor de aici au trecut. Dacă nu erai ca noi, 
nu i-ai fi supravieţuit Minotaurului, cu atât mai puţin ambroziei şi 


nectarului. 

— Ambroziei şi nectarului? 

— Mâncarea şi băutura cu care te-am hrănit ca să te 
însănătoşeşti. Chestiile alea ar fi ucis un puşti normal. Ţi-ar fi 
transformat sângele în foc şi oasele în nisip şi ai fi murit. 
Recunoaşte. Eşti un semizeu. 

Un semizeu. 

Aveam atâtea întrebări, că nu ştiam de unde să încep. 

Apoi o voce răguşită a strigat: 

— Hei, un nou-venit! 

Am privit într-acolo. Fata masivă de la cabana roşie şi urâtă 
venea agale spre noi. In spatele ei mai erau trei fete, toate la fel 
de mari, de urâte şi de amenințătoare ca ea, toate purtând geci 
de camuflaj. 

— Clarisse, a oftat Annabeth, ce-ar fi să mergi să-ţi lustruieşti 
sulița sau ce-oi vrea tu? 

— Sigur, prinţesă, a spus fata cea masivă. Ca s-o înfig în tine 
vineri seara. 

— Erre es korakas! a spus Annabeth. 

Cumva, am înţeles că asta însemna „Lua-te-ar ciorile!” în 
greceşte, deşi aveam senzaţia că era un blestem mai grav decât 
suna. 

— N-ai nicio sansă. 

— Vă vom face una cu pământul, a spus Clarisse, dar s-a 
zbătut o pleoapă. 

Probabil că nu era sigură că-şi poate duce la îndeplinire 
ameninţarea. S-a întors spre mine. 

— Piticul ăsta cine-i? 

— Percy Jackson, ţi-o prezint pe Clarisse, fiica lui Ares, a spus 
Annabeth. 

Am clipit. 

— Adică... zeul războiului? 

Clarisse a rânjit batjocoritor: 

— Ai o problemă cu asta? 

— Nu, am spus, recăpătându-mi prezenţa de spirit. Asta 
explică mirosul urât. 

Clarisse a mârâit. 

— Există o ceremonie de iniţiere pentru începători, Prissy. 

— Percy. 

— Cum spui tu. Hai, o să-ţi arăt. 


1 Zeul războiului, al violenţei şi al vărsării de sânge. 


— Clarisse..., a încercat să intervină Annabeth. 

— Nu te amesteca, isteaţo! 

Annabeth părea să se simtă j ignită, dar nu s-a amestecat, iar 
eu nu doream cu adevărat să mă ajute. Eram tipul cel nou. 
Trebuia să-mi fac singur un nume. 

l-am dat lui Annabeth cornul meu de minotaur şi m-am 
pregătit de luptă, dar, până să-mi dau seama, Clarisse mă 
prinsese de gât şi mă târa spre o clădire cenuşie care, mi-am 
dat seama imediat, era baia. 

Dădeam din mâini şi din picioare. Mă mai bătusem de 
nenumărate ori, dar această Clarisse avea mâini ca de fier. M-a 
târât în baia fetelor. Era un şir de toalete într-o parte şi un şir de 
cabine de duş în cealaltă. Mirosea la fel ca în orice baie publică 
şi mă gândeam - în măsura în care puteam gândi, în timp ce 
Clarisse îmi smulgea părul - că dacă locul ăsta aparţinea zeilor, 
ar fi trebuit să-şi permită nişte toalete mai stilate. 

Toate prietenele lui Clarisse râdeau, iar eu încercam să găsesc 
forţa pe care o avusesem în lupta cu Minotaurul, dar aceasta 
dispăruse fară urmă. 

— Dacă şi ăsta e bucăţică ruptă din „Cei Trei“! a spus Clarisse 
şi m-a împins spre una dintre toalete. Da, cum să nu. Probabil că 
Minotaurul s-a prăpădit de râs, la cât de caraghios arată. 

Prietenele ei au chicotit. 

Annabeth stătea în colţ, privind printre degete. 

Clarisse m-a pus în genunchi şi a început să-mi împingă capul 
spre vasul de toaletă. Puţea a ţevi ruginite şi a... ei bine, a ceea 
ce ajunge în toalete. M-am străduit să ţin capul sus. Mă uitam la 
apa murdară, gândindu-mă: „Nu voi ajunge acolo. Nu voi 
ajunge.” 

Apoi s-a întâmplat ceva. Am simţit o z văcnitură în stomac. 
Am auzit ţevăria huruind şi conductele tremurând. 

Strânsoarea Clarissei a slăbit. Apa a ţâşnit din toaletă, 
arcuindu-mi-se peste cap, şi în secunda următoare eram întins 
pe gresia băii, iar Clarisse ţipa în spatele meu. 

M-am întors exact în momentul în care apa a ţâşnit din nou 
din toaletă, lovind-o pe Clarisse drept în faţă cu atâta forţă, 
încât a căzut în fund. Apa continua s-o izbească precum j etul 


care ţâşneşte dintr-un furtun de pompieri, împingând-o într-o 
cabină de duş. 

Se zbătea icnind, iar când prietenele ei au dat să se apropie, 
au explodat şi celelalte toalete şi alte şase şuvoaie de apă din 
canalizare le-au împins înapoi. Duşurile s-au pornit şi ele şi, 
împreună, toate instalaţiile sanitare au început să le împroaşte 
pe fetele cu haine de camuflaj, împingându-le afară din baie, 
învârtindu-le ca pe nişte gunoaie spălate de apă. 

De îndată ce au ieşit pe uşă, am simţit că zvâcnitura din 
stomac se mai domoleşte, iar apa s-a oprit la fel de repede cum 
pornise. 

Toată baia era inundată. Nici Annabeth nu fusese cruţată. Era 
udă leoarcă, dar nu fusese împinsă pe uşă afară. Se afla exact în 
acelaşi loc, privindu-mă şocată. 

M-am uitat în jos şi mi-am dat seama că stăteam în singurul 
loc uscat din întreaga încăpere. Eram înconjurat de o zonă de 
podea uscată. N-aveam nicio picătură de apă pe haine. Nimic. 

M-am ridicat şi picioarele îmi tremurau. 

— Cum ai făcut...? a întrebat Annabeth. 

— Nu ştiu. 

Am ieşit. Afară, Clarisse şi prietenele ei zăceau în noroi, iar 
mulţimea care se adunase în jur se holba prosteşte. Clarisse 
avea părul lipit de faţă. Geaca ei de camuflaj era leoarcă şi 
mirosea a canal. M-a privit cu o ură absolută. 

— Eşti mort, nou-venitule! Eşti mort de-a binelea. 

Probabil c-ar fi trebuit s-o las baltă, dar i-am spus: 

— Vrei să mai faci o gargară cu apă din canalizare, Clarisse? 
Ţine-ţi gura! 

Prietenele au trebuit s-o ţină. Au târât-o spre cabana cinci, în 
timp ce toţi ceilalţi s-au dat la o parte ca să nu fie ajunşi de 
loviturile ei de picior. 

Annabeth se holba la mine. Nu-mi dădeam seama dacă era 
pur şi simplu îngreţoşată sau supărată pe mine pentru că o 
udasem. 

— Ce e? am întrebat-o. La ce te gândeşti? 

— Mă gândesc, a spus ea, că te vreau în echipa mea la 
„Capturează steagul”. 


Capitolul VII 


În care prânzul meu se transformă in fum 


Vestea despre incidentul de la baie s-a răspândit imediat. 
Oriunde mergeam, rezidenții arătau spre mine şi murmurau 
ceva despre apa din canalizare. Sau poate că doar se uitau la 
Annabeth, care era încă udă până la piele. 

Ea mi-a mai arătat câteva locuri: fierăria (unde puștii îşi foijau 
propriile săbii), sala de arte şi meserii (unde satirii sablau o 
statuie uriaşă de marmură a unui om-ţap) şi peretele de 
căţărare, care, de fapt, consta în doi pereţi aflaţi faţă în faţă 
care se zguduiau violent, aruncau cu bolovani, împroşcau cu 
lavă şi se izbeau unul de celălalt strivindu-te dacă nu ajungeai în 
vârf suficient de repede. 

în cele din urmă, ne-am întors la lacul pentru canotaj, de unde 
cărarea ducea înapoi la cabane. 

— Trebuie să mă antrenez, a spus Annabeth pe un ton 
categoric. Cina e la şapte şi jumătate. Să-ţi urmezi colegii de 
cabană spre sala de mese. 

— Annabeth, îmi pare rău pentru incidentul cu toaletele. 

— Cum spui tu. 

— N-a fost vina mea. 

M-a privit sceptică şi am înţeles că era vina mea. Eu făcusem 
ca apa să ţâşnească din instalaţiile sanitare. Nu înţelegeam 
cum. Dar toaletele îmi răspunseseră. Devenisem una cu 
instalaţiile sanitare. 

— Trebuie să vorbeşti cu Oracolul, a spus Annabeth. 

— Cu cine? 

— Nu cu cine. Cu ce. Cu Oracolul. O să vorbesc cu Chiron. 

Am privit în apa lacului, dorindu-mi să primesc măcar o dată 
un răspuns direct. 

Nu mă aşteptam să fiu privit de pe fundul apei, aşa că mi-a 
stat inima-n loc când am observat două adolescente stând cu 
picioarele încrucişate la baza digului, la vreo şase metri sub apă. 
Purtau blugi şi tricouri de un verde sclipitor, iar părul castaniu le 
plutea în voie în jurul umerilor, în timp ce nişte peştişori intrau şi 
ieşeau dintre şuviţe. Mi-au zâmbit şi mi-au făcut cu mâna, de 
parcă am fi fost prieteni vechi. 

Nu ştiam ce altceva să fac. Le-am făcut şi eu cu mâna. 

— Nu le încuraja, m-a avertizat Annabeth. Naiadele1 sunt 
îngrozitor de cochete. 


— Naiadele, am repetat, simţindu-mă complet depăşit. Gata. 
Vreau să merg acasă. 

Annabeth s-a încruntat. 

— Nu te-ai prins, Percy? Eşti acasă. Asta e singurul loc sigur 
din lume pentru puşti ca noi. 

—Vrei să spui puşti cu probleme psihice? 

—Vreau să spun, care nu sunt fiinţe omeneşti. In orice caz, nu 
în totalitate fiinţe omeneşti. Pe jumătate oameni. 

— Pe jumătate oameni şi pe jumătate ce? 

— Cred că ştii. 

Nu voiam să recunosc, dar, din păcate, ştiam. Am simţit 
furnicături în braţe şi în picioare, o senzaţie pe care o aveam 
uneori când mama îmi vorbea despre tata. 

— Zei, am spus. Pe jumătate zei. 


1 Nimfe, divinităţi ale izvoarelor şi râurilor. 


Annabeth a dat din cap, aprobator. 

— Tatăl tău nu a murit, Percy. E unul dintre Olimpieni. 

— Asta e... o nebunie. 

— Oare? Care e cel mai obişnuit lucru pe care zeii îl făceau în 
vechile poveşti? Mergeau de colo-colo îndrăgostindu-se de 
muritori şi facându-le copii. Crezi că şi-au schimbat obiceiurile în 
ultimele câteva milenii? 

— Dar astea sunt doar... 

Aproape că spusesem mituri din nou. Apoi mi-am adus aminte 
de avertismentul lui Chiron, cum că, peste două milenii, s-ar 
putea ca şi eu să fiu considerat un mit. 

— Dar dacă toţi copiii de aici sunt pe jumătate zei... 

— Semizei, a spus Annabeth. Asta e termenul oficial. Semizei. 

— Atunci, cine e tatăl tău? 

Mâinile i s-au încleştat pe balustrada digului. Aveam 
sentimentul că atinsesem o coardă sensibilă. 

— Tatăl meu e profesor la West Point, a spus ea. Nu l-am 
văzut de când eram foarte mică. Predă istoria Americii. 

— E om. 

— Ce? Crezi că doar un zeu-bărbat poate găsi atrăgătoare o 
femeie din lumea oamenilor? Cât de misogin poţi fi? 

— Cine e mama ta, atunci? 

— Cabana şase. 


— Adică? 
Annabeth şi-a îndreptat spatele. 
— Atena. Zeița înţelepciunii şi a luptei. 


1 Zeița înţelepciunii, a meşteşugarilor, a apărării şi strategiei 
militare. 


„Bine”, m-am gândit. „De ce nu?“ 

— Şi tatăl meu? 

— Nedeterminat, a spus Annabeth, aşa cum ţi-am mai spus. 
Nimeni nu ştie. 

— Cu excepţia mamei. Ea ştia. 

— Poate că nu, Percy. Zeii nu-şi dezvăluie mereu identitatea. 

— Tatăl meu ar fi făcut-o. O iubea. 

Annabeth mi-a aruncat o privire prudentă. Nu voia să-mi 
zgândărească rana. 

— Poate că ai dreptate. Poate va trimite un semn. E singura 
cale de-a şti sigur: tatăl tău trebuie să-ţi trimită un semn şi să te 
revendice. Se întâmplă uneori. 

— lar alteori, nu? 

Annabeth şi-a trecut mâna peste balustradă. 

— Zeii sunt ocupați. Au o mulţime de copii şi nu întotdeauna... 
Ei bine, uneori nu le pasă de noi, Percy. Ne ignoră. 

Mi-am amintit de câţiva dintre puştii pe care îi văzusem în 
cabana lui Hermes, adolescenţi cu o înfăţişare ursuză şi 
deprimată, parcă în aşteptarea unui apel telefonic care nu va 
veni niciodată. Cunoscusem asemenea copii la Academia Yancy, 
abandonaţi la internat de părinţi bogaţi care nu aveau timp să 
se ocupe de ei. Dar zeii ar fi trebuit să se poarte mai bine. 

— Deci sunt blocat aici, am spus. Asta-i tot? Pentru tot restul 
vieţii? 

— Depinde, a spus Annabeth. Unii stau doar peste vară. Dacă 
eşti copilul Afroditei sau al Demetreil, probabil că nu eşti o forţă 
cu adevărat puternică. E posibil ca 


1 Fiica lui Cronos şi a Rheei; zeiţa fertilităţii, a agriculturii, 
ocrotitoare a naturii şi stăpâna anotimpurilor. 


monştrii să te ignore, aşa că poţi scăpa cu câteva luni de 
pregătire peste vară şi poţi trăi în lumea muritorilor în restul 


anului. Dar pentru unii dintre noi e prea periculos să plecăm. 
Suntem rezidenţi permanenţi. In lumea muritorilor, noi atragem 
monştri. Ne simt. Vin să ne provoace. De cele mai multe ori, ne 
ignoră până suntem suficient de mari ca să creăm probleme - 
până în jur de zece sau unsprezece ani -, dar după aceea cei 
mai mulţi semizei fie ajung aici, fie sunt ucişi. Câţiva reuşesc să 
supravieţuiască în lumea exterioară şi să devină celebri. Crede- 
mă, dacă ţi-aş spune nişte nume, ai şti despre cine e vorba. Unii 
nici nu-şi dau seama că sunt semizei. Dar aceştia sunt foarte, 
foarte puţini. 

— Deci monştrii nu pot ajunge aici? 

Annabeth a clătinat din cap. 

— Nu, cu excepţia cazului în care sunt în mod intenţionat 
aduşi în pădure sau invocaţi anume de cineva din interior. 

— De ce ar vrea cineva să invoce un monstru? 

— Pentru a se antrena la lupte. Ca să facă farse. 

— F arse? 

— Ideea e că graniţele sunt închise ca să-i ţină la distanță pe 
muritori şi pe monştri. De afară, muritorii privesc în vale şi nu 
văd nimic neobişnuit, doar o fermă de căpşuni. 

— Deci... tu eşti rezidentă permanentă? 

Annabeth a dat din cap aprobator. De sub gulerul tricoului a 
scos un colier din piele cu cinci mărgele de lut colorate. Era la 
fel ca al lui Luke, cu excepţia faptului că pe colierul lui Annabeth 
era înşirat şi un inel din aur masiv, ca un inel de colegiu. 

— Sunt aici de la şapte ani, a spus ea. În fiecare august, în 
ultima zi a sesiunii de vară, primeşti un şirag de mărgele pentru 
că ai supravieţuit încă un an. Sunt aici de mai de mult timp 
decât majoritatea consilierilor, iar ei sunt cu toţii la facultate. 

— De ce-ai venit atât de devreme? 

Şi-a răsucit inelul de pe colier. 

— Nu-i treaba ta. 

Urmă un minut de tăcere stânjenitoare. 

— Deci... aş putea pleca de aici chiar acum, dacă aş vrea? 

— Ar fi sinucidere curată, dar ai putea, cu permisiunea 
domnului D. Sau a lui Chiron. Dar ei nu ţi-ar acorda permisiunea 
până la sfârşitul sesiunii de vară, cu excepţia cazului în care... 

— Cu excepţia cazului în care? 

— Ţi se încredinţeaz ă o misiune. Dar se întâmplă rar. Ultima 
dată... 


Vocea i-a pierit. Mi-am dat seama din tonul ei că ultima dată 
nu mersese bine. 

— In infirmerie, am spus, când mă hrăneai cu chestia aia... 

— Cu ambrozie. 

— Da. M-ai întrebat ceva despre solstițiul de vară. 

Umerii lui Annabeth au tresărit. 

— Deci ştii, totuşi, ceva? 

— Păi... nu prea. La fosta mea şcoală, i-am auzit pe Grover şi 
Chiron discutând despre asta. Grover a pomenit de solstițiul de 
vară. A spus ceva de genul că nu avem prea mult timp, din 
cauza termenului-limită. Ce însemna asta? 

Şi-a încleştat pumnii. 

— Mi-ar plăcea să ştiu. Chiron şi satirii ştiu, dar nu vor să-mi 
spună. Ceva nu-i în regulă în Olimp, ceva destul de important. 
Ultima dată când am fost acolo, totul părea atât de normal! 

— Ai fost în Olimp? 

— Câţiva dintre rezidenții permanenţi - Luke şi Clarisse, eu şi 
alţi câţiva - am făcut o excursie în timpul solstițiului de iarnă. 
Atunci se întruneşte Marele Consiliu anual al zeilor. 

— Dar... cum ai ajuns acolo? 

— Pe linia ferată ce leagă Long Island de Manhattan, desigur. 
Trebuie să cobori în gara Penn. Empire State Building, liftul 
special până la etajul şase sute. 

M-a privit de parcă era convinsă că trebuie să ştiu deja. 

— Eşti newyorkez, nu-i aşa? 

— A, bineînţeles. 

Din câte ştiam, Empire State Building avea doar o sută două 
etaje, dar m-am hotărât să nu mai zic nimic. 

— Chiar după vizită, a continuat Annabeth, vremea a devenit 
ciudată, de parcă zeii ar fi început să se lupte. După aceea, i-am 
auzit pe satiri discutând de vreo două ori. Din câte îmi dau 
seama, s-a furat ceva important. Şi dacă nu se găseşte până la 
solstițiul de vară, vor fi probleme. Când ai venit tu, speram... 
Adică... Atena se înţelege cu aproape oricine, cu excepţia lui 
Ares. Şi, desigur, mai e rivalitatea cu Poseidon. Dar, lăsând 
asta la o parte, mă gândeam că am putea lucra împreună. Mă 
gândeam că poate ştii ceva. 

Am clătinat din cap. Mi-ar fi plăcut s-o pot ajuta, dar eram 
prea flămând şi obosit şi surmenat ca să mai pun întrebări. 


1 Stăpânul mărilor, cutremurelor şi al cailor. Simbolurile 
puterii sale cuprind calul, delfinul şi tridentul. 


— Trebuie să obţin o misiune, a murmurat Annabeth ca pentru 
sine. Nu simt prea tânără. Dacă mi-ar spune pur şi simplu care e 
problema... 

Am simţit miros de grătar venind de undeva din apropiere. 
Probabil că Annabeth mi-a auzit maţele chiorăind. Mi-a spus să 
plec, urmând să ne vedem mai târziu. Am lăsat-o pe dig, făcând 
semne cu degetul pe balustradă, de parcă ar fi întocmit un plan 
de luptă. 

In cabana unsprezece, toată lumea vorbea şi se zbenguia, în 
aşteptarea cinei. Am observat, pentru prima oară, că mulţi 
dintre rezidenţi aveau trăsături similare: nas ascuţit, sprâncene 
îndreptate în sus, zâmbete răutăcioase. Erau genul de copii pe 
care profesorii îi etichetează drept scandalagii. Din fericire, 
nimeni nu mi-a dat nicio atenţie când m-am dus la locul meu, 
unde m-am prăbuşit pe podea, cu tot cu cornul de minotaur. 

Consilierul Luke s-a apropiat. Şi el semăna cu cei din familia 
Hermes. Acest lucru era atenuat de cicatricea de pe obrazul 
drept, dar zâmbetul îi era intact. 

— Ţi-am găsit un sac de dormit, a spus el. Şi, poftim, ţi-am 
şterpelit nişte produse de toaletă din proviziile taberei. 

Nu mi-am dat seama dacă glumeşte în legătură cu furatul. 

l-am spus: 

— Mulţumesc. 

— Pentru puţin. 

Luke s-a aşezat lângă mine şi s-a sprijinit cu spatele de 
perete. 

— A fost grea prima zi? 

— Locul meu nu-i aici, am spus. Eu nici măcar nu cred în zei. 

— Mda, a spus el. Aşa am fost toţi la început. Şi nu devine mai 
uşor odată ce începi să crezi în ei. 

Amărăciunea din glasul lui m-a surprins, pentru că Luke părea 
un tip destul de relaxat. Arăta de parcă s-ar fi putut descurca în 
orice situaţie. 

— Deci tatăl tău e Hermes? l-am întrebat. 

A scos un cuţit cu arc din buzunarul de la spate şi, pentru o 
secundă, am crezut că are de gând să mă spintece, însă n-a 
făcut decât să-şi curețe noroiul de pe talpa sandalei. 


— Da, Hermes. 

— Mesagerul cu picioare înaripate. 

— Chiar el. Mesageri. Medicină. Călători, comercianţi, hoţi. 
Oricine foloseşte drumurile. Asta-i motivul pentru care eşti aici, 
bucurându-te de ospitalitatea cabanei unsprezece. Hermes nu e 
pretenţios cu cei pe care-i patronează. 

M-am gândit că Luke nu avusese intenţia să spună că sunt un 
nimeni. Pur şi simplu era preocupat. 

— L-ai întâlnit vreodată pe tatăl tău? l-am întrebat. 

— O dată. 

Am aşteptat, gândindu-mă că dacă vrea să-mi povestească, 
îmi va povesti. Se pare că nu voia. M-am întrebat dacă povestea 
avea vreo legătură cu modul în care îşi dobândise cicatricea. 

Luke şi-a ridicat privirea şi a schiţat un zâmbet. 

— Nu-ţi face griji, Percy. Rezidenţiijie aici sunt în cea mai mare 
parte oameni buni. La urma urmei, suntem o mare familie, nu-i 
aşa? Avem grijă unul de celălalt. 

Părea să înţeleagă cât de pierdut mă simţeam şi îi eram 
recunoscător, pentru că un tip ca el, mai mare - chiar dacă era 
consilier ar fi trebuit să evite un şcolar deloc cool, aşa, ca mine. 
Dar Luke mă primise în cabană. 

Chiar furase nişte produse de toaletă pentru mine, cel mai 
drăguţ lucru pe care-l făcuse cineva pentru mine în ziua aceea. 
Am decis să-i pun ultima întrebare importantă, despre ceva 

care mă frământase toată după-amiaza. 

— Clarisse, din cabana Ares, a glumit pe seama mea, spunând 
că m-aş trage din „Cei Trei“. lar Annabeth... a zis de două ori că 
aş putea fi „alesul“. Şi că ar trebui să vorbesc cu Oracolul. Care-i 
treaba? 

Luke şi-a închis cuțitul. 

— Urăsc profeţiile. 

— Ce vrei să spui? 

l-a tresărit un muşchi din apropierea cicatricii de pe faţă. 

— Să zicem că am făcut o greşeală care i-a afectat pe toţi. In 
ultimii doi ani, de la eşecul expediției mele în Grădina 
Hesperidelor, Chiron nu a mai permis nicio misiune. Annabeth 
era înnebunită să iasă în lume. L-a bătut la cap pe Chiron atât 
de mult, că până la urmă el i-a spus că ştia deja ce soartă o 
aşteaptă. Primise o profeție de la Oracol. Nu i-a povestit totul, 
dar a spus că Annabeth nu trebuia încă să plece într-o misiune. 


Trebuia să aştepte până când... cineva special venea în tabără. 

— Cineva special? 

— Nu-ţi bate capul cu asta, puştiule, a spus Luke. Annabeth 
vrea să creadă că fiecare nou rezident care vine pe-aici e cel 
aşteptat de ea. Acum, haide, e ora cinei. 

în secunda în care a spus asta, s-a auzit un corn în depărtare. 
Cumva, ştiam că vine din cochilia unei scoici de mare, chiar 
dacă nu mai auzisem vreuna. 

Luke a strigat: 

— Unsprezece, încolonarea! 

Toţi cei din cabană, cam douăzeci de oameni, s-au înşirat în 
curtea comună. Ne-am aliniat în ordinea vechimii, aşa că, 
desigur, eu eram ultimul. Au început să apară rezidenţi din toate 
celelalte cabane, cu excepţia celor trei din capăt, care erau 
goale, şi a cabanei opt, care arăta obişnuit în timpul zilei, dar 
începea acum să capete o strălucire argintie, pe măsură ce 
apunea soarele. 

Am mărşăluit în sus pe deal, până la pavilionul cu sala de 
mese. De pe pajişte, satirii ni s-au alăturat. Naiadele au ieşit din 
lacul pentru canotaj. Alte câteva fete au ieşit din pădure, şi când 
spun „din pădure”, vreau să spun că direct din copaci. Am văzut 
o fată, de vreo nouă sau zece ani, cum se desprindea din 
trunchiul unui arțar şi urca dealul ţopăind. 

în total, erau poate o sută de rezidenţi, câteva zeci de satiri şi 
vreo douăsprezece nimfe ale pădurii şi naiade. ă 

La pavilion, torţele ardeau în jurul coloanelor de marmură. În 
mijloc, focul ardea într-un cuptor din bronz de mărimea unei căzi 
de baie. Fiecare cabană avea propria masă, acoperită cu feţe de 
masă albe tivite cu purpuriu. Patru dintre mese erau goale, dar 
cea a cabanei unsprezece era supraaglomerată. A trebuit să mă 
înghesui pe marginea unei bănci, cu fundul pe jumătate în aer. 

L-am văzut pe Grover stând la masa doisprezece cu domnul 
D., câţiva satiri şi doi băieţei blonzi, grăsuţi, care semănau 
perfect cu domnul D. Chiron stătea într-o parte, masa de picnic 
fiind prea mică pentru un centaur. 

Annabeth era la masa şase cu o grămadă de puşti atletici, cu 
mină serioasă, toţi cu ochii gri şi părul blond ca mierea. 

Clarisse stătea în spatele meu la masa lui Ares. Se părea că 
depăşise momentul incidentului cu apa, pentru că râdea şi 
râgâia alături de prietenele ei. 


În cele din urmă, Chiron a lovit cu copita în podeaua de 
marmură a pavilionului şi toată lumea a tăcut. A ridicat un 
pahar. 

— Pentru zei! 

Toată lumea a ridicat paharele. 

— Pentru zei! 

Nimfele pădurii au adus platouri cu mâncare: struguri, mere, 
căpşuni, brânză, pâine proaspătă şi, da, grătare! Paharul meu 
era gol, dar Luke a spus: 

— Vorbeşte-i. Cere orice băutură doreşti - nealcoolică, 
desigur. 

l-am spus: 

— Cola cu aromă de vişine. 

Paharul s-a umplut cu lichid acidulat de culoare caramel. 

Mi-a venit o idee. 

— Cola albastră cu aromă de vişine. 

Băutura a prins o nuanţă violentă de cobalt. 

Am sorbit precaut. Era perfect. 

Am toastat pentru mama. 

„Nu s-a dus“, mi-am spus. „Nu pentru totdeauna, în orice caz. 
E în Lumea Subpământeană. lar dacă acest loc chiar există, 
atunci, într-o bună zi...“ 

— Poftim, Percy, a spus Luke, întinzându-mi un platou cu 
frigărui. 

Mi-am umplut farfuria şi tocmai mă pregăteam să iau o 
muşcătură sănătoasă, când am observat că toată lumea s-a 
ridicat în picioare, ducându-şi farfuriile spre focul din centrul 
pavilionului. M-am întrebat dacă se duc după desert sau aşa 
ceva. 

— Haide, mi-a spus Luke. 

Apropiindu-mă, am văzut că toată lumea ia o parte din 
mâncarea din farfurie si o aruncă în foc: cele mai coapte 
căpşuni, cea mai suculentă felie de came de vită, cele mai 
aromate chifle. 

Luke mi-a murmurat la ureche: 

— Ardem ofrande pentru zei. Le place aroma. 

— Glumeşti. 

Privirea lui m-a avertizat să nu iau asta în glumă, dar nu 
puteam să nu mă întreb de ce unei fiinţe nemuritoare şi 
atotputernice i-ar plăcea mirosul de mâncare arsă. 


Luke s-a apropiat de foc, şi-a înclinat capul şi a aruncat un 
ciorchine de struguri mari, roşii. 

— Hermes. 

Urmam eu. 

Mi-aş fi dorit să ştiu ce nume de zeu să spun. 

în cele din urmă, am rostit o rugăminte în gând: „Oricine ai fi, 
spune-mi! Te rog.“ 

Am aruncat în flăcări o felie mare de friptură. 

Când am inhalat fumul, nu m-am înecat. 

Nu mirosea deloc a mâncare arsă. Mirosea a ciocolată caldă şi 
a negrese proaspăt coapte, a hamburgeri pe grătar şi a flori 
sălbatice şi a o sută de alte bunătăţi, care n-ar fi trebuit să 
meargă bine împreună, dar mergeau. Mai că-mi venea să cred 
că zeii ar putea trăi doar cu fumul acela. 

După ce s-au întors cu toţii la locurile lor şi au terminat de 
mâncat, Chiron a bătut din nou din copită ca să ne atragă 
atenţia. 

Domnul D. S-a ridicat oftând din greu. 

— Da, cred că e momentul să vă salut, neastâmpăraţilor. Ei 
bine, salut! Directorul responsabil cu activităţile, Chiron, spune 
că următoarea partidă de „Capturează steagul” este vineri. 
Cabana cinci deţine în prezent laurii. 

Un cor de aclamații grosolane s-a ridicat de la masa lui Ares. 

— Mie personal, a continuat Domnul D., nu-mi pasă câtuşi de 
puţin, dar felicitări! De asemenea, trebuie să vă spun că de azi 
avem un nou rezident. Peter Johnson. 

Chiron a murmurat ceva. 

— Aăă, Percy Jackson, s-a corectat domnul D. Aşa-i. Ura şi aşa 
mai departe. Acum, valea la focul vostru de tabără prăpădit! 
Daţi-i drumul! 

Toată lumea a aplaudat. Ne-am îndreptat spre amfiteatru, 
unde cabana lui Apollo a dat tonul unei cântări. Am intonat 
cântece de tabără despre zei, am mâncat prăjituri şi am glumit 
şi, lucru ciudat, n-am observat ca cineva să se uite la mine. Mă 
simţeam ca acasă. 

Mai spre seară, când scânteile de la focul de tabără se ridicau 
pe cerul înstelat, cornul a sunat din nou şi ne-am înapoiat la 
casele noastre. Nu-mi dădusem seama cât eram de epuizat 
până când nu m-am prăbuşit pe sacul de dormit împrumutat. 

Degetele mi s-au încleştat pe cornul Minotaurului. M-am 


gândit la mama, dar erau gânduri liniştitoare: zâmbetul ei, 
poveştile pe care mi le citea în pat când eram mic, felul în care- 
mi spunea „Noapte bună, somn uşor, şapte purici pe-un picior”. 

Când am închis ochii, am adormit instantaneu. 

Asta fusese prima mea zi în Tabăra Semizeilor. 

Ce bine era să fi ştiut cât de puţin aveam să mă bucur de 
noua mea casă! 


_ Capitolul VIII 
In care capturăm un steag 


În următoarele câteva zile am intrat într-o rutină care se 
apropia de normalitate, dacă nu luăm în considerare faptul că 
luam lecţii de la satiri, nimfe şi de la un centaur. 

În fiecare dimineaţă studiam greaca veche cu Annabeth şi 
vorbeam despre zei şi zeițe la timpul prezent, ceea ce era puţin 
ciudat. Am descoperit că Annabeth avea dreptate în ceea ce 
priveşte dislexia mea: nu-mi era atât de greu să citesc în greaca 
veche. Cel puţin, nu mai greu decât în engleză. După vreo două 
dimineţi, mă descurcam cu câteva rânduri din Homer fără mare 
bătaie de cap. 

În restul zilei, alternam mai multe activităţi în aer liber, 
căutând ceva la care să mă pricep. Chiron încercase să mă 
înveţe să trag cu arcul, dar mi-am dat seama destul de repede 
că tirul nu era de mine. Nu s-a plâns, nici atunci când a trebuit 
să-şi scoată din coadă o săgeata rătăcită. 

La alergări, acelaşi lucru. Instructoarele, nimfele pădurii, m-au 
depăşit cu mult. Mi-au spus să nu-mi fac griji. Ele aveau secole 
de practică, fugind din calea zeilor îndrăgostiţi. Totuşi era puţin 
umilitor să fii mai lent decât un copac. 

lar la lupte? Nici pomeneală. De fiecare dată când ajungeam 
pe saltea, Clarisse mătura cu mine pe jos. 

— Şi asta încă nu-i nimic, fraiere, îmi murmura ea la ureche. 

Singurul lucru la care chiar excelam era canotajul, iar ăsta nu 
era genul de însuşire eroică pe care lumea se aştepta s-o vadă 
la puştiul care l-a învins pe Minotaur. 

Ştiam că rezidenții seniori şi consilierii sunt cu ochii pe mine, 
încercând să afle cine e tatăl meu, dar nu le era uşor. Nu eram 
la fel de puternic precum copiii lui Ares sau la fel de bun la tir cu 


arcul precum copiii Ivii Apollo. Nu aveam priceperea lui 
Hefaistos1 în prelucrarea metalelor sau - ferească zeii! — 
talentul lui Dionysos cu viţa-de-vie. Luke îmi spusese că tatăl 
meu ar putea fi Hermes, care era bun la toate si la nimic. Dar 
aveam senzaţia că doar încearcă să mă facă să mă simt mai 
bine. Nici el nu ştia de unde să mă ia. 

Cu toate astea, îmi plăcea tabăra. Mă obişnuisem cu ceața 
matinală de pe plajă, cu aroma câmpurilor de căpşuni 
înfierbântate după-amiaza, chiar şi cu zgomotele ciudate făcute 
noaptea în pădure de monştri. Cinam în cabana unsprezece, 
aruncam o parte din mâncare în foc şi încercam să simt o 
legătură cu adevăratul meu tată. Nu se întâmpla nimic. Doar 
senzaţia aceea caldă pe care o avusesem întotdeauna, care 
semăna cu amintirea zâmbetului său. Am încercat să nu mă 
gândesc prea mult la mama, dar mă întrebam încontinuu: dacă 
zeii şi monştrii erau reali, dacă toate aceste lucruri magice erau 
posibile, cu siguranţă exista o cale s-o salvez, s-o aduc înapoi... 

Am început să înţeleg amărăciunea lui Luke şi felul în care 
părea să nu-şi sufere tatăl, pe Hermes. Bun, poate că zeii aveau 
lucruri mai importante de făcut. Dar nu puteau să sune şi ei din 
când în când, sau să tune sau aşa ceva? Dionysos putea face să 
apară cola dietetică de nicăieri. De ce n-ar putea tatăl meu, 
oricine ar fi, să facă să apară un telefon? 


1 Fiu al lui Zeus, zeu al focului, al metalelor şi al metalurgiei, 
al fierarilor, sculptorilor şi artizanilor. 


Joi după-amiază, la trei zile după venirea mea în Tabăra 
Semizeilor, am luat prima lecţie de scrimă. Toţi rezidenții din 
cabana unsprezece s-au adunat în marea arenă circulară, unde 
Luke urma să ne instruiască. 

Am început cu mişcările de bază de împungere şi tăiere, 
folosind nişte manechine umplute cu paie purtând armuri 
greceşti. Cred că m-am descurcat. Cel puţin, am înţeles ce 
trebuie să fac, iar reflexele mele erau bune. 

Problema era că n-am găsit o sabie care să mi se potrivească. 
Erau fie prea grele, fie prea uşoare, fie prea lungi. Luke a 
încercat din răsputeri să mă ajute, dar a recunoscut că niciuna 
dintre săbiile de antrenament nu mi se potrivea. 

Am trecut la duel. Luke a anunţat că va fi partenerul meu, 


pentru că eram începător. 

— Baftă! mi-a urat unul dintre rezidenţi. Luke e cel mai bun 
spadasin din ultimii trei sute de ani. 

— Poate mă va menaja, i-am răspuns. 

Rezidentul a râs zgomotos. 

Luke nu m-a menajat când mi-a arătat atacul, pararea şi 
folosirea scutului. Cu fiecare lovitură eram tot mai plin de 
vânătăi. 

— Ţine garda sus, Percy, îmi spunea, apoi mă pocnea peste 
coaste cu latul lamei. Nu, nu aşa sus! Jap! Fandare! Jap! Acum, 
înapoi! Jap! 

Când a hotărât să luăm o pauză, eram leoarcă de sudoare. 
Toată lumea s-a îngrămădit la frigiderul cu răcoritoare. Luke şi-a 
turnat apă rece în cap şi, pentru că părea o idee bună, am făcut 
la fel. 

Instantaneu, m-am simţit mai bine. Forţa mi-a revenit în 
braţe. Sabia nu mai părea atât de nepotrivită. 

— În regulă, toată lumea în cerc! a ordonat Luke. Dacă Percy 
n-are nimic împotrivă, vreau să vă fac o mică demonstraţie. 

„Super“, m-am gândit. „Hai să vedeţi cu toţii cum o încasează 
Percy.“ 

Fiii lui Hermes s-au apropiat. Abia îşi ascundeau zâmbetele. 
M-am gândit că fuseseră şi ei în locul meu şi de-abia aşteptau să 
vadă cum mă folosea Luke ca pe un sac de box. Le-a spus 
tuturor că urma să prezinte o tehnică de dezarmare: cum să 
răsuceşti sabia adversarului cu latul propriei săbii, astfel încât 
acesta să fie nevoit să arunce arma. 

— E dificilă, a subliniat el. A fost folosită împotriva mea. Să nu 
râdeţi de Percy. Majoritatea spadasinilor trebuie să lucreze ani 
buni pentru a stăpâni această tehnică. 

A demonstrat mişcarea pe mine, cu încetinitorul. După cum 
era de aşteptat, sabia mi-a sărit cu zgomot din mână. 

— Acum, în timp real, a spus el, după ce mi-am recuperat 
arma. Luptăm până când unul dintre noi e dezarmat. Gata, 
Percy? 

Am dat din cap, iar Luke a atacat. Am reuşit cumva să-l 
împiedic să-mi lovească apărătoarea săbiei. Simţurile mi s-au 
ascuţit. li anticipam atacurile. Contracaram. Am făcut un pas 
înainte şi am încercat şi eu o împunsătură. Luke a deviat-o cu 
uşurinţă, dar am văzut o schimbare pe faţa lui. Ochii i s-au 


îngustat şi a început să mă preseze cu mai multă forţă. 

Sabia a devenit grea. Nu era bine echilibrată. Am ştiut că e 
doar o chestiune de secunde înainte ca Luke să mă învingă, aşa 
că mi-am zis: „Ce-o fi o fi! “ 

Am încercat manevra de dezarmare. 

Lama mea a lovit baza săbiei lui Luke şi am răsucit-o, 
punându-mi toată greutatea într-o lovitură descendentă. 

Cling! 

Sabia lui Luke a zăngănit pe pietre. Vârful săbiei mele se afla 
la un centimetru de pieptul lui lipsit de apărare. 

Ceilalţi rezidenţi au amuţit. 

Mi-am lăsat sabia în jos. 

— Hm, îmi pare rău. 

Pentru un moment, Luke a fost prea uimit să vorbească. 

— Îţi pare rău? Faţa lui s-a lăţit într-un rânjet. Pentru numele 
zeilor, Percy, de ce-ţi pare rău? Arată-mi încă o dată! 

Nu voiam. Scurta explozie de energie maniacală dispăruse 
complet. Dar Luke a insistat. 

De data asta, n-a existat luptă. In momentul în care ni s-au 
încrucişat săbiile, Luke mi-a lovit apărătoarea şi arma a zburat, 
alunecând pe podea. 

După o lungă pauză, cineva din public a spus: 

— N orocul începătorului? 

Luke şi-a şters sudoarea de pe frunte. M-a cântărit din ochi cu 
interes. 

— Poate, a spus el. Dar mă întreb ce ar putea face Percy cu o 
sabie potrivită... 

Vineri după-amiaza, stăteam cu Grover lângă lac, odihnindu- 
mă după ce fusesem aproape ucis la peretele de căţărare. 
Grover s-a repezit în vârf ca o capră de munte, dar pe mine era 
cât pe-aci să mă termine lava. 

Aveam găuri fumegânde în cămaşă. Părul de pe antebraţe mi 
se pârlise. 

Ne-am aşezat pe dig, privind la naiadele care împleteau 
coşuri sub apă, până când mi-am făcut curaj să-l întreb pe 
Grover cum decursese conversaţia cu domnul D. 

Faţa lui a căpătat o paloare bolnăvicioasă. 

— Bine, a spus el. Splendid. 

— Deci cariera ta e încă pe drumul cel bun? 

Mi-a aruncat o privire neliniştită. 


— Chiron ţi-a spus că vreau un permis de căutător? 

— Păi... nu tocmai. 

N-aveam nici cea mai vagă idee despre ce e acela un permis 
de căutător, dar nu părea momentul potrivit să întreb. 

— Mi-a spus doar că aveai planuri mari, înţelegi... şi că aveai 
nevoie de aprobare ca să duci la îndeplinire sarcina de 
supraveghetor. Ai obținut-o? 

Grover a privit în jos, spre naiade. 

— Domnul D. A suspendat judecata. A spus că, în ceea cete 
priveşte, nici n-am eşuat, nici n-am avut succes, aşa că 
destinele noastre sunt încă legate. Dacă ai obţine o misiune, iar 
eu te-aş însoţi ca să te protejez şi amândoi ne-am întoarce vii, 
atunci poate că ar considera sarcina îndeplinită. 

M-am mai înviorat. 

— Ei bine, nu-i tocmai rău, nu-i aşa? 

— Me-he-he! M-ar fi putut transfera la fel de bine la curăţatul 
grajdurilor. Şansele să obţii o misiune... şi chiar dacă ai obţine-o, 
de ce-ai vrea să mă iei şi pe mine? 

— Bineînţeles c-aş vrea să te iau şi pe tine! 

Grover a privit încruntat în apă. 

— Împleti tul de coşuri... Trebuie să fie plăcut să ai o 
deprindere utilă. 

Am încercat să-l asigur că are o mulţime de talente, dar asta 
l-a făcut să pară şi mai nefericit. Am vorbit despre canotaj şi 
despre mânuirea săbiei o vreme, apoi am dezbătut punctele tari 
şi slabe ale diferiților zei. In cele din urmă, l-am întrebat despre 
cele patru cabane goale. 

— Numărul opt, cea de argint, aparţine zeiţei Artemis1, a spus 
el. A jurat să rămână fecioară pentru totdeauna. Deci, în mod 
sigur, nu există copii. Cabana e, mă-nţelegi, onorifică. Dacă n-ar 
avea una, s-ar înfuria. 

— Da, bine. Dar celelalte trei, cele din capăt? Sunt ale Celor 
Trei? 

Grover a devenit încordat. Ne apropiam de un subiect sensibil. 

— Nu. Una dintre ele, numărul doi, e a Herei, a spus el. E tot 
cu titlu onorific. E zeiţa căsătoriei, aşa că bineînţeles că nu îşi 
face de cap cu muritorii. Asta e treaba soţului ei. Când spunem 
„Cei Trei“, ne referim la cei trei fraţi puternici, fiii lui Cronos. 

— Zeus, Poseidon, Hades. 

— Exact. Ai înţeles. După marea bătălie cu Titanii, ei au 


preluat lumea de la tatăl lor şi au tras la sorţi pentru a decide 
cine ce primeşte. 

— Zeus a primit cerul, mi-am amintit. Poseidon marea, Hades, 
Lumea Subpământeană. 

— Aha. 

— Dar Hades nu are o cabană aici. 

— Nu are nici tron în Olimp. Tot ce are e în Lumea 
Subpământeană. Dacă ar avea o cabană aici... Grover s-a 
cutremurat. Ei bine, n-ar fi ceva plăcut. S-o lăsăm aşa. 

— Dar Zeus şi Poseidon - amândoi au avut milioane de copii 
în mituri. De ce cabanele lor sunt goale? 


1 Zeița vânătorii, a virginităţii, a naşterii, a lunii şi animalelor. 


Grover s-a mutat stânjenit de pe o copită pe alta. 

— Acum vreo şaizeci de ani, după cel de-al Doilea Război 
Mondial, Cei Trei au fost de acord să nu mai dea naştere şi altor 
eroi. Copiii lor erau pur şi simplu prea puternici. Ei influenţau 
fără măsură cursul evenimentelor umane, provocând adevărate 
măceluri. Înţelegi tu, cel de-al Doilea Război Mondial a fost, 
practic, o luptă între fiii lui Zeus şi Poseidon, pe de o parte, şi fiii 
lui Hades, pe de altă parte. Câştigătorii, Zeus şi Poseidon, l-au 
făcut pe Hades să jure, laolaltă cu ei: gata cu aventurile cu 
femei muritoare! Au jurat cu toţii pe râul Styx. 

S-a auzit un tunet. 

l-am spus: 

— Asta e cel mai serios jurământ pe care-l poţi face. 

Grover a dat din cap. 

— Şi fraţii s-au ţinut de cuvânt - n-au mai avut copii? 

Faţa lui Grover s-a întunecat. 

— Acum şaptesprezece ani, Zeus a călcat strâmb. A fost 
vorba de o starletă TV cu o coafură înfoiată, de anii '80 - pur şi 
simplu nu s-a putut abţine. Când s-a născut copilul lor, o fetiţă 
pe nume Thalia... ei bine, Styxul nu glumeşte cu promisiunile. 
Zeus a scăpat uşor, pentru că e nemuritor, dar o soartă 
îngrozitoare s-a abătut asupra fiicei lui. 

— Dar nu-i corect! N-a fost vina fetei. 

Grover a ezitat. 

— Percy, copiii Celor Trei au puteri mai mari decât alţi semizei. 
Au o aură puternică, un parfum care atrage monştri. Când 


Hades a aflat de fetiţă, n-a fost prea fericit că Zeus şi-a încălcat 
jurământul. Hades i-a lăsat pe monştrii cei mai sadici din Tartar 
s-o chinuie pe Thalia. Un satir a fost trimis să-i fie supraveghetor 
când a împlinit doisprezece ani, dar n-a putut face nimic. A 
încercat s-o escorteze aici împreună cu alţi doi semizei cu care 
ea se împrietenise. Aproape că au reuşit. Au ajuns până pe 
coama dealului. 

A arătat dincolo de vale, spre pinul unde luptasem cu 
Minotaurul. 

— Toate cele trei Binevoitoare îi urmăreau, împreună cu o 
haită de câini infernali. Erau pe punctul de-a fi ajunşi din urmă, 
când Thalia i-a spus satirului ei să-i ducă pe ceilalţi semizei la 
adăpost în timp ce ea îi ţine în loc pe monştri. Era rănită şi 
obosită şi nu dorea să trăiască tot restul vieţii ca un animal 
vânat. Satirul n-a vrut s-o lase, dar n-a putut s-o răzgândească 
şi a trebuit să-i protejeze pe ceilalţi. Aşa că Thalia a dus bătălia 
finală singură, pe coama acelui deal. Inainte ca ea să moară, lui 
Zeus i s-a făcut milă de ea. A transformat-o în pinul acela. 
Spiritul ei încă protejează graniţele văii. De aceea dealul e numit 
Dealul Semizeilor. 

Am privit pinul din depărtare. 

Povestea m-a făcut să mă simt gol pe dinăuntru şi vinovat. O 
fată de vârsta mea se sacrificase ca să-şi salveze prietenii. 
Înfruntase o întreagă armată de monştri. Prin comparaţie, 
victoria mea asupra Minotaurului nu părea ceva deosebit. Mă 
întrebam: dacă aş fi acţionat altfel, aş fi putut-o salva pe mama? 

— Grover, am spus, au existat într-adevăr eroi care au plecat 
în misiuni în Lumea Subpământeană? 

— Câţiva, a spus el. Orfeu. Hercule. Houdini. 

— Şi au adus vreodată pe cineva dintre morţi? 

— Nu. Niciodată. Orfeu a fost pe-aproape... Percy, doar nu te 
gândeşti serios... 

— Nu, am minţit. Întrebam şi eu... Deci un satir trebuie să 
supravegheze întotdeauna un semizeu? 

Grover m-a studiat cu precauţie. Nu l-am convins că 
renunţasem cu adevărat la ideea cu Lumea Subpământeană. 

— Nu întotdeauna. Mergem sub acoperire la o mulţime de 
şcoli. Incercăm să-i simţim pe semizeii care au aptitudini de mari 
eroi. Dacă găsim unul cu o aură foarte puternică, cum ar fi un 
copil al Celor Trei, îl alertăm pe Chiron. El încearcă să stea cu 


ochii pe ei, deoarece pot provoca probleme foarte mari. 

— Şi aşa m-ai găsit pe mine. Chiron mi-a spus că tu credeai că 
aş putea avea ceva special. 

Grover a părut încolţit. 

— Eu n-am... Ah, ascultă, nu gândi aşa! Dacă ai fi - ştii tu -, 
nu ţi s-ar permite niciodată să pleci într-o misiune, iar eu nu mi- 
aş obţine permisul. Probabil eşti un fiu de-al lui Hermes. Sau 
poate chiar al unui zeu minor, cum e Nemesis, zeiţa răzbunării. 
Nu-ţi face griji, bine? 

Aveam impresia că mai degrabă se linişteşte pe sine decât pe 
mine. 

In seara aceea, după cină, a fost mai multă agitaţie decât de 
obicei. 

În sfârşit, era timpul pentru „Capturează steagul 

După ce-au fost duse farfuriile, a sunat cornul şi am rămas la 
mesele noastre. 

Rezidenţii strigau şi aclamau în timp ce Annabeth şi doi dintre 
fraţii ei au intrat în fugă în pavilion aducând o flamură de 
mătase. Avea cam trei metri lungime, era de un gri scânteietor 
şi avea desenată pe el o bufniţă deasupra unui măslin. Din 
partea opusă a pavilionului, Clarisse şi prietenele ei au venit cu 
o altă flamură, de dimensiuni identice, dar de un roşu ţipător, 
având pictate o suliță însângerată şi un cap de mistreţ. 

M-am întors către Luke şi am strigat pentru a acoperi 
zgomotul: 

— Acelea sunt steagurile? 

— Da. 

— Ares şi Atena conduc întotdeauna echipele? 

— Nu întotdeauna, a spus el. Dar de multe ori. 

— Deci dacă o altă cabană capturează steagul, ce face, îl 
pictează di n nou? 

A rânjit. 

— Vei vedea. In primul rând trebuie să-l dobândim. 

— Noi de partea cui suntem? 

Mi-a aruncat o privire vicleană, de parcă ar fi ştiut ceva ce eu 
nu ştiam. Cicatricea de pe chip îl făcea să pară aproape 
răutăcios în lumina făcliilor. 

— Am făcut o alianţă temporară cu Atena. In seara asta, 
trebuie să luăm steagul de la Ares. Şi tu vei da o mână de ajutor. 

Au fost anunţate echipele. Atena făcuse o alianţă cu Apollo şi 


Hermes, cele mai mari cabane. Se pare că fuseseră negociate 
privilegii - orele de duş, schemele pentru diverse sarcini, cele 
mai bune perioade pentru activităţi - pentru a obţine sprijin. 

Ares se aliase cu toţi ceilalţi: Dionysos, Demetra, Afrodita şi 
Hefaistos. Din ce văzusem, copiii lui Dionysos erau nişte buni 
sportivi, dar nu erau decât doi. Copiii Demetrei aveau avantajul 
abilităţilor legate de natură şi de tot ce se petrece în aer liber, 
dar nu erau foarte agresivi. Fiii şi fiicele Afroditei nu prea mă 
îngrijorau, în general, evitau orice activitate şi îşi priveau 
chipurile reflectate în lac, îşi aranjau părul şi bârfeau. Copiii lui 
Hefaistos nu erau frumoşi şi erau doar patru, dar erau mari si 
voinici de la lucrul neîncetat în fierărie. Ei ar fi putut reprezenta 
o problemă. Mai rămânea, desigur, cabana lui Ares: cei mai 
mari, mai urâţi şi mai răi doisprezece puşti din Long Island sau 
de oriunde altundeva din lume. 

Chiron a bătut cu copita în marmură. 

— Eroi! a strigat el. Ştiţi regulile. Pârâul este linia de graniţă. 
Aveţi întreaga pădure la dispoziţie. Toate elementele magice 
sunt permise. Flamura trebuie să fie vizibilă şi să nu aibă mai 
mult de doi paznici. Prizonierii pot fi dezarmaţi, dar nu e permis 
să fie legaţi sau să li se pună căluş. Este interzisă uciderea sau 
mutilarea. Eu voi sluji drept arbitru şi medic pe câmpul de luptă. 
La arme! 

Şi-a desfăcut braţele şi mesele s-au acoperit brusc cu 
echipamente: căşti, săbii de bronz, sulițe, scuturi din piele de 
bou îmbrăcate în metal. 

— Stai aşa, am spus. Chiar trebuie să folosim astea? 

Luke m-a privit ca pe un nebun. 

— Doar dacă nu vrei să fii spintecat de prietenii tăi din cabana 
cinci. Poftim - Chiron s-a gândit că astea ţi s-ar potrivi. Vei fi în 
patrula de frontieră. 

Scutul meu avea dimensiunea unei panou de baschet, cu un 
caduceul mare în mijloc. Cântărea aproximativ un milion de 
kile. L-aş fi putut folosi liniştit ca snowboard, dar speram că 
nimeni nu se aşteaptă cu adevărat să alerg repede. Casca mea, 
la fel ca toate căştile din tabăra Atenei, avea în vârf un panaş 
albastru, din păr de cal. Ares şi aliaţii lor aveau panaşuri roşii. 

Annabeth a strigat: 

— Echipa albastră, înainte! 


1 Sceptrul lui Hermes, reprezentat printr-un baston cu două 
aripioare în vârf, înconjurat de doi şerpi; simbolizează pacea şi 
comerţul. 


Am urlat şi ne-am agitat săbiile şi am urmat-o pe cărarea ce 
ducea în partea sudică a pădurii. Echipa roşie ne-a strigat 
cuvinte batjocoritoare, îndreptându-se spre nord. 

Am reuşit s-o ajung din urmă pe Annabeth fără să mă 
împiedic în echipament. 

— Hei! 

Ea a continuat să mărşăluiască. 

— Deci care-i planul? am întrebat. Ai ceva obiecte magice pe 
care să le împrumut? 

Mâna i s-a îndreptat spre buzunar, de parcă i-ar fi fost teamă 
să nu-i fi furat ceva. 

— Ai grijă la sulița Clarissei, a spus ea. N-ai vrea să te 
nimerească. In rest, nu-ţi face griji. Vom lua flamura de la Ares. 
Ţi-a încredinţat Luke o misiune? 

— Patrula de frontieră, ce-o fi însemnând şi asta. 

— E uşor. Stai în zona pârâului, nu-i lăsa pe roşii să intre. Lasă 
restul în seama mea. Atena are întotdeauna un plan. 

A avansat, lăsându-mă în urmă. 

— Bine, am murmurat. Mă bucur că m-ai vrut în echipa ta. 

Era o noapte caldă, lipicioasă. Pădurea era întunecoasă, cu 
licurici care apăreau şi dispăreau. Annabeth mi-a zis să stau 
lângă un pârâu care clipocea peste pietre, apoi ea şi restul 
echipei s-au împrăştiat printre copaci. 

Stând acolo singur, cu o cască uriaşă cu panaş albastru şi un 
scut imens, m-am simţit ca un idiot. Sabia de bronz, ca toate 
săbiile pe care le încercasem deja, părea total nepotrivită. 
Mânerul îmbrăcat în piele îmi trăgea mâna în jos, ca o bilă de 
bowling. 

„N-are cum să mă atace cineva pe bune, nu-i aşa? Adică, în 
Olimp trebuie să existe nişte clauze legate de siguranţă, nu?“ în 
depărtare, a răsunat cornul. Din pădure s-au auzit ţipete şi 
strigăte, zăngănit de metal - copiii luptau. Un aliat de-al lui 
Apollo purtând panaş albastru a trecut pe lângă mine ca o 
căprioară, a sărit prin pârâu şi a dispărut pe teritoriul inamic. 

„Super“, m-am gândit eu. „O să pierd toată distracţia, ca de 
obicei.” 


Apoi am auzit un sunet care m-a făcut să mă infior, un mârâit 
slab, ca de câine, undeva în apropiere. 

Mi-am ridicat instinctiv scutul; aveam senzaţia că sunt 
urmărit. 

Apoi, mârâitul a încetat. Am simţit că acel ceva se retrage. 

De cealaltă parte a pârâului, lăstărişul a explodat. Cinci 
luptători de-ai lui Ares au apărut din beznă strigând şi ţipând. 

— Prindeţi-l pe ticălos! a ţipat Clarisse. 

Ochii ei porcini, urâţi, străluceau prin fantele coifului. Agita o 
suliță lungă de un metru şi jumătate, cu vârful metalic ascuţit 
pâlpâind în lumina roşie. Fraţii ei erau echipați doar cu săbii 
standard de bronz - nu că asta m-ar fi făcut să mă simt mai 
bine. 

Au atacat peste pârâu. N-aveam niciun ajutor. Puteam fugi. 
Sau puteam lupta ca să mă apăr împotriva a jumătate dintre 
ocupanţii cabanei Ares. 

Am reuşit să evit lovitura primului puşti, dar tipii ăştia nu erau 
la fel de proşti ca Minotaurul. M-au înconjurat, iar Clarisse a 
aruncat sulița spre mine. Scutul meu i-a deviat vârful, dar am 
simţit o furnicătură dureroasă în tot corpul. Mi s-a ridicat părul 
pe mine. Braţul cu scutul îmi era amorţit, iar aerul ardea. 

Electricitate. Nenorocita ei de suliță era electrică. Am dat 
înapoi. 

Un alt puşti de-al lui Ares m-a pocnit în piept cu latul săbiei şi 
am căzut. 

M-ar fi putut face una cu pământul, dar erau prea ocupați să 
râdă. 

— Tunde.-l, a spus Clarisse. Prinde-l de păr. 

Am reuşit să mă ridic. Am ridicat sabia, dar Clarisse mi-a 
zburat-o din mână cu sulița, de-au sărit scântei. Acum ambele 
braţe îmi erau amorțite. 

— O, uau! a exclamat Clarisse. Mi-e frică de tipul ăsta. Foarte 
frică. 

— Steagul e în direcţia aia, i-am spus. 

Am vrut să par furios, dar mă tem că nu mi-a ieşit prea bine. 

— Aha, a spus cineva din cabana ei. Dar, vezi tu, nouă nu ne 
pasă de steag. Nouă de pasă de tipul care ne-a făcut să părem 
nişte proşti. 

— N-aveaţi nevoie de ajutorul meu, le-am spus. 

Probabil că n-a fost cel mai inteligent lucru pe care-l puteam 


spune. 

Doi dintre ei au venit la mine. M-am retras spre pârâu, 
încercând să ridic scutul, dar Clarisse era prea rapidă. Suliţa ei 
m-a lovit chiar între coaste. Dacă n-aş fi purtat o platoşă, aş fi 
fost făcut bucăţi. Aşa, vârful electric a făcut doar să-mi 
clănţănească dinţii din gură. Unul dintre coechipierii ei m-a lovit 
cu sabia peste braţ, lăsând o tăietură frumoasă. 

Vederea sângelui m-a făcut să ameţesc - îmi era cald şi frig în 
acelaşi timp. 

— Fără mutilări, am reuşit să spun. 

— Ups! a spus tipul. Cred că mi-am pierdut dreptul la desert. 
M-a împins în pârâu, unde am aterizat împroşcând în toate 
părţile. Au râs cu toţii. M-am gândit că de îndată ce vor termina 
cu distracţia, voi muri. Dar apoi s-a întâmplat ceva. Apa a părut 
să-mi trezească simţurile, de parcă tocmai aş fi mâncat o pungă 

de jeleuri cu cafea de-ale mamei. 

Clarisse şi colegii ei de cabană au venit în pârâu după mine, 
dar m-am ridicat ca să-i întâmpin. Ştiam ce am de făcut. L-am 
lovit pe primul tip în cap cu latul săbiei şi i-am zburat coiful. L- 
am lovit atât de tare, că i-am văzut ochii jucându-i în cap în timp 
ce se prăbuşea în apă. 

Urâţenia Numărul Doi şi Urâţenia Numărul Trei au venit spre 
mine. Pe unul l-am pocnit în faţă cu scutul şi m-am folosit de 
sabie ca să retez panaşul din păr de cal al celuilalt. Amândoi au 
dat înapoi rapid. Urâţenia Numărul Patru n-a părut prea 
nerăbdătoare să atace, dar Clarisse nu s-a lăsat, iar vârful suliţei 
ei trosnea de energie. De îndată ce a aruncat, i-am prins sulița 
între marginea scutului şi sabie şi am rupt-o ca pe-o surcică. 

— Ah! a ţipat ea. Idiotule! Vierme cu respiraţie de cadavru! 

Probabil ar fi vorbit şi mai urât, dar am lovit-o între ochi cu 
mânerul săbiei şi am împins-o, făcând-o să iasă din pârâu cu 
spatele, poticnindu-se. 

Apoi am auzit strigăte, ţipete entuziasmate, şi l-am văzut pe 
Luke gonind spre graniţă cu flamura echipei roşii ridicată sus. 
Era flancat de doi tipi de-ai lui Hermes care-i acopereau 
retragerea şi câţiva Apollo în spate, care luptau cu fiii lui 
Hefaistos. Cei din cabana Ares s-au ridicat, iar Clarisse a 
mormăit un blestem năuc. 

— Un şiretlic! a strigat ea. A fost un şiretlic. 

S-au repezit după Luke, dar era prea târziu. Toată lumea s-a 


adunat la pârâu în timp ce Luke intra pe teritoriul coechipierilor 
săi. Tabăra noastră a izbucnit în urale. Flamura roşie a pâlpâit şi 
a devenit argintie. Mistreţul şi sulița au fost înlocuite de un 
caduceu imens, simbolul cabanei unsprezece. Cei din echipa 
albastră l-au ridicat pe Luke şi l-au purtat pe umeri. Chiron a 
venit galopând din pădure şi a suflat în corn. 

Jocul se terminase. Câştigaserăm. 

Eram gata să mă alătur sărbătorii, când s-a auzit vocea lui 
Annabeth, chiar de lângă mine, din pârâu: 

— Nu-i rău, eroule. 

M-am uitat într-acolo, dar n-am văzut-o. 

— Unde naiba ai învăţat să lupti aşa? a întrebat ea. Aerul a 
pâlpâit şi ea s-a materializat, ţinând în mână o şapcă de 
baseball cu Yankees, de parcă tocmai şi-ar fi dat-o jos de pe cap. 

Simţeam cum mă înfurii. Nici măcar nu m-a mirat faptul că 
fusese invizibilă. 

— Ai pus totul la cale, am spus. M-ai pus aici pentru că ştiai că 
Clarisse va veni după mine, iar pe Luke l-ai trimis pe flanc. Ai 
plănuit totul. 

Annabeth a ridicat din umeri. 

— i-am spus doar. Atena are întotdeauna, dar întotdeauna, 
un plan. 

— Un plan ca eu să fiu nimicit. 

— Am venit cât de repede am putut. Mă pregăteam să 
intervin, dar... N-ai avut nevoie de ajutor, a adăugat ea ridicând 
din umeri. 

Apoi mi-a observat braţul rănit. 

— Cum ai reuşit să faci asta? 

— E o tăietură de sabie, am spus. Tu cam cum crezi? 

— Nu. A fost o tăietură de sabie. Uită-te la ea. Sângele 
dispăruse. Acolo unde fusese tăietura cea mare, era o zgârietură 
lungă şi albă, şi chiar şi asta pălea. In timp ce o priveam, s-a 
transformat într-o cicatrice mică şi a dispărut. 

— Nu... nu înţeleg, am spus. 

Annabeth gândea intens. Aproape că vedeam rotiţele 
învârtindu-i-se în cap. S-a uitat la picioarele mele, apoi la sulița 
ruptă a Clarissei şi a spus: 

— leşi din apă, Percy. 

— Poftim? 

— Fă ce ţi-am zis. 


Am ieşit din pârâu şi m-am simţit imediat epuizat. Braţele au 
început să-mi amorţească din nou. Infuzia de adrenalină m-a 
părăsit. Era gata să cad, dar Annabeth m-a susţinut. 

— O, pe râul Styx! a blestemat ea. Nu e bine. N-aş fi vrut... 
Am presupus că e Zeus... 

Înainte s-o întreb ce voia să spună, am auzit iar mârâitul 
canin, dar mult mai aproape ca înainte. Un urlet a sfâşiat 
pădurea. 

Ovaţiile rezidenţilor au încetat instantaneu. Chiron a strigat 
ceva în greaca veche, ceva ce, aveam să-mi dau seama doar 
mai târziu, am înţeles perfect: 

— Fiţi gata! Arcul meu! 

Annabeth şi-a scos sabia. 

Sus, pe stâncile de deasupra noastră, era un câine negru cât 
un rinocer, cu ochi roşii, însângeraţi, şi colţi ca nişte pumnale. 

Se uita fix la mine. 

Nimeni nu s-a mişcat, cu excepţia lui Annabeth, care a strigat: 

— Percy, fugi! 

Ea a încercat să se pună în faţa mea, dar câinele era prea 
rapid. A sărit peste ea - o enormă umbră cu dinţi - şi în 
momentul în care m-a lovit, în timp ce mă împleticeam înapoi şi 
îi simţeam ghearele ascuţite trecând prin armură, s-au auzit 
nişte zbârnâituri, ca şi cum patruzeci de coli de hârtie ar fi fost 
rupte pe rând, una după alta. 

În gâtul câinelui a apărut un mănunchi de săgeți. Monstrul a 
căzut mort la picioarele mele. 

Printr-un miracol, eram încă în viată. Nu voiam să mă uit sub 
rămăşiţele armurii zdrenţuite. Pieptul îmi era cald şi umed şi 
ştiam că am tăieturi grave. Încă o clipă şi monstrul m-ar fi făcut 
pastramă. 

Chiron a galopat până la noi, cu un arc în mână, alăturându- 
mi-se posomorât. 

— Di immortales| a spus Annabeth. Acesta e un câine infernal 
din Câmpiile Pedepseil. N-au voie... n-ar fi trebuit să... 

— Cineva l-a invocat, a spus Chiron. Cineva din interiorul 
taberei. 

Luke şi-a făcut apariţia, dar flamura din mâna lui fusese dată 
uitării şi momentul său de glorie se încheiase. Clarisse a strigat: 

— E vina lui Percy! Percy l-a invocat! 

— Linişte, copilă, i-a spus Chiron. 


Am privit corpul câinelui infernal topindu-se, scurgându-se în 
pământ, până a dispărut. 

— Eşti rănit, a spus Annabeth. Repede, Percy, intră în apă. 

— Sunt în regulă. 

— Nu, nu eşti, a spus ea. Chiron, priveşte aici. 

Eram prea obosit ca să mă cert. Am păşit înapoi în pârâu şi 
întreaga tabără s-a strâns în jurul meu. 

Instantaneu, m-am simţit mai bine. Am simţit cum mi se 
închid tăieturile de pe piept. Unii dintre rezidenţi au rămas fară 
grai. 

— Uite, eu... nu ştiu de ce, am spus, încercând să-mi cer 
scuze. Îmi pare rău... 


1 Câmpiile Pedepsei sunt asociate Tartarului. 


Dar ei nu priveau cum mi se vindecă rănile. Se holbau la ceva 
de deasupra capului meu. 

— Percy, a spus Annabeth, arătând cu degetul. Aăă... Până să 
apuc să mă uit, semnul se estompase deja, dar am apucat să 
văd holograma verde, luminoasă, care se rotea şi strălucea. O 
suliță cu trei vârfuri: un trident. 

— Tatăl tău, a murmurat Annabeth. Nu-i bine deloc. 

— S-a decis, a anunţat Chiron. 

în jurul meu, rezidenții au început să îngenuncheze, chiar şi 
cei din cabana Ares, deşi nu păreau tocmai bucuroşi. 

— Tatăl meu? am întrebat, complet uluit. 

— Poseidon, a spus Chiron. Aducătorul Cutremurelor, 
Aducătorul Furtunii, Părintele Cailor. Slavă ţie, Perseu Jackson, 
fiul Zeului Mării. 


_ Capitolul IX 
In care mi se încredinţează o misiune 


În dimineaţa următoare, Chiron m-a transferat în cabana trei. 

Nu trebuia s-o împart cu nimeni. Aveam o grămadă de spaţiu 
pentru toate lucrurile mele: cornul Minotaurului, un rând de 
haine de schimb şi o gentuţă cu produse de toaletă. Puteam sta 
la propria masă, îmi puteam alege singur activităţile, puteam 
„da stingerea” când aveam chef şi nu trebuia să ascult de 


nimeni. 

Şi mă simţeam groaznic. 

Tocmai când începusem să am impresia că sunt acceptat, să 
mă simt ca acasă în cabana unsprezece şi să cred că aş putea fi 
un copil normal - sau cât se poate de normal pentru un semizeu 
-, fusesem izolat de parcă aş fi avut o boală rară. 

Nimeni nu pomenea de câinele infernal, dar aveam 
sentimentul că toţi vorbesc despre el pe la spatele meu. Atacul 
speriase pe toată lumea. Acesta trimitea două mesaje: unu, că 
eram fiul Zeului Mării; şi doi, că monştrii nu se dădeau în lături 
de la nimic ca să mă omoare. Puteau invada chiar şi o tabără 
care fusese considerată sigură dintotdeauna. 

Ceilalţi rezidenţi mă evitau cât mai mult posibil. Cei din 
cabana unsprezece erau prea stresaţi să nu lupte cu mine la 
orele de scrimă după ce le făcusem celor din cabana Ares în 
pădure, aşa că Luke a devenit unicul meu partener. Mă provoca 
mai mult ca oricând şi nu se sfia să-mi provoace tăieturi. 

— Vei avea nevoie de toată pregătirea din lume, m-a asigurat 
el, în timp ce lucram cu săbii şi torţe în flăcări. Acum, hai să mai 
încercăm decapitarea viperei. Repetăm de încă cincizeci de ori. 

Annabeth încă îmi preda limba greacă dimineaţa, dar părea 
tulburată. De fiecare dată când îi spuneam ceva, se încrunta la 
mine, de parcă aş fi lovit-o între ochi. După lecţii, se îndepărta 
mormăind: 

— Misiune... Poseidon?... Nenorocitul... Trebuie să fac un plan 
de... 

Până şi Clarisse păstra distanţa, chiar dacă privirile ei 
veninoase spuneau că m-ar fi ucis pentru că-i rupsesem sulița 
magică. Mi-aş fi dorit să ţipe, să mă lovească sau ceva 
asemănător. Aş fi preferat să mă bat zilnic decât să fiu ignorat. 

Ştiam că cineva din tabără nu mă suferă, pentru că într-o 
noapte am intrat în cabană şi am găsit un ziar din lumea 
muritorilor, aruncat pe hol, un exemplar din New York Daily 
News, deschis la pagina de ştiri locale. Mi-a luat aproape o oră 
să citesc articolul, pentru că, pe măsură ce furia mea creştea, 
cuvintele îmi jucau din ce în ce mai tare în faţa ochilor. 

UN BĂIAT ŞI MAMA SA DISPĂRUȚI DUPĂ UN CIUDAT ACCIDENT 
DE MAŞINĂ 

DE EILEEN SMYTHE 

Sally Jackson şi fiul ei Percy n-au fost încă găsiţi, la o 


săptămână după misterioasa lor dispariţie. Maşina familiei, un 
Camaro din '78, ars aproape în totalitate, a fost descoperită 
sâmbăta trecută pe un drum din nordul insulei Long Island, cu 
acoperişul smuls şi axul din faţă rupt. Vehiculul a derapat şi a 
alunecat câteva zeci de metri, iar apoi a explodat. 

Mama şi fiul se aflau într-o vacanţă de weekend la Montauk, 
dar au plecat în grabă, în împrejurări misterioase. Mici pete de 
sânge au fost găsite în maşină şi lângă locul accidentului, dar nu 
există alte urme ale familiei Jackson. Mai mulţi locuitori din zona 
rurală au declarat că n-au observat nimic neobişnuit în 
momentul producerii accidentului. 

Soţul doamnei Jackson, Gabe Ugliano, susţine că fiul său 
vitreg, Percy Jackson, este un copil-problemă care a fost 
exmatriculat din mai multe şcoli cu internat şi a avut tendinţe 
violente în trecut. 

Poliţiştii n-au declarat dacă Percy este suspectat în cazul 
dispariţiei mamei sale, dar n-au exclus ipoteza unei crime. lată, 
mai jos, câteva fotografii recente cu Sally Jackson şi Percy. Poliţia 
le cere insistent tuturor celor care deţin informaţii să sune la 
următorul număr gratuit destinat combaterii infracţiunilor. 

Numărul de telefon fusese încercuit cu marker negru. Am 
mototolit ziarul şi l-am aruncat, apoi m-am prăbuşit pe patul 
supraetajat din mijlocul cabanei goale. 

— Stingerea, mi-am spus, pe-un ton jalnic. 

În noaptea aceea am avut cel mai îngrozitor coşmar din viaţa 
mea. 

Alergam de-a lungul plajei, pe furtună. De data asta, în spate 
aveam un oraş. Nu era New Yorkul. Dispunerea era diferită: 
clădirile se întindeau mai mult în lateral, erau palmieri şi dealuri 
joase în depărtare. 

La vreo sută de metri de apa oceanului, doi bărbaţi se luptau. 
Arătau ca nişte luptători, plini de muşchi, cu bărbi şi păr lung. 
Amândoi purtau tunici greceşti, una tivită cu albastru, cealaltă 
cu verde. Se încleştau, se luptau, se loveau şi îşi trăgeau capete 
în faţă, şi de fiecare dată când se atingeau fulgera, cerul se 
întuneca şi vântul se înăsprea. 

Eu trebuia să-i opresc. Nu ştiam de ce. Dar cu cât fugeam mai 
repede, cu atât mai tare îmi sufla vântul din faţă, până când am 
ajuns să fug pe loc, călcâiele mele săpând în nisip degeaba. 

Peste vuietul furtunii, l-am auzit pe cel îmbrăcat în albastru 


strigându-i celui îmbrăcat în verde: Dă-mi-l înapoi! Dă-mi-l 
înapoi! Ca doi copii de grădiniţă certându-se pentru o jucărie. 

Valurile erau tot mai mari şi se loveau de plajă, împroşcându- 
mă cu sare. 

Am strigat: Opriţi-vă! Opriţi lupta! 

Pământul s-a cutremurat. De undeva, de sub pământ, s-au 
auzit râsete şi o voce atât de gravă şi malefică, încât mi-a 
îngheţat sângele în vine. 

Coboară, micule erou, a spus vocea. Coboară! 

Nisipul s-a despicat sub mine, deschizându-se o fantă tocmai 
până în centrul pământului. Picioarele mi-au alunecat şi m-a 
înghiţit bezna. 

M-am trezit, convins că sunt în cădere liberă. 

Eram încă în pat, în cabana trei. Corpul îmi spunea că e 
dimineaţă, dar afară era întuneric şi tunetele se rostogoleau 
peste dealuri. Se apropia o furtună. Asta nu era unvis. 

Am auzit o bătaie în uşă, ca o copită lovind în prag. 

— Intră. 

Grover a tropăit înăuntru, părând îngrijorat. 

— Domnul D. Vrea să te vadă. 

— De ce? 

— Vrea să omoare... Adică, mai bine îl las pe el să-ţi spună. 

Agitat, m-am îmbrăcat şi l-am urmat, convins că sunt într-o 
mare încurcătură. 

De zile întregi aşteptam să fiu convocat la Casa cea Mare. 
Acum, că fusesem declarat fiu al lui Poseidon, unul dintre Cei 
Trei care n-ar fi trebuit să aibă copii, mă gândisem că era un 
delict chiar şi faptul că eram în viaţă. Ceilalţi zei discutaseră, 
probabil, cea mai bună metodă de-a mă pedepsi pentru că exist, 
iar acum domnul D. Era gata să-mi comunice verdictul lor. 

Cerul de deasupra strâmtorii Long Island arăta ca o supă de 
cerneală gata să dea în clocot. O perdea ceţoasă de ploaie se 
apropia. L-am întrebat pe Grover dacă avem nevoie de umbrelă. 

— Nu, a spus el. Aici nu plouă niciodată, decât dacă vrem noi. 

Am arătat spre furtună. 

— Atunci, ce naiba e asta? 

S-a uitat neliniştit la cer. 

— O să ne ocolească. Vremea proastă întotdeauna ne 
ocoleşte. 

Mi-am dat seama că are dreptate. De-o săptămână, de când 


eram aici, nu fusese nici măcar înnorat. Puţinii nori de ploaie pe 
care îi zărisem ne ocoliseră chiar pe la marginile văii. 

Dar furtuna asta... era uriaşă. 

Pe terenul de volei, puştii din cabana lui Apollo jucau o partidă 
matinală împotriva satirilor. Gemenii lui Dionysos se plimbau 
prin straturile cu căpşuni, făcând plantele să crească. Toţi îşi 
vedeau de treburi, dar păreau încordaţi. Nu-şi luau ochii de la 
cerul prevestitor de furtună. 

Grover şi cu mine am mers până pe veranda din faţa Casei 
celei Mari. Dionysos stătea la masa de pinacle, purtând cămaşa 
lui hawaiană cu tigri, bând cola dietetică, la fel ca-n prima zi. 
Chiron stătea de cealaltă parte a mesei în falsul lui scaun cu 
rotile. jucau împotriva unor adversari invizibili - două seturi de 
cărţi pluteau în aer. 

— Măi să fie, a spus domnul D., fără a ridica privirea. Mica 
noastră celebritate. 

Am aşteptat. 

— Apropie-te, a spus domnul D. Şi nu te aştepta să mă 
ploconesc în faţa ta, muritorule, doar pentru că bătrânul Barbă- 
cu-Scoici e tatăl tău. 

Un mănunchi de fulgere a scăpărat deasupra norilor. 
Bubuitura a zguduit ferestrele casei. 

— Bla, bla, bla, a spus Dionysos. 

Chiron se prefăcea interesat de jocul de cărţi. Grover s-a 
ghemuit lângă balustradă, tropăind înainte şi înapoi. 

— Dac-ar fi după mine, a spus Dionysos, aş face ca toate 
moleculele tale să ia foc. Am mătura cenuşa şi asta ne-ar scuti 
de o grămadă de probleme. Dar Chiron pare să creadă că sista 
ar contrazice misiunea mea din tabăra asta blestemată: să mă 
asigur că voi, răsfăţaţilor, sunteţi vii şi nevătămaţi. 

— Combustia spontană este o formă de vătămare, domnule 
D., a intervenit Chiron. 

— Prostii, a spus Dionysos. Băiatul n-ar simţi nimic. 

Cu toate astea, am fost de acord să mă abţin. In schimb, mă 
gândeam să te transform într-un delfin şi să te trimit înapoi la 
tatăl tău. 

— Domnule D..., l-a avertizat Chiron. 

— Ah, în regulă, s-a potolit Dionysos. Mai există o variantă, 
dar e curată nebunie. 

Dionysos s-a ridicat, iar cărţile jucătorilor invizibili au căzut pe 


masă. 

— Plec în Olimp pentru o întâlnire de urgenţă. Dacă băiatul e 
încă aici când mă întorc, o să-l transform într-un delfin de 
Atlantic. Ai înţeles? Şi, Perseu Jackson, dacă ai vreun pic de 
minte în cap, vei vedea că asta ar fi o alegere mai înţeleaptă 
decât ce crede Chiron că trebuie să faci. 

Dionysos a luat o carte de joc, a întors-o, iar aceasta s-a 
transformat într-un dreptunghi de plastic. O carte de credit? Nu, 
un permis de acces. 

A pocnit din degete. 

Aerul a părut să se îndoaie şi să se curbeze în jurul lui. Ela 
devenit o hologramă, apoi o pală de vânt, apoi a dispărut, 
lăsând în urmă doar un miros persistent de struguri proaspăt 
storşi. 

Chiron mi-a zâmbit, dar părea obosit şi tensionat. 

— Stai jos, Percy, te rog. Şi tu, Grover. 

Am făcut întocmai. 

Chiron a pus cărţile pe masă, o mână câştigătoare pe care nu 
apucase s-o folosească. 

— Spune-mi, Percy, a zis el, cum a fost cu câinele infernal? 

M-am cutremurat doar la auzul numelui. Chiron dorea, 
probabil, ca eu să-i spun „La naiba, n-a fost mare lucru. Mănânc 
câini infernali pe pâine“. Dar nu voiam să mint. 

— Mi-a fost teamă, i-am spus. Dacă nu-l străpungeai, eram 
mort. 

— Vei întâlni lucruri mai rele, Percy. Mult mai rele. 

Înainte să termini. 

— Să termin... ce? 

— Misiunea ta, desigur. O vei accepta? 

M-am uitat la Grover, care-şi ţinea degetele încrucişate. 

— Aăă... domnule, încă nu mi-aţi spus despre ce e vorba, am 
spus. 

Chiron s-a strâmbat. 

— Ei bine, asta e partea cea mai grea, detaliile. 

Un tunet a bubuit deasupra văii. Norii de furtună ajunseseră 
acum la marginea plajei. Cât vedeai cu ochii, cerul şi marea 
fierbeau. 

— Poseidon şi Zeus, am spus. Se luptă pentru ceva de 
valoare... ceva ce a fost furat, nu-i aşa? 

A urmat un schimb de priviri între Chiron şi Grover. 


Chiron şi-a tras mai în faţă scaunul cu rotile. 

— De unde ştii asta? 

Îmi ardea faţa. Regretam că nu mi-am ţinut gura. 

— De la Crăciun, vremea a fost ciudată, de parcă marea şi 
cerul s-ar lupta. Apoi am vorbit cu Annabeth, care auzise ceva 
despre un furt. Şi... am avut şi nişte vise. 

— Ştiam eu, a spus Grover. 

— Tăcere, satirule! a ordonat Chiron. 

— Dar e misiunea lui! a zis Grover cu ochii strălucindu-i de 
entuziasm. Trebuie să fie! 

— Numai Oracolul poate decide, a răspuns Chiron, 
mângâindu-şi barba zbârlită. Cu toate astea, Percy, ai dreptate. 
Tatăl tău şi Zeus sunt implicaţi în cea mai urâtă ceartă din 
ultimele secole. Sunt învrăjbiţi din cauza unui lucru valoros care 
a fost furat, mai precis, a unui fulger. 

Am râs nervos. 

— A unui ce...? 

— Nu lua lucrurile în derâdere, m-a avertizat Chiron. Nu-i 
vorba despre un zigzag acoperit cu staniol pe care îl poţi vedea 
într-o piesă de teatru pentru clasa a doua. 

E vorba de un cilindru de şaizeci de centimetri din bronz 
celest de înaltă calitate, învelit la ambele capete în explozivi 
zeieşti. 

— Ah. 

— Fulgerul lui Zeus, a spus Chiron, ambalându-se. Simbolul 
puterii sale, după care sunt modelate toate celelalte fulgere. 
Prima armă făcută de ciclopi pentru războiul împotriva Titanilor, 
fulgerul care a spulberat vârful Muntelui Etna şi l-a aruncat pe 
Cronos de pe tron; fulgerul care e suficient de puternic pentru a 
face ca bombele cu hidrogen ucigaşe să pară nişte artificii. 

— Şi a dispărut? 

— A fost furat, a spus Chiron. 

— De cine? 

— De către cine, m-a corectat Chiron. 

Un profesor rămâne profesor. 

— De tine. 

Am rămas cu gura căscată. g 

— Cel puțin - Chiron a ridicat o mână - asta crede Zeus. In 
timpul solstițiului de iarnă, la ultimul Consiliu al zeilor, Zeus şi 
Poseidon s-au certat. Prostii obişnuite: „Mamei Rhea i-a plăcut 


întotdeauna mai mult de tine“, „Catastrofele aeriene sunt mult 
mai spectaculoase decât catastrofele maritime“ şi aşa mai 
departe. După aceea, Zeus şi-a dat seama că-i lipsea fulgerul, 
care fusese luat din sala tronului, chiar de sub nasul lui. L-a 
acuzat imediat pe Poseidon. Acum, un zeu nu poate uzurpa în 
mod direct simbolul puterii unui alt zeu - acest lucru e interzis 
de cele mai vechi legi divine. Dar Zeus crede că tatăl tău a 
convins un erou muritor să-l ia. 

— Dar eu nu l-am... 

— Ai răbdare şi ascultă-mă, băiete, a spus Chiron. Zeus are 
motive întemeiate să fie suspicios. Fierăriile ciclopilor sunt sub 
ocean, ceea ce-i oferă lui Poseidon o anumită influenţă asupra 
făurarilor fulgerului. Zeus crede că Poseidon i-a luat fulgerul şi 
acum le-a cerut în secret ciclopilor să creeze un arsenal de copii 
ilegale care ar putea fi folosite pentru a-l detrona pe Zeus. 
Singurul lucru pe care Zeus nu-l ştia sigur era numele eroului de 
care s-a folosit Poseidon pentru a fura fulgerul. Acum Poseidon 
te-a recunoscut făţiş drept fiu. Te aflai la New York în timpul 
sărbătorilor de iarnă. Ar fi fost uşor să te strecori în Olimp. Zeus 
crede că a găsit hoţul. 

— Dar eu n-am fost niciodată în Olimp! Zeus e nebun! 

Chiron şi Grover au privit agitaţi spre cer. Norii nu păreau să 
ne ocolească, aşa cum îl asigurase Grover. Se rostogoleau chiar 
peste valea noastră, acoperindu-ne ca un capac de sicriu. 

— Aăă... Percy? a spus Grover. Noi nu folosim cuvântul care 
începe cu n ca să-l descriem pe Stăpânul Cerului. 

— Poate paranoic, a sugerat Chiron. Pe de altă parte, 
Poseidon a mai încercat să-l detroneze pe Zeus. Cred că e vorba 
de întrebarea treizeci şi opt din examenul tău final... 

M-a privit de parcă într-adevăr se aştepta să-mi amintesc 
întrebarea treizeci şi opt. 

Cum să mă acuze cineva de furtul armei unui zeu? Nu puteam 
fura nici măcar o felie de pizza de la partidele de poker ale lui 
Gabe fără să fiu prins. Chiron aştepta un răspuns. 

— Ceva cu o plasă de aur? am încercat eu. Poseidon şi Hera şi 


alţi câţiva zei... l-au prins, cum ar veni, pe Zeus şi nu l-au 
eliberat decât după ce a promis să fie un conducător mai bun, 
nu-i aşa? 


— Corect, a spus Chiron. lar de atunci, Zeus nu a mai avut 
încredere în Poseidon. Desigur, Poseidon neagă furtul fulgerului. 


A fost foarte ofensat de acuzaţie. Cei doi s-au certat încontinuu 
luni de zile, amenințând cu războiul. Şi acum, ai apărut tu - 
proverbiala ultimă picătură. 

— Dar eu sunt doar un copil! 

— Percy, a intervenit Grover, dacă ai fi Zeus şi ai crede că 
fratele tău complotează să te răstoarne, iar apoi fratele tău ar 
recunoaşte brusc că a încălcat jurământul sacru de după cel de- 
al Doilea Război Mondial, că e tatăl unui nou erou muritor care 
ar putea fi folosit ca o armă împotriva ta... Asta nu te-ar pune pe 
gânduri? 

— Dar n-am făcut nimic. Poseidon - tatăl meu - n-a furat, de 
fapt, fulgerul, nu-i aşa? 

Chiron a oftat. 

— Majoritatea specialiştilor cu scaun la cap ar fi de acord că 
furtul nu-i stă în fire lui Poseidon. Dar Zeul Mării e prea mândru 
ca să încerce să-l convingă pe Zeus de asta. Zeus a cerut ca 
Poseidon să înapoieze fulgerul până la solstițiul de vară. Asta e 
pe 21 iunie, peste zece zile. Poseidon solicită scuze, la aceeaşi 
dată, pentru că a fost numit hoţ. Speram că diplomaţia va 
învinge, că Hera sau Demetra sau Hestia1 îi va face pe cei doi 
fraţi să-şi vină în fire. Dar sosirea ta a pus paie pe foc. Acum, 
niciun zeu nu va da înapoi. Dacă nu intervine cineva, dacă 
fulgerul nu e găsit şi înapoiat lui Zeus înainte de solstiţiu, va fi 
război. Şi ştii ce ar însemna un război în toată regula, Percy? 

— Ceva rău? am încercat eu să ghicesc. 


1 Zeița căminului, a focului sfânt, prima fiică a lui Cronos şi a 
Rheei, soră cu Zeus, Poseidon, Demetra, Hera şi Hades. 


— Imaginează-ţi lumea cuprinsă de haos. Natura în război cu 
ea însăşi. Olimpienii nevoiţi să aleagă între Zeus şi Poseidon. 
Distrugere. Masacru. Milioane de morţi. Civilizaţia occidentală 
transformată într-un câmp de luptă atât de mare, că ar face ca 
războiul troian să pară o luptă cu baloane de apă. 

— Ceva rău, am repetat. 

— lar tu, Percy Jackson, ai fi primul care ai simţi mânia lui 
Zeus. 

A început să plouă. Jucătorii de volei au întrerupt jocul, privind 
cerul în tăcere, uluiţi. 

Eu făcusem să se abată furtuna asupra Dealului Semizeilor. 


Zeus pedepsea întreaga tabără din cauza mea. Eram furios. 

— Deci trebuie să găsesc blestematul ăla de fulger, am spus. 
Şi să i-l înapoiez lui Zeus. 

— Ce ofertă de pace mai bună, a spus Chiron, decât ca fiul lui 
Poseidon să-i înapoieze lui Zeus obiectul furat? 

— Dacă nu e la Poseidon, atunci unde-i chestia aia? 

— Cred că stiu. 

Expresia lui Chiron era sumbră. 

— Ţine de o profeție de acum câţiva ani... ei bine, acum încep 
să înţeleg câte ceva. Dar înainte să-ţi spun mai multe, trebuie să 
accepţi misiunea în mod oficial. Trebuie să consulţi Oracolul. 

— De ce nu poţi să-mi spui dinainte unde e fulgerul? 

— Pentru că dacă ţi-aş spune, ţi-ar fi prea teamă să accepţi 
provocarea. 

Am înghiţit în sec. 

— Un motiv foarte bun. 

— Aşadar, esti de acord? 

M-am uitat la Grover, care a dat din cap încurajator. 

Pentru el era simplu. Eu eram cel pe care Zeus voia să-l 
omoare. 

— În regulă, am spus. E mai bine decât să fiu transformat într- 
un delfin. 

—Atunci e timpul să consulţi Oracolul, a spus Chiron. Du-te 
sus, Percy Jackson, la mansardă. Când cobori, presupunând că 
încă eşti în toate minţile, mai vorbim. 

Patru etaje mai sus, scările se terminau cu o trapă verde. 

Am tras de frânghie. Uşa s-a lăsat în jos şi o scară din lemn a 
coborât cu zgomot. 

Aerul cald de sus mirosea a mucegai şi a lemn putred şi a încă 
ceva... un miros care îmi amintea de ora de biologie. Reptile. 
Miros de şerpi. 

Mi-am ţinut respiraţia şi am urcat. 

Mansarda era plină de chestii eroice greceşti: suporturi de 
armuri acoperite cu pânze de păianjen; scuturi cândva 
strălucitoare, mâncate de rugină; cufere vechi din piele 
acoperite de autocolante pe care scria ITHACA, INSULA LUI 
CIRCE şi ŢINUTUL AMAZOANELOR. O masă lungă era ticsită cu 
borcane de sticlă umplute cu nişte chestii îmbălsămate - gheare 
păroase retezate, ochi galbeni uriaşi, diverse alte bucăţi de 
monstru. Un trofeu prăfuit prins pe perete arăta ca un cap de 


şarpe uriaş, dar avea coarne şi o dantură completă de rechin. Pe 
placă scria: CAPUL HIDREI nr. 1, Woodstock, NY, 1969. 

La fereastră, pe un scaun de lemn cu trei picioare, era cea 
mai înspăimântătoare vechitură: o mumie. Nu de tipul celor 
învelite în pânză, ci corpul unei femei, uscat ca o coajă. Purta o 
rochie cu imprimeu, o mulţime de coliere cu mărgele şi o bentiţă 
peste părul lung, negru. Pielea de pe faţa ei era subţire şi 
pergamentoasă, întinsă peste craniu, iar ochii erau două fante 
albe sticloase, de parcă ochii ei adevăraţi ar fi fost înlocuiţi cu 
nişte bile; era moartă de mult, de foarte mult timp. 

M-au trecut fiorii când am văzut-o. Şi asta înainte ca ea să se 
ridice de pe scaun şi să deschidă gura. Un abur verde a ieşit din 
gura mumiei, înfăşurându-se pe podea în colaci groşi, sâsâind ca 
douăzeci de mii de şerpi. M-am împiedicat încercând să ajung la 
trapă, dar aceasta s-a trântit. Am auzit o voce în cap, 
strecurându-mi-se printr-o ureche şi încolăcindu-se în jurul 
creierului: „Eu sunt spiritul din Delfi, crainic al profeţiilor lui 
Phoebus Apollo, ucigaşul puternicului Python. Apropie-te, 
căutătorule, şi întreabă.” 

Aş fi vrut să spun: „Nu, mulţumesc, am greşit uşa, eu căutam 
toaleta.” Dar m-am străduit să respir adânc. 

Mumia nu era vie. Era un fel de receptacul înspăimântător 
pentru altceva, pentru forţa care se insinua în mine sub forma 
aburului verde. Dar nu părea o prezenţă malefi că, ca demonica 
mea profesoară de matematică, doamna Dodds, sau ca 
Minotaurul. Aducea mai degrabă cu cele trei Parce pe care le 
văzusem tricotând în faţa tarabei cu fructe de pe autostradă: 
era străveche, puternică şi nu avea nimic omenesc. Insă nu se 
arăta interesată în mod deosebit de uciderea mea. 

Mi-am făcut curaj să întreb: 

— Care e destinul meu? 

Ceaţa s-a încolăcit şi mai vârtos, adunându-se chiar în faţa 
mea şi în jurul mesei pe care erau borcanele cu bucăţi de 
monstru îmbălsămate. Dintr-odată în jurul mesei au apărut patru 
bărbaţi care jucau cărţi. Am început să le disting meii clar 
trăsăturile. Erau Gabe-cel-împuţit şi prietenii lui. 

Mi-am încleştat pumnii, deşi ştiam că partida asta de poker nu 
poate fi reală. Era o iluzie, plămădită din abur. 

Gabe s-a întors spre mine şi mi-a vorbit cu vocea aspră a 
Oracolului: 


— Vei merge spre vest şi-l vei înfrunta pe zeul care a trădat. 

Tipul din dreapta a ridicat privirea şi a spus, cu aceeaşi voce: 

— Vei găsi ceea ce s-a furat şi îl vei duce la loc sigur. Tipul din 
stânga a aruncat două jetoane de poker, apoi a spus: 

— Vei fi trădat de cineva care spune că ţi-eprieten. In cele din 
urmă, Eddie, administratorul clădirii, a rostit cea mai 
nefavorabilă profeție: 

— Şi la sfârşit nu vei reuşi să salvezi ceea ce contează cel mai 
mult. 

Chipurile au început să dispară. La început am fost prea uimit 
ca să spun ceva, dar în timp ce aburul se retrăgea sub forma 
unui şarpe verde uriaş şi se strecura înapoi în gura mumiei, am 
strigat: 

— Stai! Ce vrei să spui? Ce prieten? Ce nu voi reuşi să salvez? 

Coada şarpelui de abur a dispărut în gura mumiei. Ea s-a 
sprijinit la loc de perete. Gura i s-a închis şi s-a încleştat, de 
parcă nu s-ar mai fi deschis de un secol. Mansarda era tăcută 
din nou, abandonată, doar o încăpere plină de amintiri. 

Aveam sentimentul că şi de-aş fi rămas până aş fi făcut şi eu 
pânze de păianjen, tot n-aş fi aflat nimic în plus. Audienţa mea 
la Oracol se încheiase. 

— Ei bine? m-a întrebat Chiron. 

Am alunecat într-un scaun de la masa de pinacle. 

— Mi-a spus că voi recupera ceea ce s-a furat. 

Grover s-a aplecat în faţă, mestecând emoţionat rămăşiţele 
unei cutii de cola dietetică. 

— Asta e grozav! 

— Ce-a spus exact Oracolul? a insistat Chiron. Este important. 

Încă simţeam furnicături în urechi de la vocea aia foarte rece. 

— A... a spus că voi merge spre vest şi voi înfrunta un zeu 
care a trădat. Voi găsi ceea ce s-a furat şi îl voi duce la loc sigur. 

— Ştiam eu, a spus Grover. 

Chiron nu părea mulţumit. 

— Altceva? 

Nu voiam să-i spun. 

Ce prieten urma să mă trădeze? N-aveam atât de mulţi. 

Şi ultima propoziţie - nu voi reuşi să salvez ceea ce contează 
cel meii mult. Ce fel de Oracol era cel care mă trimitea într-o 
misiune spunându-mi: „O, apropo, o s-o dai în bară.“ 

Cum puteam să mărturisesc asta? 


— Nu, am spus. Cam asta e tot. 

M-a privit cu atenţie. 

— Foarte bine, Percy. Dar să ştii un lucru: cuvintele Oracolului 
au adesea dublu înţeles. Nu zăbovi prea mult asupra lor. 
Adevărul nu e întotdeauna clar până când evenimentele nu se 
petrec. 

Am avut senzaţia că ştie că ascund ceva rău şi că încearcă să 
mă facă să mă simt mai bine. 

— Bine, am spus, nerăbdător să schimb subiectul. Deci, 
încotro mă duc? Cine e acest zeu din vest? 

— Ah, gândeşte, Percy, a spus Chiron. Dacă Zeus şi Poseidon 
îşi slăbesc reciproc puterile într-un război, cine are de câştigat? 

— Altcineva care vrea să preia puterea? mi-am dat cu 
presupusul. 

— Da, exact. Cineva ranchiunos, nemulţumit de soarta sa de 
la împărţirea lumii, cu eoni în urmă, a cărui împărăție a crescut 
substanţial prin moartea a milioane de oameni. Cineva care îşi 
urăşte fraţii pentru că l-au silit să jure că nu va mai avea copii, 
un jurământ pe care acum amândoi l-au încălcat. 

M-am gândit la visele mele, la vocea malefică ce-mi vorbise 
de sub pământ. 

— Hades. 

Chiron a dat din cap, aprobator. 

— Stăpânul Morților e singura variantă. 

O bucăţică de aluminiu a căzut din gura lui Grover. 

— Staţi aşa. Poftim? 

— O Furie a venit după Percy, i-a reamintit Chiron. L-a urmărit 
pe acest tânăr până când a fost sigură de identitatea lui, apoi a 
încercat să-l omoare. Furiile se supun unui singur stăpân: Hades. 

— Da, dar... dar Hades îi urăşte pe toţi eroii, protestă Grover. 
Mai ales dacă a aflat că Percy e fiul lui Poseidon... 

— Un câine infernal a pătruns în pădure, a continuat Chiron. Ei 
pot fi invocaţi doar din Câmpiile Pedepsei, iar invocaţia trebuie 
făcută de cineva din tabără. Probabil că Hades are un spion aici. 
E posibil să creadă că Poseidon va încerca să-l folosească pe 
Percy ca să-şi reabiliteze numele. Lui Hades i-ar plăcea foarte 
mult să-l ucidă pe acest tânăr semizeu înainte ca el să 
pornească în misiune. 

— Super, am murmurat. Doi dintre cei mai puternici zei vor să 
mă ucidă. 


— Dar o misiune în..., a zis Grover, înghițind în sec. Vreau să 
spun, nu e posibil ca fulgerul să se afle într-un loc precum 
Mâine? Mâine e un oraş foarte frumos în această perioadă a 
anului. 

— Hades a trimis o creatură de-a lui pentru a fura fulgerul, a 
insistat Chiron. L-a ascuns în Lumea Subpământeană, ştiind 
foarte bine că Zeus îl va învinui pe Poseidon. Nu spun că înţeleg 
perfect motivele Stăpânului Morților sau de ce a ales acest 
moment pentru a declanşa un război, dar un lucru e sigur. Peny 
trebuie să meargă în Lumea Subpământeană, să găsească 
fulgerul şi să dezvăluie adevărul. 

Un foc ciudat îmi ardea în stomac. Cel mai ciudat lucru era că 
nu era vorba de frică. Era nerăbdare. Dorinţa de răzbunare. 
Hades încercase să mă omoare de trei ori până acum, cu 
ajutorul unei Furii, al Minotaurului şi al câinelui infernal. Din vina 
lui, mama dispăruse într-o explozie de lumină. Acum încerca să 
ne însceneze mie şi tatălui meu un furt pe care nu-l 
comiseserăm. 

Eram gata să-l înfrunt. 

În plus, dacă mama era în Lumea Subpământeană... 

„Hei, băiete”, mi-a spus acea părticică de creier care era încă 
funcţională, „tu eşti un copil. Hades e un zeu“. 

Grover tremura. Începuse să mănânce cărţile de joc ca pe 
chipsuri. 

Bietul de el avea nevoie să ducă la îndeplinire o misiune 
împreună cu mine ca să obţină permisul de căutător, ce-o med fi 
şi ăsta, dar cum să-i cer să vină în această misiune, mai ales că 
Oracolul spusese că e sortită eşecului? Era sinucidere curată. 

— Uite, dacă ştim că e Hades, i-am spus lui Chiron, de ce nu 
le putem spune pur şi simplu celorlalţi zei? Zeus sau Poseidon ar 
putea cobori în Lumea Subpământeană să spargă nişte capete. 

— Să bănuieşti şi să ştii sunt două lucruri diferite, a spus 
Chiron. In plus, chiar dacă ceilalţi zei îl bănuiesc pe Hades - şi 
îmi închipui că Poseidon o face -, n-ar putea recupera fulgerul ei 
înşişi. Zeii nu pot intra pe teritoriile altor zei decât invitaţi. Asta 
e o altă regulă din vechime. Eroii, pe de altă parte, au anumite 
privilegii. Ei pot merge oriunde, pot provoca pe oricine, atât timp 
cât sunt destul de îndrăzneţi şi suficient de puternici. Niciun zeu 
nu poate fi considerat responsabil pentru faptele unui erou. De 
ce crezi că zeii acţionează întotdeauna prin intermediul 


oamenilor? 

— Vrei să spui că sunt folosit. 

— Vreau să spun că nu e o întâmplare că Poseidon te-a 
recunoscut acum. E un pariu foarte riscant, dar el e într-o 
situaţie disperată. Are nevoie de tine. 

„Tatăl meu are nevoie de mine.“ 

Reacţii diverse mi se învârteau în cap ca cioburile de sticlă 
într-un caleidoscop. Nu ştiam dacă trebuie să mă simt indignat 
sau recunoscător sau fericit sau furios. Poseidon mă ignorase 
timp de doisprezece ani. Acum, dintr-odată, avea nevoie de 
mine. 

M-am uitat la Chiron. 

— Ai ştiut tot timpul că sunt fiul lui Poseidon, nu-i aşa? 

— Am bănuit ceva. Aşa cum ţi-am spus... şi eu am vorbit cu 
Oracolul. 

Am avut senzaţia că sunt o mulţime de lucruri pe care nu mi 
le spune despre profeția lui, dar m-am hotărât să nu-mi fac griji 
pentru asta acum. La urma urmei, şi eu ascundeam informaţii. 

— Deci, să văd dacă am înţeles corect, am spus. Trebuie să 
cobor în Lumea Subpământeană şi să-l înfrunt pe Stăpânul 
Morților. 

— Corect, a spus Chiron. 

— Să găsesc arma cea mai puternică din univers. 

— Corect. 

— Şi s-o duc înapoi în Olimp înainte de solstițiul de vară; în 
zece zile. 

— Cam asta ar fi. 

M-am uitat la Grover, care înghiţea asul de cupă. 

— Am mai zis că în Mâine e foarte frumos în această perioadă 
a anului? a întrebat el slab. 

— Nu trebuie să vii, i-am spus. Nu-ţi pot cere asta. 

— Oh..., a răspuns, mutându-se de pe o copită pe alta. Nu... 
doar că satirii şi locurile de sub pământ... ei bine... 

A respirat adânc, apoi s-a ridicat, măturându-şi de pe tricou 
bucăţelele de cărţi de joc şi de aluminiu. 

— Mi-ai salvat viaţa, Percy. Dacă... dacă ai vorbit serios că vrei 
să mă iei cu tine, n-o să te dezamăgesc. 

M-am simţit atât de uşurat, că-mi venea să plâng, deşi nu 
cred că ar fi fost foarte eroic. Grover era singurul prieten pe care 
îl avusesem pentru mai mult de câteva luni. Nu ştiam prea bine 


ce putea face un satir împotriva forţelor morţii, dar mă simţeam 
mai bine ştiind că mă va însoţi. 

— Împreună de la-nceput până la sfârşit, omule. M-am întors 
spre Chiron: Deci, încotro? Oracolul a spus doar să merg spre 
vest. 

— Intrarea în Lumea Subpământeană e întotdeauna în partea 
de vest. Ea se mută de la epocă la epocă, la fel ca Olimpul. In 
acest moment este, desigur, în America. 

— Unde? 

Chiron m-a privit surprins. 

— Am crezut că e destul de evident. Intrarea în Lumea 
Subpământeană este în Los Angeles. 

— Oh, am spus. Normal. Aşa că doar ne suim într-un avion... 

— Nu! a ţipat Grover. Percy, ce-ţi trece prin cap? Ai fost 
vreodată cu avionul? 

Am clătinat din cap, jenat. Mama nu mă dusese nicăieri cu 
avionul. Îmi spunea mereu că nu avem bani pentru asta. In plus, 
părinţii ei muriseră într-un accident de avion. 

— Percy, gândeşte-te, a spus Chiron. Tu eşti fiul Zeului Mării. 
Cel mai mare duşman al tatălui tău e Zeus, Stăpânul Cerului. 
Mama ta ştia că nu te poate lăsa să te urci într-un avion. Te-ai 
afla pe teritoriul lui Zeus. Nu te-ai mai întoarce viu. 

Deasupra noastră, a scăpărat un fulger. Tunetul n-a întârziat 
să bubuie. 

— Bine, am spus, hotărât să nu bag în seamă furtuna. Deci 
voi călători pe uscat. 

— Exact, a spus Chiron. Poţi avea doi însoțitori. Grover este 
unul dintre ei. S-a mai oferit cineva, dacă-i accepţi ajutorul. 

— Măi să fie! m-am prefăcut eu surprins. Cine să fie atât de 
prost, încât să se ofere voluntar pentru o misiune ca asta? 

Aerul a tremurat în spatele lui Chiron. 

Annabeth a devenit vizibilă, punându-şi şapca cu Yankees în 
buzunarul de la spate. 

— Aştept de mult timp o misiune, băi, creier de alge, a spus 
ea. Atena nu este fan Poseidon, dar dacă ai de gând să salvezi 
lumea, eu sunt cea mai potrivită ca să te împiedic s-o dai în 
bară. 

— Dacă spui tu, i-am răspuns. Presupun că ai un plan, isteaţo? 

Obrajii i s-au colorat. 

— Vrei să te ajut sau nu? 


Adevărul era că voiam. Aveam nevoie de tot ajutorul din 
lume. 

— Un trio, am spus. E bine-aşa. 

— Excelent, a spus Chiron. După-amiază, vă putem duce la 
autogara din Manhattan. După aceea, sunteţi pe cont propriu. 

A fulgerat. Turna cu găleata pe pajiştile care n-ar fi trebuit să 
cunoască vremea rea. 

— Nu-i timp de pierdut, a spus Chiron. Cred că trebuie să vă 
faceţi bagajele. 


_ Capitolul X 
In care distrug un autocar în perfectă stare de funcţionare 


Nu mi-a luat mult timp să-mi fac bagajele. Am decis să las 
cornul Minotaurului în cabană, aşa că am pus în rucsacul de care 
îmi făcuse rost Grover doar un schimb dehaineşio periuţă de 
dinţi. 

De la magazinul din tabără am împrumutat o sută de dolari în 
bani muritori şi douăzeci de drahme de aur. Monedele astea 
erau cât nişte fursecuri rotunde şi aveau imprimate diverşi zei 
greci pe o parte şi Empire State Building pe cealaltă parte. 
Drahmele antice omeneşti erau de argint, ne spusese Chiron, 
dar Olimpienii nu foloseau niciodată altceva decât aur curat. 
Chiron ne-a spus că monedele ne-ar putea folosi pentru 
tranzacţii cu nemuritorii - orice ar fi însemnat asta. Ne-a dat mie 
şi lui Annabeth câte un recipient cu nectar şi o pungă plină cu 
pătrăţele de ambrozie, care urmau să fie folosite doar în caz de 
urgenţă, dacă am fi fost grav răniţi. Asta era hrana zeilor, ne-a 
amintit Chiron. Ea poate vindeca aproape orice rană, dar e letală 
pentru muritori. O cantitate prea mare îi produce unui semizeu o 
febră foarte, foarte puternică. O supradoză ne-ar fi ars, la 
propriu. 

Annabeth a luat cu ea şapca magică cu Yankees, pe care îmi 
spusese că o primise de la mama ei când împlinise doisprezece 
ani. Mai avea o carte despre arhitectura clasică celebră, scrisă în 
greaca veche, pentru a citi în momentele de plictiseală, şi un 
cuţit lung de bronz, ascuns în mâneca de la cămaşă. Eram sigur 
că vom fi arestaţi din pricina cuţitului la prima trecere printr-un 
detector de metale. 


Grover purta picioarele lui false şi pantaloni, ca să treacă 
drept om. Purta o căciulă verde în stil rasta pentru că, atunci 
când ploua, părul lui creţ se pleoştea şi i se vedeau vârfurile 
coamelor. Rucsacul său de un portocaliu intens era plin de 
gustări precum fier vechi şi mere. 

În buzunar avea un nai pe care i-l confecţionase tatăl lui, deşi 
ştia doar două piese: Concertul nr. 12 pentru pian al lui Mozart şi 
So Yesterday a lui Hilary Duff, ambele sunând destul de prost la 
nai. 

Le-am făcut cu mâna celorlalţi rezidenţi, am mai aruncat o 
privire spre câmpurile de căpşuni, spre ocean şi spre Casa cea 
Mare, apoi am urcat pe Dealul Semizeilor spre pinul cel înalt 
care fusese cândva Thalia, fiica lui Zeus. 

Chiron ne aştepta în scaunul cu rotile. Alături de el stătea 
tipul care semăna cu un surfer, pe care-l văzusem pe când mă 
recuperam la infirmerie. Potrivit lui Grover, tipul era şeful 
forţelor de pază din tabără. Se pare că avea corpul presărat cu 
ochi, aşa că nu putea fi luat prin surprindere niciodată. Astăzi 
însă, purta o uniformă de şofer, aşa că i se vedeau doar ochii 
suplimentari de pe mâini, faţă şi gât. 

— El e Argus, a spus Chiron. Vă va duce în oraş şi, desigur, va 
sta cu ochii-n patru. 

Am auzit paşi în spate. 

Luke a venit în fugă pe deal, aducând o pereche de bascheţi. 

— Hei! a gâfâit. Mă bucur că v-am prins. 

Annabeth a roşit, aşa cum făcea întotdeauna când era Luke în 
preajmă. 

— Am vrut doar să vă urez noroc, mi-a zis Luke. Si m-am 
gândit că... poate o să ai nevoie de ăştia. 

Mi-a dat bascheţii, care păreau normali. Chiar şi mirosul lor 
era normal. 

Luke a spus: 

— Maia! 

Nişte aripi albe de pasăre au apărut din tocuri, speriindu-mă 
atât de tare, că i-am scăpat. Încălţările au fâlfâit pe pământ 
până când aripile s-au pliat şi au dispărut. 

— Genial! a spus Grover. 

Luke a zâmbit. 

— Mi-au fost de mare ajutor în misiunea mea. Un cadou de la 
tata. Bineînţeles, nu prea îi mai folosesc... 


Chipul i se întristă. 

Nu ştiam ce să zic. Oricum, era grozav că Luke a venit să-şi ia 
la revedere. Mă temusem că e iritat de atenţia exagerată care 
mi se acordase în ultimele zile. Dar acum îmi oferea un cadou 
magic... Asta m-a făcut să roşesc aproape la fel de tare ca 
Annabeth. 

— Hei, omule, am spus. lţi mulţumesc. 

— Ascultă, Percy..., a continuat Luke, cam stânjenit. Lumea îşi 
pune mari speranţe în tine. Aşa că... ucide nişte monştri şi 
pentru mine, bine? 

Am dat mâna. Luke l-a bătut uşor cu palma pe Grover între 
coame, apoi a îmbrăţişat-o de adio pe Annabeth, care a fost 
gata să leşine. 

După ce a plecat Luke, i-am spus: 

— Suferi de hiperventilaţie. 

— Banu. 

— L-ai lăsat să captureze steagul în locul tău, nu-i aşa? 

— Ah... oare de ce aş vrea să merg undeva cu tine, Percy? 

A păşit de partea cealaltă a dealului, unde ne aştepta la 
cotitură un SUV alb. A venit şi Argus, zornăind cheile de la 
maşină. 

Am luat bascheţii zburători şi brusc am avut o presimţire rea. 
M-am uitat la Chiron. 

— N-o să-i pot folosi, nu-i aşa? 

A clătinat din cap. 

— Luke a fost bine intenţionat, Percy. Dar să zbori... nu cred 
că e o idee înţeleaptă. 

Am clătinat din cap, dezamăgit, dar apoi mi-a venit o idee. 

— Hei, Grover! Vrei un obiect magic? 

Ochii i s-au însufleţit. 

— Eu? 

Imediat i-am pus bascheţii în picioarele false şi primul băiat- 
tap zburător din lume era gata de decolare. 

— Maia! a strigat el. 

S-a ridicat bine de la sol, dar apoi s-a înclinat, iar rucsacul i-a 
alunecat pe iarbă. Bascheţii înaripaţi urcau şi coborau ca nişte 
ponei sălbatici. 

— Antrenament, a strigat Chiron după el. Ai nevoie doar de 
antrenament! 

— Aaaaa! 


Grover a planat în lateral pe deal în jos, ca o maşină de tuns 
iarba care a luat-o razna, îndreptându-se spre camionetă. 

Înainte de a-l urma, Chiron m-a prins de braţ. 

— Ar fi trebuit să te pregătesc mai temeinic, Percy, a spus el. 
Dacă aş fi avut mai mult timp... Herculel, lason2 - toţi au fost 
pregătiţi mai bine. 


1 Fiul lui Zeus şi al Alcmenei. Hercule e cel care l-a eliberat pe 
Prometeu. După moartea sa, a fost chemat în Olimp, devenind 
nemuritor. 

2 Conducătorul argonauţilor, eroul care a recuperat Lâna de 
Aur. 


— Nu-i nimic. Vreau doar să... 

M-am oprit pentru că aş fi părut un puşti răsfăţat. Îmi doream 
ca şi tatăl meu să-mi fi oferit un obiect magic ca să mă ajute în 
misiune, ceva la fel ca bascheţii zburători ai lui Luke sau ca 
şapca invizibilă a lui Annabeth. 

— Unde mi-e capul? a strigat Chiron. Nu te pot lăsa să pleci 
fără asta. 

A scos un pix din buzunarul hainei şi mi l-a dat. Era un pix 
banal de unică folosinţă, cu pastă neagră şi capac detaşabil. 
Probabil nu costa mai mult de treizeci de cenți. 

— Uau, am spus. Mulţumesc. 

— Percy, acesta e un cadou de la tatăl tău. L-am păstrat ani 
de zile, neştiind că tu eşti cel aşteptat. Dar profeția mi-e clară 
acum. Tu eşti alesul. 

Mi-am amintit de excursia la Muzeul Metropolitan de Artă, 
când o făcusem să dispară pe doamna Dodds. Chiron îmi 
aruncase un pix care se transformase într-o sabie. Să fi fost 
oare...? 

l-am scos capacul şi, în mâna mea, pixul a devenit lung şi 
greu. Intr-o jumătate de secundă, ţineam o sabie de bronz 
sclipitoare, cu o lamă cu două tăişuri, un mâner îmbrăcat în 
piele şi o apărătoare plată fixată cu nituri din aur. Era prima 
armă care părea să fie făcută pentru mâna mea. 

— Sabia are o istorie lungă şi tragică pe care nu mai trebuie s- 
o reluăm, mi-a spus Chiron. Numele ei e Anaklusmos. 

— „Forţa apei“, am tradus eu imediat, surprins că greaca 
antică mi-e atât de la îndemână. 


— Foloseşte-o doar în situaţii de urgenţă, a spus Chiron, şi 
numai împotriva monştrilor. Niciun erou nu trebuie să-i rănească 
pe muritori decât dacă e absolut necesar, desigur, dar sabia 
asta oricum nu-i poate răni. 

M-am uitat la lama bine ascuţită. 

— Cum adică nu-i poate răni pe muritori? Cum e posibil? 

— Sabia e făcută din bronz celest. Forjată de ciclopi, călită în 
inima muntelui Etna, răcită în râul Lethe. E mortală pentru 
monştri, pentru orice creatură din Lumea Subpământeană. Dar 
lama va trece prin muritori ca o părere. Pur şi simplu nu sunt 
destul de importanţi pentru a fi ucişi de această lamă. Şi trebuie 
să te avertizez: ca semizeu, poţi fi ucis deopotrivă de arme 
celeste şi de cele obişnuite. Eşti de două ori vulnerabil. 

— E bine de ştiut. 

— Acum, pune-i capacul. 

Am atins capacul pixului de vârful săbiei şi, instantaneu, 
Anaklusmos a revenit la forma de pix. L-am băgat în buzunar, 
puţin neliniştit, pentru că la şcoală eram renumit pentru pixurile 
pierdute. 

— N-ai cum, a spus Chiron. 

— N-am cum să ce? 

— Să pierzi pixul, a spus el. E fermecat. Va reapărea mereu în 
buzunar. la încearcă. 

Eram neîncrezător, dar am aruncat pixul cât am putut de 
departe pe deal în jos şi l-am văzut dispărând în iarbă. 

— S-ar putea să dureze câteva momente, a spus Chiron. 
Acum, verifică-ţi buzunarul. 

Desigur, pixul era acolo. 

— În regulă, asta e absolut grozav, am recunoscut. Dar ce se 
întâmplă dacă un muritor mă vede scoțând o sabie? 

Chiron a zâmbit. 

— Ceaţa e puternică, Percy. 

— Ceaţa? 

— Da. Citeşte Iliada. E plină de trimiteri la asta. Ori de câte ori 
elementele divine sau monstruoase se amestecă în lumea 
muritorilor, ele generează Ceaţa, care întunecă vederea 
oamenilor. Tu, un semizeu, o să vezi lucrurile aşa cum sunt, dar 
oamenii le vor interpreta destul de diferit. E remarcabil ce sunt 
dispuşi oamenii să facă pentru a potrivi lucrurile cu versiunea lor 
de realitate. 


Anaklusmos s-a înapoiat în buzunar. 

Pentru prima dată, misiunea mi s-a părut reală. Părăseam cu 
adevărat Dealul Semizeilor. Mă îndreptam spre vest, lipsit de 
supravegherea vreunui adult, fără un plan de rezervă, fără 
măcar un telefon mobil. (Chiron îmi spusese că telefoanele 
mobile puteau fi urmărite de monştri; dacă le foloseam, ar fi fost 
mai rău decât dacă aş fi lansat o rachetă de semnalizare.) N- 
aveam nicio armă mai puternică decât sabia pentru a lupta 
împotriva monştrilor şi a ajunge pe Tărâmul Morților. 

— Chiron..., am spus. Când spui că zeii sunt nemuritori... 
Adică, a existat ceva şi înaintea lor, nu-i aşa? 

— De fapt, au existat patru epoci înaintea lor. Timpul Titanilor 
a fost Epoca a patra, uneori numită Epoca de Aur, cu siguranţă 
un termen impropriu. Perioada asta, a civilizaţiei occidentale şi a 
domniei lui Zeus, este Epoca a cincea. 

— Şi cum era... înainte de zei? 

Chiron şi-a ţuguiat buzele. 

— Nici măcar eu nu sunt destul de bătrân să-mi amintesc 
asta, băiete, dar ştiu că pentru muritori a fost o perioadă a 
întunericului şi sălbăticiei. Cronos, stăpânul Titanilor, şi-a numit 
domnia Epoca de Aur pentru că oamenii trăiau inocenți si lipsiţi 
de orice cunoaştere. Dar asta era doar propagandă. Pe regele 
Titanilor nu-l interesa deloc rasa voastră, poate doar ca aperitiv 
sau ca sursă de divertisment ieftin. Doar în timpul domniei 
timpurii a lui Zeus, când Prometeu, Titanul cel bun, a adus focul 
oamenilor, specia ta a început să progreseze, şi chiar şi atunci 
Prometeu a fost considerat un gânditor radical. Zeus l-a 
pedepsit cu severitate, aşa cum poate îţi aminteşti. Desigur, în 
cele din urmă, zeii s-au mai îmbunat cu privire la oameni şi 
astfel s-a născut civilizaţia occidentală. 

— Dar zeii nu pot muri acum, nu-i aşa? Adică, atâta timp cât 
civilizaţia occidentală este în viaţă, şi ei sunt în viaţă. Deci, chiar 
dacă dau greş, nu se poate întâmpla nimic atât de rău încât să 
distrugă totul, nu-i aşa? 

Chiron mi-a zâmbit melancolic. 

— Nimeni nu ştie cât va dura Epoca Occidentului, Percy. Zeii 
sunt nemuritori, da. Dar la fel au fost şi Titanii. Ei continuă să 
existe, încuiaţi în diferite închisori, siliţi să îndure dureri şi 
pedepse fără sfârşit, cu puteri reduse, dar încă în viaţă. 
Ferească Parcele ca zeii să aibă vreodată parte de o asemenea 


soartă sau ca noi să trebuiască să ne întoarcem vreodată la 
întunericul şi haosul trecutului. Tot ce putem face, băiete, e să 
ne urmăm destinul. 

— Destinul nostru..., presupunând că ştim care e. 

— Linişteşte-te, a spus Chiron. Păstrează-ţi mintea limpede şi 
aminteşte-ţi că ai putea preveni cel mai mare război din istoria 
omenirii. 

— Să mă liniştesc, mi-am zis. Sunt foarte liniştit. 

Când am ajuns la poalele dealului, m-am uitat înapoi. Sub 
pinul care fusese cândva Thalia, fiica lui Zeus, stătea Chiron, sub 
formă de om-cal, ridicându-şi arcul pentru a ne saluta. O 
despărţire tipică pentru un centaur tipic, într-o tabără de vară. 

x kx * 

Argus ne-a scos din zona rurală şi ne-a dus în partea de vesta 
insulei Long Island. M-am simţit ciudat să fiu din nou pe o 
autostradă, cu Annabeth şi Grover alături, ca nişte autostopişti 
obişnuiţi. După două săptămâni petrecute la Dealul Semizeilor, 
lumea reală părea o fantezie. M-am trezit holbându-mă la 
fiecare Mcdonald's, la fiecare copil de pe bancheta din spate a 
maşinii părinţilor, la toate panourile şi mallurile. 

— Până acum, totul e bine, i-am spus lui Annabeth. 
Cincisprezece kilometri şi niciun monstru. 

E a m-a privit iritată. 

— Aduce ghinion să vorbeşti aşa, creier de alge. 

—Mai zi-mi o dată, te rog, de ce mă urăşti atât de mult? 

— Nu te urăsc. 

— Nu mă păcăleşti. 

Şi-a îndoit şapca de invizibilitate. 

— Uite... pur şi simplu nu e scris să ne înţelegem, pricepi? 
Părinţii noştri sunt rivali. 

— De ce? 

A oftat. 

— Câte motive vrei? Odată, mama l-a prins pe Poseidon cu 
iubita lui în templul Atenei - o lipsă totală de respect. Altă dată, 
Atena şi Poseidon au concurat pentru a patrona oraşul Atena. 
Tatăl tău a creat o porcărie de izvor cu apă sărată. Mama mea a 
creat măslinul. Oamenii şi-au dat seama că darul ei era mai bun, 
aşa că au numit oraşul după ea. 

— Cred că le plac măslinele la nebunie. 

— O, las-o baltă. 


— Totuşi, dac-ar fi inventat pizza, asta aş mai fi înţeles. 

— Am spus las-o baltă! 

De pe locul din faţă, Argus a zâmbit. Nu a spus nimic, dar un 
ochi albastru de pe ceafă mi-a clipit complice. 

Traficul din Queens era greoi. Când am ajuns în Manhattan, 
soarele apunea şi începuse să plouă. 

Argus ne-a lăsat la autogara Greyhound din Upper East Side, 
nu departe de apartamentul mamei şi al lui Gabe. Pe o cutie 
poştală era lipit un fluturaş ud cu poza mea pe el: L-AȚI VAZUT 
PE ACEST BĂIAT? 

L-am rupt până să-l observe Annabeth şi Grover. Argus ne-a 
descărcat bagajele, s-a asigurat că avem bilete la autocar, apoi 
a plecat, urmărindu-ne cu ochiul de pe dosul palmei în timp ce 
ieşea din parcare. 

M-am gândit ce aproape eram de fostul meu apartament. Intr- 
o zi obişnuită, până la ora asta mama ar fi ajuns deja acasă de 
la magazinul de dulciuri. Gabe-cel-împuţit era probabil sus chiar 
acum, jucând poker, fară să-i ducă lipsa. 

Grover şi-a pus rucsacul pe umeri. A privit în direcţia în care 
mă uitam eu. 

— Vrei să ştii de ce s-a măritat cu el, Percy? 

M-am holbat la el. 

— Mi-ai citit cumva gândurile? 

— Doar emoţiile. A ridicat din umeri. Cred că am uitat să-ţi 
spun că satirii pot face asta. Te gândeai la mama ta şi la tatăl 
tău vitreg, nu-i aşa? 

Am dat din cap, întrebându-mă ce altceva mai uitase Grover 
să-mi spună. 

— Mama ta s-a măritat cu Gabe pentru tine, a spus Grover. li 
spui tu „împuţitul”, dar de fapt habar n-ai ce aură are tipul... 
Câh. Eu îl simt de aici. li simt mirosul pe tine şi tu nu te-ai mai 
apropiat de el de-o săptămână. 

— Mulţumesc, am spus. Unde e cel mai apropiat duş? 

— Ar trebui să fii recunoscător, Percy. Tatăl tău vitreg miroase 
atât de respingător a om, încât a mascat prezenţa oricărui 
semizeu. De îndată ce am mirosit interiorul Camaroului său, am 
ştiut: Gabe îţi acoperă mirosul de ani de zile. Dacă n-ai fi stat cu 
el în fiecare vară, probabil că ai fi fost găsit de monştri cu mult 
timp în urmă. Mama ta a rămas cu el ca să te protejeze. A fost o 
femeie inteligentă. Probabil că te-a iubit foarte mult dacă a 


rezistat cu tipul ăla - dacă asta te face să te simţi mai bine. 

Nu m-am simţit mai bine, dar am încercat să nu arăt asta. „O 
voi revedea”, m-am gândit eu. „Nu a murit.” 

M-am întrebat dacă Grover îmi ghiceşte în continuare 
emoţiile, aşa amestecate cum erau. Eram bucuros că el şi 
Annabeth erau cu mine, dar mă simţeam vinovat că nu sunt 
sincer cu ei. Nu le spusesem motivul real pentru care 
acceptasem această misiune nebunească. 

Adevărul era că nu-mi păsa de recuperarea fulgerului lui Zeus 
sau de salvarea lumii şi nici măcar de ajutorul pentru tatăl meu. 
Cu cât mă gândeam mai mult, cu atât îl dispreţuiam mai tare pe 
Poseidon pentru că nu mă vizitase niciodată, pentru că n-o 
ajutase niciodată pe mama, pentru că nu trimisese nici măcar o 
pensie alimentară. Mă recunoscuse doar pentru că trebuia să 
rezolve o treabă. 

Mie nu-mi păsa decât de mama. Hades o luase pe nedrept şi 
Hades urma s-o înapoieze. 

„Vei fi trădat de cineva care spune că ţi-e prieten”, şoptea 
Oracolul în mintea mea. „Şi la sfârşit nu vei reuşi să salvezi ceea 
ce contează cel mai mult.” 

„Taci din gură”, i-am spus. 

Ploua fară încetare. 

Ne plictisisem aşteptând autocarul şi am hotărât să jucăm 
Hacky Sackl1 cu unul dintre merele lui Grover. Annabeth era 
incredibilă. Putea sălta mărul cu genunchiul, cu cotul, cu umărul, 
cu orice. Nici eu nu mă descurcam prea rău. 

Partida s-a încheiat când am aruncat mărul spre Grover şi 
acesta i-a ajuns prea aproape de gură. Dintr-o înghiţitură, 
mingea noastră a dispărut - cu cotor, codiţă, cu totul. 

Grover s-a înroşit. A încercat să-şi ceară scuze, dar Annabeth 
şi cu mine eram prea prinşi - ne prăpădeam de râs. 

In cele din urmă a apărut autocarul. In timp ce aşteptam la 
rând ca să urcăm, Grover a început să privească în jur, 
adulmecând aerul de parcă ar fi simţit felul lui preferat de 
mâncare de la cantina şcolii - enchilada. 

— Care-i problema? l-am întrebat. 

— Nu ştiu, a spus el încordat. Poate că nu-i nimic. 

Dar mi-am dat seama că, totuşi, ceva era. Am început să fiu 
atent. 

M-am liniştit când în sfârşit ne-am îmbarcat şi am găsit locuri 


imul lângă altul, în spatele autocarului. Ne-am înghesuit 
rucsacurile. Annabeth îşi tot lovea de picior şapca ei cu Yankees. 
În timp ce urcau şi ultimii pasageri, Annabeth mi-a pus mâna 
pe genunchi. 
— Percy. 


1 Denumit şi footbag, este un joc al cărui scop este 
controlarea unei mingi fară ca aceasta să atingă pământul şi 
fară a folosi mâinile. 


O doamnă în vârstă tocmai se urcase în autocar. Purta o 
rochie mototolită de catifea, mănuşi de dantelă şi o pălărie 
împletită diformă, portocalie, care îi acoperea faţa, şi o poşetă 
mare din material textil. Când şi-a ridicat privirea, ochii ei negri 
au sclipit, iar mie mi-a stat inima în loc. 

Era doamna Dodds. Mai în vârstă, mai uscată, dar cu 
siguranţă aceeaşi faţă malefică. 

M-am scufundat în scaun. 

Era urmată de alte două doamne în vârstă: una cu o pălărie 
verde, una cu o pălărie mov. In rest, arătau exact ca doamna 
Dodds - aceleaşi mâini noduroase, poşete din material textil, 
rochii şifonate de catifea. Trioul bunicuţelor demonice. 

S-au aşezat pe locurile din faţă, chiar în spatele şoferului. Cele 
două dinspre mijloc şi-au încrucişat picioarele pe culoar, 
formând un X. Nu era nimic ieşit din comun, dar trimitea un 
mesaj clar: nu pleacă nimeni. 

Autocarul a ieşit din autogară şi am pornit pe străzile drepte 
ale Manhattanului. 

— N-a rămas moartă prea mult timp, am spus, încercând să- 
mi maschez tremurul vocii. Parcă spuneai că ele pot fi 
spulberate pe durata unei vieţi. 

— Am spus „dacă eşti norocos“, a zis Annabeth. E clar că tu 
nu eşti. 

— Toate trei, a scâncit Grover. Di immortales! 

— E în regulă, a spus Annabeth, în mod evident gândind 
intens. Furiile. Cei meii groaznici trei monştri din Infern. Nicio 
problemă. Nicio problemă. Ne vom strecura pe fereastră. 

— Nu se deschid, a gemut Grover. 

— O ieşire prin spate? a sugerat ea. 

Nu exista. Chiar dacă ar fi existat, nu ne-ar fi ajutat. Deja 


ajunseserăm pe Ninth Avenue, îndreptându-ne spre tunelul 
Lincoln. 

— Nu ne vor ataca dacă sunt martori în preajmă, am spus. 
Nu-i aşa? 

— Muritorii nu au vederea bună, mi-a amintit Annabeth. 
Creierele lor pot procesa doar ceea ce văd prin Ceaţă. 

— Vor vedea trei bătrâne care ne ucid, nu? 

Ea a căzut pe gânduri. 

— Greu de spus. Dar nu putem conta pe ajutorul muritorilor. 
Poate e vreo ieşire de urgenţă în plafon...? 

Am pătruns în tunelul Lincoln, iar în autocar s-a făcut 
întuneric, cu excepţia luminilor de serviciu de pe culoar. Era o 
linişte sinistră fără sunetul ploii. 

Doamna Dodds s-a ridicat. Pe un ton egal, de parcă ar fi 
repetat replica, a spus tare, s-o audă întreg autocarul: 

— Trebuie să merg la toaletă. 

— Şi eu, a spus a doua soră. 

— Şi eu, a spusa treia soră. 

Toate trei au început să se apropie pe culoar. 

— Am o idee, a spus Annabeth. Percy, ia şapca mea. 

— Poftim? 

— Pe tine te vor. Fă-te invizibil şi ia-o pe culoar. Lasă-le să 
treacă de tine. Poate reuşeşti să ajungi în faţă şi să scapi. 

— Şi voi... 

— Există o mică şansă să nu ne observe, a spus Annabeth. Tu 
eşti fiul unuia dintre Cei Trei. Mirosul tău poate fi copleşitor. 

— Nu vă pot abandona pur şi simplu. 

— Nu-ţi face griji pentru noi, a spus Grover. Du-te! 

Îmi tremurau mâinile. Mă simţeam ca un laş, dar am luat 
şapca Yankees şi mi-am pus-o pe cap. 

Când m-am uitat în jos, corpul meu dispăruse. 

Am început să mă furişez pe culoar. Am reuşit să trec de zece 
rânduri, apoi m-am aşezat pe un scaun gol chiar când Furiile au 
trecut pe lângă mine. 

Doamna Dodds s-a oprit, adulmecând, şi a privit direct spre 
mine. Inima îmi bătea nebuneşte. 

Se pare că n-au văzut nimic. Ea şi surorile ei şi-au continuat 
drumul. 

Eram liber. Am ajuns în partea din faţă a autocarului. Eram 
aproape de ieşirea din tunelul Lincoln. Eram gata să apăs 


butonul pentru opririle de urgenţă, când am auzit nişte gemete 
sinistre din rândul din spate. 

Bătrânele nu mai erau bătrâne. Aveau aceleaşi feţe - nu cred 
că puteau deveni mai urâte - dar corpurile li se zbârciseră, 
arătând ca nişte trupuri maronii, cu aripi de liliac şi mâini şi 
picioare cu gheare de gargui. Poşetele li se transformaseră în 
bice învăpăiate. 

Furiile i-au înconjurat pe Grover şi pe Annabeth şi, lovind din 
bice, au şuierat: 

— Unde este? Unde? 

Ceilalţi călători ţipau, ghemuindu-se în scaune. Văzuseră 
ceva, clar. 

— Nu-i aici! a ţipat Annabeth. A plecat! 

Furiile şi-au ridicat bicele. 

Annabeth şi-a scos cuțitul de bronz. Grover a scos o conservă 
din punga cu gustări şi s-a pregătit s-o arunce. 

Chestia pe care am facut-o în continuare a fost atât de 
impulsivă şi de periculoasă, încât meritam să fiu numit puştiul 
cu deficit de atenţie al anului. 

Şoferul autocarului era tulburat, încercând să vadă în oglinda 
retrovizoare ce se întâmplă. 

încă invizibil, am apucat volanul şi am tras de el spre stânga. 
Toată lumea a urlat când a fost aruncată spre dreapta şi am 
auzit ceva ce speram să fie sunetul a trei Furii zdrobindu-se de 
fereastră. 

— Hei! a strigat şoferul. Hei-ho! 

Ne luptam pentru volan. Autocarul s-a lovit de partea laterală 
a tunelului, iar metalul a scrâşnit aruncând scântei la un 
kilometru în spatele nostru. 

Am ieşit în zigzag din tunelul Lincoln şi am reintrat în furtună. 
Oameni şi monştri erau aruncaţi în toate direcţiile prin autocar, 
iar maşinile erau date la o parte ca popicele. 

Şoferul a reuşit să găsească o ieşire. Am părăsit autostrada, 
trecând de vreo şase stopuri, şi am sfârşit pe un drum de ţară 
din New Jersey, unde e incredibil câtă pustietate poate exista 
chiar peste râu de New York. În stânga erau păduri, în dreapta, 
râul Hudson, iar şoferul părea să cotească spre râu. 

Încă o idee grozavă: am tras frâna de mână. 

Autocarul a scrâşnit, a făcut un cerc complet pe asfaltul umed 
şi s-a izbit de copaci. S-au activat luminile de avarie. S-a deschis 


uşa. Şoferul autocarului a fost primul care a ieşit, cu pasagerii 
bulucindu-se şi urlând în urma lui. M-am aşezat pe scaunul 
şoferului şi i-am lăsat să treacă. 

Furiile şi-au recăpătat echilibrul. Au pocnit din bice spre 
Annabeth, iar ea şi-a fluturat cuțitul şi a strigat în greaca veche, 
spunându-le să nu se apropie. Grover arunca în ele cu cutii de 
conserve. 

M-am uitat la uşa deschisă. Eram liber să plec, dar nu-mi 
puteam abandona prietenii. Mi-am scos şapca invizibilă. 

— Hei! 

Furiile s-au întors, rânjindu-şi colții galbeni la mine, şi dintr- 
odată fuga mi s-a părut o idee excelentă. Doamna Dodas s-a 
apropiat încet pe culoar, aşa cum facea şi la ore când îmi 
aducea testele de matematică notate cu „insuficient”. De 
fiecare dată când pocnea din bici, flăcări roşii dansau în jurul 
firului de piele. 

Celelalte două urâţenii au luat-o pe deasupra scaunelor, de o 
parte şi de alta a ei, şi înaintau spre mine ca nişte şopârle uriaşe 
şi sinistre. 

— Perseu Jackson, a spus doamna Dodds, cu un accent care 
era cu siguranţă de mai la sud de Georgia. l-ai jignit pe zei. Vei 
muri. 

— Îmi plăceaţi mai mult ca profesoară de matematică, i-am 
spus. 

A mârâit. 

Annabeth şi Grover veneau cu prudenţă în spatele Furiilor, 
căutând o scăpare. 

Mi-am scos pixul din buzunar şi i-am scos capacul. 
Anaklusmos s-a transformat într-o sclipitoare sabie cu două 
tăişuri. 

Furiile au ezitat. 

Doamna Dodds simţise pe pielea ei lama săbiei Anaklusmos. 
Era evident că nu se bucura s-o revadă. 

— Predă-te acum, a şuierat ea, şi vei scăpa de chinurile 
veşnice. 

— Ai vrea tu, i-am spus eu. 

— Percy, ai grijă! a strigat Annabeth. 

Doamna Dodds şi-a încolăcit biciul în jurul mâinii în care 
tineam sabia, în timp ce Furiile celelalte s-au repezit la mine din 
lateral. 


Îmi simţeam mâna de parcă ar fi fost înfăşurată în plumb 
topit, dar am reuşit să nu scap sabia. Am împuns-o pe Furia din 
stânga cu mânerul, răsturnând-o înapoi pe un scaun. M-am 
întors şi am împuns-o pe Furia din dreapta. De îndată ce lama i- 
a atins gâtul, a ţipat şi a explodat. Annabeth a prins-o pe 
doamna Dodds într-o priză de wrestling şi a tras-o înapoi, iar 
Grover i-a smuls biciul din mâini. 

— Au! a strigat el. Au! Arde! Arde! 

Furia pe care o lovisem cu mânerul m-a atacat din nou, cu 
ghearele pregătite, dar am învărtit-o pe Anaklusmos, 
spintecând-o ca pe-o pinatal. 

Doamna Dodds încerca să şi-o dea pe Annabeth jos din spate. 
Lovea, dădea cu ghearele, şuiera şi muşca, dar Annabeth 
rezista, în timp ce Grover îi lega picioarele doamnei Dodds cu 
propriul ei bici. În cele din urmă, au împins-o în spate, pe culoar. 
Doamna Dodds încerca să se ridice, dar n-avea loc să-şi desfacă 
aripile de liliac, aşa că se tot prăbuşea. 

— Zeus te va distruge! mi-a promis. Sufletul tău este al lui 
Hades! 

— Braccas meas vescimini! i-am strigat. 

Nu prea ştiu de unde mi-a venit expresia în latină. Cred că 
însemna „Mânca-mi-ai pantalonii!”. 

Un tunet a zguduit autocarul. Mi s-a ridicat părul pe ceafa. 

— leşi afară! a ţipat Annabeth la mine. Acum! 

N-aveam nevoie să mi se spună de două ori. 

Ne-am repezit afară şi i-am găsit pe ceilalţi pasageri - unii 
rătăcind uluiţi, alţii certându-se cu şoferul sau învârtindu-se fără 
noimă şi strigând: 


1 Recipient de diverse forme, umplut cu jucării şi bomboane şi 
suspendat la înălţime, pe care copiii, legaţi la ochi, îl sparg cu 
nişte bețe. Pinata este un element nelipsit de la sărbători 
tradiţionale, în anumite regiuni ale lumii. 


— O să murim! 

Un turist cu cămaşă hawaiiană şi un aparat foto mi-a făcut o 
fotografie până să apuc să retrag sabia. 

— Rucsacurile! şi-a dat seama Grover. Ne-am lăsat... 

BUUUUUUM! 

Ferestrele autocarului au explodat, iar pasagerii fugeau care- 


ncotro să se adăpostească. Fulgerul făcuse un crater imens în 
plafon, dar un strigăt furios dinăuntru mi-a spus că doamna 
Dodds nu murise încă. 

— Fugiţi! a spus Annabeth. Furia cheamă întăriri. Trebuie să 
plecăm de-aici! 

Ne-am avântat în pădure pe ploaia torențială. In spate, 
autocarul ardea în flăcări şi în faţă aveam doar beznă. 


_ Capitolul XI 
In care vizităm magazinul cu pitici de grădină 


Într-un fel, e bine de ştiut că există zei greci, pentru că ai pe 
cine învinui când lucrurile merg prost. De exemplu, dacă te văd 
că fugi de un autocar care tocmai a fost atacat de nişte babe 
monstruoase şi aruncat în aer de un fulger, şi pe lângă toate 
astea mai şi plouă, majoritatea oamenilor ar spune doar că ai 
ghinion; dar când eşti semizeu, ştii că e vorba de o putere divină 
care se străduieşte să-ţi facă probleme. 

Aşadar, iată-ne, Annabeth, Grover şi cu mine, mergând prin 
pădure în New Jersey, pe lângă râu. Luminile New Yorkului 
îngălbeneau cerul nopţii, în spatele nostru, iar miasmele râului 
Hudson ne umpleau nările. 

Grover avea frisoane si zbiera, cu ochii lui mari de ţap plini de 
groază. 

— Trei Binevoitoare. Toate trei deodată. 

Şi eu eram destul de şocat. Explozia ferestrelor autocarului 
încă îmi răsuna în urechi. Dar Annabeth ne tot zorea, spunând: 

— Haideţi! Cu cât ajungem mai departe, cu atât e mai bine. 

— Toţi banii noştri erau acolo, i-am reamintit. Mâncarea şi 
hainele noastre. Totul. 

— Ei bine, poate dacă n-ai fi decis să intri în luptă... 

— Ce-ai fi vrut să fac? Să vă las să fiţi ucişi? 

— Nu trebuia să ne protejezi pe noi, Percy. Ne-am fi descurcat. 

— Tăiaţi ca pâinea pentru sendviş, a intervenit Grover, dar ne- 
am fi descurcat. 

— Tu să taci, ţapule, a spus Annabeth. 

Grover mormăia cu jale. 

— Cutii de conserve... O pungă plină cu cutii de conserve. 

Ne-am înnămolit în pământul ud, printre copaci cu forme 


fioroase şi miros de rufe murdare. 

După câteva minute, Annabeth a venit lângă mine. 

— Uite ce e, eu..., a ezitat ea o clipă. Chiar apreciez că ai 
venit după noi. A fost un gest foarte curajos. 

— Suntem o echipă, nu? 

A mai făcut câţiva paşi în tăcere. 

— Chestia e că, dacă mori... în afară de faptul că ar fi foarte 
neplăcut pentru tine, ar însemna că misiunea s-a încheiat. ŞI 
misiunea asta ar putea fi singura mea şansă de-a vedea lumea 
reală. 

Furtuna se oprise în sfârşit. Luminile oraşului au pălit în urma 
noastră, lăsându-ne într-o beznă aproape totală. Din Annabeth 
nu mai vedeam decât licărirea părului ei blond. 

— N-ai mai ieşit din Tabăra Semizeilor de când aveai şapte 
ani? am întrebat-o. 

— Nu... Doar în câteva excursii scurte. Tata... 

— Profesorul de istorie. 

— Da. Nu mi-a priit să locuiesc acasă. Adică, Tabăra 
Semizeilor este casa mea. 

Vorbea precipitat, de parcă s-ar fi temut că cineva ar putea 
încerca s-o oprească. 

— In tabără te antrenezi şi te tot antrenezi. Şi asta-i grozav, 
dar monștrii se află în lumea reală. Acolo afli dacă eşti bun de 
ceva sau nu. 

Dacă n-aş fi cunoscut-o, aş fi putut să jur că simţeam ezitare 
în glasul ei. 

— Te descurci destul de bine cu cuțitul ăla, i-am spus. 

— Crezi? 

— Oricine se poate sui în spinarea unei Furii se descurcă bine, 
cred eu. 

N-aveam cum să observ, dar cred că a zâmbit. 

— Ştii, a spus ea, poate c-ar trebui să-ţi spun... S-a-ntâmplat 
ceva ciudat în autocar... 

Nu ştiu ce voia să-mi spună, dar a fost întreruptă de un 
strident bu-hu-hi, ceva care aducea cu sunetul unei bufniţe 
chinuite. 

— Hei, naiul meu încă funcţionează! a strigat Grover. Dacă mi- 
aş putea aminti un cântec de „găsit drumul”, am putea ieşi din 
pădurea asta! 

A mai scos câteva note, dar cântecul încă semăna suspect de 


mult cu melodia cântată de Hilary Dufif1. 

în loc să găsesc drumul, m-am izbit imediat de un copac, 
alegându-mă cu un frumos cucui în frunte. 

De adăugat la lista cu superputeri pe care nu le aveam: 
vederea pe timp de noapte. 

După ce m-am împiedicat şi am înjurat şi, în general, m-am 
simţit îngrozitor încă vreun kilometru şi jumătate, am zărit în 
faţă lumină: culorile unei firme cu neoane. Mirosea a mâncare. 
Mâncare prăjită, grasă, excelentă. Mi-am dat seama că nu 
mâncasem nimic nesănătos de când ajunsesem la Dealul 
Semizeilor, unde ne hrăneam cu struguri, brânză, pâine şi cu 
câte un grătar 


1 Aluzie la melodia Bad Girls, în care este reluată secvenţa 
„loot toot hey beep beep“. 


extrasubţire, preparat de nimfe. Subsemnatul avea nevoie de 
un cheeseburger dublu. 

Am continuat să mergem până când am văzut printre copaci o 
stradă pustie, cu două benzi. Pe cealaltă parte se afla o pompă 
de benzină închisă, o reclamă zdrenţuită la un film din anii 1990 
şi un magazin deschis, care era sursa luminii de neon şi a 
mirosului plăcut. 

Nu era un restaurant fast-food, aşa cum sperasem. Era unul 
dintre acele magazine ciudate de curiozităţi de pe marginea 
drumurilor, care vând ornamente de grădină reprezentând 
păsări flamingo, indieni din lemn şi urşi grizzly din ciment şi alte 
chestii de genul ăsta. Clădirea principală era un depozit lung, 
scund, înconjurat de hectare de statui. Nu reuşeam să descifrez 
ce scrie pe firmă, pentru că dacă există ceva mai rău pentru 
dislexia mea decât engleza normală, acest ceva e textul unei 
firme luminate, scris cu litere cursive roşii. 

Mie mi se părea că scrie: GAMAZILUN CU PICITI ED RĂGDINĂ 
AL ULITATNIME. 

— Ce naiba înseamnă asta? am întrebat. 

— Nu ştiu, a spus Annabeth. 

îi plăcea atât de mult să citească, încât uitasem că şi ea era 
dislexică. 

Grover a tradus: 

— Magazinul cu pitici de grădină al lui Tanti Em. 


Flancând intrarea, aşa cum fuseserăm preveniţi, erau doi 
pitici de grădină din ciment, nişte bondoci bărboşi şi urâţi, 
zâmbind şi făcând cu mâna, de parcă se pregăteau să fie 
fotografiaţi. 

Am traversat strada, pe urma mirosului de hamburgeri. 

— Hei..., ne-a avertizat Grover. 

— Luminile sunt aprinse înăuntru, a spus Annabeth. Poate că 
e deschis. 

— Un snack-bar, am spus melancolic. 

— Un snack-bar, a zis şi ea. 

— Sunteţi nebuni? a spus Grover. Locul ăsta e ciudat. 

Nu l-am luat în seamă. 

Terenul din faţă era o pădure de statui: animale de ciment, 
copii de ciment, chiar şi un satir de ciment cântând la nai, care i- 
a dat fiori lui Grover. 

— Me-he-he! a behăit el. Seamănă cu unchiul meu Ferdinand! 

Ne-am oprit la uşa depozitului. 

— Nu bateţi, ne-a implorat Grover. Simt miros de monştri. 

— Ţi s-a înfundat nasul de când cu Furiile, i-a spus Annabeth. 
Tot ce simt eu e mirosul de burgeri. Ţie nu ti-e foame? 

* 


— Carne! a spus el disprețuitor. Eu sunt vegetarian. 

— Tu mănânci enchilada cu brânză şi cutii de aluminiu, i-am 
amintit. 

— Alea sunt legume. Haideţi. Să plecăm. Statuile astea... Se 
uită la mine. 

Apoi uşa s-a deschis cu un scârţâit şi în faţa noastră a apărut 
o femeie înaltă din Orientul Mijlociu - sau cel puţin am presupus 
că era din Orientul Mijlociu, pentru că purta o rochie lungă şi 
neagră care o acoperea cu totul, cu excepţia mâinilor, iar capul 
îi era complet acoperit. Ochii îi sclipeau în spatele unui voal 
negru, dar mai mult de-atât nu puteam zări. Mâinile ei de 
culoarea cafelei păreau bătrâne, dar îngrijite şi elegante, aşa că 
mi-am imaginat că e o bunicuţă care fusese cândva o doamnă 
frumoasă. 

Chiar şi accentul ei aducea vag a Orientul Mijlociu. Ne-a spus: 

— Copii, e prea târziu să umblaţi singuri pe-afară. Unde sunt 
părinţii voştri? 

— Sunt... ăăă..., a început Annabeth. 

— Suntem orfani, am spus eu. 


— Orfani? a repetat femeia, iar cuvântul suna ciudat în gura 
ei. Nu se poate, dragii mei! 

— Ne-am pierdut de caravana noastră, am spus. Caravana 
noastră de circ. Maestrul de ceremonii ne-a spus să ne întâlnim 
la benzinărie dacă ne pierdem, dar poate a uitat sau poate 
vorbea de altă benzinărie. In orice caz, ne-am pierdut. Miroase 
cumva a mâncare? 

— O, dragii mei, a spus femeia. Intraţi, bieţii de voi. Eu sunt 
Tanti Em. Mergeţi tot înainte până în spatele depozitului, vă rog. 
Acolo e zona de luat masa. 

l-am mulţumit şi am intrat. 

Annabeth mi-a şoptit: 

— O caravană de circ? 

— E bine să ai întotdeauna o strategie, nu-i aşa? 

— Ai capul plin de alge. 

Depozitul era înţesat de statui - oameni în diferite ipostaze, 
purtând tot felul de costume şi având diferite expresii. Mă 
gândeam că îţi trebuia o grădină destul de mare ca să ţi se 
potrivească şi o singură statuie ca astea, pentru că toate erau în 
mărime naturală. Dar cel mai mult mă gândeam la mâncare. 

N-aveţi decât să mă faceţi idiot pentru că am intrat pur şi 
simplu în magazinul unei doamne ciudate doar pentru că-mi era 
foame, dar eu mă port impulsiv câteodată. In plus, n-aveţi idee 
cum miroseau burgerii lui Tanti Em. Aroma era ca gazul ilariant 
de la dentist - facea ca orice altceva să dispară. Abia dacă 
observam scâncetele agitate ale lui Grover sau felul în care ochii 
statuilor păreau să mă urmărească sau faptul că Tanti Em 
încuiase usa în urma noastră. 

Singurul lucru care mă interesa era să găsesc zona de luat 
masa. Şi, desigur, aceasta se afla în partea din spate a 
depozitului - o tejghea de fast-food cu un grătar, un dozator de 
răcoritoare, un încălzitor de covrigi şi un automat de nachos cu 
brânză. Tot ce-ţi puteai dori, plus câteva mese de picnic din oţel 
în faţă. 

— Vă rog, staţi jos, a spus Tanti Em. 

— Super! am spus. 

— Hm, a spus Grover fară tragere de inimă, nu avem niciun 
ban, doamnă. 

Până să apuc să-l înghiontesc, Tanti Em a spus: 

— Nu, nu, copii, nu-i nevoie de bani. E un caz special, nu-i 


aşa? Fac cinste, pentru nişte orfani atât de drăguţi. 

— Vă mulţumim, doamnă, a spus Annabeth. 

Tanti Em a rămas perplexă, de parcă Annabeth ar fi făcut ceva 
nepotrivit, dar apoi bătrâna s-a relaxat într-o clipită, aşa că m- 
am gândit că probabil îmi imaginasem. 

— Nu-i rău deloc, Annabeth, a spus ea. Ai nişte ochi gri 
încântători, copilă. 

Abia foarte târziu m-am întrebat de unde stia că o cheamă 
Annabeth, deşi nu ne prezentaserăm. 

Gazda noastră a dispărut în spatele tejghelei şi a început să 
gătească. In scurt timp, ne-a adus tăvi de plastic pline cu vârf de 
cheeseburgeri dubli, shake-uri de vanilie şi porţii imense de 
cartofi prăjiţi. 

Doar după jumătate de burger mi-am adus aminte să mai şi 
respir. 

Annabeth îşi sorbea shake-ul. 

Grover trăgea cu ochiul la cartofii prăjiţi şi privea la hârtia 
cerată de pe tavă ca şi cum ar fi vrut s-o guste, dar încă părea 
prea agitat pentru a mânca. 

— Ce-i cu sâsâitul ăsta? a întrebat el. 

Am ascultat, dar n-am auzit nimic. Annabeth a clătinat din 
cap. 

— Sâsâit? a întrebat Tanti Em. Poate că e baia de ulei. Ai un 
auz fin, Grover. 

— lau vitamine. Pentru urechi. 

— Splendid, a spus ea. Dar, te rog, relaxează-te. 

Tanti Em nu mânca nimic. Nu-şi scosese vălul, nici măcar când 
gătise, iar acum şedea aplecată în faţă, cu degetele împreunate, 
şi ne privea mâncând. Mă neliniştea să ştiu că cineva se 
holbează la mine fară să-i pot vedea faţa, dar mă simţeam 
satisfăcut după burger, şi un pic somnoros, şi m-am gândit că aş 
putea încerca să fac puţină conversaţie cu gazda noastră. 

— Deci vindeţi pitici, am spus, încercând să par interesat. 

— O, da, a spus Tanti Em. Şi animale. Şi oameni. De toate 
pentru grădină. Comenzi personalizate. Statuile sunt foarte 
căutate, să stii. 

— Trece multă lume pe-aici? 

— Nu prea, nu. De când s-a construit autostrada, majoritatea 
maşinilor nu mai trec pe aici. Trebuie să răsfăţ fiecare client de 
care am parte. 


A început să mă furnice în ceafa, de parcă m-ar mai fi privit şi 
altcineva. M-am întors, dar era doar statuia unei tinere care 
ţinea un coş de Paşte. Detaliile erau incredibile, mult mai precise 
decât la majoritatea statuilor de grădină. Dar ceva era în 
neregulă cu faţa ei. Arăta de parcă era speriată sau chiar 
îngrozită. 

— Ah, a spus cu tristeţe Tanti Em. Ai observat că unele dintre 
creaţiile mele n-au ieşit bine. Sunt defecte. Nu le cumpără 
nimeni. Faţa este cel mai greu de reali zat. Intotdeauna fata. 

* 

— Dumneavoastră faceți statuile? am întrebat. 

— O, da. Pe vremuri, am avut două surori care mă ajutau cu 
magazinul, dar au murit, iar Tanti Em e singură. Doar eu şi 
statuile mele. De-asta le fac. Îmi ţin companie. 

Tristeţea din vocea ei a părut atât de profundă şi de reală, 
încât nu m-am putut abţine să nu-mi fie milă de ea. 

Annabeth s-a oprit din mâncat. S-a aplecat în faţă şi a 
întrebat: 

— Două surori? 

— E o poveste îngrozitoare, a spus Tanti Em. Chiar nu-i o 
poveste pentru copii. Vezi tu, Annabeth, o femeie rea era 
geloasă pe mine, cu mult timp în urmă, când eram tânără. 
Aveam un... un iubit, înţelegi, şi femeia asta rea era hotărâtă să 
ne despartă. Ea a provocat un accident îngrozitor. Surorile mele 
au rămas alături de mine. Mi-au împărtăşit ghinionul cât au 
putut, dar în cele din urmă au murit. S-au stins. Numai eu am 
supravieţuit, dar asta a avut un preţ. Şi ce preţ! 

Nu înţelegeam prea bine ce voia să spună, dar mi-a părut rău 
pentru ea. Pleoapele mi s-au îngreunat, stomacul plin mă 
îndemna la somn. Biata bătrânică! Cine să vrea să rănească o 
persoană atât de simpatică? 

— Percy? a spus Annabeth, scuturându-mă pentru a mă face 
atent. Poate ar trebui să plecăm. Adică, maestrul de ceremonii 
ne aşteptă. 

Părea tensionată. Nu eram sigur de ce. Grover mânca acum 
hârtia cerată de pe tavă, dar nu puteai să-ţi dai seama dacă lui 
Tanti Em i se părea ciudat, fiindcă nu spunea nimic. 

— Ce ochi gri minunati, i-a spus Tanti Em lui Annabeth din 
nou. Oh, da, de mult n-am mai văzut asemenea ochi gri. 

S-a întins ca pentru a atinge obrazul lui Annabeth, dar 


Annabeth s-a ridicat brusc. 

— Chiar trebuie să plecăm. 

— Da! a sărit Grover, înghiţindu-şi hârtia cerată. Maestrul de 
ceremonii ne aşteaptă. Aşa e! 

Nu voiam să plec. Mă simţeam sătul şi mulţumit. Tanti Em era 
atât de drăguță! Aş fi vrut să mai stau cu ea o vreme. 

— Vă rog, dragii mei, ne-a implorat Tanti Em. Am atât de rar în 
preajmă copii! înainte să plecaţi, nu vreţi măcar să vă fac o 
poză? 

— O poză? a întrebat Annabeth cu precauţie. 

— Doar o fotografie. O voi folosi pentru a sculpta un nou set 
de statui. Vedeţi voi, copiii sunt foarte căutaţi. Toată lumea 
iubeşte copiii. 

Annabeth s-a mutat de pe un picior pe celălalt. 

— Nu cred că putem, doamnă. Haide, Percy... 

— Sigur că putem, am spus. 

Mă irita faptul că Annabeth e atât de autoritară şi 
nepoliticoasă cu bătrânica asta care tocmai ne hrănise pe gratis. 

— E doar o fotografie, Annabeth. Ce-i rău în asta? 

— Da, Annabeth, a murmurat femeia. Nu-i nimic rău. Mi-am 
dat seama că lui Annabeth nu-i convine, dar a lăsat-o pe Tanti 
Em să ne ducă înapoi prin uşa din faţă, în grădina cu statui. 

Tanti Em ne-a dus la o bancă din parc, lângă satirul de piatră. 

— Acum o să vă aşez cum trebuie, a spus ea. Domnişoara în 
mijloc, cred, iar cei doi tineri domni, de-o parte şi de alta. 

— Nu-i o lumină prea bună pentru fotografii, am remarcat. 

— O, e suficientă, a spus Tanti Em. E suficientă ca să ne 
vedem unii pe alţii, nu-i aşa? 

— Unde-i aparatul? a întrebat Grover. 

Tanti Em s-a dat înapoi, parcă pentru a admira cadrul. 

— Acum, cu faţa este cel mai greu. Puteţi să zâmbiţi, vă rog, 
cu toţii? Un zâmbet larg? 

Grover a aruncat o privire spre satirul de ciment de lângă el şi 
a mormăit: 

— Chiar că seamănă cu unchiul Ferdinand. 

— Grover, l-a certat Tanti Em, uită-te aici, dragă. 

Incă nu scosese un aparat foto. 

— Percy..., a spus Annabeth. 

Instinctul mă avertiza să ascult de Annabeth, dar mă luptam 
cu somnolenţa, cu calmul acela confortabil dat de mâncare şi de 


vocea bătrânei. 

— Durează doar o clipă, a spus Tanti Em. Ştiţi, nu văd foarte 
bine cu blestematul ăsta de voal... 

— Percy, ceva nu-i în regulă, a insistat Annabeth. 

— Nu-i în regulă? a spus Tanti Em, întinzând mâna pentru a-şi 
dezveli capul. Nici pomeneală, dragă. Sunt într-o companie atât 
de nobilă în seara asta! Ce-ar putea să nu fie-n regulă? 

— Chiar este unchiul Ferdinand! a bolborosit Grover. 

— Nu te uita la ea! a strigat Annabeth. 

Şi-a pus şapca cu Yankees pe cap şi a dispărut. Mâinile ei 
invizibile ne-au împins pe Grover şi pe mine de pe bancă. 

Zăceam pe jos, uitându-mă la sandalele lui Tanti Em. 

L-am auzit pe Grover zbughind-o într-o direcţie, iar pe 
Annabeth în alta. Dar eram prea ameţit ca să mă mişc. 

Apoi am auzit un sâsâit ciudat deasupra mea. Mi-am ridicat 
privirea spre mâinile lui Tanti Em, care deveniseră noduroase şi 
pline de negi, cu gheare ascuţite de bronz, în loc de unghii. 

Eram gata să privesc mai sus, dar de undeva, din stânga. 

Annabeth mi-a strigat: 

— Nu! Nu te uita! 

Un nou sâsâit - sunetul făcut de nişte şerpişori, chiar 
deasupra mea, acolo unde... unde ar fi trebuit să fie capul lui 
Tanti Em. 

— Fugi! a behăit Grover. 

L-am auzit gonind prin pietriş, strigând: „. Maia!“ pentru a-şi 
activa bascheţii zburători. 

Nu mă puteam mişca. M-am uitat la ghearele noduroase ale 
lui Tanti Em şi am încercat să mă împotrivesc transei ameţitoare 
pe care mi-o indusese bătrâna. 

— Ce păcat că trebuie să distrug o faţă aşa de frumoasă şi de 
tânără, mi-a spus ea consolator. Nu adormi, Percy. Tot ce trebuie 
să faci e să priveşti în sus. 

Mă luptam cu impulsul de-a mă supune. Dar am privit într-o 
parte şi am văzut una dintre acele sfere de sticlă pe care 
oamenii şi le pun în grădini. Am văzut reflexia întunecată a lui 
Tanti Em în sticla portocalie; vălul dispăruse, dezvăluindu-i faţa 
ca un cerc palid şi sclipitor. Părul i se mişca, unduindu-se ca 
nişte şerpi. 

Tanti Em. 

Tanti M. 


Cum putusem să fiu atât de prost? 

„Gândeşte”, mi-am spus. „Cum a murit Meduza în mit?“ 

Dar nu puteam gândi. Ceva îmi spunea că, în mit, Meduza 
dormea când fusese atacată de tizul meu, Perseu. Dar acum nu 
era nici pe departe adormită. Dacă voia, îşi putea scoate chiar 
acum ghearele pentru a-mi grebla faţa. 

— Cea cu Ochii Gri mi-a făcut asta, Percy, a spus Meduza, şi 
vocea ei nu semăna deloc cu a unei fiinţe monstruoase. 

Vocea ei mă invita să privesc în sus, să empatizez cu o biată 
bunicuţă. 

— Mama lui Annabeth, blestemata de Atena, m-a transformat 
dintr-o femeie frumoasă în asta. 

— N-o asculta! a strigat Annabeth, de undeva dintre statui. 
Fugi, Percy! 

— Linişte! a mârâit Meduza. 

Apoi, vocea ei a revenit la un tors reconfortant. 

— Înţelegi de ce trebuie s-o ucid pe fată, Percy? E fiica 
duşmancei mele. Voi zdrobi statuia ei. Dar tu, dragul meu Percy, 
nu trebuie să suferi. 

— Nu, am murmurat. 

Am încercat să-mi mişc picioarele. 

— Chiar vrei să-i ajuţi pe zei? m-a întrebat Meduza, înţelegi ce 
te aşteaptă în această misiune prostească, Percy? Ce se va 
întâmpla dacă ajungi în Infern? Nu fi doar un pion al 
Olimpienilor, dragul meu. Ti-ar fi mai bine ca statuie. Mai puţin 
dureros. Mai puţin dureros. 

— Percy! 

în spate, am auzit un zumzet, ca un colibri de nouăzeci de 
kilograme aflat în picaj. 

— Fereşte-te! a strigat Grover. 

M-am întors şi l-am văzut pe cerul întunecat, zburând direct 
spre mine, cu pantofii lui înaripaţi fâlfâind şi ţinând în mână o 
creangă de mărimea unei bâte de baseball. Avea ochii închişi, 
iar capul i se mişca dintr-o parte în alta. Zbura ajutându-se doar 
de instinct. 

— Fereşte-te! a strigat el din nou. li vin eu de hac! 

Asta m-a făcut în sfârşit să reacţionez. Cunoscându-l pe 
Grover, eram sigur că o va rata pe Meduza şi mă va nimeri pe 
mine. M-am dat la o parte. 

Poc! 


Prima dată am crezut că Grover s-a lovit de un copac. Apoi, 
Meduza a urlat furioasă. 

— Satir nenorocit, a mărâit ea. Te voi adăuga la colecţia mea! 

— Asta a fost pentru unchiul Ferdinand! i-a strigat Grover. 

M-am târât de-acolo şi m-am ascuns printre statui, în timp ce 
Grover s-a năpustit în jos într-un al doilea atac. 

Zbang! 

— Arr! a ţipat Meduza, iar şerpii din păr au şuierat şi au 
scuipat. 

Chiar lângă mine, s-a auzit vocea lui Annabeth: 

— Percy! 

Am tresărit aşa de tare, încât aproape am distrus un pitic de 
grădină. 

— Doamne! Nu face asta! 

Annabeth si-a scos şapca cu Yankees şi a devenit vizibilă. 

— Trebuie să-i tai capul. 

— Poftim? Ţi-ai pierdut minţile? S-o ştergem de-aici. 

— Meduza este o ameninţare. E malefică. Aş ucide-o eu, dar... 

Annabeth a înghiţit în sec, de parcă era gata să facă o 
mărturisire dificilă. 

— Dar tu ai arma cea mai bună. In plus, eu nu m-aş putea 
apropia de ea. M-ar tăia în bucăţi din cauza mamei. Tu... tu ai o 
şansă. 

— Poftim? Nu pot... 

— Uite ce e, vrei să transforme şi mai mulţi oameni nevinovaţi 
în statui? 

A arătat spre o pereche de îndrăgostiţi, un bărbat şi o femeie 
îmbrăţişaţi, pietrificaţi de monstru. 

Annabeth a luat o bilă verde de pe un piedestal din apropiere. 

— Un scut lustruit ar fi fost mai potrivit. 

A studiat sfera cu un ochi critic. 

— Convexitatea va produce nişte distorsiuni. Mărimea 
reflexiei trebuie să se dividă cu... 

— Vrei să vorbeşti pe înţelesul meu? 

— Asta fac! 

Mi-a aruncat sfera de sticlă. 

— Priveşte-o prin sticlă. Să nu te uiţi la ea direct. 

— Hei, prieteni! a strigat Grover de undeva de deasupra 
noastră. Cred că e inconştientă! 

— Mrrr! 


— Sau nu, s-a corectat Grover şi a plecat într-o nouă misiune 
cu creanga lui. 

— Grăbeşte-te, mi-a spus Annabeth. Grover are un nas 
grozav, dar se va prăbuşi până la urmă. 

Mi-am luat pixul şi i-am scos capacul. Lama de bronz a lui 
Anaklusmos mi s-a alungit în mână. 

Am pornit-o pe urma şuierăturilor şi a sâsâielilor care se 
auzeau din părul Meduzei. 

Am ţinut ochii ţintă pe sferă, pentru a vedea doar reflexia 
Meduzei, nu pe ea în persoană. Apoi, am zărit-o în sticla verzuie. 
Grover s-a apropiat pentru o nouă lovitură, dar de data asta 
zburase puţin prea jos. Meduza i-a apucat bâta şi l-a scos din 
joc. El s-a rostogolit prin aer şi s-a prăbuşit în braţele de piatră 

ale unui urs grizzly, urlând de durere. 

Meduza era pe punctul de a-l lovi, când am strigat: 

— Hei! 

M-am apropiat de ea, ceea ce nu era uşor, cu o sabie şi un 
glob de sticlă. Dacă ar fi atacat, mi-ar fi fost greu să mă apăr. 

Dar ea m-a lăsat să mă apropii: şase metri, trei metri. 

Acum îi vedeam reflexia feţei. Cu siguranţă n-avea cum să fie 
atât de urâtă. Imperfecţiunile verzui ale globului probabil că 
denaturau imaginea, facând-o să arate mai rău. 

— Doar n-o să loveşti o femeie în vârstă, Percy, a spus ea 
mieros. Ştiu că n-ai putea. 

Am ezitat, fascinat de faţa pe care i-o vedeam reflectată în 
sticlă - ochii ei păreau să pătrundă direct prin sticla verde, 
slăbindu-mi braţele. 

L-am auzit pe Grover gemând dinspre ursul de ciment: 

— Percy, n-o asculta! 

Meduza a chicotit. 

— Prea târziu. 

S-a repezit la mine cu ghearele. 

Am lovit cu sabia, am auzit un hărşti! dezgustător, apoi un 
şuierat ce aducea cu vântul care iese dintr-o peşteră - zgomotul 
unui monstru care se dezintegrează. 

Ceva a căzut la pământ, la picioarele mele. M-am străduit cu 
toată fiinţa să nu mă uit. Am simţit cum o chestie mâloasă mi se 
scurge în ciorap şi nişte capete de şerpi în agonie mă trag de 
şireturi. 

— O, câh! a spus Grover. 


Încă îşi ţinea ochii închişi, dar cred că auzea chestia aia 
bolborosind şi spumegând. 

— Mega-câh. 

Annabeth a venit lângă mine, uitându-se doar pe cer. Ţinea în 
mână voalul negru al Meduzei. Mi-a spus: 

— Nu te mişca. 

Foarte, foarte atentă, fără să privească în jos, a îngenuncheat 
şi a învelit capul monstrului în pânza neagră, apoi l-a ridicat. Din 
el picura încă un suc verde. 

— Eşti bine? m-a întrebat, cu vocea tremurândă. 

— Da, am zis, deşi simţeam că o să dau afară cheeseburgerul 
dublu. De ce... de ce nu s-a evaporat capul? 

— După ce-l retezi, devine pradă de război, a spus ea. 

Cum a fost şi cornul de minotaur. Dar să nu dezveleşti capul. 
Încă te poate împietri. 

Grover gemea în timp ce cobora de pe statuia ursului grizzly. 
Pe frunte avea o crestătură mare. Căciula îi atârna de unul din 
coarne, iar picioarele false îi ieşiseră din copite. Bascheţii magici 
îi zburau aiurea în jurul capului. 

— Baronul Roşul, am spus. Bună treabă, omule. 

A reuşit să schiţeze un zâmbet timid. 

— N-a fost deloc distractiv. Mă rog, partea în care am lovit-o 
cu bâta a fost distractivă. Dar să mă izbesc de un urs de beton? 
Deloc distractiv. 

Şi-a prins încălţările din aer. Eu mi-am băgat sabia la loc. Apoi 
ne-am întors toţi trei în depozit. 

Am găsit nişte ambalaje vechi de plastic în spatele tejghelei 
cu gustări şi am învelit capul Meduzei în două pungi. L-am 
aruncat pe masa unde cinaserăm şi ne-am aşezat în jurul lui, 
prea epuizați ca să mai putem vorbi. 

În cele din urmă, am spus: 

— Deci Atenei trebuie să-i mulţumim pentru monstrul ăsta? 

Annabeth m-a fulgerat cu o privire iritată. 

— De fapt, tatălui tău. Nu-ţi aminteşti? Meduza a fost iubita lui 
Poseidon. S-au întâlnit în templul mamei mele. De-asta a 
transformat-o Atena într-un monstru. Meduza şi cele două surori 
ale ei care au ajutat-o să intre în templu au devenit cele trei 
Gorgone. De aceea voia Meduza să mă spintece, dar să te 
păstreze pe tine, ca pe o statuie frumuşică. Incă îi place de tatăl 
tău. Probabil că-i aminteşti de el. 


Faţa mi-a luat foc. 
— O, deci acum e vina mea că am întâlnit-o pe Meduza. 


1 Supranumele pilotului german Manfred von Richthofen 
(1892-1918), as al duelurilor aviatice, care a doborât multe 
avioane de vânătoare în Primul Război Mondial. A zburat 
frecvent cu un avion de culoare roşie, de la care şi-a primit 
porecla. 


Annabeth şi-a îndreptat spatele. Intr-o încercare nereuşită de- 
a mă imita, a spus: 

E doar o fotografie, Annabeth. Ce-i rău în asta? Las-o baltă, 
am spus. Eşti imposibilă. 

Eşti insuportabil. 

Eşti... 

Hei! ne-a întrerupt Grover. Îmi daţi dureri de cap, iar satirii nici 
măcar nu suferă de aşa ceva. Ce facem cu capul? 

M-am uitat lung la pachet. Un şerpişor ieşise din pungă printr- 
o gaură. Pe pungă scria: VA MULŢUMIM CA ATI CUMPARAT DE LA 
NOI! 

Eram supărat, nu doar pe Annabeth sau pe mama ei, ci pe toţi 
zeii pentru misiunea asta, pentru că fusesem aruncaţi de pe 
şosea şi ne implicaserăm în două lupte serioase chiar din prima 
zi în afara taberei. In ritmul ăsta, n-aveam cum să ajungem vii în 
Los Angeles, cu atât mai puţin înainte de solstițiul de vară. 

Ce-mi spusese Meduza? 

„Nu fi doar un pion al Olimpienilor, dragul meu. Ţi-ar fi mai 
bine ca statuie. “ M-am ridicat. 

Mă întorc. 

Percy! a strigat Annabeth după mine. Ce vrei să... 

Am scotocit în spatele depozitului până când am găsit biroul 
Meduzei. In registrul ei contabil am găsit cele mai recente şase 
vânzări, expediate către Lumea Subpământeană, pentru a 
decora grădinile lui Hades şi ale Persefonei. Potrivit uneia dintre 
facturi, adresa de facturare a Lumii Subpământene era 
Studiourile de înregistrare DOA, West Hollywood, California. Am 
împăturit factura şi mi-am îndesat-o în buzunar. 

În casa de marcat am găsit douăzeci de dolari, câteva drahme 
de aur şi nişte hârtie de împachetat pentru firma de curierat 
Hermes Overnight Express, fiecare având ataşată câte o pungă 


de piele pentru monede. Am scotocit în birou până am găsit o 
cutie de mărimea potrivită. 

M-am întors la masa de picnic, am împachetat capul Meduzei 
şi am completat un buletin de expediţie: 


Zeilor Mutatele Olimp 

Etajul 000, 

Empire State Buildng 

New Yorfe, NY 

Toate cete bune, Percy Jackson. 


N-o să le placă, m-a avertizat Grover. Vor crede că eşti 
impertinent. 

Am pus câteva drahme de aur în pungă. De îndată ce am 
închis-o, s-a auzit un sunet ca de casă de marcat. Pachetul s-a 
ridicat de pe masă şi a dispărut cu un pocnet. 

— Chiar sunt impertinent, am spus. 

M-am uitat la Annabeth, provocând-o să mă critice. N-a făcut- 
o. Părea resemnată cu privire la faptul că aveam un talent 
nemaipomenit de a-i mânia pe zei. 

Haide, a murmurat ea. Avem nevoie de un nou plan. 


E Capitolul XII 
In care primim sfaturi de la un pudel 


A fost o noapte groaznică. Am aşezat tabăra în pădure, la 
vreo sută de metri de drumul principal, într-o poiană 
mlăştinoasă pe care puştii din zonă o folosiseră în mod evident 
pentru a organiza petreceri. Pe jos era plin de cutii de suc turtite 
şi de ambalaje de fast-food. 

Luaserăm nişte mâncare şi pături de la Tanti Em, dar n-am 
îndrăznit să facem un foc ca să ne uscăm hainele ude. Furiile şi 
Meduza ne dăduseră suficiente emoţii pentru o singură zi. Nu 
voiam să mai atragem şi altceva. 

Am decis să dormim cu schimbul. M-am oferit să stau de 
veghe primul. 

Annabeth s-a ghemuit pe pături şi a început să sforăie de 
îndată ce a pus capul jos. Grover s-a ridicat cu ajutorul 
bascheţilor zburători pe cea mai de jos creangă a unui copac, sS- 


a sprijinit cu spatele de trunchi şi şi-a îndreptat privirea spre 
cerul nopţii. 

— Culcă-te, i-am spus. Te trezesc eu dacă sunt probleme. 

A dat din cap, dar tot n-a închis ochii. 

— Sunt trist, Percy. 

— De ce anume? Pentru că te-ai oferit să participi la misiunea 
asta prostească? 

— Nu. Asta mă întristează, a spus el şi a arătat spre gunoiul 
de pe jos. Şi cerul. Nici măcar nu se văd stelele. Au poluat cerul. 
Sunt vremuri groaznice pentru un satir. 

— O, da. Cred că ai fi un ecologist grozav. 

S-a uitat la mine. 

— Numai oamenii nu sunt. Specia ta sufocă lumea atât de 
repede... Eh, nu contează. E inutil să-i dai lecţii unui om. La cum 
merg lucrurile, n-o să-l găsesc niciodată pe Pan. 

— Pam? Spravul pentru gătit? 

— Pan! a strigat el indignat. P-A-N, marele zeu Pan! De ce 
crezi că vreau un permis de căutător? 

O briză ciudată a adiat prin poiană, acoperind pentru câteva 
clipe putoarea de gunoi şi noroi. A adus un miros de fructe de 
pădure, de flori sălbatice şi de apă de ploaie curată, lucruri care 
poate existaseră cândva în aceste păduri. Dintr-odată m-a 
cuprins nostalgia după ceva ce nu stiusem niciodată. 

— Vorbeşte-mi despre căutarea asta, am spus. 

Grover m-a privit cu prudenţă, de parcă i-ar fi fost teamă că- 
mi bat joc de el. 

— Zeul locurilor sălbatice a dispărut acum două mii de ani, 
mi-a spus. Un marinar aflat în dreptul coastei Efesului a auzit o 
voce misterioasă strigând de pe țărm: „Spune-le că marele zeu 
Pan a murit! “ Când oamenii au auzit vestea, i-au dat crezare. 
De atunci, ei continuă să jefuiască regatul lui Pan. Dar pentru 
noi, satirii, Pan e domnul şi stăpânul. Ne-a protejat pe noi şi 
locurile sălbatice de pe Pământ. Refuzăm să credem că a murit. 
Cu fiecare generaţie, cei mai curajoşi satiri îşi dedică viaţa 
găsirii lui Pan. Ei străbat pământul, explorând cele mai sălbatice 
locuri, în speranţa de-a găsi locul unde se ascunde si de a-l trezi 
din somn. 

— lar tu vrei să fii un căutător. 

— E visul vieţii mele, a spus el. Tata a fost căutător. Şi unchiul 
Ferdinand... a cărui statuie ai văzut-o... 


— O, da, îmi pare rău. 

Grover a clătinat din cap. 

— Unchiul Ferdinand ştia care sunt riscurile. La fel şi tata. Dar 
eu o să reuşesc. Voi fi primul căutător care se va întoarce viu. 

— Stai aşa - primul? 

Grover şi-a scos naiul din buzunar. 

— Niciun căutător nu s-a mai întors. Odată plecaţi, dispar. Nu 
mai sunt văzuţi niciodată în viaţă. 

— Niciunulân două mii de ani? 

— Niciunul. 

— Şi tatăl tău? N-ai nicio idee ce s-a întâmplat cu el? 

— Nu. 

— Şi totuşi vrei să pleci, am spus eu uimit. Tu chiar crezi că 
vei fi cel care-l găseşte pe Pan? 

— Trebuie să cred asta, Percy. Toţi căutătorii cred asta. E 
singurul lucru care ne face să nu disperăm când vedem ce i-au 
făcut oamenii lumii. Trebuie să cred că Pan mai poate fi trezit. 

M-am uitat la ceața portocalie de pe cer şi am încercat să 
pricep cum putea urma Grover un vis care părea atât de lipsit de 
speranţă. Pe de altă parte, eram eu mai breaz? 

— Cum vom intra în Lumea Subpământeană? l-am întrebat. 
Adică, ce şanse avem împotriva unui zeu? 

— Nu ştiu, a recunoscut el. Dar acasă la Meduza, când îi 
căutai prin birou, Annabeth îmi spunea... 

— O, am uitat. Annabeth va avea un plan bine pus la punct. 

— Nu fi atât de dur cu ea, Percy. A avut o viaţă grea, dare un 
om bun. La urma urmei, m-a iertat... 

Vocea îi tremura. 

— Ce vrei să spui? l-am întrebat. Pentru ce te-a iertat? 

Dintr-odată, Grover a părut foarte interesat de cântatul la nai. 

— Stai o clipă, am spus. Prima ta misiune ca supraveghetor a 
fost acum cinci ani. Annabeth e în tabără de cinci ani. Să fi fost 
ea... adică, prima ta misiune, care a eşuat... 

— Nu pot să vorbesc despre asta, a spus Grover, şi tremurul 
buzei de jos mi-a sugerat că va izbucni în plâns dacă insist. Dar, 
aşa cum spuneam, acasă la Meduza, Annabeth şi cu mine am 
căzut de acord că e ceva ciudat cu misiunea asta. Ceva nu e-n 
regulă. 

— Aăă... păi da. Sunt învinuit de furtul unui fulger pe care l-a 
luat Hades. 


— Nu la asta mă refer, a spus Grover. Fur... Binevoitoarele 
păreau oarecum reţinute. La fel şi doamna Dodds de la 
Academia Yancy... De ce a aşteptat atâta pentru a încerca să te 
omoare? Apoi, în autocar, pur şi simplu n-au fost atât de 
agresive pe cât ar fi putut fi. 

— Mie mi s-au părut destul de agresive. 

Grover a clătinat din cap. 

— Ţipau la noi: „Unde e? Unde e?“ 

— Mă căutau pe mine, am spus. 

— Poate, dar Annabeth şi cu mine am avut senzaţia că nu 
căutau o persoană. Când spuneau „Unde e?“, păreau să caute 
un obiect. 

— N-are niciun sens. 

— Ştiu. Dar dacă am înţeles ceva greşit în legătură cu 
misiunea asta şi avem doar nouă zile ca să găsim fulgerul... 

S-a uitat la mine, parcă sperând să primească nişte 
răspunsuri, dar eu n-aveam niciunul. 

M-am gândit la spusele Meduzei: zeii mă foloseau. Ce mă 
aştepta era mai rău decât pietrificarea. 

— N-am fost sincer cu tine, i-am spus lui Grover. Nu-mi pasă 
de fulger. Am ales să cobor în Lumea Subpământeană ca s-o 
aduc înapoi pe mama. 

Grover a scos o notă joasă la naiul său. 

— Ştiu asta, Percy. Dar eşti sigur că e singurul motiv? 

— Nu fac asta ca să-l ajut pe tatăl meu. Lui nu-i pasă de mine. 
lar mie nu-mi pasă de el. 

Grover a privit în jos de pe cracă. 

— Uite, Percy, nu sunt la fel de deştept ca Annabeth. Nu sunt 
la fel de curajos ca tine. Dar mă cam pricep la citirea emoţiilor. 
Eşti bucuros că tatăl tău e viu. Iți pare bine că te-a recunoscut, 
iar o parte din tine vrea ca el să fie mândru. De-asta ai trimis 
capul Meduzei în Olimp. Ai vrut ca el să vadă ce-ai făcut. 

— Da? Poate că emoţiile satirilor sunt diferite de emoţiile 
oamenilor. Pentru că greşeşti. Nu-mi pasă de ce crede el. 

Grover şi-a tras picioarele sus, pe cracă. 

— Bine, Percy. Cum spui tu. 

— În plus, n-am făcut nimic vrednic de laudă. De-abia am 
părăsit New Yorkul şi suntem blocaţi aici fără niciun ban şi fară a 
fi găsit calea spre vest. 

Grover a privit cerul nopţii, de parcă ar fi meditat la ce am 


spus. 

— Ce zici dacă stau eu primul de veghe, hm? lar tu te culci. 

Am vrut să protestez, dar el a început să cânte Mozart, 
încetişor şi plăcut, şi m-am întors pe o parte, cu ochii usturându- 
mă. După câteva măsuri din Concertul numărul 12 pentru pian, 
am adormit. 

În vis, mă aflam într-o peşteră întunecată, înaintea unei gropi 
ce se căsca. Creaturi plămădite din ceaţă cenuşie se frământau 
în jur, zdrenţe şoptitoare de fum care, mi-am dat cumva seama, 
erau spiritele morţilor. 

Mă prindeau de haine, încercând să mă tragă înăuntru, dar eu 
mă simţeam silit să merg tocmai pe marginea prăpastiei. 

Am privit în jos şi am ametit. 

Groapa care se căsca larg era atât de neagră, încât am ştiut 
că trebuie să fie fară fund. Cu toate astea, aveam senzaţia că 
ceva încearcă să se ridice din abis, ceva imens şi rău. 

Micul erou, s-a auzit deodată din întuneric o voce amuzată. 
Prea slab, prea tânăr, dar probabil se va descurca. 

Vocea părea antică - rece şi grea. S-a înfăşurat în jurul meu 
asemenea unor plăci de plumb. 

* 

Te-au înşelat, băiete, spunea. Fă schimb cu mine. Iți voi da 
ceea ce vrei. 

O imagine pâlpâitoare a plutit deasupra hăului: mama, 
îngheţată în momentul în care se dizolvase într-o pulbere aurie. 
Faţa îi era strâmbă de durere, de parcă Minotaurul ar fi continuat 
s-o strângă de gât. Ochii ei mă priveau fix, parcă implorând: Du- 
te! 

Am încercat să strig, dar eram mut. 

Un râs de gheaţă s-a auzit din prăpastie. 

O forţă invizibilă m-a tras înainte şi m-ar fi târât în groapă 
dacă nu m-aş fi sforţat să rămân pe loc. 

Ajută-mă să mă ridic, băiete. Vocea a devenit mai avidă. Adu- 
mi fulgerul. Dă-le o lovitură zeilor trădători! 

Am auzit însă spiritele morţilor şoptind în jurul meu: Nu! 
Trezeşte-te! 

Imaginea mamei a început să se şteargă. Creatura din 
prăpastie şi-a intensificat strânsoarea nevăzută în care mă 
ţinea. 

Mi-am dat seama că, de fapt, nu voia să mă atragă înăuntru. 


Se folosea de mine pentru a ieşi. 

În regulă, a murmurat ea. În regulă. 

Trezeşte-te! au şoptit morţii. Trezeşte-te! 

Cineva mă scutura. 

Am deschis ochii şi era lumină. 

— Ei bine, a spus Annabeth, zombi al nostru trăieşte. 
Tremuram din cauza visului. Încă simţeam în piept strânsoarea 
monstrului din prăpastie. 

— Cât am dormit? 

— Suficient cât să pregătesc şi micul dejun. Annabeth mi-a 
aruncat o pungă de chipsuri de porumb cu aromă de nachos pe 
care o luase de la snack-barul lui Tanti Em. 

— lar Grover a plecat în cercetare. Uite, a găsit un prieten. 

Imi era greu să-mi concentrez atenţia. 

Grover stătea aşezat cu picioarele încrucişate pe o pătură şi 
ţinea în poală ceva pufos, un animal împăiat murdar, nefiresc de 
roz. 

Nu, nu era un animal împăiat. Era un pudel roz. Pudelul m-a 
lătrat suspicios. 

— Nu, nu este, i-a răspuns Grover. 

Am clipit. 

— Tu... vorbeşti cu chestia aia? 

Pudelul a mârâit. 

— Chestia asta, m-a avertizat Grover, e biletul nostru spre 
vest. Fii drăguţ cu el. 

— Tu poţi vorbi cu animalele? 

Grover mi-a ignorat întrebarea. 

— Percy, fă cunoştinţă cu Gladiola. Gladiola, el e Percy. M-am 
uitat la Annabeth, imaginându-mi că se va sparge de râs la 
această farsă pe care mi-o jucau, dar părea extrem de serioasă. 

— N-o să salut un pudel roz, am spus. Las-o baltă. 

— Percy, a spus Annabeth. Eu l-am salutat pe pudel. Salută-l 
şi tu. 

Pudelul a mărâit. L-am salutat. 

Grover mi-a povestit că dăduse peste Gladiola în pădure şi au 
intrat în vorbă. Pudelul fugise de la o familie bogată din zonă, 
care oferea o recompensă de 200 de dolari pentru găsirea lui. 
Gladiola nu prea dorea să se întoarcă la familia ei, dar era 
dispusă s-o facă dacă asta însemna să-l ajute pe Grover. 

— De unde ştie Gladiola despre recompensă? am întrebat. 


— A citit afişele, a răspuns Grover. Dăăâă... 

— Desigur, am spus. Ce prost sunt. 

— Deci, o predăm pe Gladiola, a explicat Annabeth cu vocea 
ei de strateg, facem rost de bani şi ne cumpărăm bilete spre Los 
Angeles. Simplu. 

Mi-am amintit de visul meu - şoaptele morţilor, chestia din 
prăpastie şi chipul mamei, pâlpâind în timp ce se dizolva în aer. 
Toate astea m-ar fi putut aştepta în vest. 

— Fără autocare, am spus precaut. 

— Fără, a fost de acord Annabeth. 

A arătat spre şinele de tren pe care nu le observaserăm 
noaptea trecută în întuneric. 

— Există o gară la vreun kilometru în direcţia asta. După 
spusele Gladiolei, trenul spre vest pleacă la prânz. 


E Capitolul XIII 
In care plonjez spre moarte 


Am petrecut două zile în tren, îndreptându-ne spre Vest peste 
dealuri, râuri, pe lângă câmpuri cu grâne de culoarea 
chihlimbarului. 

N-am fost atacați, dar nu eram relaxat. Mi se părea că am fi 
călătorit într-o vitrină, priviţi de sus şi poate de dedesubt, că 
ceva aşteaptă momentul potrivit. 

Am încercat să-mi ascund cât mai mult faţa, deoarece numele 
şi poza mea se regăseau pe prima pagină a mai multor ziare de 
pe coasta de est. Trenton Register-News a publicat o fotografie 
făcută de un turist în momentul în care coboram din autocarul 
Greyhound. Aveam o privire sălbatică. Sabia mea părea un 
obiect de metal strălucitor. Ar fi putut fi o bâtă de baseball sau 
un băț de lacrosse. 

In josul pozei se putea citi: 

Percy Jackson, în vârstă de doisprezece ani, căutat pentru a fi 
chestionat în cazul dispariţiei din Long Island a mamei sale 
acum două săptămâni, poate fi văzut aici îndepărtăndu-se de 
autocarul în care acostase câteva pasagere în vârstă. Autocarul 
a explodat pe o şosea din estul statului New Jersey, la scurt timp 
după ce Jackson a părăsit locul. Conform relatărilor martorilor 
oculari, poliţia crede că eposibil ca băiatul să călătorească 


împreună cu doi complici adolescenţi. Tatăl său vitreg, Gabe 
Ugliano, a oferit o recompensă în bani pentru informaţii care vor 
duce la prinderea lui. 

— Nu-ţi face griji, mi-a spus Annabeth. Poliţia muritorilor nu te 
poate găsi. 

Dar nu părea foarte convinsă. 

Mi-am petrecut restul zilei plimbându-mă de la un capăt la 
altul al trenului (pentru că-mi era foarte greu să stau locului) sau 
privind pe fereastră. 

La un moment dat, am zărit o familie de centauri galopând 
peste un câmp de grâu, cu arcurile pregătite, vânându-şi 
prânzul. Băieţelul centaur, înalt cât un elev de clasa a doua 
călare pe un ponei, mi-a prins privirea şi mi-a făcut cu mâna. M- 
am uitat în jur în vagon, dar nu-l mai observase nimeni 
altcineva. Toţi călătorii adulţi aveau feţele îngropate în laptopuri 
sau reviste. 

Altă dată, spre seară, am văzut ceva imens deplasându-se 
prin pădure. Aş fi putut jura că e un leu, atâta doar că leii nu 
trăiesc în sălbăticie în America, şi era cât un Hummer. Blana 
creaturii avea reflexe aurii în lumina serii. Apoi, a sărit printre 
copaci şi a dispărut. 

Recompensa pentru găsirea pudelului Gladiola ne ajunsese 
doar pentru a cumpăra bilete până la Denver. Nu găsiserăm 
paturi la cuşetă, aşa că moţăiam pe scaune. Imi înţepenise 
gâtul. Am încercat să nu salivez în somn, pentru că Annabeth 
stătea chiar lângă mine. 

Grover sforăia şi behăia şi mă trezea întruna. La un moment 
dat, s-a mişcat prin somn şi i-a căzut piciorul fals. A trebuit să i-l 
punem repede la loc, până să observe vreun alt pasager. 

— Deci, m-a întrebat Annabeth imediat ce-am potrivit la loc 
baschetul lui Grover, cine vrea ajutorul tău? 

— Ce vrei să spui? 

— Ai mormăit în somn „Nu te voi ajuta“. Despre cine visai? 

Ezitam să spun ceva. Era a doua oară când visam despre 
vocea malefică din hău. Dar mă chinuia într-atât, încât într-un 
final i-am povestit. 

Annabeth a rămas tăcută mult timp. 

— Nu pare a fi Hades. El apare mereu pe un tron negru şi nu 
râde niciodată. 

— Mi-a oferit-o pe mama la schimb. Cine altcineva ar face 


asta? 

— Probabil... dacă a vrut să spună „Ajută-mă să mă ridic din 
Infern”. Dacă doreşte un război cu Olimpienii. Dar de ce să-ţi 
ceară să-i aduci fulgerul dacă dej a îl are? 

Am clătinat din cap, dorindu-mi să cunosc răspunsul. M-am 
gândit la ce-mi spusese Grover, că Furiile din autocar păreau să 
fi căutat ceva. 

„Unde este? Unde?“ 

Cred că Grover mi-a simţit emoţiile. A sforăit în somn, a 
murmurat ceva despre legume şi şi-a întors capul. 

Annabeth i-a aranjat căciula, în aşa fel încât să-i acopere 
coarnele. 

— Percy, nu poţi face schimburi cu Hades. Ştii asta, nu? E 
înşelător, lipsit de inimă şi lacom. Nu-mi pasă că Binevoitoarele 
lui n-au fost atât de agresive de data asta... 

— De data asta? am întrebat. Vrei să spui că le-ai mai întâlnit? 

Şi-a dus mâna la colier şi mi-a arătat o mărgea albă pe care 
era pictat un pin, una dintre mărgelele de lut primite la sfârşit 
de vară. 

— Să zicem că nu sunt înnebunită după Stăpânul Morților. Nu 
te lăsa ispitit să faci un schimb pentru mama ta. 

— Ce-ai face dacă ar fi vorba de tatăl tău? 

— Simplu, a spus ea. L-aş lăsa să putrezească. 

— Vorbeşti serios? 

Ochii cenușii ai lui Annabeth m-au fixat. Avea aceeaşi 
expresie ca în pădurea din tabără, când îşi scosese sabia 
împotriva câinelui infernal. 

— Tatăl meu m-a respins din ziua în care m-am născut, Percy, 
a spus ea. Nu şi-a dorit un copil. Când am ajuns la el, i-a cerut 
Atenei să mă ducă înapoi şi să mă crească în Olimp, pentru că 
era prea ocupat cu munca. Ei nu i-a convenit. l-a spus că eroii 
trebuie crescuţi de părinţii lor muritori. 

— Dar cum... Adică, bănuiesc că nu te-ai născut la spital... 

— Am apărut la uşa tatălui meu într-un leagăn de aur, fiind 
coborâtă din Olimp de Zefir, vântul dinspre apus. Te-ai aştepta 
ca tata să-şi amintească de asta ca de ceva miraculos, nu-i aşa? 
Adică să facă nişte poze cu aparatul digital sau ceva de genul 
ăsta. Dar el a vorbit întotdeauna despre sosirea mea ca despre 
cel mai inoportun lucru care i s-a întâmplat vreodată. Când am 
împlinit cinci ani, s-a căsătorit şi a uitat complet de Atena. A luat 


de nevastă o muritoare „obişnuită” şi a făcut doi copii muritori 
„obişnuiţi” şi a încercat să ignore faptul că exist. 

Am privit pe fereastra trenului. Luminile unui oraş adormit ne- 
au trecut prin faţă. Aş fi vrut s-o fac pe Annabeth să se simtă 
mai bine, dar nu ştiam cum. 

— Mama s-a căsătorit cu un tip într-adevăr îngrozitor, i-am 
spus. Grover mi-a spus că a făcut-o ca să mă protejeze, ca să 
mă ascundă în spatele mirosului unei familii de muritori. Poate 
la asta s-a gândit şi tatăl tău. 

Annabeth îşi făcea de lucru cu colierul. Ciupea încontinuu 
inelul de aur care atârna alături de mărgele. Mi-am dat seama 
că inelul trebuie să-i fi aparţinut tatălui ei. M-am întrebat de ce-l 
poartă, dacă-l urăşte atât de mult. 

— Lui nu-i pasă de mine, a spus ea. Soţia lui - mama mea 
vitregă - mă trata ca pe o ciudată. Nu mă lăsa să mă joc cu 
copiii ei. Tata îi ţinea partea. Ori de câte ori se întâmpla ceva 
periculos, adică ceva legat de monştri - se uitau amândoi la 
mine foarte supăraţi, ceva de genul: 

„Cum îndrăzneşti să ne pui familia în pericol?” In cele din 
urmă, am priceput aluzia. Nu eram dorită. Am fugit. 

— Câţi ani aveai? 

— Câţi aveam când am venit în tabără - şapte ani. 

— Dar... n-aveai cum să ajungi la Dealul Semizeilor de una 
singură. 

— Nu, n-am ajuns singură. Atena a avut grijă de mine, m-a 
ajutat. Mi-am făcut doi prieteni neaşteptaţi care au avut grijă de 
mine, pentru scurtă vreme. 

Aş fi vrut s-o întreb ce se întâmplase, dar Annabeth părea 
pierdută în amintiri triste. Aşa că l-am ascultat pe Grover 
sforăind şi am privit pe fereastra trenului în timp ce treceam pe 
lângă câmpiile întunecate din Ohio. 

Spre sfârşitul celei de-a doua zile petrecute în tren, pe 13 
iunie, cu opt zile înaintea solstițiului de vară, am trecut printre 
nişte dealuri aurite şi peste fluviul Mississippi, intrând în St. 
Louis. 

Annabeth şi-a întins gâtul ca să vadă Arcul Gateway, care mi 
se părea că arată ca toarta unei imense sacoşe de cumpărături 
înfipte deasupra oraşului. 

— Vreau să fac aşa ceva, a oftat ea. 

— Ce anume? am întrebat. 


— Să construiesc ceva de genul ăsta. Ai văzut vreodată 
Partenonul? 

— Numai în poze. 

— Într-o zi, am de gând să-l văd pe viu. Voi construi cel mai 
mare monument închinat zeilor, din toate timpurile. Ceva care 
să reziste o mie de ani. 

Am râs. 

— Tu? Arhitectă? 

Nu ştiu de ce, dar mi s-a părut amuzant. Ce idee, Annabeth să 
stea locului şi să deseneze ziua întreagă! 

S-a înroşit. 

— Da, arhitectă. Atena aşteaptă de la copiii ei să creeze 
lucruri, nu doar să le distrugă, ca un anumit zeu al cutremurelor 
pe care-l ştiu eu. 

Am privit dedesubt la apa maronie, învolburată, a râului 
Mississippi. 

— Îmi pare rău, a spus Annabeth. Am fost rea. 

— Nu putem colabora puţin? am implorat-o. Atena şi Poseidon 
n-au cooperat niciodată? 

Annabeth a stat să se gândească. 

— Cred că... la car, a spus ea într-o doară. Mama l-a inventat, 
dar Poseidon a creat caii din crestele valurilor. Aşa că au trebuit 
să lucreze împreună ca să-l termine. 

— Atunci, şi noi putem coopera. N-am dreptate? 

Am intrat în oraş, iar Annabeth a privit cum Arcul dispare în 
spatele unui hotel. 

— Presupun că da, a spus ea în cele din urmă. 

Ne-am oprit în gara centrală. O voce ne-a anunţat că vom 
face o escală de trei ore înainte de a pleca spre Denver. 

Grover s-a întins. Chiar înainte să se trezească de tot, a spus: 

— Mâncare. 

— Haide, ţapule, a spus Annabeth. Mergem în vizită. 

— În vizită? 

— La Arcul Gateway, a spus ea. Ar putea fi singura mea 
ocazie de-a ajunge în vârf. Veniţi sau nu? 

Am făcut schimb de priviri cu Grover. 

Aş fi refuzat, dar m-am gândit că, dacă Annabeth merge, nu 
puteam s-o lăsăm singură. 

Grover a ridicat din umeri. 

— Dacă găsim pe-acolo un snack-bar fără monştri... 


Arcul se afla la vreun kilometru şi jumătate de gară. La 
sfârşitul zilei, cozile de la intrare nu erau prea lungi. Ne-am croit 
drum prin muzeul subteran, uitându-ne la vagoanele acoperite 
şi la alte vechituri de pe la 1800. Nu era tocmai palpitant, dar 
Annabeth ne-a povestit lucruri interesante despre modul în care 
fusese construit Arcul, iar Grover îmi tot dădea jeleuri, aşa că 
mă simţeam bine. 

Totuşi, mă uitam cu atenţie în jur, la ceilalţi oameni care 
aşteptau la coadă. 

— Miroşi ceva? i-am murmurat lui Grover. 

Şi-a scos nasul din punga cu jeleuri şi a adulmecat. 

— Suntem sub pământ, a spus el dezgustat. Aerul de sub 
pământ miroase întotdeauna a monştri. Probabil că nu-i nimic. 

Dar mie mi se părea că ceva nu-i în regulă. Simţeam că n-ar 
trebui să fim aici. 

— Hei, am spus. Voi cunoaşteţi simbolurile puterii zeilor? 

Annabeth era cufundată în lectura informaţiilor despre 
echipamentele de construcţie folosite la ridicarea Arcului, dar şi- 
a ridicat privirea. 

— Da. 

— Păi, Hade... 

Grover a tuşit, acoperindu-mă. 

— Suntem într-un loc public... Vrei să spui „prietenul nostru 
de jos“? 

—Aăă... da, am spus. Prietenul nostru cel mai de jos. N-avea o 
pălărie ca a lui Annabeth? 

— Te referi la Coiful întunericului, a zis Annabeth. Da, e 
simbolul puterii lui. L-am văzut lângă tronul lui, la întrunirea 
Consiliului cu ocazia solstițiului de iarnă. 

— A fost prezent? am întrebat. 

A dat din cap aprobator. 

— E singura ocazie în care are voie să viziteze Olimpiii - cea 
mai întunecată zi din an. Dar coiful lui e mult mai puternic decât 
şapca mea pentru invizibilitate, dacă-i adevărat ce-am auzit... 

— Îi permite să devină el însuşi întuneric, a confirmat Grover. 
Se poate transforma în umbră sau poate trece prin ziduri. Nu 
poate fi atins, văzut sau auzit. Şi poate răspândi o spaimă aşa 
de vie, că te poate face să-ţi pierzi minţile sau să-ţi stea inima în 
loc. De ce crezi că toate creaturile raţionale se tem de întuneric? 

— Dar atunci... de unde ştim că nu-i aici acum, privindu-ne? 


am întrebat. 

Annabeth şi Grover s-au uitat unul la celălalt. 

— Nu ştim, a spus Grover. 

— Mulţumesc, asta mă face să mă simt mult mai bine, am 
spus. Mai sunt jeleuri albastre? 

Aproape că reuşisem să-mi stăpânesc nervii sensibili, când 
am văzut liftul micuţ cu care urma să ajungem în vârful Arcului 
şi am ştiut c-o să am probleme. Urăsc locurile închise. Mă scot 
din minţi. 

Ne-am înghesuit în lift cu o doamnă grasă şi cu câinele ei, un 
chihuahua cu o zgardă cu ţinte. M-am gândit că poate era un 
câine pentru orbi, pentru că niciunul dintre paznici n-a spus 
nimic. 

Am început să urcăm în interiorul Arcului. Nu mai fusesem 
niciodată într-un lift care să urce în curbă şi stomacul meu nu 
era prea fericit. 

— Nu sunteţi cu părinţii? ne-a întrebat doamna cea grasă. 

Avea nişte ochi răutăcioşi, dinţi ascuţiţi, pătaţi de la cafea, o 
pălărie moale şi o rochie din material de blugi aşa de umflată, 
că arăta ca un balon de blugi. 

— Au rămas jos, a spus Annabeth. Le e frică de înălţime. 

— O, bieţii de ei. 

Câinele chihuahua a mârâit. 

— Ei, gata, Sonnyl, a spus femeia. Cuminte. 

Câinele avea ochi mici şi rotunzi ca stăpâna lui, inteligenţi şi 
răi. 

— Îl cheamă Sonny? am întrebat-o. 

— Nu, mi-a răspuns doamna. 

Şi mi-a zâmbit, de parcă acum totul era clar. 

În vârful Arcului, puntea de observaţie mi-a amintit de o cutie 
de conservă. Şiruri de ferestre micuţe dădeau spre oraş, într-o 
parte, şi spre râu, în cealaltă parte. 


1 Joc de cuvinte intraductibil. Sonny înseamnă „fiu“, dar e şi 
un nume propriu răspândit în SUA. 


Priveliştea era frumoasă, dar dacă există ceva care îmi place 
meii puţin decât un spaţiu închis, acela e un spaţiu închis aflat la 
200 de metri în aer. Abia aşteptam să plec. 

Annabeth a vorbit încontinuu despre structura de rezistenţă şi 


despre cum ar fi făcut ferestre mai mari şi ar fi proiectat o podea 
transparentă. Probabil că ar fi putut rămâne acolo ore în şir, dar, 
din fericire pentru mine, paznicul a anunţat că puntea de 
observaţie urma să se închidă în câteva minute. 

l-am condus pe Grover şi pe Annabeth spre ieşire, i-am băgat 
în lift şi eram gata să intru şi eu când mi-am dat seama că 
înăuntru erau deja doi alţi turişti. Nu mai aveam loc. 

Paznicul a spus: 

— Liftul următor, domnule. 

— leşim şi noi, a spus Annabeth. Aşteptăm toţi trei. 

Dar asta ar fi încurcat pe toată lumea şi ar fi durat chiar mai 
mult, aşa că am spus: 

— Nu, e-n regulă. Ne vedem jos. 

Grover şi Annabeth păreau agitaţi, dar au lăsat să se închidă 
uşa liftului. Liftul a dispărut pe rampă în jos. 

Singurele persoane rămase pe puntea de observaţie eram eu, 
un băieţel cu părinţii lui, paznicul şi grăsana cu chihuahua. 

l-am zâmbit grăsanei neliniştit. Ea mi-a întors zâmbetul şi 
limba bifurcată i s-a zbătut între dinţi. 

la staţi aşa. 

Limba bifurcată? 

Până să-mi dau seama dacă într-adevăr asta văzusem, câinele 
i-a sărit din braţe şi a început să mă latre. 

— Ei, gata, Sonny, a spus doamna. [i se pare că e momentul? 
Cu toţi oamenii ăştia simpatici în preajmă? 

— Un căţel! a spus băieţelul. Uite, un căţel! 

Părinţii l-au tras înapoi. 

Câinele chihuahua m-a mârâit. Din botul negru îi curgeau 
bale. 

— Bine, fiule, a oftat grăsana. Dacă insişti... 

Am început să simt o senzaţie de rece în stomac. 

— Aăăă... i-aţi spus acestui chihuahua „fiule”? 

— E Himeral, dragă, m-a corectat grăsana. Nu chihuahua. E o 
greşeală frecventă. 

Şi-a suflecat mânecile rochiei, şi astfel am văzut că pielea de 
pe braţe era solzoasă şi verde. Când a zâmbit, am văzut că dinţii 
erau coli. Pupilele ochilor erau nişte fante subţiri, ca de reptilă. 

Câinele lătra tot mai tare şi, cu fiecare lătrătură, creştea. 
După prima s-a făcut cât un doberman, apoi cât un leu. Lătratul 
s-a transformat în răget. 


Băieţelul a ţipat. Părinţii l-au tras înapoi spre ieşire, lovindu-se 
de paznic, care privea paralizat la monstru. 

Himera era acum atât de înaltă, că atingea acoperişul. Avea 
cap de leu, o coamă mânijită cu sânge, corp şi copite de tap 
gigantic şi un şarpe în loc de coadă, un crotal de trei metri care 
îi ieşea chiar din spinarea păroasă. Încă avea zgarda cu ţinte la 
gât şi pe medalionul cât o farfurie se putea citi: HIMERA - _ 
TURBATĂ, SCUIPĂ FOC, OTRĂVITOARE - DACĂ O GĂSIŢI, VĂ 
RUGĂM SUNAŢI ÎN TARTAR2 - INT. 954. 


1 Monstru tricefal, având un cap de leu, unul de capră şi unul 
de şarpe sau de balaur. Termenul Himeră mai este folosit pentru 
a descrie orice monstru alcătuit din părţi de animale diferite. 

2 Cea mai de jos regiune a lumii. Este un loc întunecos, umed 
şi trist, înconjurat de un zid de bronz. Alături de Haos, Gaia şi 
Eros, Tartar este una dintre primele entităţi care au existat în 
univers. 


Mi-am dat seama că nici nu-mi scosesem sabia. Aveam 
mâinile amorţite. Eram la doar trei metri de burdihanul 
nenorocitei de Himeră şi ştiam că de îndată ce mă voi mişca, 
creatura va ataca. 

Doamna-şarpe a scos un şuierat care voia să fie un hohot de 
râs. 

— Ar trebui să te simţi onorat, Percy Jackson. Rar se întâmplă 
ca Stăpânul Zeus să-mi permită să pun la-ncercare un erou cu 
unul dintre puii mei. Căci eu sunt Mama tuturor monştrilor, 
Echidna cea îngrozitoare! 

M-am uitat la ea. Tot ce am putut spune a fost: 

— Echidna nu e şi o specie de furnicar? 

A urlat, iar faţa ei de reptilă a devenit maro şi verde de furie. 

— Urăsc când oamenii spun asta! Urăsc Australia şi faptul că 
au botezat animalul ăla ridicol cu numele meu. Pentru asta, 
Percy Jackson, fiul meu te va distruge! 

Himera a atacat, scrâşnind din dinţii săi de leu. Am reuşit să 
sar într-o parte şi să evit muşcătura. 

M-am dus înspre familie şi paznic, care ţipau acum cu toţii, 
încercând să deschidă uşile ieşirii de urgenţă. 

Nu-i puteam permite să-i rănească. Mi-am scos sabia, am 
alergat în celălalt capăt al punţii şi am strigat: 


— Hei, chihuahua! 

Himera s-a întors mai repede decât îmi imaginam. 

Până să apuc să-mi rotesc sabia, a deschis gura, din care 
ieşea o duhoare mai grea decât a celui mai mare grătar din 
lume, şi a scuipat o coloană de foc direct spre mine. 


1 Fiinţă monstruoasă, jumătate femeie şi jumătate şarpe. 
Trăia într-o peşteră unde atrăgea bărbaţi pe care îi mânca de vii. 
Împreună cu Typhon, au dat naştere altor monştri: Himera- 
vulturul, care i-a mâncat ficatul lui Prometeu, Cerberul, Hidra din 
Lerna etc. 


Explozia m-a făcut să plonjez. Covorul a izbucnit în flăcări; 
căldura era atât de intensă, încât aproape că mi-a pârlit 
sprâncenele. 

în locul unde stătusem cu doar câteva secunde în urmă, era 
acum o gaură zdrenţuită pe laterala Arcului, cu metal topit 
fumegând pe margini. 

„Minunat”, mi-am zis. „Tocmai am incendiat un monument 
naţional. “ 

Anaklusmos era acum în mâinile mele, cu lama de bronz 
strălucitor, şi, în timp ce Himera se întorcea, am dat să-i tai 
gâtul. 

A fost o greşeală fatală. Lama a ricoşat cu scântei din zgardă, 
fară s-o rănească. Am încercat să-mi recapăt echilibrul, dar 
eram atât de preocupat să mă apăr de gura leului care scuipa 
foc, că am uitat complet de coada-şarpe, până când m-a biciuit 
şi şi-a înfipt colții în pulpa mea. 

Tot piciorul îmi ardea. Am încercat să izbesc cu Anaklusmos în 
gura Himerei, dar coada-şarpe mi s-a înfăşurat în jurul gleznelor 
şi m-a dezechilibrat, iar sabia mi-a zburat din mână, rotindu-se, 
prin gaura din Arc şi căzând în fluviul Mississippi. 

Am reuşit să mă ridic în picioare, dar ştiam că pierdusem. 
Rămăsesem fără armă. Am simţit otrava letală urcându-mi spre 
piept. Mi-am amintit de spusele lui Chiron cum că Anaklusmos 
va reveni întotdeauna la mine, dar n-aveam niciun pix în 
buzunar. Poate căzuse prea departe. Poate că revenea doar 
când era sub formă de pix. Nu ştiam şi urma să mor înainte să 
aflu. 

M-am retras spre gaura din perete. Himera a înaintat spre 


mine, mârâind şi scoțând fum pe gură. Femeia-şarpe, Echidna, a 
chicotit. 

— Eroii nu mai sunt ce-au fost odată, nu-i aşa, fiule? 

Monstrul a mârâit. Nu părea să se grăbească să-mi dea 
lovitura finală acum, că eram învins. 

Am aruncat o privire spre paznic şi spre familia cu copil. 
Băieţelul se ascundea în spatele tatălui său. Trebuia să-i protejez 
pe oamenii ăştia. Nu puteam... să mor purâşi simplu. Încercam 
să gândesc, dar întreg corpul îmi ardea. Eram ameţit. N-aveam 
sabie. Trebuia să înfrunt un monstru uriaş, care scuipa foc, şi pe 
mama lui. Şi eram speriat. 

N-aveam unde să merg, aşa că m-am apropiat de marginea 
găurii. Jos, la mare distanţă, râul strălucea. 

Dacă eu muream, ar fi dispărut şi monștrii? l-ar fi lăsat pe 
oameni în pace? 

— Dacă eşti fiul lui Poseidon, a şuierat Echidna, nu te temi de 
apă. Sari, Percy Jackson. Arată-mi că apa nu-ţi face rău. Sari şi 
recuperează-ţi sabia. Arată cine eşti. 

„Da, cum să nu“, m-am gândit. Citisem undeva că a sări în 
apă de la mai mult de două etaje e ca şi cum ai sări pe asfalt. 
De aici, m-aş pulveriza la impact. 

Gura Himerei avea o strălucire roşie, încălzindu-se pentru încă 
o explozie. 

— N-ai credinţă, a spus Echidna. N-ai încredere în zei. Nu te 
învinuiesc, laş mic ce eşti. Mai bine să mori acum. Zeii nu sunt 
cinstiţi. Otrava este în inima ta. 

Avea dreptate: eram pe moarte. Simţeam că respiraţia îmi 
încetineşte. Nimeni nu mă putea salva, nici măcar zeii. 

M-am dat înapoi şi m-am uitat în jos, la apă. Mi-am amintit 
strălucirea caldă a zâmbetului tatălui meu, de când eram mic. 
Trebuie să mă fi văzut. Trebuie să mă fi vizitat când eram în 
leagăn. 

Mi-am amintit tridentul verde care îmi apăruse deasupra 
capului în noaptea cu „Capturează steagul”, când Poseidon mă 
recunoscuse ca fiu. 

Dar asta nu era marea. Era fluviul Mississippi, tocmai în 
centrul SUA. Aici nu exista niciun zeu al mării. 

— Mori, necredinciosule! a hârâit Echidna, iar Himera a trimis 
o coloană de foc spre mine. 

— Tată, ajută-mă, m-am rugat. 


M-am întors şi am sărit. Cu hainele arzând, cu otrava 
curgându-mi prin vene, m-am aruncat în râu. 


` Capitolul XIV 
In care devin un fugar celebru 


Mi-ar plăcea să vă spun că am avut mari revelații în cădere, 
că m-am împăcat cu soarta de muritor, că i-am râs morții în faţă 
şi aşa mai departe. 

Adevărul? Singurul meu gând a fost: Aaaaaaaaaaaa! 

Goneam spre fluviu cu viteza unui camion. Vântul îmi scotea 
aerul din plămâni. Turle, zgârie-nori şi poduri îmi jucau prin faţa 
ochilor. 

Şi apoi: Buuuum! 

O explozie de bule. M-am scufundat în beznă, convins că 
urma să mor îngropat în treizeci de metri de noroi şi că n-o să 
fiu găsit niciodată. 

Dar impactul cu apa n-a fost dureros. Acum cădeam încetişor, 
iar bulele mi se scurgeau printre degete. Am atins fundul apei 
fără zgomot. Un somn de mărimea tatălui meu vitreg s-a 
îndepărtat unduindu-se în beznă. 

Nori de nămol şi gunoaie dezgustătoare - sticle de bere, pantofi 
vechi, pungi de plastic - se roteau în jurul meu. 

În acel moment, mi-am dat seama de câteva lucruri: 
în primul rând, că nu fusesem turtit ca o clătită. Şi că nu 
fusesem prăjit ca o friptură. Nici măcar nu mai simţeam otrava 
Himerei fierbându-mi în vene. Eram în viaţă, ceea ce era bine. 

În al doilea rând: nu eram ud. Adică simţeam răcoarea apei. 
Vedeam locurile în care focul de pe hainele mele fusese stins. 
Dar când mi-am atins tricoul, era perfect uscat. 

M-am uitat la gunoiul care plutea în jur şi am apucat o 
brichetă veche. 

„N-o să meargă“, m-am gândit. 

Am dat să aprind bricheta. Aceasta a scăpărat. O flacără mică 
a apărut chiar acolo, pe fundul fluviului Mississippi. 

Am apucat o hârtie udă de învelit hamburgerii dusă de curent 
şi hârtia s-a uscat imediat. l-am dat foc fără nicio problemă. De 
îndată ce am lăsat-o din mână, flăcările s-au stins. Hârtia a 
redevenit moale şi lipicioasă. 


Ciudat. 

Dar de lucrul cel mai ciudat mi-am dat seama la sfârşit: 
respiram. Eram sub apă şi respiram normal. 

M-am ridicat, vârât în noroi până la coapse. Picioarele îmi erau 
nesigure. Mâinile îmi tremurau. Ar fi trebuit să fiu mort. Faptul că 
nu eram... Ei bine, era un miracol. Am auzit o voce de femeie, o 
voce care semăna un pic cu a mamei: „Percy, cum spui?“ 

— Aăăă... mulţumesc. 

Sub apă, vocea îmi suna de parcă ar fi fost înregistrată, de 
parcă aş fi fost mai mare. 

— Îţi mulţumesc... Tată. 

Niciun răspuns. Doar dâra întunecată de gunoi curgând în 
aval, somnii enormi care treceau pe lângă mine, licărirea 
apusului pe suprafaţa apei, departe, sus, colorând totul în 
caramel. 

De ce mă salvase Poseidon? Cu cât mă gândeam mai mult, cu 
atât îmi era mai ruşine. Aşadar, avusesem noroc de câteva ori. 
Împotriva cuiva ca Himera, n-aş fi avut nici cea mai mică şansă. 
Probabil că bieţii oameni din Arc erau morţi. Nu reuşisem să-i 
protejez. Nu eram un erou. Poate ar fi trebuit să rămân aici, cu 
somnii, să mă alătur celor care se hrănesc pe fundul apei. 

Vrum-vrum-vrum. Motorul unei bărci a învolburat apa 
deasupra mea, ridicând nămolul. 

Şi acolo, la nici doi metri în faţa mea, era sabia, cu mânerul 
de bronz strălucitor iţindu-se din noroi. 

Am auzit din nou vocea femeii: „Percy, ia sabia. Tatăl tău are 
încredere în tine.“ De data asta, am ştiut că vocea nu era doar 
în capul meu. Nu era doar în imaginaţie. Cuvintele păreau să 
vină de peste tot, pulsând prin apă ca un sonar pentru delfini. 

— Unde eşti? am spus eu cu voce tare. 

Apoi, prin beznă, am zărit-o - o femeie de culoarea apei, o 
fantomă purtată de curent, plutind chiar deasupra săbiei. Avea 
părul lung, ondulat, şi ochii ei, pe care abia dacă-i vedeam, erau 
verzi ca ai mei. 

Mi s-a pus un nod în gât. Am spus: 

— Mamă? 

„Nu, copile, sunt doar o mesageră, deşi soarta mamei tale nu- 
i atât de lipsită de speranţă cum crezi. Du-te pe plaja din Santa 
Monica. “ 

— Poftim? 


„Aceasta este voia tatălui tău. Înainte de a cobori în Lumea 
Subpământeană, trebuie să mergi la Santa Monica. Te rog, 
Percy, nu mai pot sta mult timp. Râul e prea murdar pentru 
mine. “ 

— Dar... 

Eram sigur că această femeie e mama, sau o întruchipare a 
ei, oricum. 

— Cine... cum ai... 

Voiam s-o întreb atâtea lucruri, încât cuvintele mi se 
învălmăşiseră-n gât. 

„Nu med pot sta, viteazule”, a spus femeia. S-a îndepărtat şi 
am simţit curentul învăluindu-mi faţa ca o dezmierdare. „Trebuie 
să mergi la Santa Monica! Şi, Percy, să nu te încrezi în 
darurile...” 

Vocea i s-a stins. 

— Daruri? am întrebat. Ce fel de daruri? Aşteaptă! 

Ea a mai încercat încă o dată să vorbească, dar sunetul a 
dispărut. Imaginea s-a topit. Dacă fusese mama, o pierdusem 
din nou. 

Îmi venea să mă duc să mă înec. Singura problemă: eram 
imun la înec. 

„Tatăl tău are încredere în tine”, îmi spusese. 

Mă numise şi „viteaz...” - asta dacă nu cumva vorbise cu 
somnii. 

Am înotat spre Anaklusmos şi am apucat mânerul. Era posibil 
ca Himera să fie încă acolo, sus, cu grăsana lui de mamă-şarpe, 
aşteptând să mă ucidă. In cel mai bun caz, ar fi apărut poliţia 
muritorilor, încercând să afle cine făcuse o gaură în Arc. Dacă 
m-ar fi găsit, ar fi avut câteva întrebări să-mi pună. 

Am pus capacul săbiei şi mi-am băgat pixul în buzunar. 

— Mulţumesc, tată, am spus din nou spre apele întunecate. 

Apoi m-am desprins din noroi şi am înotat la suprafaţă. 

Am ajuns la țărm lângă un Mcdonald's plutitor. 

La o stradă distanţă, toate vehiculele pentru urgente din St. 
Louis încercuiseră Arcul. Elicopterele Poliţiei survolau zona. 
Mulțimea de spectatori îmi amintea de Times Square în ajunul 
Anului Nou. 

O fetiţă a spus: 

— Mamă! Băiatul ăla a ieşit din râu. 

— Minunat, dragă, a spus mama ei, întinzându-şi gâtul pentru 


a privi ambulanţele. 

— Dar e uscat! 

— Minunat, dragă. 

O prezentatoare de ştiri explica în faţa unei camere: 

— Se pare că nu e vorba de un atac terorist, ni s-a spus, dar 
ancheta e abia la început. Pagubele, după cum puteţi vedea, 
sunt foarte importante. Încercăm să ajungem la câţiva dintre 
supraviețuitori, pentru că există martori oculari care spun că 
cineva ar fi căzut din Arc. 

Supravieţuitori. Am simţit un val de uşurare. Poate că paznicul 
şi familia aceea scăpaseră cu bine. Speram că Annabeth şi 
Grover sunt în regulă. 

Am încercat să-mi fac loc prin mulţime ca să văd ce se 
întâmplă dincolo de încercuirea poliţiei. 

— ... un adolescent, spunea un alt reporter. Channel Five a 
aflat că pe camerele de supraveghere a fost filmat un 
adolescent care pare s-o fi luat razna pe puntea de observaţie, 
declanşând într-un fel această explozie ciudată. E greu de 
crezut, John, dar asta am auzit. Din nou, nu există decese 
confirmate... 

M-am îndepărtat, încercând să ţin capul plecat. Aveam mult 
de mers ca să trec de zona înconjurată de poliţie. Peste tot erau 
ofiţeri în uniformă şi reporteri. 

Aproape că-mi pierdusem speranţa să-i mai găsesc pe 
Annabeth şi Grover, când o voce familiară a behăit: 

— Perrr-cy! 

M-am întors şi am fost prins în îmbrăţişarea ca de urs - sau, 
mai bine zis, ca de ţap - a lui Grover. 

— Am crezut că ai plecat la Hades în cel mai sinistru mod cu 
putinţă! 

Annabeth stătea în spatele lui, încercând să-şi ia o mină 
furioasă, dar până şi ea părea uşurată să mă vadă. 

— Nu te putem lăsa singur nici cinci minute! Ce s-a întâmplat? 

— Am căzut, cumva. 

— Percy! De la o sută nouăzeci şi doi de metri? 

În spatele nostru, un poliţist a strigat: 

— La o parte! 

Mulțimea a făcut loc şi doi paramedici au ieşit, ducând o 
femeie pe targă. Am recunoscut-o imediat pe mama băieţelului 
care fusese pe puntea de observaţie. Povestea: 


— Şi apoi un câine imens, un chihuahua imens care scotea 
flăcări... 

— În regulă, doamnă, a spus paramedicul. Calmaţi-vă, vă rog. 
Familia dumneavoastră e bine. Medicamentele încep să-şi facă 
efectul. 

— Nu sunt nebună! Băiatul a sărit prin gaură şi monstrul a 
dispărut. Apoi m-a observat: lată-l! El e băiatul! 

M-am întors repede şi i-am tras pe Annabeth şi Grover după 
mine. Am dispărut în mulţime. 

— Ce se întâmplă? a întrebat Annabeth. Vorbea despre acel 
chihuahua din lift? 

Le-am spus întreaga poveste despre Himera, Echidna, saltul 
meu de la mare înălţime, precum şi despre mesajul doamnei de 
sub ape. 

— Extraordinar, a spus Grover. Trebuie să te ducem la Santa 
Monica! N-ai cum să nu iei în seamă o invitaţie de la tatăl tău. 

Înainte ca Annabeth să poată răspunde, am trecut pe lângă 
un alt reporter care transmitea în direct şi era să înţepenesc 
când l-am auzit spunând: 

— Percy Jackson. Întocmai, Dan. Canalul Doisprezece a aflat 
că băiatul care e posibil să fi provocat această explozie se 
potriveşte descrierii unui tânăr căutat de autorităţi pentru un 
grav accident de autocar petrecut în New Jersey acum trei zile. 
Şi se crede că băiatul se îndreaptă spre vest. Pentru 
telespectatorii noştri de acasă, iată o fotografie a lui Percy 
Jackson. 

Am ocolit dubiţa celor de la ştiri şi ne-am strecurat pe o alee. 

— Să începem cu ce-i mai important, i-am spus lui Grover. 
Trebuie să părăsim oraşul! 

Am reuşit să ne întoarcem la gară fără să fim reperaţi. Ne-am 
suit în tren tocmai înainte să plece spre Denver. Trenul se 
îndrepta spre vest. Se însera, iar luminile poliţiei încă pâlpâiau în 
spatele nostru pe cerul din St. Louis. 


_ Capitolul XV 
In care un zeu ne cumpără cheeseburgeri 


În după-amiaza următoare, pe 14 iunie, cu şapte zile înainte 
de solstiţiu, trenul nostru a intrat în Denver. 


Ultima dată mâncaserăm cu o seară înainte, în vagonul- 
restaurant, undeva în Kansas. Nu meii facuserăm duş după 
plecarea de la Dealul Semizeilor şi eram convins că acest lucru 
se simţea. 

— Să încercăm să-l contactăm pe Chiron, a spus Annabeth. 
Vreau să-i spun despre discuţia ta cu spiritul râului. 

— Nu putem folosi telefoanele, nu-i aşa? 

— Nu mă refeream la telefoane. 

Ne-am plimbat prin centrul oraşului preţ de-o jumătate de 
oră, deşi nu ştiam sigur ce căuta Annabeth. Aerul era uscat şi 
fierbinte, ceea ce era ciudat, după umiditatea din St. Louis. 
Indiferent încotro o luam, mi se părea că Munţii Stâncoși sunt cu 
ochii pe mine, ca un val pe cale să se prăbuşească peste oraş. 

În cele din urmă, am găsit o spălătorie auto cu autoservire. 
Ne-am îndreptat spre boxa cea meii îndepărtată de stradă, 
atenţi la maşinile de poliţie. Eram trei adolescenţi care stăteau 
într-o spălătorie auto fără să aibă o maşină; orice poliţist cât de 
cât răsărit şi-ar fi dat seama că eram puşi pe rele. 

— Ce facem, mai exact? am întrebat, în timp ce Grover scotea 
pistolul de pulverizat. 

— E şaptezeci şi cinci de cenți, a mormăit el. Mai am doar 
două fise de douăzeci si cinci. Annabeth? 

— Nu te uita la mine, i-a răspuns. Am rămas fără un sfant în 
vagonul-restaurant. 

Am scos mărunţişul pe care-l mai aveam şi i-am dat douăzeci 
şi cinci de cenți lui Grover, rămânând cu două monede de cinci 
cenți şi o drahmă de la Meduza. 

— Excelent, a spus Grover. Ne-am putea descurca şi cu o 
sticlă cu pulverizator, desigur, dar conexiunea nu-i la fel de bună 
şi îmi oboseşte mâna de la pompare. 

— Ce vrei să spui? 

El a introdus fisele în automat şi a învârtit butonul până în 
poziţia PULVERIZARE FINA. 

— l-Mess. 

— Mesagerie instant? 

— Mesagerie Iris, m-a corectat Annabeth. Zeița curcubeului, 
Iris, duce mesaje pentru zei. Dacă ştii cum să ceri şi nu-i prea 
ocupată, face asta şi pentru semizei. 

— Convoci zeiţa cu ajutorul unui pistol de pulverizat? 

Grover a îndreptat duza spre cer şi apa a ţâşnit, 


transformându-se într-o ceaţă albă şi deasă. 

— Asta dacă nu ştii tu o modalitate mai uşoară de-a face un 
curcubeu... 

După cum era de aşteptat, lumina după-amiezii târzii s-a 
filtrat prin vapori şi s-a descompus în culori. 

Annabeth mi-a întins palma. 

— Drahma, te rog. 

l-am dat-o. 

Ea a ridicat moneda deasupra capului. 

— O, zeiţă, primeşte ofranda noastră! 

A aruncat drahma în curcubeu. Aceasta a dispărut într-o 
sclipire aurie. 

— Dealul Semizeilor, a cerut Annabeth. 

Pentru un moment, nu s-a întâmplat nimic. 

În secunda următoare vedeam în depărtare, prin ceaţă, 
câmpurile de căpşuni şi estuarul Long Island Sound. Ai fi zis că 
ne aflam pe veranda Casei celei Mari. Cu spatele la noi, lângă 
balustradă, stătea un tip cu părul de culoarea nisipului, în 
pantaloni scurţi şi cu un maiou portocaliu. Ţinea în mână o sabie 
de bronz şi părea să se uite atent la ceva de pe pajişte. 

— Luke! am strigat. 

El s-a întors, cu ochii holbaţi. Puteam să jur că stă la un metru 
în faţa mea într-o perdea de ceaţă, doar că nu vedeam decât 
acea parte din el care apărea în curcubeu. 

— Percy! Pe faţa lui brăzdată de cicatrice a apărut un rânjet. E 
şi Annabeth acolo? Slavă zeilor! Sunteţi teferi? 

— Suntem... ăăă... bine, s-a bâlbâit Annabeth. Trăgea cu 
putere de tricoul murdar pentru a-l aranja şi încerca să-şi dea 
părul rebel de pe faţă. 

— Ne-am gândit că... Chiron... vreau să spun... 

— E jos, la cabane. Zâmbetul lui Luke păli. Avem nişte 
probleme cu rezidenții. Ascultă, totul e în regulă? Grover e bine? 

— Sunt aici, a zis Grover. 

Îndreptă duza într-o parte şi păşi în raza vizuală a lui Luke. 

— Ce fel de probleme? 

Tocmai atunci a intrat în spălătoria auto un Lincoln 
Continental mare, din care se auzea muzică hip-hop dată la 
maximum. Când maşina a ajuns în boxa alăturată, basul din 
subwoofer-e a vibrat atât de tare, că s-a cutremurat pământul. 

— Chiron a trebuit să... ce-i cu zgomotul ăsta? a ţipat Luke. 


— Mă ocup eu! a strigat Annabeth, părând foarte uşurată că 
are o scuză să dispară. Grover, haide! 

— Poftim? a spus Grover. Dar... 

— Dă-i duza lui Percy şi haide! a ordonat ea. 

Grover a mormăit ceva despre fetele care sunt mai greu de 
înţeles decât Oracolul din Delfi, apoi mi-a dat pistolul de 
pulverizat şi a urmat-o pe Annabeth. 

Am reglat furtunul pentru a păstra curcubeul şi a-l vedea în 
continuare pe Luke. 

— Chiron a trebuit să pună capăt unei bătăi, mi-a strigat Luke 
pentru a acoperi muzica. Situaţia e destul de tensionată pe-aici, 
Percy. S-a aflat de disputa dintre Zeus şi Poseidon. Nu suntem 
încă siguri cum - probabil că de vină e acelaşi nenorocit care a 
chemat câinele infernal. Acum rezidenții încep să ţină partea 
unuia sau altuia. Parc-ar începe din nou războiul troian. Afrodita, 
Ares şi Apollo îl susţin pe Poseidon, mai mult sau mai puţin. 
Atena îl susţine pe Zeus. 

M-am cutremurat la gândul că cei din cabana Clarissei ar 
putea fi de partea tatălui meu în vreo privinţă. Alături, am auzit- 
o pe Annabeth certându-se cu un tip, apoi volumul muzicii s-a 
diminuat considerabil. 

— Dar ce se întâmplă cu tine? m-a întrebat Luke. Lui Chiron o 
să-i pară rău că n-aţi vorbit. 

l-am povestit aproape tot, inclusiv visele mele. Mă simţeam 
atât de bine să-l văd, aveam impresia că sunt ca în tabără, chiar 
şi pentru câteva minute, încât nu mi-am dat seama ce mult 
vorbisem până n-a sunat alarma aparatului de pulverizat şi am 
înţeles că mai am doar un minut înainte ca apa să se oprească. 

— Aş vrea să fiu acolo, mi-a spus Luke. Mătemcănuvă 
suntem de mare ajutor de aici, dar ascultă... Hades trebuie să fi 
fost cel care a luat fulgerul lui Zeus. In momentul solstițiului de 
iarnă era în Olimp. Eu însoţeam un grup şi l-am văzut cu toţii. 

— Dar Chiron spunea că zeii nu-şi pot lua unul altuia obiectele 
magice în mod direct. 

— E-adevărat, a spus Luke, părând tulburat. Totuşi... Hades 
are Coiful întunericului. Cum ar fi putut altcineva să se strecoare 
în sala tronului şi să fure fulgerul? Ar fi trebuit să fie invizibil. 

Am tăcut amândoi, până când Luke şi-a dat seama ce 
spusese. 

— Hei! a protestat el. Nu m-am referit la Annabeth. O cunosc 


de-o veşnicie. Niciodată n-ar... adică, mi-e ca o soră mai mică. 

M-am întrebat dacă lui Annabeth i-ar fi convenit descrierea 
asta. Alături, muzica s-a oprit de tot. Cineva a urlat îngrozit, 
portierele s-au trântit şi Lincoln-ul a şters-o din spălătoria auto. 

— Mai bine te-ai duce să vezi ce s-a întâmplat, a spus Luke. 
Ascultă, porţi bascheţii zburători? M-aş bucura să ştiu că ţi-au 
folosit la ceva. 

— O... ăăă, da! am zis, străduindu-mă să nu par un mare 
mincinos. Da, mi-au fost de folos. 

— Serios? a zâmbit el. lţi vin bine? 

Apa s-a oprit. Ceaţa a început să se destrame. 

— Păi să aveţi grijă de voi acolo, în Denver, a spus Luke, 
vocea auzindu-i-se din ce în ce meii slab. Şi spune-i lui Grover că 
va fi mai bine de data asta! Nimeni nu va fi transformat într-un 
pin dacă... 

Dar ceața s-a destrămat, iar imaginea lui Luke s-a evaporat. 
Eram singur într-o boxă umedă şi goală dintr-o spălătorie auto. 

Annabeth şi Grover au apărut de după colţ, râzând, dar s-au 
oprit când mi-au văzut faţa. Lui Annabeth i-a pierit zâmbetul. 

— Ce s-a întâmplat, Percy? Ce-a spus Luke? 

— Nu prea multe, am minţit, simțind în stomac un gol mare 
cât o cabană a Celor Trei. Haideţi, să găsim ceva de mâncare. 

Câteva minute mai târziu, stăteam într-un separeu dintr-un 
restaurant decorat cu crom strălucitor. In jurul nostru, oamenii 
mâncau burgeri şi beau bere şi suc. 

In cele din urmă a apărut o chelneriţă. A ridicat suspicioasă o 
sprânceană. 

— Ei bine? 

l-am spus: 

— Aăăă... vrem să comandăm cina. 

— Aveţi cu ce plăti, copii? 

Buza de jos a lui Grover tremura. Mi-era teamă că va începe 
să behăie sau, mai rău, că va începe să mănânce linoleumul. 
Annabeth arăta de parcă era pe punctul de a leşina de foame. 

Incercam să mă gândesc la o poveste lacrimogenă pentru 
chelneriţă, când un huruit a zguduit întreaga clădire; o 
motocicletă cât un pui de elefant a parcat lângă bordură. 

Conversaţiile din restaurant au încetat. Farul motocicletei 
arunca o lumină roşie. Pe rezervor erau pictate flăcări, iar pe 
laterală era prins un toc pentru puşti, plin cu puşti. Scaunul era 


din piele - dar o piele care arăta... ei bine, arăta ca pielea de 
om. 

Tipul de pe motocicletă i-ar fi făcut pe nişte luptători 
profesionişti să fugă care-ncotro. Era îmbrăcat cu o bluză roşie 
mulată, blugi negri şi o geacă de piele neagră, cu un cuţit de 
vânătoare prins la coapsă. Purta ochelari de soare de culoare 
roşie si avea cea mai crudă, cea mai brutală faţă pe care o 
văzusem vreodată - era chipeş, dar hain, avea părul negru şi 
unsuros tuns scurt, iar obrajii îi erau brăzdaţi de cicatrici 
căpătate în nenumărate lupte. Ciudat, aveam senzaţia că-i mai 
văzusem faţa undeva. 

Când a intrat în restaurant, un vânt cald si uscat a măturat 
locul. Toţi oamenii s-au ridicat ca hipnotizaţi, dar motociclistul i-a 
concediat cu un gest al mâinii şi ei s-au aşezat la loc, reluându-şi 
conversațiile de unde le lăsaseră. Chelneriţă a clipit de parcă 
cineva i-ar fi apăsat butonul de reluare din creier şi ne-a întrebat 
din nou: 

— Aveţi cu ce plăti, copii? 

Motociclistul a spus: 

— Fac eu cinste. 

S-a strecurat în separeul nostru, care era mult prea mic 
pentru el, şi a înghesuit-o pe Annabeth lângă fereastră. 

S-a uitat în sus la chelneriţă care-l privea mirată şi a zis: 

— Mai eşti aici? 

Şi-a îndreptat degetul spre ea şi chelneriţă a înlemnit. S-a 
întors ca trasă de un resort şi s-a îndreptat spre bucătărie. 

Motociclistul s-a uitat la mine. Nu-i vedeam ochii în spatele 
ochelarilor de soare roşii, dar nişte sentimente neplăcute au 
început să-mi forfotească în stomac. Furie, indignare, 
amărăciune. Îmi venea să lovesc într-un perete. Îmi venea să mă 
iau la bătaie cu cineva. Cine se credea tipul ăsta? 

Mi-a zâmbit cu răutate. 

— Deci tu eşti copilul lui Algă' ăl bătrân, 'ai? 

Ar fi trebuit să fiu surprins, sau speriat, însă mă simţeam de 
parcă l-aş fi avut în faţă pe tatăl meu vitreg, Gabe. Îmi venea să- 
i rup capul tipului ăstuia. 

— Ce te priveşte pe tine? 

Annabeth m-a avertizat din priviri. 

— Percy, el este... 

Motociclistul a ridicat mâna. 


— E-n regulă, a spus. Nu mă deranjează un pic de obrăznicie. 
Atâta vreme cât nu uitaţi cine-i şeful. Ştii cine sunt, nepoate? 

Apoi mi-am dat seama de ce-mi părea cunoscut. Avea acelaşi 
rânj et dispreţuitor ca unii dintre puștii din Tabăra Semizeilor, cei 
din cabana cinci. 

— Eşti tatăl Clarissei, am spus. Ares, zeul războiului. 

Ares a zâmbit şi şi-a scos ochelarii de soare. Unde ar fi trebuit 
să-i fie ochii era doar foc, orbite goale în care străluceau explozii 
nucleare în miniatură. 

— Aşa-i, bobocule. Am auzit că ai rupt sulița Clarissei. 

— A căutat-o cu lumânarea. 

— Probabil. E-n regulă. Nu mă bag în luptele copiilor mei, 
înţelegi tu? Pentru altceva sunt aici... am auzit că eşti în oraş. 
Am o propunere pentru tine. 

Chelneriţă a revenit cărând tăvi pline de mâncare - 
cheeseburgeri, cartofi prăjiţi, rondele de ceapă şi shake-uri de 
ciocolată. 

Ares i-a dat câteva drahme de aur. 

Aceasta s-a uitat cu nervozitate la monede. 

— Dar astea nu sunt... 

Ares şi-a scos cuțitul imens şi a început să-şi curețe unghiile. 

— E vreo problemă, drăguță? 

Chelneriţă a înghiţit în sec, apoi a plecat cu aurul. 

— Nu poţi face aşa ceva, i-am spus lui Ares. Nu poţi ameninţa 
oamenii cu cutitul. 

Ares a râs. 

— Glumeşti? lubesc ţara asta. E cel mai bun loc, după Sparta. 
Nu porţi armă, bobocule? Ar trebui. Trăim într-o lume 
periculoasă. Dar să revenim la propunerea mea. Vreau să-mi 
faci o favoare. 

— Ce favoare i-aş putea face eu unui zeu? 

— Ceva de care un zeu n-are timp să se ocupe. Nu-i mare 
lucru. Mi-am uitat scutul într-un parc acvatic abandonat, de-aici 
din oraş. Eram la o mică... întâlnire cu iubita mea. Am fost 
deranjaţi. Mi-am uitat scutul acolo. Vreau să mi-l aduci înapoi. 

— De ce nu te întorci să ţi-l iei singur? 

Focul din orbitele lui a strălucit mai puternic. 

— De ce nu te transform într-un câine de prerie şi nu te calc 
cu Harley-ul? Pentru că n-am chef. Un zeu îţi oferă posibilitatea 


de-a arăta ce poţi, Percy Jackson. Te vei purta ca un laş? 

S-a aplecat înainte. 

— Sau poate că lupţi doar când există un râu în care să te 
scufunzi, pentru ca tăticul să te poată proteja. 

Aş fi vrut să-l pocnesc pe tipul ăsta, dar, cumva, ştiam că 
atâta aşteaptă. Furia mea era provocată de puterea lui Ares. l-ar 
fi plăcut la nebunie să atac. Nu voiam să-i dau satisfacţie. 

— Nu ne interesează, am spus. Avem deja o misiune. 

Ochii de foc ai lui Ares m-au făcut să văd lucruri pe care nu 
doream să le văd - sânge, fum şi cadavre pe câmpul de luptă. 

— Ştiu totul despre misiunea ta, bobocule. Când obiectul cu 
pricina a fost furat, Zeus i-a trimis pe cei mai buni în căutarea 
lui: Apollo, Atena, Artemis şi pe mine, normal. Dacă eu n-am 
putut dibui o armă atât de puternică... 

Şi-a lins buzele, de parcă i s-ar fi făcut foame doar gândindu- 
se la fulger. 

— Ei bine... dacă eu nu l-am putut găsi, tu n-ai nicio şansă. Cu 
toate astea, încerc să-ţi ofer prezumția de nevinovăție. Tatăl tău 
şi cu mine ne cunoaştem de mult. La urma urmei, eu i-am vorbit 
despre bănuielile mele legate de bătrânul Respirație de cadavru. 

— Tu eşti cel care i-a spus că Hades a furat fulgerul? 

— Desigur. Acuzi pe nedrept pe cineva ca să porneşti un 
război. E un truc vechi de când lumea. Mi-am dat seama 
imediat. Intr-un fel, mie trebuie să-mi multumeşti pentru 
misiunea ta. 

— Mulţumesc, am mormăit. 

— Hei, sunt un tip generos. Fă doar ce te-am rugat şi o să te 
ajut. O să fac rost de-un mijloc de transport spre vest pentru 
tine şi prietenii tăi. 

— Ne descurcăm şi singuri. 

— Da, cum să nu. Fără bani. Fără maşină. Fără s-aveţi habar 
cu ce vă confruntaţi. Ajută-mă şi poate o să-ţi spun ceva ce 
trebuie să ştii. Ceva despre mama ta. 

— Despre mama? 

A zâmbit. 

— Te-am făcut curios. Parcul acvatic este la un kilometru şi 
jumătate spre vest, pe Delancy. N-ai cum să-l ratezi. Caută 
Tunelul Dragostei. 

— De ce ţi-ai întrerupt întâlnirea? l-am întrebat. Te-a speriat 
ceva? 


Ares şi-a dezvelit dinţii, dar mai văzusem figura asta 
amenințătoare şi la Clarisse. Avea ceva fals, de parcă n-ar fi fost 
tocmai în largul lui. 

— Ai noroc că m-ai întâlnit pe mine, bobocule, şi nu pe alt 
Olimpian. Nu toţi iartă obrăznicia atât de uşor ca mine. Ne 
întâlnim aici după ce termini. Nu mă dezamăgi. 

După aceea cred că am leşinat sau am căzut în transă, pentru 
că atunci când am deschis din nou ochii, Ares plecase. Aş fi 
putut crede că întreaga conversaţie nu fusese decât un vis, dar 
expresiile lui Annabeth şi Grover îmi spuneau altceva. 

— Nu-i bine, a spus Grover. Ares te-a căutat, Percy. Asta nu-i 
bine. 

Am privit pe fereastră. Motocicleta dispăruse. 

Oare Ares chiar ştia ceva despre mama sau doar îşi bătea joc 
de mine? Acum, că plecase, toată furia mă părăsise. Mi-am dat 
seama că lui Ares îi place la nebunie să se joace cu emoţiile 
oamenilor. În asta consta puterea lui - te tulbura atât de mult, 
încât îţi întuneca gândirea. 

— Probabil e vreo şmecherie, am spus. Dă-l încolo pe Ares. Să 
mergem. 

— Nu putem, a spus Annabeth. Uite, şi eu îl urăsc pe Ares, dar 
nu-i poţi ignora pe zei decât dacă vrei să ai ghinion cu carul. Nu 
glumea când spunea că te poate transforma într-o rozătoare. 

M-am uitat la cheeseburger, care dintr-odată nu-mi mai părea 
atât de apetisant. 

— De ce are nevoie de noi? 

— Poate este o problemă care necesită inteligenţă, a spus 
Annabeth. Ares are putere. E tot ce are. Până şi puterea trebuie 
să se încline uneori în faţa înţelepciunii. 

— Dar povestea cu parcul acvatic... părea aproape speriat. Ce 
l-ar putea pune pe fugă pe zeul războiului? 

Annabeth şi Grover şi-au aruncat priviri speriate. 

Annabeth a spus: 

— Mă tem că va trebui să aflăm. 

Când am găsit parcul acvatic, soarele cobora după munţi. 
Dacă era să ne luăm după firmă, cândva locul se numise 
WATERLAND, dar acum unele litere erau distruse, aşa că nu se 
mai vedea decât WATRAD. 

Poarta principală era încuiată cu lacăt şi protejată cu sârmă 
ghimpată. Înăuntru, uriaşe tobogane de apă uscate, tuburi şi 


ţevi se ondulau peste tot, ducând spre piscine goale. Bilete şi 
reclame vechi fluturau pe asfalt. Pentru că se lăsa noaptea, locul 
arăta trist şi înfricoşător. 

— Dacă Ares îşi aduce aici prietena la întâlnire, am spus, 
uitându-mă la sârma ghimpată, nu mi-ar plăcea să văd cum 
arată. 

— Percy, m-a avertizat Annabeth. Puțin respect. 

— De ce? Credeam că-l urăşti pe Ares. 

— E, totuşi, zeu. lar prietena lui este foarte temperamentală. 

— N-ai vrea să-i insulţi înfăţişarea, a adăugat Grover. 

— Cine e? Echidna? 

— Nu, Afrodita, a spus Grover, un pic visător. Zeița iubirii. 

— Am crezut că e căsătorită cu cineva, am zis. Cu Hefaistos. 

— Şi ce-i cu asta? a întrebat el. 

— O! Am simţit brusc nevoia să schimb subiectul. Deci, cum 
putem intra? 

— Maia! 

Din bascheţii lui Grover au crescut aripi. 

A zburat peste gard, s-a dat peste cap fară să vrea, apoi a 
aterizat stângaci pe partea cealaltă. Şi-a scuturat blugii de praf, 
de parcă îşi planificase fiecare mişcare. 

— Veniţi? 

Annabeth şi cu mine a trebuit să ne căţărăm folosind metoda 
clasică, trăgând în jos fiecare, pentru celălalt, de sârma 
ghimpată, când am escaladat gardul. 

Umbrele creşteau pe măsură ce mergeam prin parc, 
observând atracțiile. Erau acolo Insula lui Piticot, Ţi-am copt-o şi 
Amice, unde mi-e costumul de baie? 

Nu ne-a atacat niciun monstru. Nu se auzea nici cel mai mic 
zgomot. 

Am găsit un magazin de suveniruri care fusese lăsat deschis. 
Marfa era încă aşezată pe rafturi: globuri cu zăpadă, creioane, 
cărţi poştale şi rafturi de... 

— Haine, a spus Annabeth. Haine curate. 

— Da, am spus. Dar nu poţi să... 

— Ba bine că nu. 

A înşfacat un teanc întreg de lucruri de pe rafturi şi a dispărut 
în cabina de probă. Câteva minute mai târziu, a apărut cu 
pantaloni scurţi Waterland cu imprimeu floral, un tricou 
Waterland mare şi roşu şi pantofi de surfing Waterland. Pe umăr 


îi atârna un rucsac Waterland, umplut, evident, cu multe 
bunătăţi. 

— La naiba, a ridicat Grover din umeri. 

În curând, toţi trei eram îmbrăcaţi ca nişte reclame ambulante 
pentru defunctul parc tematic. 

Am continuat să căutăm Tunelul Dragostei. Aveam senzaţia că 
întregul parc îşi ţinea respiraţia. 

— Deci, Ares şi Afrodita, am zis eu ca să-mi abat atenţia de la 
întunericul care creştea, e ceva între ei? 

— E o bârfa veche, Percy, mi-a spus Annabeth. Veche de trei 
mii de ani. 

— Ce-i cu soţul Afroditei? 

— Păi, ştii tu, a spus ea. Hefaistos. Fierarul. A fost schilodit pe 
când era copil, aruncat de Zeus de pe Muntele Olimp. Aşa că nu- 
i tocmai o frumuseţe. E îndemânatic şi aşa mai departe, dar pe 
Afrodita n-o interesează inteligenţa şi talentul, ştii? 

— Ei îi plac motocicliştii. 

— Cam asa. 

— Hefaistos ştie? 

— O, sigur, a spus Annabeth. l-a prins împreună o dată. l-a 
prins la propriu, într-o plasă de aur, şi i-a invitat pe toți zeii să 
vină şi să râdă de ei. Hefaistos încearcă mereu să-i facă de râs. 
De aceea se întâlnesc în locuri retrase ca... 

S-a oprit, privind drept înainte. 

— Ca ăsta. 

În faţa noastră era o piscină goală care eu” fi fost grozavă 
pentru skateboarding. Avea cel puţin cincizeci de metri în 
diametru şi formă de castron. 

Pe margine, stăteau de pază o duzină de statui din bronz 
reprezentându-l pe Cupidon cu aripile desfăcute şi arcul gata să 
tragă. De partea cealaltă, se deschidea un tunel pe unde curgea 
probabil apa când piscina era plină. Pe semnul de sus scria: 
CURSA NEBUNEASCĂ A IUBIRII: ACEST TUNEL AL DRAGOSTEI NU 
ESTE CEL AL PĂRINŢILOR VOŞTRI! 

Grover s-a furişat până la margine. 

— Fiţi atenţi. 

Părăsită pe fundul piscinei, se afla o barcă alb cu roz de două 
locuri, având un baldachin pictat cu inimioare. Pe locul din 
stânga, strălucind în lumina slabă, era scutul din bronz lustruit al 
lui Ares. 


— E prea uşor, am spus. Trebuie doar să coborâm şi să-l 
luăm? 

Annabeth a mângâiat cu degetele postamentul celei mai 
apropiate statui a lui Cupidon. 

— Aici e sculptată o literă grecească, a zis ea. Eta. Mă întreb... 

— Grover, am spus, simţi vreun monstru? 

El a adulmecat vântul. 

— Nimic. 

— Nimic ca la Arc, când n-ai simţit-o pe Echidna, sau nimic- 
nimic? 

Grover a părut jignit. 

— Ţi-am spus, sub pământ e altceva. 

— Bine, îmi pare rău. 

Am tras adânc aer în piept. 

— Cobor. 

— Vin cu tine, a spus Grover. 

Nu părea prea entuziasmat, dar aveam senzaţia că voia să se 
revanşeze pentru ce se întâmplase în St Louis. 

— Nu, i-am spus. Vreau să stai sus cu bascheţii zburători în 
picioare. Eşti Baronul Roşu, asul zborului, îţi aminteşti? Contez 
pe tine să-mi sari în ajutor dacă se întâmplă ceva. 

Grover şi-a bombat puţin pieptul. 

— Sigur. Dar ce s-ar putea întâmpla? 

— Nu ştiu. E doar o impresie... Hai, Annabeth... 

— Îţi baţi joc de mine? 

Se uita la mine de parcă aş fi picat din lună. Obrajii i s-au 
colorat într-un roşu aprins. 

— Ce mai e acum? am întrebat. 

— Eu, să merg cu tine în... „Cursa nebunească a iubirii”? Ce 
jenant! Dacă mă vede cineva? 

— Cine să te vadă? 

Însă acum şi mie-mi ardea faţa. Fetele întotdeauna complică 
lucrurile. 

— Bine, i-am spus. Mă duc singur. 

Dar când am început să cobor în piscină m-a urmat, 
mormăind despre băieţii care încurcă mereu lucrurile. 

Am ajuns la barcă. Scutul era sprijinit de un scaun şi lângă el 
era eşarfa de mătase a unei doamne. Am încercat să mi-i 
imaginez pe Ares şi pe Afrodita aici, un cuplu de zei care se 
întâlneşte într-o maşinărie dintr-un parc de distracţii dezafectat. 


De ce? Apoi am observat ceva ce nu văzusem de sus: oglinzi de 
jur-împrejurul marginii piscinei, îndreptate spre acest loc. Ne 
puteam vedea indiferent în ce parte ne-am fi uitat. Asta trebuie 
să fi fost. 

In timp ce se giugiuleau, Ares şi Afrodita se puteau uita la cei 
care le plăceau cel mai mult: ei înşişi. 

Am luat eşarfa. Avea o strălucire roz, iar parfumul era 
indescriptibil - de trandafir sau de laur de munte. Ceva plăcut. 
Am zâmbit, puţin visător, şi eram pe punctul de a-mi freca 
eşarfa de obraz când Annabeth mi-a smuls-o din mână şi a 
îndesat-o în buzunar. 

— O, nu, nici vorbă. Fereşte-te de magia dragostei. 

— Ce? 

— la scutul, creier de alge, şi să plecăm de aici. 

Din clipa în care am atins scutul, am ştiut că am încurcat-o. 
Mâna mi-a trecut prin ceva prins de tabloul de bord. O pânză de 
păianjen, m-am gândit, însă apoi m-am uitat la o bucată ce-mi 
rămăsese în palmă şi am văzut că era un fel de fir metalic, atât 
de fin, încât era aproape invizibil. Era un declanșator. 

— Stai, a spus Annabeth. 

— Prea târziu. 

— Mai este o literă grecească pe laterala bărcii, încă o eta. E o 
capcană. 

Un zgomot a izbucnit de jur-împrejur, ca un milion de roţi 
dinţate învârtindu-se, de parcă întreaga piscină se transforma 
într-o maşinărie uriaşă. 

Grover a strigat: 

— Prieteni! 

Sus, pe margine, statuile lui Cupidon şi-au încordat arcurile în 
poziţie de tragere. Până să apuc să zic să ne adăpostim, acestea 
au tras, dar nu spre noi. Au tras una în cealaltă, peste marginea 
piscinei. De săgeți erau legate cabluri de mătase ce formau 
legături peste piscină, fixându-se în punctul de aterizare şi 
creând o imensă împletitură de aur. Apoi, fire metalice mai 
subţiri au început să se ţeasă împreună în mod magic între firele 
principale, făcând o plasă. 

— Trebuie să ieşim, am spus. 

— Nu zău! a zis Annabeth. 

Am apucat scutul şi am fugit, dar căţăratul pe pereţii piscinei 
nu era la fel de uşor precum coborâtul. 


— Haideţi! a strigat Grover. 

Încerca să ţină deschisă pentru noi o porţiune de plasă, dar 
oriunde o atingea, firele de aur începeau să i se înfăşoare în 
jurul mâinilor. 

Capetele cupidonilor s-au deschis. Din ele au ieşit camere 
video. De jur-împrejurul piscinei s-au ridicat spoturi, orbindu-ne 
cu lumina, şi o voce a bubuit în difuzor: 

— În direct în Olimp într-un minut... Cincizeci şi nouă de 
secunde, cincizeci şi opt... 

— Hefaistos! a ţipat Annabeth. Ce proastă sunt! Eta este H. El 
a construit această capcană ca să-şi prindă soţia cu Ares. Acum 
vom fi în transmisie directă în Olimp, arătând ca nişte idioţi! 

Ajunsesem aproape de margine, când oglinzile s-au deschis 
ca nişte trape şi mii de... chestii metalice minuscule s-au 
revărsat din ele. 

Annabeth a ţipat. 

Era o armată de târâtoare mecanice înfiorătoare: corpuri din 
bronz, picioare fusiforme, guri ca nişte cleştişori, un val de 
chestii metalice pocnitoare, zbâmâitoare, gonind spre noi. 

— Păianjenii! a spus Annabeth. Pă... ia... aaaaaa! 

N-o mai văzusem în halul ăsta niciodată. A căzut pe spate 
doborâtă de frică şi a fost aproape copleşită de păianjenii-roboţi 
înainte s-o trag în sus şi s-o târăsc înapoi spre barcă. 

Chestiile alea veneau din toate colţurile acum, cu milioanele, 
invadând centrul piscinei, înconjurându-ne complet. Mi-am spus 
că, probabil, nu erau programate să ucidă, doar să ne 
înconjoare, să ne muşte şi să ne facă să părem nişte idioţi. Pe de 
altă parte, asta era o capcană destinată zeilor. lar noi nu eram 
zei. 

Annabeth şi cu mine am urcat în barcă. Am început să 
îndepărtez cu piciorul păianjenii care mişunau la bord. l-am 
strigat lui Annabeth să mă ajute, dar era incapabilă să facă şi 
altceva în afară să tipe. 

— Treizeci, douăzeci şi nouă, s-a auzit în difuzor. 

Păianjenii au început să scuipe fire metalice, încercând să ne 
lege. Firele erau destul de uşor de rupt la început, dar erau 
extrem de multe, iar păianjenii veneau mereu. Am dat la o parte 
unul de pe piciorul lui Annabeth, iar cleştii săi mi-au rupt o 
bucată din noii mei pantofi de surf. 

Grover plana pe deasupra piscinei în bascheţii lui zburători, 


încercând să rupă plasa, dar ea nu ceda. 

„Gândeşte”, mi-am spus. „Gândeşte.” 

Intrarea în Tunelul Dragostei se afla sub plasă. Am fi putut 
folosi tunelul ca ieşire dacă n-ar fi fost blocat de un milion de 
păianj eni-roboţi. 

— Cincisprezece, paisprezece, a tunat difuzorul. 

„Apă“, m-am gândit. „De unde vine apa din parc?“ 

Apoi am văzut nişte conducte de apă uriaşe în spatele 
oglinzilor, de unde veniseră păianjenii. Şi deasupra plasei, lângă 
un cupidon, o cabină cu ferestre de sticlă care trebuie să fi fost 
staţia de control. 

— Grover! am strigat. Intră în cabină! Găseşte comutatorul de 
pornire! 

— Dar... 

— Acum! 

Şansele erau minime, dar era singura noastră speranţă. 
Păianjenii invadaseră cu totul prora bărcii. Annabeth tipa cât o 
ţinea gura. Trebuia să plecăm de acolo. 

Grover era în cabina operatorului, lovind butoanele. 

— Cinci, patru... g 

Grover m-a privit lipsit de speranţă, ridicând mâinile. Imi 
dădea de înţeles că apăsase toate butoanele, dar încă nu se 
întâmpla nimic. 

Am închis ochii şi mi-am imaginat valuri, apă năvălind, fluviul 
Mississippi. Am simţit o zvâcnitură cunoscută în burtă. Am 
încercat să-mi imaginez că aduc în Denver întreg oceanul. 

— Doi, unu, zero! 

Apa a explodat din conducte. A inundat piscina cu un muget, 
azvârlind păianjenii. Am tras-o pe Annabeth în scaunul de lângă 
mine şi am fixat centura de siguranţă tocmai când valul a lovit 
barca şi a măturat-o, îndepărtând păianjenii şi udându-ne 
complet, fară a ne răsturna. Barca s-a întors, ridicată de ape, şi 
a început să se răsucească în vâltoare. 

Apa era plină de păianj eni scurtcircuitaţi, unii dintre ei 
zdrobindu-se de zidurile de beton ale piscinei cu o asemenea 
forţă, că explodau. 

Luminile erau pe noi. Camerele-Cupidon filmau, transmițând 
pentru Olimp. 

Dar asta nu mă-mpiedica să mă concentrez doar pe condusul 
bărcii. O manevram pentru a urma curentul, ţinând-o departe de 


perete. Poate era doar în imaginaţia mea, dar barca părea să mă 
asculte. Cel puţin, nu se sfărâma într-un milion de bucăţi. Ne-am 
învârtit pentru ultima oară, nivelul apei fiind acum destul de 
ridicat pentru a ne strivi de plasa metalică. Apoi vârful bărcii a 
cârmit spre tunel şi am plonjat în întuneric. 

Annabeth şi cu mine ne-am îmbrăţişat strâns, ţipând, în timp 
ce barca se răsucea, trecea razant pe lângă tot felul de colţuri şi 
se înclina la patruzeci şi cinci de grade, trecând pe lângă imagini 
cu Romeo şi Julieta şi o grămadă de alte suveniruri de Ziua 
îndrăgostiţilor. 

Apoi am ieşit din tunel, iar aerul nopţii ne-a şuierat prin păr în 
timp ce barca se îndrepta ca din puşcă spre ieşire. 

Dacă instalaţia ar fi fost în stare de funcţionare, am fi navigat 
pe o rampă prin Porţile de aur ale iubirii şi am fi aterizat în 
siguranţă în piscina de la ieşire. Dar era o problemă. Porţile 
iubirii erau legate cu lanţuri. Două bărci care fuseseră scoase 
din tunel înaintea noastră stăteau una peste alta lângă baricadă 
- una spartă, cealaltă crăpată în două. 

— Desfă-ţi centura de siguranţă! i-am strigat lui Annabeth. 

— Ai înnebunit? 

— Altfel, o să mori zdrobită, i-am zis şi mi-am prins scutul lui 
Ares de braţ. Va trebui să sărim. g 

Ideea mea era simplă şi nebunească. In momentul impactului, 
urma să ne folosim de forța bărcii ca de o rampă de lansare 
pentru a sări peste poartă. Auzisem de oameni care 
supravieţuiseră aşa unor accidente auto, aruncaţi la nouă-zece 
metri distanţă de locul accidentului. Cu puţin noroc, am fi 
aterizat în piscină. 

Annabeth părea să fi înţeles. M-a luat de mână când ne-am 
apropiam de porţi. 

— La semnalul meu, am spus. 

— Nu! La semnalul meu! 

— Ce? 

— Fizică de bază! a strigat ea. Forţa ori traiectoria unghiului... 

— Bine, am strigat. La semnalul tău! 

Ea a ezitat... a ezitat... apoi a strigat: 

— Acum! 

Zzzdup! 

Annabeth avusese dreptate. Dacă am fi sărit când credeam 
eu că trebuia, ne-am fi izbit de porţi. Ea calculase portanţa 


maximă. 

Din păcate, era puţin mai mult decât aveam nevoie. Barca 
noastră s-a izbit de celelalte şi am fost aruncaţi în aer, pe 
deasupra porţilor, peste piscină şi apoi în jos, spre asfaltul tare. 

Ceva m-a apucat din spate. 

Annabeth a strigat: 

— Au! 

Era Grover! 

In aer, m-a apucat pe mine de cămaşă şi pe Annabeth de 
braţ, încercând să evite o aterizare forţată, dar Annabeth şi cu 
mine aveam o viteză prea mare. 

— Sunteţi prea grei! a spus Grover. O să cădem! 

Ne îndreptam spre sol, Grover făcând tot posibilul să 
încetinească prăbuşirea. 

Am aterizat într-un panou pentru fotografii, capul lui Grover 
intrând direct în gaura unde turiştii îşi potriveau feţele pentru a 
deveni Noo Noo - balena prietenoasă. Annabeth şi cu mine am 
aterizat pe pământ, zdruncinaţi, dar în viaţă. Scutul lui Ares era 
încă pe braţul meu. 

După ce ne-am tras sufletul, Annabeth şi cu mine l-am scos 
pe Grover din panoul pentru fotografii şi i-am mulţumit că ne 
salvase vieţile. M-am uitat înapoi la Tunelul Dragostei. Apa se 
retrăgea. Barca noastră se făcuse fărâme de porți. 

La vreo sută de metri distanţă, la piscina de la intrare, 
cupidonii încă filmau. Statuile se rotiseră astfel încât camerele 
erau direct pe noi, cu lumina reflectoarelor pe fetele noastre. 

— Spectacolul s-a terminat! am strigat. Vă mulţumim. Noapte 
bună! 

Cupidonii au revenit în poziţiile iniţiale. Luminile s-au stins. 
Parcul a redevenit liniştit şi întunecos, cu excepţia unui firicel 
blând de apă din piscina de la ieşirea din Tunelul Dragostei. M- 
am întrebat dacă cei din Olimp priveau acum o pauză pentru 
reclame şi dacă ratingurile noastre fuseseră satisfăcătoare. 

Nu suportam să fiu hărțuit. Nu suportam să fiu păcălit. Şi 
aveam destulă experienţă cu bătăuşii cărora le plăcea să-mi 
facă aşa ceva. Mi-am scos scutul de pe braţ şi m-am întors spre 
prietenii mei. 

— Trebuie să avem o mică discuţie cu Ares. 


_ Capitolul XVI 
In care ducem o zebră în Las Vegas 


Zeul războiului ne aştepta în parcarea restaurantului. 

— Măi, să fie, a spus el. N-aţi fost ucişi. 

— Ştiai că e o capcană, i-am spus. 

Ares a rânjit răutăcios. 

— Pun pariu că fierarul cel schilod nu s-a aşteptat să prindă în 
plasă doi copii prostuţi. Aţi dat bine la televizor. 

l-am băgat scutul în faţă. 

— Esti un nesimtit. 

Annabeth şi Grover şi-au ţinut respiraţia. 

Ares a apucat scutul şi l-a învârtit în aer, ca pe-un aluat de 
pizza. Acesta şi-a schimbat forma, transformându-se într-o vestă 
antiglonţ. Şi-a aruncat-o pe umeri. 

— Vezi camionul de acolo? a arătat el spre un tir parcat peste 
drum de restaurant. Asta e maşina voastră. Vă va duce direct la 
Los Angeles, cu o oprire în Vegas. 

Tirul avea un indicator în partea din spate, pe care l-am putut 
citi numai pentru că era imprimat invers, alb pe negru, o 
combinaţie bună pentru un dislexic: 

„KINDNESS INTERNATIONAL: TRANSPORT ZOO ÎN CONDIŢII 
OMENEŞTI. AVERTISMENT: ANIMALE SĂLBATICE 

l-am spus: 

— Cred că glumeşti. 

Ares a pocnit din degete. Uşa din spate a vehiculului s-a 
deschis. 

— Transport gratuit spre vest, bobocule. Nu te mai plânge. Şi 
mai primiţi ceva pentru că v-aţi făcut treaba. 

A apucat un rucsac albastru din nailon de pe ghidon şi mi l-a 
aruncat. 

înăuntru erau haine curate pentru noi toţi, douăzeci de dolari, 
o pungă plină cu drahme de aur şi un pachet de biscuiţi Oreo cu 
umplutură dublă. 

l-am spus: 

— N-am nevoie de nenorocitele tale de... 

— Mulţumim, stăpâne Ares, m-a întrerupt Grover, 
avertizându-mă din priviri. Vă mulţumim mult. 

Am scrâşnit din dinţi. Probabil că e o insultă mortală să refuzi 
darul unui zeu, dar nu-mi doream nimic care să fi fost atins de 


Ares. Fără tragere de inimă, mi-am aruncat rucsacul peste umăr. 
Ştiam că mânia mea e provocată de prezenţa zeului războiului, 
dar încă-mi venea să-i trag una în nas. Îmi reamintea de toţi 
scandalagiii sau bătăuşii cu care avusesem de-a face: Nancy 
Bobofit, Clarisse, Gabe-cel-împuţit, profesorii sarcastici - toţi 
nenorociţii de la şcoală care mă făcuseră prost sau îşi bătuseră 
joc de mine când fusesem exmatriculat. 

M-am uitat la restaurant, unde acum erau doar doi clienţi. 
Chelneriţă care ne servise cina privea îngrijorată pe fereastră, 
de parcă se temea că Ares ne-ar fi putut răni. II adusese şi pe 
bucătar ca să ne vadă şi i-a spus ceva. Acesta a dat din cap, a 
apucat un mic aparat de fotografiat de unică folosinţă şi ne-a 
făcut o poză. 

„Super“, m-am gândit. „Şi mâine vom apărea în ziare.“ 

Mi-am şi imaginat titlul: UN RAUFACATOR IN VARSTA DE 
DOISPREZECE ANI ÎL BATE PE UN MOTOCI- CLIST LIPSIT DE 
APĂRARE. 

— Îmi mai datorezi ceva, i-am spus lui Ares, încercând să-mi 
controlez vocea. Mi-ai promis informaţii despre mama. 

— Eşti sigur că faci faţă veştilor? a zis, pornindu-şi 
motocicleta. Nu e moartă. 

Mi-a fugit pământul de sub picioare. 

— Ce vrei să spui? 

— Vreau să spun că a fost luată de lângă Minotaur înainte să 
moară. A fost transformată într-o ploaie aurie, nu-i aşa? Asta eo 
metamorfoză. Nu e moarte. E reţinută. 

— Reţinută. De ce? 

— Trebuie să mai studiezi arta războiului, bobocule. Ostatici. 
lei pe cineva pentru a controla pe altcineva. 

— Nimeni nu mă controlează pe mine. 

A râs. 

— Serios? Ne med vedem, puştiule. 

Mi-am încleştat pumnii. 

— Eşti cam încrezut, stăpâne Ares, pentru cineva care fuge de 
nişte statui ale lui Cupidon. 

În spatele ochelarilor de soare, focul s-a intensificat. Am simţit 
un vânt fierbinte în păr. 

— Ne mai întâlnim, Percy Jackson. Data viitoare când vei 
lupta, păzeşte-ţi spatele. 

Şi-a turat Harley-ul, apoi s-a îndepărtat cu zgomot pe strada 


Delancy. 

Annabeth a spus: 

— Asta n-a fost o mişcare prea deşteaptă, Percy. 

— Nu-mi pasă. 

— Nu-ţi doreşti ca un zeu să-ţi fie duşman. Mai ales acest zeu. 

— Hei, prieteni! a spus Grover. N-aş vrea să vă întrerup, dar... 

A arătat spre restaurant. Ultimii doi clienţi plăteau nota la 
casă, doi bărbaţi în combinezoane negre identice, cu un logo alb 
pe spate, la fel cu cel de pe camionul KINDNESS 
INTERNATIONAL. 

— Dacă vrem să luăm expresul zoo, trebuie să ne grăbim, a 
spus Grover. _ 

Nu-mi convenea, dar n-aveam de ales. In plus, văzusem 
destule în Denver. 

Am traversat în fugă şi am urcat în spatele maşinii imense, 
închizând uşile după noi. 

Primul lucru care m-a lovit a fost mirosul. Era ceva în genul 
celei mai mari litiere pentru pisici din lume. 

În remorcă a fost întuneric până când am scos capacul lui 
Anaklusmos. Lama a aruncat o lumină slabă de bronz asupra 
unei privelişti foarte triste. In cuşti metalice murdare, aşezate în 
şir, se aflau trei dintre cele mai jalnice animale de grădină 
zoologică pe care le văzusem în viaţa mea: o zebră, un leu 
albinos şi un fel de antilopă ciudată care nu ştiam cum se 
cheamă. 

Cineva îi aruncase leului un sac de napi, pe care el, evident, 
nu voia să-i mănânce. Zebra şi antilopa aveau fiecare câte o 
tavă de polistiren cu came de hamburger. 

În coama zebrei era gumă de mestecat, de parcă cineva ar fi 
scuipat pe ea în timpul liber. Antilopa avea legat de un corn un 
balon argintiu pe care scria „Al SARIT CALUL! “. 

Ai fi putut crede că nimeni nu dorise să se apropie suficient de 
mult de leu, să curețe cuşca, dar bietul animal abia se învârtea 
pe nişte pături murdare, într-un spaţiu evident prea mic pentru 
el, gâfâind din cauza căldurii înăbuşitoare din remorcă. Muştele 
zumzăiau în jurul ochilor săi roz şi prin blana albă i se zăreau 
coastele. 

— Asta-i bunătate? a ţipat Grover. Asta-i transport zoo în 
condiţii omeneşti?!? 

Probabil că ar fi ieşit imediat să le tragă câteva camionagiilor 


cu naiul său, iar eu l-aş fi ajutat, dar tocmai atunci motorul 
tirului s-a trezit la viaţă, remorca a început să tremure şi am fost 
nevoiţi să ne aşezăm ca să nu cădem. 

Ne-am ghemuit într-un colţ pe nişte saci mucegăiţi cu furaje, 
încercând să ignorăm mirosul, căldura şi muştele. Grover le-a 
vorbit animalelor printr-o serie de behăituri caprine, dar acestea 
nu au făcut decât să-l privească triste. Annabeth a propus să 
spargem cuştile şi să le eliberăm de îndată, dar i-am explicat că 
nu era o idee prea bună, până când camionul nu se oprea. In 
plus, aveam sentimentul că am fi părut mult mai apetisanţi 
pentru leu decât napii ăia. 

Am găsit un bidon cu apă şi le-am umplut bolurile, apoi m-am 
folosit de Anaklusmos ca să scoatem hrana nepotrivită din cuşti. 
l-am dat carnea leului şi napii zebrei şi antilopei. 

Grover a liniştit-o pe antilopă, în timp ce Annabeth a luat 
cuțitul şi i-a desprins balonul de pe corn. Ar fi vrut să taie şi 
guma din coama zebrei, dar am decis că era prea riscant, din 
cauza zdruncinăturilor camionului. l-am spus lui Grover să le 
promită animalelor că le vom ajuta mai mult dimineaţă, apoi ne- 
am pregătit de culcare. 

Grover s-a ghemuit pe un sac de napi; Annabeth a deschis 
pachetul de biscuiţi Oreo şi a ronţăit unul, fară tragere de inimă; 
eu am încercat să mă înveselesc concentrându-mă pe faptul că 
eram la jumătatea drumului spre Los Angeles. La jumătatea 
drumului spre destinaţia noastră. Era doar paisprezece iunie. 
Solstiţiul era doar în douăzeci şi unu. Aveam timp berechet. 

Pe de altă parte, n-aveam nici cea mai vagă idee lacesă mă 
mai aştept. Zeii se jucau cu mine. Cel puţin Hefaistos avea 
decenţa s-o facă pe faţă - instalase camere şi mă prezentase ca 
pe ceva distractiv. Dar chiar şi când camerele nu filmau, aveam 
senzaţia că misiunea mea era supravegheată. Eram o sursă de 
amuzament pentru zei. 

— Hei, a spus Annabeth, îmi pare rău că am luat-o razna în 
parcul acvatic, Percy. 

— E în regulă. 

— Doar că... se cutremură. Păianjenii. 

— Din cauza poveştii cu Arahnel, am ghicit. A fost 
transformată într-un păianj en pentru c-a provocat-o pe mama 
ta la un concurs de ţesut, nu-i aşa? 

Annabeth a dat din cap. 


— De atunci, copiii lui Arahne se răzbună pe copiii Atenei. 
Dacă există un păianjen pe o rază de un kilometru şi jumătate 
de mine, sigur mă va găsi. Urăsc chestiile alea mici, sunt 
înfiorătoare. Oricum, îţi rămân datoare. 

— Suntem o echipă, îţi aminteşti? i-am spus. In plus, Grover a 
făcut un zbor de primă mână. 

Crezusem că doarme, dar a murmurat din colţul lui: 

— Am fost grozav, nu-i aşa? 

Annabeth şi cu mine am izbucnit în râs. 

A scos un biscuit şi mi-a dat mie jumătate. 

— În mesajul trimis prin Iris... Luke chiar n-a spus nimic? 

Am ciugulit din biscuit gândindu-mă la ce să răspund. Gândul 
la conversaţia avută cu ajutorul curcubeului mă frământase 
toată seara. 


1 Tânără din Lidia, fiica lui Idmon din Colofon şi faimoasă 
ţesătoare; a fost transformată de Atena într-un păianjen. 


— Luke a spus că voi doi vă ştiţi de mult. A mai spus că 
Grover nu va mai da greş de data asta. Nimeni nu se va mai 
transforma în pin. 

în lumina slabă de bronz emanată de lama săbiei, era greu să 
le ghicesc expresiile. 

Grover a scos un mormăit trist. 

— Ar fi trebuit să-ţi spun adevărul de la început, a spus el, cu 
voce tremurată. Am crezut că dacă ştii că sunt un ratat, n-o să 
mai vrei să te însoțesc. 

— Tu eşti satirul care a încercat s-o salveze pe Thalia, fiica lui 
Zeus. 

El a dat din cap cu un aer posomorât. 

— Şi ceilalţi doi semizei cu care Thalia s-a împrietenit, cei care 
au ajuns în siguranţă în tabără..., m-am oprit şi m-am uitat la 
Annabeth. Eraţi tu şi Luke, nu-i aşa? 

Ea şi-a pus jos biscuitul, neatins. 

— Aşa cum spuneai, Percy, un semizeu de şapte ani nu s-ar fi 
descurcat prea mult pe cont propriu. Atena m-a ajutat. Thalia 
avea doisprezece ani. Luke avea paisprezece ani. Amândoi 
fugiseră de acasă, la fel ca mine. S-au bucurat să mă ia cu ei. Ei 
erau... neîntrecuţi luptători cu monştrii, chiar şi fară să se fi 
antrenat. Din Virginia am călătorit spre nord, fară să avem un 


plan, alungând monştri deja de vreo două săptămâni, atunci 
când Grover ne-a găsit. 

— Trebuia s-o escortez pe Thalia în tabără, a spus el, fonfait. 
Doar pe Thalia. Aveam ordine stricte de la Chiron, să nu fac 
nimic care să încetinească operaţiunea de salvare. Ştiam că 
Hades o urmăreşte, înţelegi, dar nu-i puteam lăsa pe Luke şi pe 
Annabeth singuri. Am crezut... am crezut că-i pot duce pe toţi 
trei la loc sigur. A fost vina mea că Binevoitoarele ne-au prins 
din urmă. Am îngheţat. M-am speriat pe drumul spre tabără şi 
am apucat-o pe nişte poteci greşite. Dacă aş fi fost doar un pic 
mai rapid... 

— Opreşte-te, a spus Annabeth. Nimeni nu te învinovăţeşte. Şi 
nici Thalia nu te-a învinovăţit. 

— Ea s-a sacrificat ca să ne salveze pe noi, a spus el, 
nefericit. A murit din vina mea. Consiliul Bătrânilor Copitaţi a 
stabilit asta. 

— Pentru că n-ai vrut să abandonezi doi semizei? i-am 
replicat. Nu-i corect. 

— Percy are dreptate, a zis Annabeth. Nu aş fi astăzi aici dacă 
nu erai tu, Grover. Şi nici Luke. Nu ne pasă de ce spune Consiliul. 

Grover a continuat să fonfaie în întuneric. 

— Asta-i norocul meu. Sunt cel mai jalnic satir care a existat 
vreodată şi i-am găsit pe cei mai puternici semizei din acest 
secol, Thalia şi Percy. 

— Nu eşti jalnic, a insistat Annabeth. Eşti mai curajos decât 
orice alt satir pe care l-am întâlnit vreodată. Spune-mi cine ar 
mai îndrăzni să coboare în Lumea Subpământeană. Pun pariu că 
Percy e foarte bucuros că eşti aici, în acest moment. 

Şi Annabeth m-a lovit în fluierul piciorului. 

— Da, am răspuns, şi aş fi confirmat şi fară să fiu atenţionat. 
Nu ţine de noroc faptul că ne-ai găsit pe Thalia şi pe mine, 
Grover. Eşti cel mai inimos satir care a trăit vreodată. Eşti un 
căutător înnăscut. De aceea, tu vei fi cel care îl va găsi pe Pan. 

Am auzit un oftat adânc, satisfăcut. Am aşteptat ca Grover să 
spună ceva, dar respiraţia lui a devenit mai profundă. Când 
sunetul s-a transformat în sforăit, mi-am dat seama că 
adormise. 

— Cum reuşeşte asta? m-am minunat. 

— Nu ştiu, a spus Annabeth. Dar a fost foarte frumos ce i-ai 
spus. 


— Chiar cred asta. 

Am mers în tăcere câţiva kilometri, lovindu-ne de sacii cu 
furaje. Zebra ronţăia un nap. Leul şi-a lins ultima bucăţică de 
came de hamburger de pe bot şi s-a uitat la mine plin de 
speranţă. 

Annabeth şi-a mângâliat colierul de parcă s-ar fi gândit intens 
la strategii. 

— Mărgeaua cu pinul, am spus. Este din primul tău an? 

S-a uitat la colier. Nu îşi dăduse seama ce face. 

— Da, a răspuns. In fiecare august, consilierii aleg cel meii 
important eveniment al verii şi îl pictează pe mărgeaua 
corespunzătoare acelui an. Am pinul Thaliei, o triremăl 
grecească în flăcări, un centaur într-o rochie de bal - aia chiar că 
a fost o vară ciudată... 

— Şi inelul de colegiu e al tatălui tău? 

— Asta nu-i treaba..., a început ea, dar s-a oprit. Da. Da, aşa 
este. 

— Nu-i nevoie să-mi povesteşti. 

— Nu... e în regulă. A oftat. Tata mi l-a trimis într-o scrisoare, 
acum două veri. Inelul era cel mai important suvenir al lui de la 
Atena. Nu şi-ar fi luat doctoratul la Harvard fară ea... Eo 
poveste lungă. În orice caz, a spus că vrea să-l păstrez eu. Şi-a 
cerut scuze pentru c-a fost un ticălos, a spus că mă iubeşte şi 
că-i e dor de mine. Voia să vin acasă şi să locuiesc cu el. 

— Asta nu sună foarte rău. 


1 Corabie de război, prevăzută cu trei rânduri de vâsle 
suprapuse. 


— Da, ei bine... problema a fost că l-am crezut. Am încercat 
să merg acasă în acel an şcolar, dar mama mea vitregă nu se 
schimbase deloc. Nu dorea să-şi pună copiii în pericol din cauză 
că locuiau cu o ciudată. Monştrii au atacat. Ne-am certat. 
Monştrii au atacat. Ne-am certat. N-am rezistat nici măcar până 
la vacanţa de iarnă. L-am sunat pe Chiron şi m-am întors 
deîndată în Tabăra Semizeilor. 

— Crezi că vei mai încerca vreodată să locuieşti cu tatăl tău? 

Şi-a ferit privirea. 

— Să fim serioşi. Nu sunt masochistă. 

— N-ar trebui să renunţi, i-am spus. Ar trebui să-i scrii o 


scrisoare sau ceva de genul ăsta. 

— Mersi de sfat, a spus cu răceală, dar tatăl meu a ales cu 
cine vrea să trăiască. 

Au mai parcurs câţiva kilometri în tăcere. 

— Aşadar, dacă zeii se vor lupta, se vor forma aceleaşi tabere 
ca în războiul troian? am întrebat-o. Atena împotriva lui 
Poseidon? 

Ea şi-a sprijinit capul de rucsacul oferit de Ares şi a închis 
ochii. 

— Nu ştiu ce va face mama. Ştiu doar că eu voi lupta alături 
de tine. 

— De ce? 

— Pentru că eşti prietenul meu, creier de alge. Mai ai întrebări 
stupide? 

N-am găsit niciun răspuns. Din fericire, nu era nevoie. 
Annabeth adormise. 

Am avut ceva probleme în a-i urma exemplul, cu Grover care 
sforăia şi cu un leu albinos care se holba lacom la mine, dar 
până la urmă am închis ochii. 

Coşmarul meu a început la fel ca altele pe care le mai 
avusesem de-un milion de ori: trebuia să dau un extemporal 
purtând o cămaşă de forţă. Toţi ceilalţi copii ieşeau în pauză, iar 
profesorul îmi spunea: „Haide, Percy. Nu eşti prost, nu-i aşa? 
Pune mâna pe pix. “ 

Apoi, visul s-a îndepărtat de cursul obişnuit. 

M-am uitat la banca alăturată şi am văzut o fată care stătea 
acolo, şi ea în cămaşă de forţă. Era de vârsta mea, aveao 
frizură ciufulită, în stil punk, ochi pătrunzători, verzi, machiaţi cu 
negru, şi nasul pistruiat. Nu-mi dau seama cum, dar ştiam cine 
era. Era Thalia, fiica lui Zeus. 

S-a luptat să iasă din cămaşa de forţă, s-a uitat la mine 
frustrată şi a izbucnit: „Ei bine, creier de alge, unul dintre noi 
trebuie să plece de aici.“ 

„Are dreptate”, m-am gândit eu în vis. „Mă voi întoarce în 
peşteră. li voi spune vreo două lui Hades.” Cămaşa de forţă a 
dispărut de pe mine. M-am prăbuşit prin podeaua sălii de clasă. 
Vocea profesorului s-a schimbat până a ajuns să fie rece şi 
răutăcioasă, răsunând din adâncurile unei prăpăstii uriaşe. 

„Percy Jackson”, a spus. „Da, văd că schimbul a mers bine.” 

Mă aflam din nou în peştera cea întunecoasă, iar spiritele 


morţilor pluteau din jurul meu. Din prăpastie, nevăzută, chestia 
monstruoasă a vorbit, dar de data asta nu mi se adresa mie. 
Puterea înfricoşătoare a vocii părea îndreptată în altă parte. 

„lar el nu bănuieşte nimic?” a întrebat. 

O altă voce, pe care aproape am recunoscut-o, i-a răspuns 
lângă umărul meu. „Nimic, stăpâne. E la fel de ignorant ca toţi 
ceilalţi. “ 

M-am uitat intr-acolo, dar n-am văzut pe nimeni. Vorbitorul 
era invizibil. 

„Înşelăciune după înşelăciune”, a meditat cu glas tare chestia 
din prăpastie. „Excelent.” 

„Într-adevăr, stăpâne”, a spus vocea de lângă mine, „pe drept 
cuvânt ţi se spune Cel Viclean. Dar chiar a fost necesar? Ţi-aş fi 
putut aduce direct ce am furat...“ 

„Tu?” a spus monstrul, batjocoritor. „Ţi-ai arătat deja limitele. 
Ai fi dat greş cu totul dacă n-aş fi intervenit.” 

„Dar, stăpâne...” 

„Linişte, slujitor neînsemnat. În astea şase luni s-au întâmplat 
multe. Mânia lui Zeus a crescut. Poseidon şi-a jucat cartea cea 
mai disperată. Acum o vom folosi împotriva lui. In scurt timp vei 
primi recompensa pe care ţi-o doreşti şi te vei răzbuna. De 
îndată ce ambele obiecte ajung în mâinile mele... dar aşteaptă. 
Este aici.” 

„Poftim?” Slujitorul cel invizibil a părut brusc agitat. „Iu l-ai 
chemat, stăpâne?” 

„Nu.” întreaga forţă a atenţiei monstrului se revărsa acum 
asupra mea, făcându-mă să îngheţ. „La naiba cu sângele tatălui 
său - este prea schimbător, prea imprevizibil. Băiatul a venit aici 
de unul singur.” 

„Imposibil!” a strigat slujitorul. 

„Pentru un molâu ca tine, probabil”, a mărâit vocea. Apoi, 
puterea ei rece s-a îndreptat din nou spre mine. „Aşadar... vrei 
să ai un vis legat de căutarea ta, tinere semizeu? Atunci, mă voi 
supune.” 

Peisajul s-a schimbat. 

Mă aflam într-o imensă sală de tron cu pereţi de marmură 
neagră şi podele de bronz. Tronul neocupat, oribil, era făcut din 
oase de om. La picioarele podiumului era mama mea, îngheţată 
într-o lumină aurie strălucitoare, cu braţele întinse. 

Am încercat să păşesc spre ea, dar picioarele nu mă ascultau. 


Mi-am întins mâinile spre ea, dar mi-am dat seama că mi se 
uscau, rămânând doar oasele. Schelete rânjite în armuri greceşti 
s-au strâns în jurul meu, îmbrăcându-mă în robe de mătase, 
încoronându-mă cu lauri din care ieşea fumegând otrava 
Himerei, arzându-mi pielea capului. 

Vocea malefică a început să râdă. „Ave, erou cuceritor!” 

M-am trezit brusc. 

Grover mă scutura de umăr. 

— Camionul s-a oprit, a spus el. Cred că vin să vadă ce fac 
animalele. 

— Ascunde-te! a şoptit Annabeth. 

Pentru ea era uşor. Pur şi simplu îşi punea şapca magică şi 
dispărea. Grover şi cu mine trebuia să ne băgăm în spatele 
sacilor cu furaje şi să sperăm că semănăm cu nişte napi. 

Uşile remorcii s-au deschis cu un scârţâit. Lumina soarelui şi 
căldura au pătruns înăuntru. 

— Doamne! a spus unul dintre cainionagii, făcându-şi vânt cu 
mâna în faţa nasului urât. Preferam un transport de 
electrocasnice. 

A urcat şi a turnat puţină apă dintr-o cană în blidele 
animalelor. 

— Ţi-e cald, uriaşule? l-a întrebat pe leu, apoi i-a aruncat 
restul de apă din găleată chiar în faţă. 

Leul a răgit indignat. 

— Da, da, da, a spus omul. 

Lângă mine, printre sacii cu napi, Grover s-a încordat. Pentru 
un erbivor pacifist, avea o înfăţişare de-a dreptul criminală. 

Camionagiul i-a aruncat antilopei o pungă mototolită de 
Happy Meal. l-a rânjit zebrei. 

— Ce meii faci, dungato? Cel puţin de tine scăpăm la escala 
asta. Iți plac spectacolele de meigie? Asta îţi va plăcea la 
nebunie. Vei fi tăiată în două! 

Zebra, cu ochii măriţi de speiimă, s-a uitat direct la mine. 

N-a scos niciun sunet, dar am auzit-o spunând limpede: 
„Eliberează-mă, stăpâne. Te rog.“ 

Am fost prea uimit ca să reacţionez. 

S-a auzit un cioc-cioc puternic pe partea lateredă a remorcii. 

Ceimionagiul ceire era înăuntru, cu noi, a strigat: 

— Ce vrei, Eddie? 

O voce de afară - trebuie să fi fost a lui Eddie - i-a răspuns 


strigând: 

— Maurice? Ce-eii zis? 

— De ce baţi? 

Cioc, cioc, cioc. 

De afară, Eddie a strigat: 

— Cine bate? 

Maurice şi-a dat ochii peste cap şi a ieşit, înjurându-l pe Eddie 
şi facându-l idiot. 

O secundă meii târziu, Annabeth a apărut lângă mine. 
Probabil că ea bătuse pentru a-l scoate pe Maurice din remorcă. 
A spus: 

— Afacerea asta de tremsport nu poate fi legeilă. 

— Serios? a spus Grover, apoi s-a oprit să eisculte. Leul zice 
că tipii ăştia sunt traficemţi de einimeile! 

„Aşa e“, mi-a răsunat în cap vocea zebrei. 

— Trebuie să le eliberăm! a spus Grover. 

El şi Annabeth mă priveau, eişteptând decizia mea. 

O auzisem pe zebră vorbind, dar nu şi pe leu. De ce? 

Poate ţinea tot de sindromul meu... înţelegeam doar zebrele? 
Apoi m-am gândit: caii. Ce spusese Annabeth despre Poseidon, 
care crease caii? Să fi fost zebra suficient de înrudită cu calul? 
Asta era motivul pentru care o înţelegeam? 

Zebra a spus: „Deschide-mi cuşca, stăpâne. Te rog. Mă voi 
descurca după aceea. “ 

Afară, Eddie şi Maurice încă strigau unul la celălalt, dar ştiam 
că se vor întoarce imediat pentru a chinui animalele. Am luat-o 
pe Anaklusmos şi am tăiat lacătul de la cuşca zebrei. 

Zebra a ţâşnit dinăuntru. S-a întors spre mine şi s-a înclinat. 
„Îţi mulţumesc, stăpâne.” 

Grover şi-a ridicat mâinile şi i-a spus ceva zebrei pe limba lor, 
ca o binecuvântare. 

In timp ce Maurice şi-a băgat capul înăuntru ca să vadă ce se- 
aude, zebra a sărit peste el în stradă. S-au auzit ţipete, strigăte 
şi claxoane. Ne-am repezit la uşile remorcii tocmeli la timp 
pentru a vedea zebra galopând pe un bulevard larg, cu şiruri de 
hoteluri şi cazinouri şi reclame de neon. Tocmai eliberaserăm o 
zebră în Las Vegas. 

Maurice şi Eddie au fugit după ea, cu câţiva poliţişti pe urme, 
care strigau: 

— Hei! Aveţi nevoie de permis pentru asta! 


— Acum ar fi un moment bun să plecăm, a propus Annabeth. 

— Să ne ocupăm mai întâi şi de celelalte animale, a spus 
Grover. 

Am tăiat lacătele cu sabia. Grover şi-a ridicat mâinile şi le-a 
spus aceeaşi binecuvântare pe limba caprelor pe care o folosise 
şi în cazul zebrei. 

— Noroc, le-am zis eu animalelor. 

Antilopa şi leul au ţâşnit din cugşti şi au ieşit împreună în 
stradă. 

Câţiva turişti au ţipat, însă cei mai mulţi doar s-au dat înapoi 
şi au făcut poze, închipuindu-şi că era vorba de o reprezentaţie 
pusă la cale de vreun cazinou. 

— Animalele n-or să păţească nimic? l-am întrebat pe Grover. 
Vreau să spun, deşertul şi aşa mai departe... 

— Nu-ţi face griji, a spus el. Le-am dat o binecuvântare de 
satir. 

— Adică? 

— Adică vor ajunge în sălbăticie în siguranţă, m-a asigurat. 
Vor găsi apă, hrană, umbră, orice au nevoie, până descoperă un 
loc sigur unde să trăiască. 

— De ce nu ne poţi da şi nouă o binecuvântare ca asta? l-am 
întrebat. 

— Are efect doar asupra animalelor sălbatice. 

— Deci ar avea efect doar asupra lui Percy, a chibzuit 
Annabeth. 

— Hei! am protestat. 

— Am glumit, mi-a răspuns. Hai să ieşim din camionul ăsta 
jegos. 

Am ieşit în aerul fierbinte al după-amiezii. Erau cel puţin 
patruzeci şi trei de grade Celsius şi probabil că arătam ca nişte 
vagabonzi bine prăjiţi, dar lumea era prea interesată de 
animalele sălbatice ca să ne bage în seamă. 

Am trecut de Monte Carlo şi de MGM. Am trecut de piramide, 
de o corabie de pirați şi de Statuia Libertăţii, care era o copie 
destul de mică, dar tot mă făcea să-mi fie dor de casă. 

Nu ştiam sigur ce căutam. Poate doar un loc unde să scăpăm 
de căldură pentru câteva minute, unde să găsim un sendviş şi 
un pahar de limonadă, unde să facem un nou plan ca să 
ajungem în vest. 

Probabil că rătăciserăm drumul, pentru că am ajuns într-o 


fundătură, în faţa hotelului şi cazinoului Lotus. Intrarea era o 
floare uriaşă de neon, cu petale care se luminau şi clipeau. 
Nimeni nu intra sau ieşea, dar uşile cromate şi strălucitoare erau 
deschise, lăsând să iasă aer condiţionat cu miros de flori - de 
lotus înflorit, poate. Nu mai mirosisem niciodată o astfel de 
floare, aşa că nu eram sigur. 

Portarul ne-a zâmbit. 

— Hei, copii. Arătaţi obosiţi. Vreţi să intraţi şi să staţi puţin? 
Invăţasem să fiu suspicios în ultimul timp. Mi-am dat seama 
că oricine putea fi un monstru sau un zeu. Pur şi simplu n-aveai 

cum să ştii. Dar tipul ăsta era normal. 

Ajungea să-l priveşti şi îţi dădeai seama. In plus, eram atât de 
uşurat să aud o persoană înţelegătoare, încât am dat din cap şi 
am spus că ne-ar plăcea să intrăm. Înăuntru, am aruncat o 
privire în jur, iar Grover a zis: 

— Măi, să fie! 

Întregul hol era o sală de jocuri gigantică. Şi nu vorbesc 
despre vechiturile de jocuri Pac-Man sau de jocuri mecanice. 
Exista un tobogan interior cu apă, şerpuind în jurul liftului de 
sticlă, care urca cel puţin patruz eci de etaje. Exista un perete 
de căţărări pe laterala unei clădiri şi un pod interior pentru 
bungee-jumping. Erau costume interactive cu arme cu laser 
funcţionale. Şi sute de jocuri video, fiecare cât un televizor cu 
ecran lat. Practic, orice doreai găseai acolo. Erau câţiva copii 
care se jucau, dar nu mulţi. Nu trebuia să aştepţi pentru niciun 
joc. Erau chelneriţe şi snack-baruri peste tot, servind orice fel de 
mâncare îţi puteai imagina. 

— Hei! a spus un majordom. 

Cel puţin aşa credeam eu, că e majordom. Purta o cămaşă 
hawaiiană alb cu galben, imprimată cu flori de lotus, pantaloni 
scurţi şi şlapi. 

— Bine aţi venit la Cazinoul Lotus! Poftiţi cheia de la camera 
voastră. 

M-am bâlbâit: 

— Aăă, dar... 

— Nu, nu, a spus el, râzând. Nota de plată a fost achitată. Nu 
există taxe suplimentare, nici bacşiş. Doar urcați la etaj, în 
camera 4001. Dacă aveţi nevoie de ceva, cum ar fi mai multe 
bule pentru cada cu hidromasaj sau ţinte pentru jocul de tras cu 
arma sau de orice altceva, doar sunaţi la recepţie. Aici aveţi 


cârdurile de credit Lotus Cash. Sunt valabile în restaurante şi 
pentru toate jocurile şi cursele. 

Ne-a înmânat fiecăruia câte un card de credit din plastic 
verde. 

Ştiam că trebuie să fie o greşeală. Evident, ne credea copiii 
vreunui milionar. Dar am luat cârdul de credit şi am întrebat: 

— Ce sumă are pe el? 

Sprâncenele bărbatului s-au apropiat: 

— Ce vrei să spui? 

— Vreau să zic, când se termină banii? 

A râs. 

— O, eşti glumet. Hei, asta-i partea super. Bucuraţi-vă de 
sejurul vostru. 

Am urcat cu liftul şi am aruncat o privire prin cameră. Era un 
apartament cu trei dormitoare separate şi un bar aprovizionat 
cu bomboane, sucuri şi chipsuri. O linie telefonică pentru room 
service. Prosoape moi şi paturi de apă cu perne din puf. Un 
televizor cu ecran mare, cu antenă de satelit şi cu internet de 
mare viteză. Balconul avea propria cadă cu hidromasaj şi, 
desigur, o maşinărie care lansa obiecte şi o puşcă, aşa că puteai 
să lansezi porumbei din lut chiar deasupra Las Vegasului şi să-i 
dobori cu arma. Nu-mi dădeam seama cum putea fi legal, dar 
mi-am zis că e super. Priveliştea spre bulevard şi deşert era 
uimitoare, deşi mă îndoiam că vom avea vreodată timp să o 
admirăm, cu o cameră ca asta. 

— O, Doamne, a spus Annabeth. Locul ăsta este... 

— Splendid, a spus Grover. Absolut splendid. 

In dulap erau haine şi mi se potriveau. M-am încruntat, găsind 
că era cam ciudat. 

Am aruncat la gunoi rucsacul de la Ares. Nu mai aveam 
nevoie de el. La plecare, puteam lua unul nou de la magazinul 
hotelului. 

Am făcut un duş şi m-am simţit minunat după o săptămână 
de călătorie insalubră. Mi-am schimbat hainele, am mâncat o 
pungă de chipsuri, am băut trei cola. De mult nu mă mai 
simţisem atât de bine. Intr-un colţişor al creierului meu, câteva 
mici probleme nu-mi dădeau pace. Avusesem un vis sau aşa 
ceva... trebuia să vorbesc cu prietenii mei. Dar eram sigur că 
asta mai putea aştepta. 

Am ieşit din dormitor şi am constatat că şi Annabeth, şi 


Grover făcuseră duş şi îşi schimbaseră hainele. Grover mânca 
chipsuri după pofta inimii, în timp ce Annabeth pornise National 
Geographic Channel. 

— Atâtea posturi, i-am spus, şi tu pui pe National Geographic. 
Ai înnebunit? 

— E interesant. 

— Mă simt bine, a spus Grover. Îmi place aici. 

Fără ca el să-şi dea seama, aripile i-au ieşit din bascheţi şi l-au 
ridicat în aer, punându-l apoi jos, la loc. 

— Şi acum? a întrebat Annabeth. Somn? 

Grover şi cu mine ne-am uitat unul la altul rânjind. Amândoi 
aveam în mână cârdurile de credit verzi. 

— E timpul să ne jucăm, am spus. 

Nu-mi aminteam de când nu mă mai distrasem aşa. 
Proveneam dintr-o familie destul de săracă. Ideea noastră 
despre răsfăţ era să mâncăm la Burger King şi să închiriem o 
casetă video. Un hotel de cinci stele în Vegas? Nici pomeneală. 

Am făcut bungee-jumping în hol de cinci sau şase ori, m-am 
dat pe tobogan, m-am dat cu snowboardul pe pârtia de schi 
artificială şi m-am jucat laser tag şi Trăgători de elită FBI. L-am 
văzut de câteva ori pe Grover trecând de la un joc la altul. Cel 
mai mult i-a plăcut vânătoarea inversă - în care cerbul trage 
după ţărănoi. Am văzut-o pe Annabeth jucând Trivia şi alte 
chestii de tocilari. Exista un uriaş joc 3D în care îţi puteai 
construi propriul oraş şi puteai vedea clădirile holografice cum 
se ridică de pe ecran. Nu prea mă interesa, dar lui Annabeth îi 
plăcea la nebunie. 

Nu sunt sigur când am realizat pentru prima dată că ceva nu-i 
în regulă. 

Probabil când l-am observat pe tipul care stătea lângă mine la 
standul jocului Trăgători de elită. Avea în jur de treisprezece ani, 
cred, dar era îmbrăcat ciudat. Am crezut că e fiul vreunui 
imitator al lui Elvis. Purta nişte blugi evazaţi şi un tricou roşu cu 
şnururi negre şi avea părul făcut permanent, dat cu gel ca o fată 
din New Jersey în noaptea balului. 

Trăsesem la tir împreună şi mi-a spus: 

— Fain, băi. Sunt aici de două săptămâni, şi jocurile astea 
devin tot mai interesante. 

Fain? 

Mai târziu, discutând, am spus că ceva e „super-mega“ şi el 


m-a privit cumva speriat, de parcă n-ar mai fi auzit combinaţia 
asta. 

Mi-a spus că îl cheamă Darrin, dar de îndată ce am început 
să-i pun întrebări s-a plictisit de mine şi a vrut să se întoarcă la 
ecranul computerului. 

l-am spus: 

— Hei, Darrin? 

— Ce e? 

— In ce an suntem? 

M-a privit încruntat. 

— În joc? 

— Nu, în viaţa reală. 

S-a gândit puţin. 

— 1977. 

— Nu, am spus, puţin speriat. Pe bune. 

— Băi, îmi dai fiori. Sunt în mijlocul jocului. 

După aceea m-a ignorat total. 

Am început să vorbesc cu oamenii şi mi-am dat seama că nu 
era uşor. Ziceai că-s lipiţi de ecranul televizorului sau de vreun 
joc video sau de mâncare sau de orice altceva. Am găsit un tip 
care mi-a spus că suntem în 1985. Un altul mi-a spus că în 1993. 
Toţi susțineau că nu sunt aici de foarte mult timp, doar de 
câteva zile, de câteva săptămâni, cel mult. Nu ştiau sigur de 
când şi nu le prea păsa. 

Apoi m-am gândit: „De cât timp sunt eu aici?“ Părea să fi 
trecut doar câteva ore, dar aşa era? 

Am încercat să-mi amintesc ce căutam acolo. Eram în drum 
spre Los Angeles. Trebuia să găsim intrarea în Lumea 
Subpământeană. Mama mea... Timp de o secundă, o secundă 
înfricoşătoare, am avut probleme în a-mi aminti numele ei. Sally. 
Sally Jackson. Trebuia s-o găsesc. Trebuia să-l împiedic pe Hades 
să declanşeze cel de-al Treilea Război Mondial. 

Am găsit-o pe Annabeth construindu-şi încă oraşul. 

— Haide, i-am spus. Trebuie să plecăm de aici. Niciun răspuns. 

Am scuturat-o. 

— Annabeth? 

A ridicat privirea, enervată. 

— Cee? 

— Trebuie să plecăm. 

— Să plecăm? Ce tot vorbeşti? Tocmai am ridicat turnurile... 


— Locul ăsta e o capcană. 

Nu mi-a răspuns până n-am scuturat-o din nou. 

— Ce e? 

— Ascultă-mă. Lumea Subpământeană. Misiunea noastră! 

— O, haide, Percy, doar câteva minute. 

— Annabeth, sunt aici oameni din 1977. Copii care n-au 
îmbătrânit. Te cazezi şi rămâi pentru totdeauna. 

— Şi? a întrebat ea. ţi poţi imagina un loc mai bun? Am 
apucat-o de mână şi am smuls-o din faţa jocului. 

— Hei! 

A ţipat şi m-a lovit, dar nimeni nu s-a deranjat să ne-arunce 
măcar o privire. Erau prea ocupați. 

Am făcut-o să se uite drept în ochii mei. l-am spus: 

— Păianjeni. Păianjeni mari, păroşi. 

Asta a bulversat-o. Ochii i s-au limpezit. 

— O, zei, a spus ea. Cât timp am... 

— Nu ştiu, dar trebuie să-l găsim pe Grover. 

Am plecat în căutarea lui şi l-am găsit jucându-se Cerbul 
Vânător virtual. 

— Grover! am strigat amândoi. 

— Mori, omule! Mori, fiinţă urâtă, rea şi poluatoare! spunea el. 

— Grover! 

Şi-a îndreptat arma de plastic spre mine şi a început să tragă, 
de parcă aş fi fost o imagine pe un ecran. 

M-am uitat la Annabeth şi, împreună, l-am apucat pe Grover 
de mâini şi l-am târât de acolo. Bascheţii lui zburători au prins 
viaţă şi au început să-i tragă picioarele în direcţia opusă, în timp 
ce el striga: 

— Nu! Tocmai am ajuns la nivelul următor! Nu! 

Majordomul de la Lotus s-a îndreptat în grabă spre noi. 

— Ei bine, sunteţi pregătiţi pentru cârdurile de credit 
platinum? 

— Plecăm, l-am anunţat eu. 

— Ce păcat, a spus, şi am avut senzaţia că vorbeşte serios, că 
i-am fi frânt inima dacă am fi plecat. Tocmai âm adăugat un etaj 
întreg plin de j ocuri pentru membrii cu cârduri de credit 
platinum, a meii zis, scoțând cârdurile. 

Mi-aş fi dorit şi eu unul, dar ştiam că dacă îl luam, nu mai 
plecam de acolo. Aş fi rămas, fericit pe vecie, jucându-mă pe 
vecie, şi în scurt timp aş fi uitat de mama şi de misiune şi, 


poate, chiar cum mă cheamă. Aş fi tras la tir cu Disco Darrin cel 
fain pentru totdeauna. 

Grover s-a întins după card, dar Annabeth l-a prins de braţ şi 
a spus: 

— Nu, mulţumim. 

În timp ce ne îndreptam spre uşă, mirosul de mâncare şi 
sunetele jocurilor deveneau tot mai atrăgătoare. M-am gândit la 
camera noastră de la etaj. Am fi putut rămâne peste noapte, să 
dormim măcar o dată într-un pat adevărat... 

Apoi am ieşit pe uşile Cazinoului Lotus şi am luat-o la fugă pe 
trotuar. Părea să fie după-amiază, cam aceeaşi oră la care 
intrasem în cazinou, dar ceva nu era în regulă. Vremea se 
schimbase complet. Era furtună, cu fulgere care străluceau în 
deşert. 

Rucsacul lui Ares îmi atârna pe umăr, ceea ce era ciudat, căci 
eram sigur că îl aruncasem la gunoi în camera 4001, dar 
deocamdată aveam altele pe cap. 

Am alergat la primul stand de ziare şi am citit anul, pentru 
început. Slavă zeilor, era acelaşi an ca la intrare. Apoi am 
observat data: 20 iunie. 

Stătuserăm cinci zile în Cazinoul Lotus. 

Mai aveam o singură zi până la solstițiul de vară. O zi ca să ne 
îndeplinim misiunea. 


_ Capitolul XVII 
In care cumpărăm paturi cu apă 


A fost ideea lui Annabeth. 

Ne-a suit pe bancheta din spate a unui taxi din Vegas, de 
parcă am fi avut bani, şi i-a spus şoferului: 

— Los Angeles, vă rog. 

Taximetristul şi-a mestecat trabucul şi ne-a măsurat din 
priviri. 

— Sunt 482 de kilometri. Pentru asta trebuie să plătiţi în 
avans. 

— Acceptaţi cârduri de debit ale cazinourilor? a întrebat 
Annabeth. 

El a ridicat din umeri. 

— Doar unele tipuri. Trebuie să le verific mai întâi. 


Annabeth i-a dat cârdul ei verde de la Lotus Cash. 

Taximetristul l-a privit sceptic. 

— Verificaţi-l, îl pofti Annabeth. 

L-a verificat. 

Aparatul a început să z ăngănească. Luminile clipeau. 
în cele din urmă, simbolul infinitului a apărut în dreptul semnului 
dolarului. 

Şoferului i-a căzut trabucul din gură. Ne-a privit cu nişte ochi 
cât cepele. 

— Unde anume în Los Angeles... ăăă, înălţimea voastră? 

— Debarcaderul din Santa Monica. 

Annabeth s-a îndreptat puţin de spate. Se vedea că îi plăcuse 
chestia cu „înălţimea Voastră“. 

— Duceţi-ne acolo repede şi puteţi păstra restul. 

Poate că n-ar fi trebuit să spună asta. 

Acul vitez ometrului nu a coborât nicio secundă sub o sută 
cincizeci tot drumul prin Deşertul Mojave. 

Pe drum, am avut suficient timp să vorbim. Le-am povestit lui 
Annabeth şi lui Grover cel mai recent vis al meu, dar detaliile 
deveneau tot mai vagi pe măsură ce încercam să mi le 
amintesc. Cazinoul Lotus părea să-mi fi scurtcircuitat memoria. 
Nu-mi aminteam cum suna vocea slujitorului invizibil, deşi eram 
sigur că e cineva cunoscut. Slujitorul îi spusese monstrului din 
prăpastie altfel decât „stăpâne”... un nume sau un titlu special... 

— Cel Tăcut? a sugerat Annabeth. Cel Bogat? Ambele sunt 
porecle ale lui Hades. 

— Poate..., i-am spus, fără convingere. 

— Sala tronului pare să fie cea a lui Hades, a spus Grover. De 
obicei, aşa e descrisă. 

Am clătinat din cap. 

— Ceva nu-i în regulă. Sala tronului n-a fost partea cea mai 
importantă din vis. lar vocea din prăpastie... Nu ştiu. Pur şi 
simplu nu părea vocea unui zeu. 

Annabeth a făcut ochii mari. 

— Ce e? am întrebat. 

— 0... nimic. Doar că... Nu, trebuie să fie Hades. Poate că l-a 
trimis pe hoţ, pe omul acela invizibil, să fure fulgerul şi ceva n-a 
mers bine... 

— Cum ar fi? 

— Nu ştiu, a spus ea. Dar dacă el a furat simbolul puterii lui 


Zeus din Olimp, iar zeii l-au vânat, vreau să spun că o mulţime 
de lucruri pot merge prost. Deci hoţul a trebuit să ascundă 
fulgerul sau l-a pierdut, cumva. In orice caz, n-a reuşit să i-l 
aducă lui Hades. Asta a spus vocea din visul tău, corect? Tipul a 
dat greş. Asta ar explica ce căutau Furiile când au venit după noi 
în autocar. Poate au crezut că recuperaserăm fulgerul. 

Nu eram sigur ce era în neregulă cu ea. Părea palidă. 

— Dar dacă aş fi recuperat deja fulgerul, am spus, de ce aş 
mai merge în Lumea Subpământeană? 

— Pentru a-l ameninţa pe Hades, a sugerat Grover. Pentru a-l 
mitui sau a-l şantaja să-ţi înapoieze mama. 

Am fluierat. 

— Ai nişte idei al naibii de malefice pentru un tap. 

— Vai, dar mulţumesc. 

— Însă chestia din prăpastie a spus că aştepta două obiecte, 
am spus. Dacă fulgerul este unul, care e celălalt? 

Grover a clătinat din cap, în mod evident încurcat. 

Annabeth m-a privit de parcă ar fi ştiut ce urma să întreb şi 
îmi cerea în tăcere să n-o fac. 

— Bănuieşti cine ar putea fi în acea prăpastie, nu-i aşa? am 
întrebat-o. Vreau să spun, dacă nu este Hades? 

— Percy... Hai să nu vorbim despre asta, pentru că dacă nu e 
Hades... Nu, trebuie să fie Hades. 

Mergeam prin mijlocul pustietăţii. Am trecut de un indicator 
pe care scria: GRANIŢA STATULUI CALIFORNIA, 20 de kilometri. 

Aveam sentimentul că-mi scapă o bucăţică esenţială de 
informaţie. Era ca atunci când priveam un cuvânt obişnuit pe 
care ar fi trebuit să-l ştiu, dar nu-l pricepeam întrucât una sau 
două litere îmi jucau în faţa ochilor. Cu cât mă gândeam mai 
mult la misiunea mea, cu atât eram mai sigur că ea nu consta, 
de fapt, în a-l înfrunta pe Hades. Se mai întâmpla ceva, ceva 
chiar mai periculos. 

Problema era că goneam spre Lumea Subpământeană cu o 
sută cincizeci la oră, pariind pe faptul că Hades are fulgerul. 
Dacă ajungeam acolo şi aflam că ne înşelaserăm, nu avem timp 
să ne corectăm greşeala. Solstiţiul va fi trecut şi urma să 
înceapă războiul. 

— Răspunsul este în Lumea Subpământeană, m-a asigurat 
Annabeth. Ai văzut spirite ale morţilor, Percy. Ele nu pot fi decât 
într-un singur loc. Facem ceea ce trebuie. 


Încerca să ne ridice moralul, sugerând strategii inteligente 
pentru a intra pe Tărâmul Morților, dar nu eram convins. Pur şi 
simplu existau prea mulţi factori necunoscuţi. Era ca şi cum ai fi 
tocit la un examen fără să ştii despre ce e vorba. Şi credeţi-mă, 
am făcut asta de suficiente ori. 

Taxiul gonea spre vest. Fiecare rafală de vânt din Valea Morţii 
vuia ca un spirit malefic. De fiecare dată când frânele vreunui tir 
scârţâiau, sunetul îmi amintea vocea de reptilă a Echidnei. 

La apus, taxiul ne-a lăsat pe plaja din Santa Monica. Arăta 
exact ca plajele oraşului L.A. Din filme, doar că mirosea meii 
urât. Maşinării de bâlci stăteau înşirate pe chei, erau palmieri 
aliniaţi pe trotuare, oameni ai străzii care dormeau pe dune de 
nisip şi surferi în aşteptarea valului perfect. 

Grover, Annabeth şi cu mine am mers până la marginea apei. 

— Şi acum? a întrebat Annabeth. 

Pacificul căpăta o tentă aurie în lumina soarelui la apus. Mă 
gândeam ce mult trecuse de când stătusem pe plaja din 
Montauk, în celălalt capăt al ţării, privind la un alt ocean. 

Cum se facea că exista un zeu care controla toate acestea? 
Ce spunea profesorul de ştiinţe naturale - două treimi din 
suprafaţa pământului sunt acoperite de ape? Cum se făcea că 
eram fiul cuiva atât de puternic? 

Am păşit în apă. 

— Percy? a spus Annabeth. Ce faci? 

Am continuat să înaintez, până la talie, apoi până la piept. 

Ea a strigat după mine: 

— Ştii ce poluată e apa? Sunt tot felul de substanţe toxice... 

În acel moment mi-am băgat capul sub apă. 

La început mi-am ţinut respiraţia. E greu să inhalezi apă în 
mod intenţionat. In cele din urmă n-am mai rezistat. Am tras aer 
în piept. Bineînţeles, puteam respira normal. 

M-am plimbat printre bancurile de nisip de pe fund. N-ar fi 
trebuit să pot vedea în întuneric, dar, nu ştiu cum, vedeam tot. 
Simţeam textura mişcătoare de pe jos. Intrezăream coloniile de 
strici de mare presărate pe bancurile de nisip. Vedeam până şi 
curenţii, valurile calde şi reci încolăcite laolaltă. 

Am simţit că mi se freacă ceva de picior. Am privit în jos şi 
aproape că am ţâşnit din apă ca o rachetă. Alunecând pe lângă 
mine, era un rechin Mako lung de un metru şi jumătate. 

Dar nu mă ataca. Îşi freca botul de mine. Mergea la picior ca 


un câine. Ezitând, i-am atins înotătoarea dorsală. El m-a împuns 
uşor cu capul, parcă invitându-mă să mă ţin mai bine de el. l-am 
apucat înotătoarea cu ambele mâini. A luat-o din loc, trăgându- 
mă după el. Rechinul m-a dus jos, în întuneric. M-a lăsat la 
marginea oceanului propriu-zis, unde bancul de nisip se termina 
într-un abis uriaş. Era ca şi cum aş fi stat pe buza Marelui 
Canion, la miezul nopţii, fară să văd prea multe, dar ştiind că 
prăpastia e chiar acolo. 

Suprafaţa apei licărea deasupra, la vreo cincizeci de metri. 
Ştiam că presiunea ar fi trebuit să mă zdrobească. Pe de altă 
parte, n-ar fi trebuit să pot respira. Mă întrebam dacă există o 
limită până la care pot cobori, dacă m-aş putea scufunda până 
pe fundul Pacificului. 

Apoi am văzut ceva strălucind în întuneric, dedesubt, ceva 
care devenea mai mare şi mai luminos pe măsură ce se apropia 
de mine. O voce de femeie, asemănătoare cu a mamei, a 
strigat: 

— Percy Jackson! 

Pe măsură ce se apropia, forma ei devenea mai clară. Avea 
părul negru curgător şi o rochie din mătase verde. Lumina 
licărea în jurul ei şi avea nişte ochi atât de incredibil de frumoşi, 
încât abia dacă sun observat calul de mare de mărimea unui 
armăsar pe care stătea. 

A descălecat. Calul de mare şi rechinul s-au îndepărtat şi au 
început să se joace un fel de leapşa. Doamna de sub ape mi-a 
zâmbit. 

— Ai ajuns departe, Percy Jackson. Bravo! 

Nu prea ştiam cum trebuie să procedez, aşa că am făcut o 
reverență. 

— Sunteţi femeia care mi-a vorbit în fluviul Mississippi. 

— Da, copile. Sunt o nereidă, un spirit al mării. Nu mi-a fost 
deloc uşor să ajung atât de departe pe râu în sus, dar naiadele, 
verişoarele mele de apă dulce, m-au ajutat să-mi păstrez forța 
vitală. Şi ele îl cinstesc pe stăpânul Poseidon, deşi nu slujesc la 
curtea sa. 

— Şi dumneavoastră... slujiţi la curtea lui Poseidon? 

A dat din cap, aprobator. 

— Au trecut mulţi ani de când Zeul Mării nu a mai zămislit un 
copil. Te-am urmărit cu multă atenţie. 

Dintr-odată, mi-am amintit de chipurile din largul plajei de la 


Montauk, de când eram doar un băieţel, reflexii ale unor femei 
zâmbitoare. La fel cum se-ntâmplase cu multe lucruri ciudate 
din viaţa mea, nu prea mă gândisem la asta. 

— Dacă tatăl meu e atât de interesat de mine, am spus, de ce 
nu-i aici? De ce nu vorbeşte cu mine? 

Un curent rece s-a ridicat din adâncuri. 

— Nu-l judeca prea aspru pe Stăpânul Mării, mi-a spus 
nereida. E pe punctul de-a intra într-un război nedorit. Timpul 
său e foarte preţios. In plus, îi este interzis să te ajute în mod 
direct. Zeii nu pot arăta asemenea favoritisme. 

— Nici în cazul propriilor copii? 

— Mai ales în cazul lor. Zeii pot acţiona doar prin influenţe 
indirecte. De aceea trebuie să te previn despre ceva şi să-ţi dau 
un dar. 

A întins mâna. Trei perle albe i-au lucit în palmă. 

— Ştiu că te îndrepţi spre tărâmul lui Hades, a spus ea. Puţini 
muritori care au făcut asta au supravieţuit: Orfeu, care era 
foarte priceput la muzică, Hercule, care era foarte puternic; 
Houdini, care a reuşit să scape chiar şi din adâncurile Tartarului. 
Ai tu aceste talente? 

— Aăă... nu, doamnă. 

— Ah, dar tu ai altceva, Percy. Ai daruri pe care de-abia ai 
început să le cunoşti. Oracolele ţi-au prezis un viitor măreț şi 
nemaipomenit, dacă supravieţuieşti până la maturitate. 
Poseidon n-ar permite să mori înainte de vreme. Prin urmare, ia 
aceste perle şi atunci când te vei afla la ananghie, sparge una la 
picioarele tale. 

— Ce se va întâmpla? 

— Asta depinde de necazul tău, a spus ea. Dar ţine minte: 
ceea ce aparţine mării se va întoarce întotdeauna în mare. 

— Şi prevenirea? 

Ochii i s-au colorat în verde. 

— Urmează-ţi inima sau vei pierde totul. Hades se hrăneşte cu 
îndoială şi lipsă de speranţă. Te va păcăli dacă va putea, te va 
face să te îndoieşti de judecata ta. Odată ce vei pătrunde pe 
tărâmul lui, nu te va lăsa să pleci de bunăvoie. Păstrează-ţi 
credinţa. lţi doresc să ai noroc, Percy Jackson. 

Şi-a chemat calul şi s-a îndreptat spre hău. 

— Aşteptaţi! am strigat. La râu, mi-aţi spus să nu mă încred în 
daruri. Ce daruri? 


— La revedere, tinere erou, mi-a răspuns ea, iar vocea i s-a 
pierdut în adâncuri. Trebuie să-ţi asculţi inima. 

A devenit un punct verde strălucitor, apoi a dispărut. 

Mi-aş fi dorit s-o urmez jos, în întuneric. Voiam să văd curtea 
lui Poseidon. Dar am privit în sus, unde apusul întuneca 
suprafaţa apei. Prietenii mei mă aşteptau. Aveam atât de puţin 
timp... 

Am înotat în sus, spre țărm. 

Când am ajuns pe plajă, hainele mi s-au uscat instantaneu. 
Le-am spus lui Grover şi lui Annabeth ce se întâmplase şi le-am 
arătat perlele. 

Annabeth s-a strâmbat. 

— Toate darurile se plătesc. 

— Au fost gratis. 

— Nu, a clătinat ea din cap. Totul se plăteşte. E un proverb 
grecesc care se traduce destul de exact. Vei plăti pentru asta. 
Vei vedea. 

Cu aceste minunate gânduri, am întors spatele mării. 

Folosind nişte mărunţiş din rucsacul lui Ares, am luat 
autobuzul spre vestul Hollywoodului. l-am arătat şoferului hârtia 
cu adresa Lumii Subpământene pe care o luasem de la 
Magazinul cu pitici de grădină al lui tanti Em, dar el n-auzise 
niciodată de studiourile de înregistrări DOA. 

— Îmi aduci aminte de cineva de la televizor, mi-a zis. Eşti un 
copil-actor sau ceva de genul ăsta? 

— Aăă... Sunt dublură... pentru o mulţime de copii-actori. 

— O! Aşa se explică. 

l-am mulţumit şi am coborât rapid la următoarea oprire. 

Am rătăcit kilometri întregi pe jos, căutând DOA. Nimeni nu 
părea să ştie unde este şi numele nu apărea nici în cartea de 
telefoane. 

De două ori a trebuit să intrăm pe alei lăturalnice ca să 
evităm maşinile de poliţie. 

Am îngheţat în faţa vitrinei unui magazin de electrocasnice, 
deoarece la televizor era un interviu cu cineva care-mi părea 
foarte cunoscut - tatăl meu vitreg, Gabe-cel-împuţit. Vorbea cu 
Barbara Walters, de parcă ar fi fost nu ştiu ce mare celebritate. 
Ea îl intervieva în apartamentul nostru, în mijlocul unei partide 
de poker, iar lângă el stătea o tânără blondă care-l mângâia pe 
mână. 


O lacrimă falsă i s-a scurs pe obraz. Povestea: 

— Sincer, doamnă Walters, dacă n-ar fi fost Sugar, consiliera 
mea pentru perioada de doliu, eram o epavă. Fiul meu vitreg mi- 
a luat tot ce mi-era drag. Pe soţia mea... Camaro-ul meu... îmi... 
îmi pare rău. Mi-e greu să vorbesc despre asta. 

— Aşa stau lucrurile, America, a conchis Barbara Walters, 
întorcându-se spre cameră. Un om distrus. Un adolescent cu 
mari probleme. Daţi-mi voie să vă arăt, din nou, cea mai recentă 
fotografie cu acest tânăr fugar cu probleme, făcută acum o 
săptămână, în Denver. 

Pe ecran a apărut o imagine pixelată cu mine, Annabeth şi 
Grover stând în faţa restaurantului din Colorado, discutând cu 
Ares. 

— Cine sunt ceilalţi copii din fotografie? a întrebat Barbara 
Walters pe un ton dramatic. Cine este omul care îi însoţeşte? 
Este Percy Jackson un delincvent, un terorist sau poate victima 
căreia i s-a spălat creierul de un nou şi înfricoşător cult? Când 
vom reveni, vom discuta cu un cunoscut psiholog de copii. 
America, stai aproape. 

— Haide, mi-a spus Grover. 

M-a tras înainte de-a apuca să sparg vitrina magazinului de 
electrocasnice. 

Se întunecase şi indivizi cu aspect flămând au început să iasă 
pe străzi. Să nu mă înţelegeţi greşit. Sunt din New York. Nu mă 
sperii uşor. Dar L.A.-ul era total diferit de New York. Acasă, totul 
părea familiar. Nu conta cât de mare era oraşul, puteai ajunge 
oriunde fară să te pierzi. Felul în care sunt trasate străzile şi 
schema metroului aveau o logică. Exista un sistem şi el 
funcţiona. Un copil era în siguranţă atâta timp cât nu era tâmpit. 

L.A.-ul era altfel. Era răsfirat, haotic, greu de parcurs. Îmi 
amintea de Ares. Nu era suficient că L.A.-ul era mare; trebuia să 
arate că e mare prin faptul că era gălăgios, ciudat şi dificil de 
străbătut. Nu ştiam cum aveam să găsim intrarea în Lumea 
Subpământeană până a doua zi, ziua solstițiului de vară. 

Am trecut pe lângă membri ai unor bande, vagabonzi şi 
vânzători stradali, care ne măsurau din priviri, de parcă încercau 
să-şi dea seama dacă merită să fim jefuiţi. 

Şi în timp ce treceam în grabă prin dreptul intrării pe o alee, o 
voce din întuneric a spus: 

— Hei, tu. 


M-am oprit, ca un idiot. 

Într-o clipă, am fost înconjurați. O gaşcă de copii ne 
încercuise. Erau şase - copii albi cu haine scumpe şi feţe 
răutăcioase. La fel ca unii de la Academia Yancy: puşti bogaţi 
jucându-se de-a băieţii răi. 

Instinctiv, am scos-o pe Anaklusmos. 

Când sabia a apărut de nicăieri, copiii s-au retras, dar şeful lor 
era fie foarte prost, fie foarte curajos, pentru că s-a apropiat de 
mine cu un briceag. 

Am făcut greşeala de a ataca. 

Puştiul a scâncit. Dar trebuie să fi fost sută la sută muritor, 
pentru că lama i-a trecut direct prin piept fară să-l rănească. A 
privit în jos. 

— Ce naiba... 

Mi-am dat seama că aveam aproximativ trei secunde înainte 
ca şocul să se transforme în mânie. 

— Fugiţi! am ţipat la Annabeth şi Grover. 

l-am îmbrâncit pe doi din gaşcă şi am început să alergăm pe 
stradă, fără să ştim încotro. Am cotit brusc. 

— Acolo! a strigat Annabeth. 

Un singur magazin de pe toată strada părea deschis, cu 
vitrine strălucind de la neon. Pe firma de deasupra uşii scria 
ceva de genul APLATUL PTAURILOR CU APA AL ULIRCUSYT. 

— Palatul paturilor cu apă al lui Crusty? a tradus Grover. 

Nu părea un loc în care aş fi intrat vreodată, cu excepţia unei 
situaţii de urgenţă, dar asta era cu siguranţă o urgenţă. 

Ne-am năpustit pe uşă, am fugit în spatele unui pat cu apă şi 
ne-am făcut mici. O fracțiune de secundă mai târziu, gaşca de 
copii a trecut în fugă prin faţă. 

— Cred că ne-au pierdut urma, a gâfâit Grover. 

O voce din spatele nostru a bubuit: 

— Cine v-a pierdut urma? 

Am tresărit toţi trei. 

În picioare, în spatele nostru, era un tip care semăna cu o 
pasăre de pradă într-un costum vechi. Avea cel puţin doi metri 
înălţime şi niciun fir de păr. Avea o piele gri, tare, ochi cu 
pleoape groase şi un zâmbet rece, de reptilă. A venit spre noi 
încet, dar aveam senzaţia că se putea mişca foarte repede dacă 
voia. 

Costumul lui parcă era de la Cazinoul Lotus. Era din celebrii 


ani '70. Purta cămaşă din mătase, înflorată, descheiată până la 
jumătatea pieptului lipsit de păr. Reverele de catifea ale sacoului 
erau late ca nişte piste de aterizare. Lanţurile de argint de la 
gâtului lui - nici nu le puteam număra. 

— Sunt Crustyl1, a zis el, cu un zâmbet galben-tartru. 

Am rezistat tentaţiei de-a spune: „E clar că eşti.“ 

— Ne scuzaţi că am dat buzna, i-am spus. Noi eram doar... în 
trecere. 

— Vrei să spui că vă ascundeaţi de blestemaţii ăia de copii, a 
mormăit el. Pierd vremea prin zonă în fiecare seară. Multă lume 
intră aici, datorită lor. la spune, vrei să vezi un pat cu apă? 

Eram pe punctul de a spune „Nu, mulţumesc”, când şi-a 
trântit o labă uriaşă pe umărul meu şi m-a condus în magazinul 
lui. 


1 In limba engleză, crusty înseamnă „dur“, „tăios”, trăsături 
esenţiale pentru personajul Crusty-Procust. 


Era acolo orice pat cu apă pe care ţi-l puteai imagina: din mai 
multe tipuri de lemn, cu învelitori divers colorate, de mărime 
medie, mari, uriaşe. 

— Asta e modelul cel mai popular. 

Crusty şi-a deschis mâinile cu mândrie, arătând spre un pat 
acoperit cu aşternuturi negre de satin, cu lămpi încastrate în 
tăblia patului. Salteaua vibra, aşa că arăta ca un jeleu aromat. 

— Masaj făcut de un milion de mâini, ne-a spus Crusty. Haide, 
încercaţi-l. Trageţi un pui de somn. Nu-mi pasă. Oricum n-am 
clienţi astăzi. 

— Păi, am spus, nu cred că... 

— Masaj făcut de un milion de mâini! a strigat Grover şi s-a 
aruncat pe pat. O, prieteni! E super! 

— Hmm, a spus Crusty, mângâindu-şi bărbia aspră. Cât pe- 
aci, cât pe-aci. 

— Poftim? l-am întrebat. 

El s-a uitat la Annabeth. 

— Fă-mi o favoare şi încearcă-l pe ăsta, drăguță. Cred că ţi s- 
ar potrivi. 

Annabeth a spus: 

— Dar ce... 

El a bătut-o liniştitor pe umăr şi a condus-o la modelul Safari 


Deluxe, cu lei din lemn de tec sculptați în cadru şi cuvertură cu 
imprimeu cu leoparzi. Când Annabeth a refuzat să se întindă, 
Crusty a împins-o. 

— Hei! a protestat ea. 

Crusty a pocnit din degete. 

— Ergo! 

Din lateralele patului au apărut frânghii, care s-au încolăcit în 
jurul lui Annabeth, ţintuind-o de saltea. 

Grover a dat să se ridice, dar şi din patul lui cu satin negru au 
ieşit frânghii şi l-au prins. 

— Nu-uu e c-c-cool! a strigat el, vocea vibrându-i de la 
masajul făcut de un milion de mâini. N-nu e c-cool deloc! 

Uriaşul a privit-o pe Annabeth, apoi s-a întors spre mine şi a 
rânjit. 

— Cât pe-aci, la naiba. 

Am încercat să mă îndepărtez, dar mâna i-a ţâşnit şi m-a 
apucat de după gât. _ 

— Stai aşa, băiete. Nu-ţi face griji. ţi găsim şi ţie unul într-o 
secundă. 

— Dă-le drumul prietenilor mei! 

— O, sigur că da, dar mai întâi trebuie să-i ajustez. 

— Ce vrei să spui? 

— Toate paturile au exact un metru optzeci, vezi? Prietenii tăi 
sunt prea scunzi. Trebuie să-i ajustăm. 

Annabeth şi Grover se luptau în continuare. 

— Urăsc măsurătorile imperfecte, a murmurat Crusty. Ergo! 

Un nou set de frânghii a apărut în partea de sus şi de jos a 
paturilor, înfăşurându-se în jurul gleznelor lui Grover şi ale lui 
Annabeth, apoi în jurul subsuorilor. Funiile au început să se 
strângă, trăgându-i pe prietenii mei din ambele părți. 

— Nu-ţi face griji, a spus Crusty, sunt exerciţii de stretching. 
Le întind coloana cu până la şapte centimetri. Ar putea chiar 
supravieţui. Acum, ce-ar fi să-ţi găsim şi ţie un pat care-ţi place, 
ce zici? 

— Percy! a ţipat Grover. 

Mintea îmi era turată la maximum. Ştiam că nu mă pot pune 
singur cu acest gigantic vânzător de paturi cu apă. Mi-ar fi frânt 
gâtul înainte să-mi pot scoate sabia. 

— Numele tău adevărat nu e Crusty, nu-i aşa? l-am întrebat. 

— În acte, e Procust, a recunoscut el. 


— Întinzătorul, am spus. 

Îmi aminteam povestea: gigantul care încercase să-l omoare 
pe Tezeu cu ospitalitatea lui excesivă în drumul acestuia spre 
Atena. 

— Da, a spus vânzătorul. Dar cine poate pronunţa Procust? 
Nu-i un nume potrivit pentru o firmă. Pe de altă parte, oricine 
poate spune Crusty. 

— Ai dreptate. Sună bine. 

Ochii i-au lucit. 

— Crezi? 

— O, absolut, am spus. Şi manopera paturilor? E fabuloasă! 

A zâmbit larg, dar nu şi-a desfăcut degetele din jurul gâtului 
meu. 

— Le tot spun asta clienţilor mei. De fiecare dată. Nimeni nu 
se mai uită la manoperă. Câte lămpi de lavă încastrate în tăblia 
patului ai mai văzut? 

— Nu prea multe. 

— Exact! 

— Percy! a ţipat Annabeth. Ce faci? 

— N-o lua în seamă, i-am spus lui Procust. E imposibilă. 

Gigantul a râs. 

— Aşa sunt toţi clienţii mei. Niciodată n-au exact un metru 
optzeci. Atât de lipsiţi de respect! Apoi se plâng de ajustare. 

— Ce faci dacă au peste un metru optzeci? 

— O, mi se mai întâmplă şi asta. Am o soluţie simplă. Mi-a dat 
drumul la gât, dar înainte să pot reacţiona, a ajuns în spatele 
unui birou din apropiere şi a adus un topor de alamă imens, cu 
lamă care avea două tăişuri. 

A spus: 

— Pur şi simplu centrez subiectul cât pot de bine şi tai ce e în 
plus la ambele capete. 

— Ah, am spus, înghițind cu greu. E de bun simţ. 

— Sunt atât de bucuros să dau peste un client inteligent! 

Deja frânghiile îi întindeau serios pe prietenii mei. Annabeth 
se albise. Grover bolborosea, ca o gâscă sugrumată. 

— Deci, Crusty..., i-am spus, încercând să păstrez un ton 
firesc. 

M-am uitat la eticheta de pe modelul în formă de inimă numit 
Luna de miere. 

— Asta chiar are stabiliz atori dinamici pentru a opri mişcarea 


valurilor? 

— Absolut. Incearcă-l. 

— Da, poate că-l voi încerca. Dar funcţionează şi în cazul unui 
uriaş ca tine? Nu face valuri deloc? 

— Garantat. 

— Nu se poate. 

— Ba se poate. 

— Arată-mi. 

S-a aşezat nerăbdător pe pat şi a lovit salteaua. 

— Nu sunt valuri. Vezi? 

Am pocnit din degete. 

— Ergo! 

Frânghiile s-au înfăşurat în jurul lui Crusty şi l-au turtit de 
saltea. 

— Hei! a strigat el. 

— Centraţi-l bine, am spus. 

Frânghiile s-au reajustat la comanda mea. Capul lui Crusty 
ieşea în afara marginii de sus. Picioarele depăşeau marginea de 
j os. 

— Nu! a spus el. Stai! E doar un prototip. 

Am scos-o pe Anaklusmos. 

— Câteva ajustări simple... 

N-am avut nicio mustrare de conştiinţă cu privire la ce urma 
să fac. Dacă ar fi fost om, Crusty n-ar fi putut fi rănit, oricum. 
Dacă era monstru, merita să fie spulberat pentru o vreme. 

— Da’ ştii să te tocmeşti, a spus. lţi fac o reducere de treizeci 
la sută pentru modelele de pe podea. 

— Cred că o să încep cu partea de sus. 

Mi-am ridicat sabia. 

— Nu trebuie să plăteşti cu bani gheaţă! Fără dobândă timp 
de şase luni! 

Am lovit cu sabia. Crusty s-a potolit cu ofertele. 

Am tăiat frânghiile de pe celelalte paturi. Annabeth şi Grover 
s-au ridicat în picioare, gemând şi tremurând şi înjurându-mă de 
mama focului. 

— Pari mai înaltă, am spus. 

— Foarte amuzant, a spus Annabeth. Data viitoare să fii mai 
rapid. 

M-am uitat la avizierul din spatele biroului lui Crusty. Erau 
acolo o reclamă la firma de curierat Hermes şi alta la Noul 


Compendiu al monştrilor din zona L.A. - „Singurele Pagini Aurii 
monstruoase de care veţi avea vreodată nevoie! “. Dedesubt, 
am găsit un pliant de un portocaliu intens cu Studiourile de 
înregistrări DOA, care ofereau comisioane pentru sufletele 
eroilor. „Suntem mereu în căutare de noi talente! “ Adresa DOA 
apărea chiar dedesubt, însoţită de o hartă. 

— Haideţi, le-am spus prietenilor mei. 

— Lasă-ne un minut, s-a plâns Grover. Era să murim de la 
atâta întins. 

— Atunci, sunteţi pregătiţi pentru Lumea Subpământeană, am 
spus. E doar la o stradă distanţă. 


_ Capitolul XVIII 
In care Annabeth îşi exersează calitătile de dresor 


Stăteam în umbra clădirilor de pe Bulevardul Valencia, privind 
în sus la literele aurii gravate în marmură neagră: STUDIOURILE 
DE ÎNREGISTRĂRI DOA. 

Mai jos, imprimat pe uşile de sticlă, stătea scris: CERŞETORIA 
INTERZISĂ. STAŢIONAREA INTERZISĂ. VIATA INTERZISĂ. 

* 

Era aproape miezul nopţii, dar holul era puternic luminat şi 
plin de oameni. În spatele biroului de pază am văzut un paznic 
ameninţător ca înfăţişare, cu ochelari de soare şi căşti. 

M-am întors la prietenii mei. 

— În regulă. Ştiţi planul. 

— Planul, a spus Grover înghițind cu noduri. Da. Planul e 
super. 

Annabeth a spus: 

— Ce se întâmplă dacă planul nu funcţionează? 

— Nu fi aşa pesimistă. 

—Am înţeles, a spus ea. Pătrundem pe Tărâmul Morților şi nu 
trebuie să fiu pesimistă. 

Mi-am scos din buzunar perlele, cele trei sfere lăptoase pe 
care mi le dăduse nereida în Santa Monica. Nu prea aduceau cu 
un plan de rezervă în caz că ceva nu mergea bine. 

Annabeth mi-a pus mâna pe umăr. 

— Îmi pare rău, Percy. Ai dreptate, vom reuşi. Va fi bine. 

L-a înghiontit pe Grover. 


— O, da! a intervenit el. Am ajuns până aici. Vom găsi fulgerul 
şi o vom salva pe mama ta. Nicio problemă. 

l-am privit şi m-am simţit cu adevărat recunoscător. 

În urmă cu doar câteva minute fusese cât pe-aci să fie ucişi 
prin întindere pe nişte paturi cu apă luxoase, din cauza mea, iar 
acum îşi făceau curaj de dragul meu, doar ca să mă simt eu mai 
bine. 

Mi-am strecurat perlele înapoi în buzunar. 

— Le arătăm noi celor din Lumea Subpământeană! Am 
pătruns în holul DOA. 

Din nişte difuzoare invizibile se auzea o muzică ambientală 
discretă. Covorul şi pereţii erau de un gri metalic. 

În colţuri creşteau cactuşi lungi şi subţiri, ca nişte mâini de 
schelet. Mobilierul era din piele neagră şi toate scaunele erau 
ocupate. Erau oameni pe canapele, oameni în picioare, oameni 
care priveau pe fereastră sau aşteptau liftul. Nimeni nu se 
clintea, nu vorbea şi nu făcea vreo mişcare. Îi vedeam perfect 
pe toţi cu coada ochiului, dar dacă mă concentram pe oricare 
dintre ei, păreau... transparenţi. Puteam să văd prin corpurile 
lor. 

Biroul paznicului era pe un podium înălţat, aşa că a trebuit să 
ne uităm în sus la el. 

Era înalt şi elegant, cu piele ciocolatie şi păr decolorat, cu o 
tunsoare militară. Purta ochelari de soare cu rame de baga şi un 
costum italian de mătase care i se potrivea cu frizura. Îşi 
prinsese un trandafir negru la rever, sub ecusonul argintiu. 

Am citit numele de pe ecuson, apoi l-am privit cu uimire. 

— Nurnele dumneavoastră este Chiron? 

S-a aplecat peste birou. Nu vedeam nimic în ochelarii lui, cu 
excepţia propriei mele reflexii, dar avea un zâmbet politicos şi 
rece, ca al unui piton chiar înainte să te înghită. 

— Ce tânăr simpatic! 

Avea un accent ciudat - britanic, poate, dar ai fi zis, totuşi, c-a 
învăţat engleza ca pe a doua limbă. 

— Spune-mi, prietene, arăt eu a centaur? 

— N-nu. 

— Domnule, a adăugat el încetişor. 

— Domnule, am spus. 

Şi-a prins ecusonul şi a urmărit literele cu degetul. 

— Poţi citi asta, amice? Scrie C-H-A-R-O-N. Spune după mine: 


CHA-RON. 

— Charon. 

— Splendid! Acum: domnul Charon. 

— Domnul Charon, am repetat. 

— Bravo. 

S-a aşezat la loc. 

— Detest să fiu confundat cu bătrânul om-cal. Acum, vă pot 
ajuta cu ceva, copilaşi morţi? 

Întrebarea lui m-a lovit în stomac ca o minge. M-am uitat la 
Annabeth cerându-i ajutorul. 

— Vrem să mergem în Lumea Subpământeană, a spus ea. 

Gura lui Charon a zvâcnit. 

— Ei bine, asta e reconfortant. 

— Chiar aşa? a întrebat ea. 

— Direct şi onest. Fără ţipete. Fără „Trebuie să fie o greşeală, 
domnule Charon“. 

S-a uitat la noi mai atent. 

— Cum ati murit, aşadar? 

L-am înghiontit pe Grover. 

— O, a spus el. Aăă... ne-am înecat... în cadă. 

— Toţi trei? a întrebat Charon. 

Am dat din cap aprobator. 

— Ce cadă mare! ne-a privit Charon uşor impresionat. 
Bănuiesc că nu aveţi monede pentru trecere. Vedeţi voi, în mod 
normal, dacă aţi fi adulţi, aţi putea plăti cu cârdul American 
Express sau v-aş adăuga costul biletului de feribot la ultima 
factură de cablu. Dar, fiind copiii... vai, voi nu muriţi niciodată 
pregătiţi. Cred că va trebui să luaţi loc vreo câteva secole. 

— O, dar avem monede. 

Am pus pe tejghea trei drahme de aur, din punga găsită în 
biroul lui Crusty. 

— Ei, poftim... Charon şi-a umezit buzele. Drahme adevărate. 
Drahme adevărate de aur. N-am mai văzut aşa ceva de... 

Degetele lui au plutit cu lăcomie pe deasupra monedelor. 

Eram extrem de aproape. 

Apoi, Charon s-a uitat la mine. Privirea rece din spatele 
ochelarilor parcă mi-a făcut o gaură-n piept. 

— Să vedem, a spus el. Nu mi-ai putut citi numele corect. Eşti 
dislexic, băiete? 

— Nu, am spus. Sunt mort. 


Charon s-a aplecat şi m-a mirosit. 

— Nu eşti mort. Ar fi trebuit să-mi dau seama. Eşti pui de zeu. 

— Trebuie să ajungem în Lumea Subpământeană, am insistat. 

Charon a mârâit din fundul gâtului. 

Imediat, toţi cei din sala de aşteptare s-au ridicat şi au 
început să se plimbe, să se agite, să-şi aprindă ţigări, să-şi 
treacă mâinile prin păr sau să-şi verifice ceasurile. 

— Plecaţi cât mai puteţi, ne-a spus Charon. O să iau astea şi o 
să uit că v-am văzut. 

A întins mâna după monede, dar le-am luat înapoi. 

— Nu prestezi, nu primeşti bacşiş. 

Am încercat să par mai curajos decât eram. 

Charon a mârâit din nou - un sunet profund, care-ţi îngheţa 
sângele-n vine. Spiritele morţilor au început să se 
îngrămădească la uşa liftului. 

— Mare păcat, am oftat. Şi mai aveam atâtea! 

Am scos punga lui Crusty. Am luat un pumn de drahme şi am 
lăsat monedele să mi se scurgă printre degete. 

Mărâitul lui Charon s-a transformat în ceva ce semăna meii 
mult cu torsul unui leu. 

— Crezi că pot fi cumpărat, pui de zeu? Aăă... doar din 
curiozitate, cât ai acolo? 

— Mult, am spus. Pun pariu că Hades nu te plăteşte suficient 
de bine pentru munca asta grea. 

— O, câtă dreptate ai! Cum ţi-ar plăcea să ai grijă de spiritele 
astea toată ziua? „le rog, nu mă lăsa să mor“ sau „le rog, lasă- 
mă să trec pe gratis”. N-am avut o mărire de salariu de trei mii 
de ani. Crezi că sunt ieftine costumele astea? 

— Meriţi meii mult, am recunoscut. Puţină apreciere. Respect. 
Un salariu meii bun. 

Cu fiecare cuvânt, mai puneam o monedă de aur pe tejghea. 

Charon s-a uitat în jos, la jacheta lui italiană de mătase, de 
parcă se vedea purtând ceva şi mai elegant. 

— Trebuie să spun, băiete, că aşa mai vii de-acasă. 

Cât de cât. 

Am mai pus câteva monede. 

— Aş putea aduce vorba despre o mărire de salariu când o să 
vorbesc cu Hades. 

A oftat. 

— Barca e aproape plină, oricum. Aş putea să vă mai adaug şi 


pe voi trei şi se umple. 

S-a ridicat, a înşfăcat banii şi a spus: 

— Haideţi. 

Ne-am făcut loc prin mulţimea de spirite în aşteptare, care au 
început să se agate de hainele noastre ca vântul, murmurând 
lucruri pe care nu le înţelegeam. Charon le-a măturat din drum, 
mârâind: 

— Profitori. 

Ne-a escortat până la lift, care era deja înţesat cu sufletele 
celor morţi, fiecare având câte un permis de îmbarcare verde. 
Charon a înhăţat două spirite care încercau să vină cu noi şi le-a 
împins înapoi în hol. 

— Bun. Să nu vă vină vreo idee năstruşnică cât sunt plecat, a 
anunţat el spre sala de aşteptare. Şi dacă mai schimbă careva 
postul de muzică, o să mă asigur că mai petrece aici o mie de 
ani. S-a înţeles? 

A închis uşile. A introdus un card de acces într-o fantă din 
panoul liftului şi am început să coborâm. 

— Ce se întâmplă cu spiritele care aşteaptă în hol? a întrebat 
Annabeth. 

— Nimic, a spus Charon. 

— Pentru cât timp? 

— Pentru totdeauna sau până când devin generos. 

— O, a spus ea. E... corect. 

Charon a ridicat o sprânceană. 

— Domnişoară, cine a spus că moartea e corectă? Aşteaptă 
să-ţi vină rândul. Oricum vei muri în curând, acolo unde mergi. 

— Noi vom ieşi de acolo în viaţă, am spus. 

— Hal! 

Am ameţit brusc. Nu mai coboram, ci mergeam înainte. Aerul 
a devenit ceţos. Spiritele din jur au început să-şi schimbe forma. 
Hainele lor modeme au pâlpâit, transformându-se în robe gri cu 
glugă. Podeaua liftului a început să se legene. 

Clipeam cu greutate. Când am deschis ochii, costumul italian 
lucios al lui Charon fusese înlocuit cu o robă lungă şi neagră. 
Ochelarii lui cu rame de baga dispăruseră. In locul ochilor avea 
orbite goale - la fel ca ochii lui Ares, doar că ai lui Charon erau 
complet întunecaţi, plini de beznă, de moarte şi de disperare. 

A observat că-l privesc şi a întrebat: 

— V reo problemă? 


— Nimic, am reuşit să îngaim. 

Am crezut că rânjeşte, dar nu era vorba de asta. Carnea feţei 
îi devenise transparentă, lăsându-mă să văd direct prin craniul 
lui. 

Podeaua a continuat să se legene. 

Grover a spus: 

— Cred c-o să mi se facă rău. 

Când am clipit din nou, liftul nu mai era lift. Eram într-o barcă 
de lemn. Charon vâăslea pe un râu întunecat, uleios, înţesat de 
oase, de peşti morţi şi de alte lucruri ciudate - păpuşi de plastic, 
garoafe zdrobite, diplome ude cu margini aurite. 

— Râul Styx, a murmurat Annabeth. E atât de... 

— Poluat, a spus Charon. De mii de ani, voi, oamenii, aruncaţi 
în el tot ce vă vine - speranţe, vise, dorinţe neîndeplinite. Un 
management al deşeurilor iresponsabil, după părerea mea. 

Ceaţa se ridica din apa murdară. Deasupra noastră, aproape 
pierdut în beznă, era un tavan cu stalactite. In faţă, malul 
îndepărtat strălucea verde - culoarea otrăvii. 

Panica mi-a pus un nod în gât. Ce căutam aici? Oamenii din 
jurul meu... erau morți. 

Annabeth m-a apucat de mână. In condiţii normale, mi s-ar fi 
făcut ruşine, dar înţelegeam cum se simte. Voia să fie sigură că 
mai sunt şi persoane vii la bord. 

M-am trezit murmurând o rugăciune, deşi nu eram deloc sigur 
cui anume mă rog. Aici, jos, un singur zeu conta, şi era tocmai 
cel pe care venisem să-l înfrunt. 

Se vedea ţărmul Lumii Subpământene. Stâncile abrupte şi 
nisipul vulcanic negru se întindeau pe vreo sută de metri, până 
la baza unui zid de piatră înalt, care era vizibil din orice direcţie, 
cât vedeai cu ochii. Un sunet s-a auzit de undeva din apropiere, 
din întunericul verde, lovindu-se de pietre - urletul unui animal 
mare. 

— Bătrânul Trei-Capete e flămând, a spus Charon, iar 
zâmbetul i-a devenit scheletic în lumina verzuie. Ghinionul 
vostru, pui de zei. 

Fundul bărcii a alunecat pe nisipul negru. Morţii au început să 
coboare. O femeie ţinând de mână o fetiţă. Un bătrân şi o 
bătrână târâindu-se braţ la braţ. Un băiat cam de vârsta mea, 
târându-se în tăcere în roba lui gri. 

Charon a spus: 


— Ţi-aş dori noroc, amice, dar aici nu există aşa ceva. Dacă 
nu te deranjează, nu uita să pomeneşti de mărirea mea de 
salariu. 

A numărat monedele noastre de aur şi le-a pus în pungă, apoi 
a apucat prăjina cu care manevra barca. Fredona ceva ce 
aducea cu o piesă a lui Barry Manilow în timp ce traversa înapoi 
râul în barca goală. 

Am luat-o pe urma spiritelor pe o cărare bătătorită. 

Nu sunt sigur la ce mă aşteptam - la Porţile Raiului ori la o 
poartă mare şi neagră sau ceva de genul ăsta. Dar intrarea în 
Lumea Subpământeană părea o combinaţie între un punct de 
control dintr-un aeroport şi intrarea pe autostrada New Jersey. 

Erau trei intrări separate, sub o singură arcadă neagră, 
imensă, pe care scria ACUM INTRAŢI ÎN ERE- BUS1. Fiecare 
intrare avea un detector de metale şi nişte camere de 
supraveghere montate deasupra. Mai încolo erau bariere păzite 
de nişte monştri cu robe negre, asemenea lui Charon. 

Urletul animalului înfometat se auzea foarte tare acum, dar 
nu-mi dădeam seama unde e sursa. Câinele cu trei capete, 
Cerber, care ar fi trebuit să păzească poarta lui Hades, nu se 
vedea nicăieri. 

Morţii s-au aşezat la cele trei cozi formate la intrări. 

La două scria OPERATOR ÎN EXERCIŢIUL FUNCŢIUNII, iar la una 
MOARTE UŞOARĂ. Şirul la MOARTE UŞOARA curgea repede. 
Celelalte două se înţepeniseră. 

— Ce crezi? am întrebat-o pe Annabeth. 

— Cei de la coada care merge repede ajung direct în Câmpia 
Asfodelelor2, a spus ea. Fără comentarii. Nu doresc să rişte o 
decizie a tribunalului, pentru că s-ar putea întoarce împotriva 
lor. 

— Există un tribunal pentru morţi? 

— Da. Trei judecători. Se schimbă tot timpul. Regele Minos, 
Thomas Jefferson, Shakespeare - oameni de gentil ăsta. Uneori 
verifică o viaţă şi decid că persoana merită o recompensă 
specială - Câmpiile Elizee. Uneori, decid că merită o pedeapsă. 
Dar majoritatea oamenilor, ei bine, au trăit pur şi simplu. N-au 
făcut nimic special, bun sau rău. Aşa că ajung în Câmpia 
Asfodelelor. 


1 Tărâm din Lumea Subpământeană prin care toţi morţii 


trebuiau să treacă înainte de a ajunge la Hades. 

2 Tărâm din Lumea Subpământeană unde ajung cei care pe 
Pământ au avut o viaţă obişnuită şi unde duc o existenţă 
searbădă. 


— Şi ce fac? 

Grover a spus: 

— Imaginează-ţi că stai într-un lan de grâu din Kansas pentru 
totdeauna. 

— Îngrozitor, am spus. 

— Nu-i chiar atât de îngrozitor, a murmurat Grover. la 
priveşte. 

Doi monştri în negru au tras deoparte un spirit şi l-au 
percheziţionat la biroul de pază. Chipul mortului mi-a părut vag 
cunoscut. 

— E predicatorul acela care a apărut la ştiri, îți aminteşti? m-a 
întrebat Grover. 

— A, da. 

Acum îmi aminteam. II văzusem la TV de câteva ori în căminul 
de la Academia Yancy. Era un predicator enervant din nordul 
statului New York, care strânsese milioane de dolari pentru 
orfelinate şi apoi fusese prins cheltuind banii pe lucruri pentru 
conacul lui, cum ar fi scaune de toaletă aurite şi un teren de 
minigolf pentru interior. Fusese urmărit de poliţie şi murise când 
maşina lui - „Lamborghini pentru Domnul” - zburase de peo 
stâncă. 

— Ce-i fac? am întrebat. 

— Pedeapsă specială de la Hades, a ghicit Grover. Oamenii cu 
adevărat răi au parte de atenţia lui personală de îndată ce 
sosesc. Fur... Binevoitoarele vor hotărî un chin pe vecie pentru 
el. 

Gândul la Furii m-a făcut să mă înfior. Mi-am dat seama că 
suntem pe teritoriul lor. Probabil că bătrâna doamnă Dodds se 
lingea pe buze de pe acum. 

— Dar dacă e predicator, am spus, şi crede într-un iad diferit... 

Grover a ridicat din umeri. 

— Cine zice că el vede locul ăsta aşa cum îl vedem noi? 
Oamenii văd ce vor să vadă. Aşa, devin foarte încăpăţânaţi... 
Aăă... am vrut să zic perseverenţi. 

Ne-am apropiat de porţi. Urletul era atât de puternic acum, că 


mi se zguduia pământul sub picioare, dar încă nu-mi dădeam 
seama de unde vine. 

Apoi, la vreo douăzeci de metri în faţă, ceața verde a licărit. 
Exact în locul unde drumul se împărțea în trei benzi stătea un 
monstru enorm învăluit în umbră. 

Nu-l observasem pentru că era pe jumătate transparent, ca 
morţii. Dacă nu se mişca, se confunda cu fundalul. Doar de ochi 
şi de dinţi n-aveai cum să te-ndoieşti. Şi mă privea ţintă. 

Mi-a căzut faţa. Am reuşit să spun doar atât: 

— E un rottweiler. 

Întotdeauna mi-l imaginasem pe Cerber ca pe un mastiff mare 
şi negru. Dar în faţă aveam, în mod evident, un rottweiler de 
rasă pură, doar că de două ori cât un mamut lânos, în cea mai 
mare parte invizibil şi cu trei capete. 

Morţii mergeau direct la el fară nicio teamă. Cele două cozi 
deasupra cărora scria OPERATOR ÎN EXERCIŢIUL FUNCŢIUNII se 
despărţeau de-o parte şi de alta a câinelui. Spiritele de la coada 
MOARTE UŞOARA treceau chiar printre labele din faţă şi pe sub 
burta lui, lucru pentru care nici măcar nu trebuiau să se aplece. 

— Încep să-l văd mai bine, am murmurat. De ce? 

— Cred că..., a început Annabeth, apoi şi-a umezit buzele. Mă 
tem că din pricină că suntem tot mai aproape de moarte. 

Capul din mijloc al câinelui s-a întins spre noi. A amuşinat şi a 
mârâit. 

— Îi simte pe cei vii, am spus. 

— Dar asta e bine, a zis Grover, tremurând lângă mine. Pentru 
că avem un plan. 

— Corect, a spus Annabeth, cu o voce mai slabă ca niciodată. 
Un plan. 

Ne-am îndreptat spre monstru. 

Capul din mijloc ne-a arătat colții, apoi a lătrat atât de 
puternic, că mi-au jucat ochii-n cap. 

— Înţelegi ce spune? l-am întrebat pe Grover. 

— O, da, a răspuns el. Inţeleg. 

— Ce spune? 

— Nu cred că oamenii au un cuvânt la fel de scurt prin care să 
se traducă exact. 

Am scos un băț din rucsac - un picior de pat pe care-l 
rupsesem din modelul Safari Deluxe. L-am ridicat şi am încercat 
să trimit spre Cerber gânduri frumoase legate de câini - reclame 


la mâncare pentru câini, puiuţi drăguţi, „căţeluşul” - un exerciţiu 
de gimnastică. Am încercat să zâmbesc, de parcă nu urma să 
mor. 

— Hei, amice! am strigat. Pun pariu că nu te prea scot la 
joacă. 

— Hrrrrrrrrr! 

— Cuminte, am spus încet. 

Îmi agitam băţul în mână. Capul din mijloc urmărea mişcarea. 
Şi celelalte două capete îşi aţintiseră ochii spre mine, ignorând 
complet spiritele. Atrăsesem întreaga atenţie a lui Cerber. Nu 
eram sigur că ăsta-i un lucru bun. 

— Aport! 

Am azvârlit băţul în întuneric, o aruncare sănătoasă. L-am 
auzit cum cade pleoscăind în Râul Styx. 

Cerber s-a uitat la mine, deloc impresionat. Ochii lui erau 
malefici şi reci. 

Se cam dusese planul nostru. 

Cerber a scos un altfel de mârâit din cele trei gâturi, şi mai 
profund. 

— Aăă, a ezitat Grover. Percy? 

— Da? 

— M-am gândit că poate vrei să ştii. 

— Da? 

— Cerber spune că avem zece secunde să ne rugăm la ce zeu 
vrea fiecare. După aceea... e flămând. 

— Aşteaptă! a sărit Annabeth. 

A început să scotocească prin rucsac. 

„0-000...“, m-am gândit. 

— Cinci secunde, a spus Grover. Acum fugim? Annabeth a 
scos o minge din cauciuc roşu, cât un grepfrut. Pe ea scria 
WATERLAND, DENVER, CO. Înainte s-o pot opri, a ridicat mingea 
şi a pornit direct spre Cerber. 

A strigat: 

— Uite mingea! Vrei mingea, Cerber? Şezi! 

Cerber părea la fel de uimit ca mine. 

Toate cele trei capete s-au întors într-o parte. Şase nări s-au 
dilatat. 

— Şezi! a strigat Annabeth din nou. 

Eram sigur că Annabeth se putea transforma în orice moment 
în cel meii mare biscuit pentru câini din lume. 


Dar, în loc de asta, Cerber şi-a Uns cele trei rânduri de buze, 
s-a mutat de pe un picior pe celălalt şi s-a aşezat, strivind 
imediat o duzină de spirite, de la coada MOARTE UŞOARA, care 
tocmai treceau pe sub el. In timp ce se dezintegrau, spiritele au 
scos nişte şuierături înăbugşite, ca aerul care iese din cauciucuri. 

Annabeth a spus: 

— Bravo! 

l-a aruncat mingea lui Cerber. 

El a prins-o cu gura din mijloc. Era suficient de mare ca s-o 
poată mesteca, iar celelalte capete au început să se repeadă la 
cel din mijloc, încercând să ia noua jucărie. 

— Las-o, i-a ordonat Annabeth. 

Capetele lui Cerber au încetat lupta şi au privit-o. Mingea îi 
rămăsese între doi dinţi, ca o bucăţică de gumă. A scos un 
scâncet puternic şi înfricoşător, apoi a lăsat la picioarele lui 
Annabeth mingea, acum lipicioasă şi muşcată aproape pe 
jumătate. 

— Bun băiat, a spus ea ridicând mingea şi ignorând scuipatul 
monstrului. 

Apoi s-a întors spre noi: 

— Mergeţi acum la coada MOARTE UŞOARA. E mai rapidă. 

— Dar..., am spus. 

— Acum! ne-a ordonat, pe acelaşi ton pe care îl folosise cu 
Cerber. 

Grover şi cu mine am înaintat cu prudenţă. 

Cerber a început să mârâie. 

— Stai! i-a ordonat Annabeth monstrului. Dacă vrei mingea, 
stai! 

Cerber a scâncit, dar a rămas pe loc. 

— Cum rămâne cu tine? am întrebat-o pe Annabeth în timp ce 
treceam pe lângă ea. 

— Ştiu ce fac, Percy, a murmurat ea. Cel puţin, aşa cred... 

Grover şi cu mine am trecut printre picioarele monstrului. 

„Te rog, Annabeth”, m-am rugat. „Nu-i spune să se aşeze din 
nou.“ 

Reuşiserăm. Cerber nu arăta mai puţin înfricoşător din spate. 

— Bravo! a spus Annabeth. 

A ridicat mingea roşie zdrenţuită, ajungând, probabil, la 
aceeaşi concluzie ca mine - dacă îl recompensa pe Cerber, nu-i 
mai rămânea nimic cu care să-l păcălească. 


A aruncat mingea, oricum. Gura din stânga a monstrului a 
apucat-o deîndată, doar pentru a fi atacată de capul din mijloc, 
în timp ce capul de dreapta a gemut în semn de protest. 

În timp ce monstrul îşi făcea de lucru cu mingea, Annabeth a 
trecut în pas vioi pe sub burta lui şi ni s-a alăturat la detectorul 
de metale. 

— Cum ai făcut asta? am întrebat-o, uimit. 

— Şcoala de dresaj, a spus ea cu sufletul la gură, şi am fost 
surprins să văd că are lacrimi în ochi. Când eram mică, acasă la 
tatăl meu, am avut un doberman... 

— Lăsaţi asta, a spus Grover, trăgându-mă de tricou. 

Haideţi! 

Eram pe punctul de-a ne alătura celor de la coada MOARTE 
UŞOARA, când Cerber a gemut j alnic cu toate cele trei guri. 
Annabeth s-a oprit. 

S-a întors cu faţa la câine, care se răsucise cu o sută optzeci 
de grade să ne privească. 

Cerber gâfâia în aşteptare, cu mingea roşie făcută bucățele la 
picioarele lui, într-o baltă de salivă. 

— Bun băiat, a spus Annabeth, dar vocea ei părea 
melancolică şi nesigură. 

Capetele monstrului s-au înclinat, de parcă s-ar fi îngrij orat 
pentru ea. 

— Îţi voi aduce altă minge în curând, a promis Annabeth, cu o 
voce pierdută. Ţi-ar plăcea? 

Monstrul a gemut. Nu era nevoie să ştiu limba câinilor ca să- 
mi dau seama că Cerber tot mai aştepta mingea. 

— Bun băiat! Te voi vizita curând... Promit. 

Annabeth s-a întors apoi spre noi. 

— Să mergem. 

Grover şi cu mine am trecut prin detectorul de metale, care a 
sunat imediat şi a declanşat lumini roşii intermitente. 

— Bunuri neautorizate! Atenţie, magie! 

Cerber a început să latre. 

Am trecut prin poarta MOARTE UŞOARA, declanşând şi alte 
alarme, şi ne-am năpustit în Lumea Subpământeană. 

Câteva minute mai târziu, stăteam ascunşi, abia trăgându-ne 
răsuflarea, în scorbura putredă a unui imens copac negru, iar 
monştrii de la pază treceau în goană pe lângă noi, cerând 
ajutorul Furiilor. 


Grover a murmurat: 

— Ei bine, Percy, ce am învăţat noi azi? 

— Câinii cu trei capete preferă mingile roşii de cauciuc, şi nu 
beţele? 

— Nu, a spus Grover. Am învăţat că planurile tale muşcă rău 
de tot! 

Eu nu eram aşa de sigur. Mă gândeam că poate Annabeth şi 
cu mine avuseserăm amândoi ideea cea bună. Chiar şi aici, în 
Lumea Subpământeană, toţi - până şi monştrii - aveau nevoie 
de puţină atenţie din când în când. 

M-am gândit la asta în timp ce aşteptam să treacă spiritele. 
M-am făcut că nu văd cum Annabeth îşi şterge o lacrimă de pe 
obraz ascultând geamătul îndepărtat al lui Cerber, care tânjea 
după noua lui prietenă. 


A Capitolul XIX 
In care aflăm adevărul, într-un fel 


Imaginaţi-vă cel mai numeros public pe care l-aţi văzut 
vreodată la un concert, pe un teren de fotbal unde se 
îngrămădesc un milion de fani. 

Acum imaginaţi-vă o câmpie de un milion de ori mai mare, 
ticsită cu oameni, şi imaginaţi-vă că s-a luat curentul şi nu există 
nici sunet, nici lumină, nici mingi gonflabile care să fie purtate 
pe deasupra mulţimii. Ceva tragic s-a întâmplat în culise. 
Mulţimi de oameni murmurând se învârt în neştire, în umbră, 
aşteptând un concert care nu va începe niciodată. 

Dacă vă puteţi imagina asta, aveţi o viziune destul de corectă 
despre cum arăta Câmpia Asfodelelor. larba cea neagră fusese 
călcată în picioare de puhoaiele de morţi. Sufla un vânt cald şi 
umed, ca o miasmă de mlaştină. Nişte copaci negri - Grover mi- 
a spus că erau plopi - crescuseră în pâlcuri ici şi colo. 

Plafonul peşterii era atât de înalt, încât părea un grup de nori 
de furtună, dacă n-ar fi fost stalactitele de un gri palid care 
păreau al naibii de ascuţite. Am încercat să nu mă gândesc că s- 
ar putea prăvăli peste noi în orice moment, dar pe câmpiile din 
jur erau presărate câteva care deja căzuseră şi se împlântaseră 
în iarba neagră. Bănuiesc că morţii n-aveau de ce să-şi facă griji 
că ar putea fi ucişi de stalactite cât nişte rachete. 


Annabeth, Grover şi cu mine am încercat să ne amestecăm în 
mulţime, cu ochii în patru după monştrii de la pază. Nu m-am 
putut abţine să nu caut feţe cunoscute printre spiritele de pe 
Câmpia Asfodelelelor, dar morţii sunt greu de privit. Chipurile lor 
sunt ca nişte imagini tremurătoare, care dispar uşor. Par puţin 
nervoşi sau dezorientaţi. Vin la tine şi vorbesc, însă vocile lor 
sună ca o pălăvrăgeală fără sens, ca nişte lilieci care ţipă. Odată 
ce-şi dau seama că nu-i înţelegi, se încruntă şi pleacă. 

Morţii nu sunt înfricoşători. Sunt doar trişti. 

Ne-am strecurat uşor, odată cu şirul nou-veniţilor care şerpuia 
de la porţile principale spre un pavilion negru cu un banner pe 
care scria: 

JUDECATA PENTRU CÂMPIILE ELIZEE 

ŞI PENTRU OSÂNDA VEŞNICĂ 

Bun-venit celor morţi de curând! 

Din spatele cortului ieşeau două cozi mult mai mici. 

La stânga, spiritele flancate de monştri de la pază erau 
conduse pe un drum pietros spre Câmpiile Pedepsei, care luceau 
roşiatic şi scoteau fum în depărtare, un pustiu vast, uscat, cu 
râuri de lavă, terenuri minate şi kilometri de sârmă ghimpată 
care separau diferitele zone pentru tortură. Chiar şi de la 
depărtare, am văzut oameni fugăriţi de câini infernali, arşi pe 
rug, siliţi să alerge goi pe întinderi cu cactuşi sau să asculte 
muzică de operă. Am distins chiar şi un deluşor cu silueta 
minusculă a lui Sisif chinuindu-se să-şi suie bolovanul în vârf. Am 
văzut şi torturi mai îngrozitoare - lucruri pe care nu vreau să le 
descriu. 

Coada care ieşea din dreapta pavilionului de judecată arăta 
mult mai bine. Ducea spre o vale mică, înconjurată de ziduri - o 
comunitate închisă, care părea să fie singura parte fericită din 
Lumea Subpământeană. Dincolo de poarta de securitate erau 
cartiere de case frumoase din toate perioadele istorice: vile 
romane, castele medievale şi vile victoriene. Flori argintii şi aurii 
împodobeau peluzele. larba se ondula în culorile curcubeului. S- 
au auzit râsete şi am simţit miros de grătare. 

Câmpiile Elizee. 

În mijlocul văii îţi lua ochii strălucirea unui lac albastru, cu trei 
insule mici, ca o staţiune de vacanţă din Bahamas. Insulele 
Binecuvântaţilor, pentru cei care aleseseră să renască de trei 
ori, şi de trei ori ajunseseră în Câmpiile Elizee. Am ştiut pe loc că 


aici doresc să ajung după moarte. 

— Exact ăsta e, a spus Annabeth, de parcă mi-ar fi citit 
gândurile. Acesta e locul pentru eroi. 

Dar m-am gândit cât de puţini oameni erau pe Câmpiile 
Elizee, ce mic era locul în comparaţie cu Câmpia Asfodelelor sau 
chiar cu Câmpiile Pedepsei. Atât de puţini oameni făcuseră ceea 
ce trebuie în viaţă! Era deprimant. 

Am părăsit pavilionul judecății şi am pătruns mai adânc în 
Câmpia Asfodelelor. S-a mai întunecat. Culorile au dispărut de 
pe hainele noastre. Mulţimile de spirite care murmurau s-au 
risipit. 

După câţiva kilometri de mers, a început să se audă din 
depărtare un țipăt cunoscut. La orizont, se zărea un palat din 
obsidian negru. Deasupra parapetelor se învârteau trei creaturi 
întunecate care semănau cu nişte lilieci: Furiile. Aveam senzaţia 
că ne aşteaptă. 

— Presupun că e prea târziu să se întoarcem, a spus Grover 
cu părere de rău. 

— Totul va fi bine. 

Încercam să par încrezător. 

— Poate ar trebui să începem să căutăm în alte locuri, a 
sugerat Grover. Cum ar fi Câmpiile Elizee, de exemplu... 

— Haide, ţapule. 

Annabeth l-a apucat de braţ. 

Grover a ţipat. Din bascheţii lui au crescut aripi şi picioarele 
au luat-o înainte, îndepărtându-l de Annabeth. A aterizat pe 
spate, în iarbă. 

— Grover, l-a mustrat Annabeth. Nu te mai prosti. 

— Dar nu eu am... 

A ţipat din nou. Bascheţii lui dădeau din aripi ca nebunii. S-au 
ridicat şi au început să-l târască departe de noi. 

—Maia! a strigat el, dar cuvântul magic n-a părut să aibă 
niciun efect. Maia, hai odată! 112! Ajutor! 

Am depăşit momentul de buimăceală şi am dat să-l apuc pe 
Grover de mână, dar era prea târziu. A prins viteză, alunecând 
la vale ca un bob pe pârtie. 

Am alergat amândoi după el. 

Annabeth i-a strigat: 

— Dezleagă şireturile! 

Era o idee inteligentă, dar cred că nu-i ceva prea uşor când 


pantofii te târăsc cu viteză maximă. Grover a încercat să se 
ridice, dar nu s-a putut apropia de şireturi. 

Am pornit-o după el, încercând să nu-l pierdem din ochi în 
timp ce trecea printre picioarele spiritelor care îi vorbeau 
enervate. 

Eram sigur că Grover va da buzna chiar pe porţile palatului lui 
Hades, dar bascheţii au virat brusc la dreapta şi l-au târât în 
direcţia opusă. 

Panta a devenit mai abruptă. Viteza lui Grover a crescut. 
Annabeth şi cu mine am fost nevoiţi să sprintăm, ca să ţinem 
pasul. Pereţii peşterii se apropiau şi am înţeles că intraserăm 
într-un fel de tunel lateral. Nu mai erau copaci, nici iarba cea 
neagră, doar piatră pe jos şi deasupra, lumina difuză a 
stalactitelor. 

— Grover! am strigat şi mi-am auzit ecoul. Prinde-te de ceva! 

— Poftim? mi-a strigat el. 

A încercat să se prindă de pietriş, dar nu era ceva suficient de 
mare cât să-l încetinească. 

Tunelul a devenit tot mai întunecat şi mai rece. Mi s-a zbârlit 
părul pe mâini. Mirosea sinistru. Mă făcea să mă gândesc la 
lucruri pe care nu mi le imaginasem până atunci - sânge vărsat 
pe o veche piatră de altar, respiraţia împuţită a unui criminal. 

Apoi am văzut ce se căsca în faţă şi am înţepenit. 

Tunelul se deschidea într-o peşteră întunecată imensă, iar în 
mijloc era o prăpastie cât un cartier. 

Grover aluneca direct spre margine. 

— Haide, Percy! a strigat Annabeth, prinzându-mă de 
încheietură. 

— Dar ăsta e... 

— Ştiu! a strigat ea. Locul din visul tău! Dar Grover va cădea 
dacă nu-l prindem. 

Avea dreptate, desigur. Situaţia disperată a lui Grover m-a 
făcut să mă pun iar în mişcare. 

Ţipa, zgâria pământul cu unghiile, dar bascheţii înaripaţi îl 
trăgeau spre prăpastie şi părea imposibil să ajungem la el în 
timp util. 

Ce l-a salvat au fost copitele. 

Pantofii zburători îi fuseseră întotdeauna cam mari şi, în cele 
din urmă, Grover s-a lovit de o piatră mare, iar pantoful stâng i-a 
zburat din picior. A dispărut în întuneric, apoi jos, în prăpastie. 


Pantoful drept a continuat să-l tragă după el, dar nu la fel de 
rapid. Grover a reuşit să încetinească ţinându-se de piatra cea 
mare şi folosind-o drept ancoră. 

Era la trei metri de marginea gropii când l-am prins şi l-am 
târât înapoi, pe pantă. Celălalt pantof înaripat a ieşit singur, a 
dat furios câteva ture în jurul nostru şi ne-a lovit în cap în semn 
de protest, apoi a zburat în prăpastie pentru a se alătura 
perechii sale. 

Ne-am prăbuşit epuizați pe pietrişul negru. Mâinile şi 
picioarele îmi erau ca de plumb. Până şi rucsacul părea mai 
greu, de parcă ar fi fost umplut cu bolovani. 

Grover se zgâriase destul de rău, mâinile îi sângerau. Pupilele 
îi deveniseră nişte linii drepte, ca la capre, aşa cum se întâmpla 
ori de câte ori era îngrozit. 

— Nu ştiu cum..., a gâfâit el. Nu eu am... 

— Stai, am spus. Ascultă. 

Auzisem ceva - o şoaptă adâncă în întuneric. 

După câteva secunde, Annabeth a spus: 

— Percy, locul ăsta... 

— Şşt. 

Aşteptam. 

Sunetul a devenit mai puternic, un murmur, o voce malefică 
din depărtare, cu mult sub noi. Venea din prăpastie. 

Grover s-a ridicat. 

— Ce... ce-i cu zgomotul ăsta? 

Acum îl auzea şi Annabeth. Vedeam asta în ochii ei. 

— Tartar. Intrarea în Tartar. 

Am scos sabia, pe Anaklusmos. 

Sabia de bronz s-a lungit, strălucind în întuneric, iar vocea 
malefică a ezitat un moment, apoi a reînceput. 

Aproape că reuşeam să înţeleg nişte cuvinte - cuvinte vechi, 
antice, mai vechi chiar decât greaca. De parcă ar fi fost... 

— Magice, am spus. 

— Trebuie să ieşim de aici, a spus Annabeth. 

Cu ajutorul ei, l-am pus pe Grover pe copite şi ne-am 
continuat drumul prin tunel. Picioarele nu mi se mişcau destul 
de repede. Rucsacul mă trăgea în jos. Vocea devenea tot mai 
puternică şi mai furioasă în spatele nostru şi am luat-o la fugă. 

La ţanc. 

O explozie rece ne-a tras în spate, de parcă groapa întreagă 


şi-ar fi tras răsuflarea. Pentru o clipă îngrozitoare, mi-am pierdut 
echilibrul, alunecând pe pietriş. Dacă am fi fost mai aproape de 
margine, am fi fost traşi înăuntru. 

Ne-am chinuit să înaintăm şi am ajuns, în cele din urmă, la 
capătul tunelului, unde peştera s-a deschis spre Câmpia 
Asfodelelor. Vântul s-a oprit. Un strigăt de furie s-a auzit din 
adâncul tunelului. Cineva nu era fericit că scăpaserăm. 

— Ce-a fost asta? a gâfâit Grover, când ne-am prăbuşit la 
adăpostul nu foarte sigur al unei pădurici de plopi negri. Unul 
dintre animalele de companie ale lui Hades? 

Annabeth şi cu mine am schimbat priviri. Mi-am dat seama că 
o frământă un gând, probabil acelaşi la care se gândise în timpul 
drumului cu taxiul spre Los Angeles, dar îi era prea frică să-l 
împărtăşească. Asta era de ajuns pentru a mă îngrozi. 

Am pus capacul săbiei şi am băgat pixul la loc, în buzunar. 

— Să mergem. Poţi merge? l-am întrebat pe Grover. 

A înghiţit în sec. 

— Da, nu-i problemă. Şi aşa, nu mi-au plăcut niciodată 
bascheţii ăia. 

Incerca să pară curajos, dar tremura la fel de tare ca 
Annabeth şi cu mine. Orice ar fi fost chestia din groapă, nu era 
animalul de companie al nimănui. Era o fiinţă din vechime, 
nespus de puternică. Nici măcar Echidna nu mă făcuse să mă 
simt aşa. Eram aproape uşurat să întorc spatele acelui tunel şi 
să mă îndrept spre palatul lui Hades. 

Aproape. 

Furiile se agitau pe parapete, sus, în beznă. Pereţii exteriori ai 
fortăreței aveau o strălucire neagră, iar porţile de bronz înalte 
cât o clădire cu două etaje erau larg deschise. 

De aproape, am văzut că gravurile de pe porţi reprezentau 
scene legate de moarte. Unele erau din timpurile moderne - o 
bombă atomică explodând deasupra unui oraş, un şanţ plin de 
soldaţi cu măşti de gaze, un şir de victime ale foametei din 
Africa aşteptând cu nişte blide goale -, dar toate arătau de 
parcă ar fi fost gravate în bronz cu mii de ani în urmă. M-am 
întrebat dacă nu cumva erau profeţii care se îndepliniseră. 

In curte era grădina cea mai ciudată pe care o văzusem 
vreodată. Ciuperci multicolore, arbuşti otrăvitori şi nişte plante 
ciudate, luminoase, care creşteau lipsite de lumina soarelui. 
Bijuterii preţioase înlocuiau florile, grămezi de rubine mari cât 


pumnul, mormane de diamante brute. Ici şi acolo, ca nişte 
oaspeţi înlemniţi, zăceau statui din grădina Meduzei - copii, 
satiri şi centauri pietrificaţi - zâmbind grotesc. 

În centrul grădinii era o livadă de rodii, iar florile lor portocalii 
străluceau în întuneric. 

— Grădina Persefonei, a spus Annabeth. Nu vă opriţi. 

Înţelegeam de ce dorea să mergem mai departe. Mirosul 
înţepător al rodiilor era aproape copleşitor. Pe dată m-a apucat 
dorinţa de a gusta din ele, dar mi-am amintit povestea 
Persefonei. O îmbucătură din hrana din Lumea Subpământeană, 
şi n-am mai fi plecat niciodată. L-am tras pe Grover, care tocmai 
voia să culeagă o rodie mare şi suculentă. 

Am urcat treptele palatului printre coloane negre, printr-un 
portic de marmură neagră, intrând în casa lui Hades. Holul de la 
intrare avea podea din bronz lustruit, care părea să fiarbă în 
lumina reflectată de făclii. Nu exista tavan, doar acoperişul 
peşterii, departe, sus. Mă gândesc că n-aveau de ce să-şi facă 
griji în privinţa ploii. 

Fiecare uşă laterală era păzită de schelete cu echipament 
militar. Unele purtau armuri greceşti, altele - uniforme de soldaţi 
britanici, altele - haine de camuflaj cu steaguri americane 
zdrenţuite pe umeri. Aveau sulițe sau muschete sau mitraliere 
M-I6. Niciunul nu ne-a deranjat, dar ochii lor goi ne urmăreau în 
timp ce mergeam pe hol spre uşile cele mari din partea opusă. 

Două schelete în uniforme de puşcaş marin american păzeau 
uşile. Rânjeau la noi. Aveau agăţate de umeri lansatoare de 
grenade. 

— Pun pariu că Hades n-are probleme cu vânzătorii 
ambulanți, a mormăit Grover. 

Rucsacul meu cântărea acum o tonă. Nu-mi dădeam seama 
de ce. Aş fi vrut să-l deschid, să văd dacă n-aveam vreo bilă de 
bowling rătăcită pe-acolo, dar nu era momentul. 

— Ei bine, am zis, credeţi că ar trebui să... ciocănim? 

Un vânt cald a suflat pe coridor şi uşile s-au deschis. 

Gardienii s-au dat la o parte. 

— Cred că asta înseamnă entrez-vous, a spus Annabeth. 

Încăperea arăta întocmai ca în visul meu, cu excepţia faptului 
că tronul lui Hades era ocupat. 

Era al treilea zeu pe care-l întâlneam, dar primul care arăta ca 
o divinitate. 


În primul rând, avea cel puţin trei metri în înălţime şi purta o 
robă neagră de mătase şi o coroană de aur împletit. Avea pielea 
deschisă la culoare, ca de albinos, părul până la umeri şi negru 
ca noaptea. Nu era solid ca Ares, dar radia putere. Lenevea pe 
tronul său din oase omeneşti topite, părând suplu, grațios şi 
periculos ca o panteră. 

Imediat am simţit că el era în măsură să dea ordine. Ştia mai 
multe decât mine. Ar fi trebuit să fie stăpânul meu. Apoi mi-am 
spus că trebuie să-mi revin. 

Aura lui Hades mă afecta, la fel cum făcuse cea a lui Ares. 
Stăpânul Morților îmi amintea de portretele lui Adolf Hitler, 
Napoleon sau ale unor lideri terorişti care puneau la cale 
atentate sinucigaşe. Hades avea aceiaşi ochi aprigi, aceeaşi 
charismă malefică, fermecătoare. 

— Ai ceva curaj să vii aici, fiu al lui Poseidon, a spus el pe un 
ton mieros. După ce mi-ai făcut, eşti foarte curajos. Sau poate 
pur şi simplu foarte prost. 

O amorţeală mi s-a strecurat în încheieturi, ispitindu-mă să 
mă întind şi să trag un pui de somn la picioarele lui Hades. Să 
mă ghemuiesc aici şi să dorm pentru totdeauna. 

M-am împotrivit tentanţiei şi am înaintat. Ştiam ce am de 
spus. 

— Stăpâne şi unchiule, am două rugăminţi. 

Hades a ridicat o sprânceană. Când s-a aplecat înainte, stând 
pe tron, nişte feţe întunecate au apărut în cutele robei lui negre 
- feţe chinuite, de parcă veşmântul ar fi fost însăilat din suflete 
prizoniere în Câmpiile Pedepsei, care încercau să iasă. Acea 
parte din mine care suferea din pricina deficitului de atenţie se 
întreba, total pe lângă subiect, dacă şi restul hainelor lui erau la 
fel. Ce lucruri oribile trebuie să fi făcut în viaţă, ca să sfârşeşti 
prin a fi ţesut în lenjeria lui Hades? 

— Doar două rugăminţi? a spus Hades. Ce puşti arogant! De 
parcă n-ai fi luat deja destul. Vorbeşte, atunci. Mă distrezează să 
amân să te trăsnesc. 

Am înghiţit. Lucrurile mergeau exact aşa cum mă temusem. 

M-am uitat la tronul gol, mai mic, de lângă cel al lui Hades. 
Era în formă de floare, poleit cu aur. Imi doream ca Regina 
Persefona să fi fost aici. Îmi aminteam, din lectura miturilor, că 
putea îmbuna starea de spirit a soţului ei. Dar era vară. Desigur, 
Persefona era sus, pe tărâmul luminii, cu mama ei, zeiţa 


agriculturii, Demetra. Vizitele ei, şi nu înclinația planetei noastre, 
sunt cele care creează anotimpurile. 

Annabeth şi-a dres glasul. M-a împuns cu un deget în spate. 

— Stăpâne Hades, am spus, nu trebuie să izbucnească un 
război între zei. Ar fi... rău. 

— Foarte rău, a adăugat Grover îndatoritor. 

— Inapoiază-mi fulgerul lui Zeus, am spus. Te rog, stăpâne, 
lasă-mă să-l duc în Olimp. 

Ochii lui Hades au devenit periculos de luminoşi. 

— Îndrăzneşti să minţi şi acum, după ce-ai făcut? M-am uitat 
la prietenii mei. Păreau la fel de buimaci ca mine. 

— Aăăă..., unchiule, am spus. Ai zis de două ori „după ce-ai 
facut“. Ce anume am făcut? 

Sala tronului s-a cutremurat atât de puternic, încât, probabil, 
s-a simţit şi sus, în Los Angeles. De pe tavanul peşterii a căzut 
moloz. De-a lungul pereţilor, uşile s-au dat în lături şi războinici 
scheletici au mărşăluit înăuntru, cu sutele, din toate perioadele 
şi din popoarele civilizaţiei occidentale. S-au înşiruit de-a lungul 
zidurilor, blocând ieşirile. 

Hades a strigat: 

— Crezi că eu vreau război, pui de zeu? 

Am vrut să spun: „Păi tipii ăştia nu seamănă cu nişte activişti 
pentru pace. “ Dar m-am gândit că ăsta ar fi putut fi un răspuns 
periculos. 

— Eşti Stăpânul Morților, am spus precaut. Un război ar face 
să-ţi crească împărăţia, nu-i aşa? 

— E tipic pentru fraţii mei să spună aşa ceva. Crezi că am 
nevoie de mai mulţi supuşi? N-ai văzut cât e de întinsă Câmpia 
Asfodelelor? 

— Păi... 

— Ai idee cât s-a mărit regatul meu doar în ultimul secol? 
Câte parcele a trebuit să deschid? 

Am deschis gura să-i răspund, dar Hades se pornise. 

— Mai mulţi monştri de pază, a gemut el. Probleme de trafic 
la pavilionul de judecată. Ore suplimentare pentru personal. 
Eram un zeu bogat, Percy Jackson. Controlam toate metalele 
preţioase de sub pământ. Dar cu ce cheltuieli! 

— Charon ar dori o mărire de salariu, mi-a scăpat mie, 
amintindu-mi de el. 

De îndată ce am spus-o, aş fi vrut să-mi fi cusut gura. 


— Nu începe cu Charon! a tipat Hades. A devenit imposibil de 
când a descoperit costumele italiene! Probleme peste tot, şi 
trebuie să mă ocup de toate personal. 

Numai timpul de navetă de la palat la porţi şi e destul să mă 
scoată din minţi! Şi morţii continuă să sosească. Nu, pui de zeu. 
N-am nevoie de niciun ajutor pentru a-mi procura supuşi! Nu eu 
vreau acest război. 

— Dar ai luat fulgerul lui Zeus. 

— Minciuni! 

Alte huruituri. Hades s-a ridicat din tron, mare cât o poartă de 
fotbal. 

— Poate că tatăl tău îl păcăleşte pe Zeus, băiete, dar eu nu 
sunt atât de prost. l-am ghicit planul. 

— Planul? 

— Tu l-ai furat când a fost solstițiul de iarnă, a spus el. Tatăl 
tău s-a gândit să te păstreze ca pe un mic secret. Te-a trimis în 
sala tronului din Olimp. Ai luat fulgerul şi coiful meu. Dacă nu 
mi-aş fi trimis Furia să te descopere la Academia Yancy, 
Poseidon ar fi reuşit să-şi ascundă complotul pentru declanşarea 
unui război. Dar acum aţi fost demascaţi. Vei fi dat în vileag 
drept hoţul lui Poseidon, iar eu îmi voi recupera coiful! 

— Dar..., a intervenit Annabeth, şi vedeam că mintea îi 
lucrează cu un milion de kilometri la oră. Stăpâne Hades, vă 
lipseşte coiful întunericului? 

— Nu face pe nevinovata cu mine, fetiţo. Tu şi satirul l-aţi 
ajutat pe acest erou să vină aici să mă amenințe în numele lui 
Poseidon, fară îndoială, să-mi dea un ultimatum. Poseidon crede 
că pot fi şantajat să-l sprijin? 

— Nu! am spus. Poseidon nu a... Eu nu am... 

— N-am pomenit nimic despre dispariţia coifului, a mârâit 
Hades, pentru că nu-mi faceam iluzii că cineva din Olimp îmi va 
da câtuşi de puţin dreptate sau ajutor. Nu-mi pot permite să se 
afle că arma mea cea mai puternică lipseşte. Aşa că te-am 
căutat eu însumi şi când a fost clar că vii la mine să transmiţi 
ameninţarea, n-am încercat să te opresc. 

— Nu ai încercat să mă opreşti? Dar... 

— Înapoiază-mi coiful acum şi voi opri moartea, m-a 
ameninţat Hades. Asta e contraoferta mea. Voi deschide 
pământul şi voi trimite morţii înapoi în lume. Voi face din lumea 
voastră un coşmar. lar tu, Percy Jackson - scheletul tău va 


conduce armata mea din Hades. 

Soldaţii scheletici au făcut un pas înainte, cu armele 
pregătite. 

În acel moment, probabil că ar fi trebuit să fiu îngrozit. Lucru 
ciudat, mă simţeam jignit. Nimic nu mă enervează mai mult 
decât să fiu acuzat de ceva ce n-am făcut. Aveam multă 
experienţă în domeniul ăsta. 

— Eşti la fel de rău ca Zeus, am spus. Crezi că am furat de la 
tine? De-asta ai trimis Furiile după mine? 

— Desigur, a spus Hades. 

— Şi ceilalţi monştri? 

Hades şi-a ţuguiat buzele. 

— N-am avut nicio legătură cu ei. N-am vrut să mori repede - 
am vrut să fii adus în faţa mea viu, ca să poţi trece prin toate 
torturile din Câmpiile Pedepsei. De ce crezi că te-am lăsat să 
intri în împărăţia mea atât de uşor? 

— Uşor? 

— Înapoiază ce-ai furat! 

— Dar nu am coiful tău. Eu am venit pentru fulger. 

— Pe care-l ai deja! a strigat Hades. Ai venit aici cu el, 
prostuţule, crezând că mă poţi ameninţa! 

— Dar nu-i adevărat! 

— Deschide-ţi rucsacul, atunci. 

O bănuială îngrozitoare a încolţit în mintea mea. Greutatea 
din rucsacul meu, ca o minge de bowling. Să fie oare... 

Mi l-am luat de pe umăr şi l-am deschis. Înăuntru era un 
cilindru metalic lung de 60 de centimetri, ascuţit la capete, 
emanând energie. 

— Percy, a spus Annabeth. Cum... 

— Nu... nu ştiu. Nu înţeleg. 

— Voi, eroii, sunteţi toţi la fel, a spus Hades. Mândria te-a 
făcut să acţionezi prosteşte, crezând că poţi aduce o astfel de 
armă în faţa mea. N-am cerut fulgerul lui Zeus, dar, din moment 
ce e aici, mi-l vei oferi. Sunt sigur că va fi un excelent 
instrument de negociere. lar acum... coiful. Unde e? 

Am rămas fară cuvinte. Nu aveam coiful. N-aveam nicio idee 
despre cum ajunsese fulgerul în rucsacul meu. Voiam să cred că 
e o şmecherie de-a lui Hades. Hades era personajul negativ. Dar 
brusc lumea se întorsese cu susul în jos. Fusesem folosit. Zeus, 
Poseidon şi Hades fuseseră asmuţiţi unul la gâtul celuilalt de 


către altcineva. Fulgerul fusese în rucsac şi primisem rucsacul 
de la... 

— Stăpâne Hades, aşteaptă, e o greşeală, am spus. 

— O greşeală? a urlat Hades. 

Scheletele au ochit. De sus s-a auzit fâlfâit de aripi şi cele trei 
Furii s-au năpustit în jos şi s-au aşezat pe spătarul tronului 
stăpânului lor. Cea cu chipul doamnei Dodds mi-a rânjit cu 
nerăbdare şi a plesnit din bici. 

— Nu-i nicio greşeală, a spus Hades. Ştiu de ce-ai venit. Ştiu 
adevăratul motiv pentru care ai adus fulgerul. Ai venit să 
negociezi pentru ea. 

Din palma lui Hades a ţâşnit o minge de foc auriu. A explodat 
pe treptele din faţa mea şi din ea a apărut mama, împietrită în 
ploaia de aur, întocmai ca în clipa în care Minotaurul începuse să 
o sugrume. 

Mi-a pierit graiul. Am întins mâna s-o ating, dar lumina frigea 
ca un foc de tabără. 

— Da, a spus Hades cu satisfacţie. Eu am luat-o. Am ştiut, 
Percy Jackson, că vei veni să negociezi cu mine în cele din urmă. 
Inapoiază-mi coiful şi, poate, o voi elibera. Nu este moartă, 
înţelegi? Nu încă. Dar, dacă nu-mi vei face pe plac, lucrurile se 
vor schimba. 

M-am gândit la perlele din buzunar. Poate m-ar fi putut scoate 
din încurcătură. Dacă aş fi putut-o elibera pe mama... 

— A, perlele, a spus Hades, şi sângele mi-a îngheţat în vine. 
Da, fratele meu şi trucurile lui. Scoate-le, Percy Jackson. 

Mâna a acţionat împotriva propriei mele voințe şi a scos 
perlele. 

— Doar trei, a spus Hades. Ce păcat! Ştii, desigur, că fiecare 
protejează o singură persoană. Aşadar, încearcă să-ţi eliberezi 
mama, fiu de zeu. Pe care dintre prietenii tăi îl laşi aici, să-şi 
petreacă eternitatea cu mine? Haide! Alege. Sau dă-mi rucsacul 
şi acceptă condiţiile mele. 

M-am uitat la Annabeth şi la Grover. Feţele lor erau sumbre. 

— Am fost păcăliţi, le-am spus. Traşi pe sfoară. 

— Da, dar de ce? a întrebat Annabeth. Şi vocea din groapă...? 

— Nu ştiu încă, am spus. Dar am de gând să întreb. 

— Hotărăşte-te, băiete! a ţipat Hades. 

— Percy, mi-a spus Grover, punându-şi mâna pe umărul meu. 
Nu poţi să-i dai fulgerul. 


— Ştiu. 

— Lasă-mă aici, a spus el. Foloseşte cea de-a treia perlă 
pentru mama ta. 

— Nu! 

— Sunt satir, a spus Grover. Sufletele noastre nu sunt ca ale 
oamenilor. Mă poate tortura până la moarte, dar nu mă va ţine 
pentru totdeauna. Mă voi reîncarna ca floare sau ceva de genul 
ăsta. E cel mai bine. 

— Nu. 

Annabeth şi-a scos cuțitul de bronz. 

— Mergeţi voi mai departe. Grover, trebuie să-l protejezi pe 
Percy. Trebuie să obţii permisul de căutător şi să încerci să-l 
găseşti pe Pan. Scoate-o pe mama lui de aici. Vă acopăr eu. Am 
de gând să mor luptând. 

— Nu se poate, a spus Grover. Eu rămân. 

— Mai gândeşte-te o dată, ţapule, a spus Annabeth. 

— Încetaţi amândoi! 

Simţeam că mi se frânge inima. Trecuseră prin multe alături 
de mine. Mi-au trecut prin faţa ochilor atacurile lui Grover 
asupra Meduzei, din grădina cu statui, şi Annabeth, care ne 
salvase de Cerber; îi supravieţuisem lui Hefaistos la Waterland şi 
episoadelor de la Arcul din St. Louis şi din Cazinoul Lotus. 
Făcusem mii de kilometri, îngrijorat că voi fi trădat de un 
prieten, dar aceşti prieteni n-ar fi făcut niciodată aşa ceva. Nu 
făcuseră decât să mă salveze, iarăşi şi iarăşi, iar acum doreau 
să-şi sacrifice viaţa pentru mama mea. 

— Ştiu ce trebuie să fac, am spus. Luaţi astea. 

Le-am dat câte o perlă. 

— Dar, Percy..., a spus Annabeth. 

M-am întors cu faţa la mama. Doream cu disperare să mă 
sacrific şi să folosesc ultima perlă pentru ea, dar ştiam ce-ar fi 
spus. N-ar fi permis niciodată una ca asta. 

Trebuia să duc fulgerul înapoi în Olimp şi să-i spun lui Zeus 
adevărul. Trebuia să opresc războiul. Mama nu m-ar fi iertat 
dacă aş fi salvat-o pe ea în schimb. M-am gândit la profeția de la 
Dealul Semizeilor, care părea făcută acum un milion de ani: ŞI la 
sfârşit nu vei reuşi să salvezi ceea ce contează cel mai mult. 

— Imi pare rău, i-am spus. Mă voi întoarce. Voi găsi o cale. 

Expresia încrezută de pe faţa lui Hades a pălit. 

— Fiu de zeu...? a spus. 


— Îţi voi găsi coiful, unchiule, i-am spus. Mă voi întoarce. Nu 
uita să-i măreşti salariul lui Charon. 

— Nu mă sfida... 

— Şi n-ar strica să te mai joci cu Cerber din când în când. li 
plac mingile roşii de cauciuc. 

— Percy Jackson, nu voi permite... 

Am strigat: 

— Acum! 

Am spart perlele de podea. Timp de o clipă - înfricoşătoare nu 
s-a întâmplat nimic. 

— Distrugeţi-i! a strigat Hades. 

Armata de schelete s-a repezit înainte, cu săbiile scoase, cu 
puştile armate. Furiile au atacat, cu bicele în flăcări. 

Tocmai când scheletele au deschis focul, fragmentele de perle 
de la picioarele mele au sărit în aer într-o explozie de lumină 
verde, stârnindu-se şi o rafală de vânt proaspăt. Eram închis 
într-o sferă albă, lăptoasă, care a început să se ridice de la 
pământ. 

Annabeth şi Grover erau chiar în spatele meu. Suliţele şi 
gloanţele au ricoşat, inofensive, din sferele create de perle, în 
timp ce ne ridicam. Hades a urlat cu atâta furie, că întreaga 
fortăreață s-a cutremurat şi mi-am dat seama că nu va fi o 
noapte liniştită în L.A. 

— Uitaţi-vă-n sus! a strigat Grover. Ne vom zdrobi! 

Încet şi sigur, ne îndreptam direct spre stalactite, care, m-am 
gândit eu, ne vor sparge sferele şi se vor înfige în noi. 

— Cum poţi să controlezi chestiile astea? a strigat Annabeth. 

— Nu cred că poţi! i-am strigat. 

Am tipat, iar sferele s-au izbit de tavan şi... întuneric. 

Eram morţi? 

Nu, am simţit că ne deplasăm în continuare. Urcam, prin 
stânca masivă, întocmai ca o bulă de aer prin apă. 

În asta consta puterea perlelor, am înţeles eu în cele din urmă 
- Ceea ce aparţine mării se va întoarce întotdeauna în mare. 

Pentru câteva clipe, n-am putut vedea nimic dincolo de pereţii 
netezi ai sferei mele, apoi perla s-a spart pe fundul oceanului. 
Celelalte două sfere lăptoase, cu Annabeth şi Grover, se ţineau 
după mine. Şi deodată - buuum! 

Am ţâşnit la suprafaţă în mijlocul Golfului Santa Monica, 
răstumând de pe placă un surfer care a strigat indignat: 


— Hei! 

L-am apucat pe Grover şi l-am tras până la o baliză. Am prins- 
o pe Annabeth şi am tras-o şi pe ea. Un rechin curios ne dădea 
târcoale, un rechin mare, alb, de peste trei metri. 

— Şterge-o, i-am spus. 

Rechinul a făcut stânga-mprejur şi a plecat. 

Surferul a bombănit ceva despre „drogurile astea” şi s-a 
îndepărtat de noi cât a putut de repede. 

Habar n-am cum, dar am ştiut cât era ceasul: era dimineaţa 
devreme, în 21 iunie, ziua solstițiului de vară. 

În depărtare, oraşul Los Angeles era în flăcări, nori de fum 
ridicându-se în tot oraşul, deasupra cartierelor. Fusese un 
cutremur, într-adevăr, şi Hades era responsabilul. Probabil că 
trimitea chiar acum o armată de morţi pe urmele mele. 

Dar, pentru moment, Lumea Subpământeană nu era 
problema mea cea mai mare. 

Trebuia să ajung la țărm. Trebuia să duc fulgerul lui Zeus în 
Olimp. Dar, în primul rând, trebuia să am o discuţie serioasă cu 
zeul care mă păcălise. 


Capitolul XX 
In care mă lupt cu ruda mea cea ticăloasă 


Ne-a cules o barcă a Pazei de Coastă, dar erau prea ocupați 
pentru a ne reţine mult timp sau pentru a se întreba cum au 
ajuns trei copii în haine de stradă în mijlocul golfului. Se 
petrecuse un dezastru în urma căruia trebuia făcută curăţenie. 
Stațiile lor radio erau bombardate de apeluri de urgenţă. 

Ne-au lăsat la debarcaderul din Santa Monica înfăşuraţi în 
prosoape şi cu sticle de apă pe care scria SUNT UN PAZNIC DE 
COASTA ÎNCEPĂTOR! şi au plecat să-i salveze şi pe alţii. 

Hainele ne erau leoarcă, până şi ale mele. La apariţia bărcii 
Pazei de Coastă, mă rugasem în gând să nu mă scoată din apă 
şi să mă găsească perfect uscat, fapt care ar fi ridicat nişte 
probleme. Aşadar, voisem să mă ud. Ca prin minune, obişnuita 
mea rezistenţă la apă dispăruse. Eram desculţ, căci îi dădusem 
pantofii mei lui Grover. Era mai bine ca Paza de Coastă să se 
întrebe de ce unul dintre noi e descult decât de ce are copite. 

După ce am ajuns pe uscat, ne-am prăbuşit pe plajă, privind 


oraşul care ardea, proiectat pe un splendid răsărit de soare. Mă 
simţeam de parcă aş fi înviat din morţi, ceea ce chiar se 

întâmplase. Rucsacul atârna greu din cauza fulgerului lui Zeus. 
Inima îmi era însă şi mai grea, după ce-o revăzusem pe mama. 

— Nu-mi vine să cred, a spus Annabeth. Am bătut atâta 
drum... 

— A fost o păcăleală, am spus. O strategie demnă de Atena. 

— Hei, m-a avertizat ea. 

— Te-ai prins, nu-i aşa? 

Şi-a lăsat ochii în jos, tot mai puţin furioasă. 

— Da. M-am prins. 

— Ei bine, eu nu m-am prins! s-a plâns Grover. Vrea cineva... 

— Percy..., a spus Annabeth. Îmi pare rău pentru mama ta. 
Îmi pare tare rău... 

M-am făcut că n-aud. Dacă aş fi vorbit despre mama, aş fi 
început să plâng ca un copilaş. 

— Profeţia a fost corectă, am spus. Vei merge spre vest şi-l vei 
înfrunta pe zeul care a trădat. Dar n-a fost Hades. Nu Hades a 
dorit un război între Cei Trei. Altcineva a fost hoţul. Cineva a 
furat fulgerul lui Zeus şi coiful lui Hades şi a dat vina pe mine, 
pentru că sunt fiul lui Poseidon. Poseidon urmează să fie învinuit 
de ambele părţi. Până la apus, va izbucni un război cu trei 
tabere. lar eu îl voi fi provocat. 

Grover a clătinat din cap, fară să priceapă. 

— Dar cine ar putea fi atât de ticălos? Cine şi-ar dori războiul 
atât de mult? 

M-am oprit brusc, privind spre plajă. 

— Măi, să fie, trebuie să mă gândesc. 

Era acolo, aşteptându-ne, cu geaca de piele neagră şi cu 
ochelari de soare, ţinând o bâtă de baseball din aluminiu pe 
umăr. Motocicleta huruia lângă el, farurile ei înroşind nisipul. 

— Hei, puştiule! a spus Ares, părând cu adevărat încântat să 
mă vadă. Ar fi trebuit să fii mort. 

— M-ai păcălit, am spus. Tu ai furat coiful şi fulgerul. 

Ares a rânjit. 

— Nu le-am furat chiar eu personal. Zeii nu-şi fură unul altuia 
simbolurile puterii, asta nu se face. Dar nu eşti singurul erou din 
lume care poate primi misiuni. 

— De cine te-ai folosit? De Clarisse? Era acolo la solstițiul de 
iarnă. 


Ideea a părut să-l amuze. 

— Nu contează. Ideea e, puştiule, că împiedici pregătirile de 
război. Vezi tu, ar fi trebuit să mori în Lumea Subpământeană. 
Apoi, Algă 'ăl bătrân s-ar fi supărat pe Hades pentru că te-a ucis. 
Respirație de cadavru ar fi dobândit fulgerul lui Zeus, deci Zeus 
s-ar fi supărat pe el. lar Hades caută încă asta... 

A scos din buzunar o căciulă de schi - în genul celor purtate 
de jefuitorii de bănci - şi a pus-o între coarnele motocicletei. 
Imediat, căciula s-a transformat într-un coif de război din bronz 
lucrat cu multă grijă. 

— Coiful întunericului, a icnit Grover. 

— Exact, a spus Ares. Acum, unde rămăsesem? O, da, Hades 
va fi supărat atât pe Zeus, cât şi pe Poseidon, pentru că el nu 
ştie cine l-a luat. În scurt timp, vom avea o încăierare frumuşică, 
una cu trei protagonişti. 

— Dar e vorba de familia ta! a protestat Annabeth. 

Ares a ridicat din umeri. 

— Cel mai bun război. Şi întotdeauna cel mai sângeros. Nimic 
nu se compară cu priveliştea rudelor care se războiesc, am 
spus-o mereu. 

— Mi-ai dat rucsacul în Denver, am spus. Fulgerul s-a aflat 
acolo în tot acest timp. 

— Da şi nu, a spus Ares. Probabil că-i prea complicat pentru 
creieraşul tău de muritor, dar rucsacul este teaca fulgerului, 
doar că puţin transformată. Fulgerul e conectat la ea, cam la fel 
ca sabia ta, puştiule. Ea revine întotdeauna în buzunarul tău, nu- 
i asa? 

Nu eram sigur de unde ştie Ares asta, dar cred că era de 
datoria lui, ca zeu al războiului, să ştie totul despre arme. 

— In orice caz, a continuat Ares, m-am jucat puţin la partea 
de magie pentru ca fulgerul să revină în teacă doar odată ce 
ajungeai în Lumea Subpământeană. Cum te-ai apropiat de 
Hades... Bingo! Dacă ai fi murit între timp, nicio pierdere. Arma 
îmi rămânea mie. 

— Dar de ce să nu păstrezi fulgerul pentru tine? i-am spus. De 
ce să i-l trimiţi lui Hades? 

Colţul gurii lui Ares a tresărit. Pentru un moment, a părut să 
asculte o altă voce, de undeva, din capul lui. 

— De ce nu am... mda... cu o asemenea putere... 

Transa a durat o secundă... două secunde... 


Am schimbat priviri neliniştite cu Annabeth. 

Faţa lui Ares şi-a revenit. 

— N-am vrut să am probleme. Era mai bine ca tu să fii prins în 
flagrant, cu el în mână. 

— Minţi, am spus. Aducerea fulgerului în Lumea 
Subpământeană n-a fost ideea ta, nu-i aşa? 

— Ba a fost ideea mea! 

Din ochelarii lui de soare a început să iasă fum, ca şi cum 
erau pe punctul de a lua foc. 

— Nu tu ai ordonat furtul, am riscat eu. Altcineva l-a trimis pe 
erou să fure cele două obiecte. Apoi, când Zeus te-a trimis să-l 
vânezi, ai prins hoţul. Dar nu l-ai predat lui Zeus. Ceva te-a 
convins să-l eliberezi. Ai păstrat obiectele până a apărut un alt 
erou care să ducă la bun sfârşit livrarea. Chestia aia din groapă 
îţi dă ordine. 

— Sunt zeul războiului! Nu primesc ordine de la nimeni! Eu n- 
am vise! 

Am ezitat. 

— Cine a zis ceva despre vise? 

Ares s-a neliniştit, dar a încercat să mascheze asta cu un 
rânjet. 

— Să ne întoarcem la problema noastră, puştiule. Eşti în viaţă. 
Nu te pot lăsa să duci fulgerul în Olimp. Ai putea reuşi să-i faci 
pe idioţii ăia căpoşi să te asculte. Aşa că va trebui să te omor. 
Nimic personal. 

A pocnit din degete. Nisipul i-a explodat la picioare şi de acolo 
a ieşit un mistreţ, chiar mai mare şi mai urât decât cel al cărui 
cap atârna deasupra uşii cabanei cu numărul cinci din Tabăra 
Semizeilor. Fiara a scurmat cu copita în nisip, privindu-mă 
ameninţător în timp ce-şi cobora colții ascuţiţi în aşteptarea 
ordinului de a ucide. Atunci am riscat: 

— Luptă-te cu mine, Ares. 

A râs, dar am simţit ceva fals în râsul lui, o nelinişte. 

— Tu ai un singur talent, puştiule, fuga. Ai fugit de Himera. Ai 
fugit din Lumea Subpământeană. N-ai calităţile necesare. 

— Ti-e teamă? 

* 

— Poate în visele tale de adolescent. 

Dar ochelarii de soare începeau să se topească de la focul din 
privirea lui. 


— Nu mă pot implica direct. Îmi pare rău, puştiule. Nu te ridici 
la nivelul meu. 

— Percy, fugi! a strigat Annabeth. 

Mistreţul gigantic a atacat. 

Dar mă săturasem să fug de monştri. Sau de Hades, sau de 
Ares, sau de oricine. 

În timp ce mistrețul se repezea la mine, am scos capacul 
pixului şi m-am tras la o parte. Anaklusmos a apărut în mâinile 
mele. Am lovit. Colţul drept al mistreţului a căzut retezat la 
picioarele mele, iar animalul năucit s-a îndreptat spre mare. 

Am strigat: 

— Val! 

Imediat, un val a apărut din senin şi s-a înfăşurat în jurul 
mistreţului, ca o pătură. Fiara a scos un urlet de groază. Apoi a 
dispărut, înghițită de mare. 

M-am întors spre Ares. 

— Acum ai de gând să lupţi cu mine? l-am întrebat. Sau o să 
te ascunzi în spatele altui animal de companie? 

Faţa lui Ares s-a înroşit de furie. 

— Ai grijă, puştiule. Te-aş putea transforma în... 

— Intr-un gândac de bucătărie, am continuat. Sau într-o tenie. 
Da, sunt convins. Asta te-ar scuti de o bătaie zdravănă, nu-i 
aşa? 

Flăcările dansau pe deasupra ochelarilor lui de soare. 

— O, pe toţi zeii, vrei cu tot dinadinsul să fii transformat într-o 
pată de grăsime. 

— Dacă pierd, mă poţi transforma în orice vrei. Poţi lua 
fulgerul. Dacă voi câştiga, coiful şi fulgerul sunt ale mele şi tu 
trebuie să pleci. 

Ares a rânjit dispreţuitor. 

Şi-a luat bâta de baseball de pe umăr. 

— Cum vrei să fii nimicit: în stilul clasic sau modern? 

l-am arătat sabia. 

— Excelent, băiete, eşti mort, a spus el. Clasic să fie. 

Bâta de baseball s-a transformat într-o sabie imensă, cu 
mâner lung. Mânerul era un craniu mare de argint, cu un rubin 
în gură. 

— Percy, a spus Annabeth. Nu face asta. E un zeu. 

— E un laş, i-am spus. 

Ea a înghiţit în sec. 


— Poartă asta, cel puţin. Aduce noroc. 

Şi-a scos colierul cu mărgelele primite în cei cinci ani de 
tabără, înşirate lângă inelul de la tatăl ei, şi mi l-a prins la gât. 

— Pace, a spus ea. Atena şi Poseidon de data asta împreună. 

M-am cam încălzit la faţă, dar am reuşit să zâmbesc. 

— Mulţumesc. 

— la şi asta, a spus Grover şi mi-a întins o cutie turtită pe care 
o cărase în buzunar probabil câteva sute bune de kilometri. 
Satirii te susţin. 

— Grover... Nu ştiu ce să zic. 

M-a bătut pe umăr. Mi-am băgat cutia de aluminiu în 
buzunarul de la spate. 

— V-aţi luat la revedere? 

Ares a venit spre mine, târând după el geaca neagră de piele. 
Sabia îi strălucea ca o flamă în răsăritul de soare. 

— Lupt de o veşnicie, puştiule. Puterea mea e nelimitată şi nu 
pot muri. Tu cu ce te lauzi? 

„Cu un ego mai mic“, m-am gândit eu, dar n-am zis nimic. 
Stăteam cu picioarele în mare, cu apa până la glezne. M-am 
gândit la ce spusese Annabeth la restaurantul din Denver, cu 
mult timp în urmă: „Ares are putere. E tot ce are. Până şi 
puterea trebuie să se încline uneori în faţa înţelepciunii. “ 

A lovit în jos, spre capul meu, dar deja eu nu mai eram acolo. 

Corpul gândea în locul meu. Apa a părut să mă împingă în sus 
şi am sărit peste Ares, lovind în cădere. Dar zeul a fost la fel de 
rapid. S-a răsucit, iar lovitura care ar fi trebuit să-l atingă tocmai 
în coloana vertebrală a fost deviată de capătul mânerului săbiei. 

Mi-a zâmbit. 

— Nu-i rău, nu-i rău. 

A lovit din nou şi am fost silit să sar pe uscat. Am încercat să 
mă eschivez, să mă întorc în apă, dar Ares părea să ştie ce 
vreau. Mi-a dejucat planul presându-mă atât de puternic, încât a 
trebuit să-mi folosesc toate forţele pentru a nu fi tăiat în bucăţi. 
Am continuat să mă îndepărtez de apa oceanului. N-am găsit 
nicio ocazie să atac. Sabia lui era cu câteva zeci de centimetri 
mai lungă decât Anaklusmos. 

„Apropie-te îmi spusese Luke odată, la ora de sabie. „Când ai 
lama mai scurtă, apropie-te. “ 

M-am apropiat cu o împunsătură, dar Ares atâta aştepta. Mi-a 
aruncat sabia din mâini şi m-a lovit în piept. Am zburat şase 


metri, poate nouă. Mi-aş fi rupt spinarea dacă n-aş fi aterizat pe 
o dună de nisip moale. 

— Percy! a strigat Annabeth. Poliţia! 

Vedeam dublu. Imi simţeam pieptul de parcă tocmai fusese 
lovit cu un berbec de război, dar am reuşit să mă ridic. 

Nu-mi dezlipeam ochii de Ares, de teamă să nu mă taie în 
două, dar cu coada ochiului am văzut luminile roşii intermitente 
pe bulevardul de pe coastă. Se auzeau portiere trântite. 

— Acolo, domnule ofiţer! a strigat cineva. Vedeţi? 

O voce răguşită de poliţist: 

— Seamănă cu puştiul de la TV. Ce naiba?... 

— Tipul e înarmat, a spus un alt poliţist. Cere întăriri. 

M-am rostogolit, iar sabia lui Ares a străpuns nisipul. 

Am fugit după sabia mea, am apucat-o şi am lansato nouă 
lovitură spre faţa lui Ares, dar sabia mi-a fost deviată iarăşi. 

* 

Ares părea să ştie exact ce urma să fac, cu un moment 
înainte ca eu să fac vreo mişcare. 

Am luat-o înapoi spre apă, silindu-l să mă urmeze. 

— Recunoaşte, băiete, a spus Ares. N-ai nicio şansă. Pur şi 
simplu mă joc cu tine. 

Simţurile mele funcționau la maximum. Abia acum pricepeam 
ce zisese Annabeth despre deficitul de atenţie care te salvează 
în luptă. Eram foarte conştient, atent la cel mai mic detaliu. 

Am văzut cum se încordează Ares. Am ştiut unde va lovi. În 
acelaşi timp, i-am văzut pe Annabeth şi Grover la nouă metri în 
stânga mea. Am văzut o a doua maşină de poliţie oprindu-se, cu 
sirena pornită. Au început să se strângă câţiva curioşi, oameni 
care rătăciseră pe străzi din cauza cutremurului. Mi s-a părut că 
văd câţiva inşi în mulţime care se deplasau cu mersul ciudat, la 
trap, al satirilor deghizați. Erau şi spirite sclipitoare, de parcă 
morţii veniseră din Hades pentru a urmări lupta. Am auzit bătăi 
de aripi undeva deasupra. Şi mai multe sirene. 

Am înaintat şi mai mult în apă, dar Ares a fost rapid. Vârful 
săbiei lui mi-a sfâşiat mâneca şi m-a zgâriat pe antebraţ. 

O voce de poliţist la megafon a spus: 

— Aruncaţi puştile! Lăsaţi-le jos! Acum! 

Puşti? 

M-am uitat la arma lui Ares şi a părut să pâlpâie; uneori 
semăna cu o puşcă, alteori cu o sabie cu mâner lung. Nu ştiu ce 


vedeau oamenii în mâinile mele, dar eram destul de sigur că nu 
acelaşi lucru ca mine. 

Ares s-a întors pentru a privi la mulţimea de gură-cască, 
oferindu-mi un moment de respiro. Erau cinci maşini de poliţie 
acum şi un şir de ofiţeri ghemuiţi în spatele lor, cu pistoalele 
îndreptate spre noi. 

— Asta e o chestiune privată! a urlat Ares. Plecaţi! 

A făcut un semn cu mâna şi un zid de flăcări roşii s-a prăbuşit 
peste maşinile de patrulă. Poliţiştii abia au avut timp să se 
adăpostească înainte ca maşinile lor să explodeze. Mulțimea din 
spatele lor s-a risipit ţipând. 

Ares se prăpădea de râs. 

— Acum, Micule erou, să te punem pe grătar. 

A atacat. l-am deviat sabia. M-am apropiat suficient ca să 
lovesc, am încercat să-l fentez, dar lovitura mi-a fost parată. 
Valurile mă loveau acum în spate. Ares era în apă până la 
coapse, pe urmele mele. 

Simţeam ritmul mării, cu valurile tot mai mari pe măsură ce 
mareea creştea, şi dintr-odată mi-a venit o idee. „Valuri mici”, m- 
am gândit. lar apa din spatele meu a părut să dea înapoi. 
Oprisem mareea prin puterea voinţei, dar aceasta era ca într-o 
sticlă sub presiune. 

Ares a înaintat, rânjind încrezător. Am coborât sabia, de parcă 
aş fi fost prea epuizat pentru a continua. „Aşteaptă”, i-am spus 
mării. Acum, presiunea aproape că mă ridica pe sus. Ares şi-a 
ridicat sabia. Am dat drumul apei şi am sărit pe deasupra lui 
Ares, pe un val. 

Un perete de apă de doi metri l-a izbit drept în faţă, făcându-l 
să blesteme şi să bolborosească, cu gura plină de alge. Am 
aterizat în spatele său împroşcând şi fandând spre capul lui, aşa 
cum mai făcusem. S-a întors la timp pentru a ridica sabia, dar 
de data asta era dezorientat; nu-mi anticipase şmecheria. Mi-am 
schimbat direcţia, m-am aruncat într-o parte şi am înfipt-o pe 
Anaklusmos în apă, ţintind cu vârful spre călcâiul zeului. 

Urletul care a urmat a făcut ca zguduirea provocată de Hades 
să pară un eveniment neînsemnat. Marea însăşi s-a îndepărtat 
de Ares, lăsând în urmă un cerc de nisip umed, cu diametrul de 
cinci metri. 

Ichor, sângele auriu al zeilor, a curs dintr-o tăietură făcută în 
cizma zeului războiului. Expresia de pe faţa lui era dincolo de 


ură. Era durere, şoc, o neîncredere totală în faptul că fusese 
rănit. 

A şchiopătat spre mine, mormăind blesteme antice greceşti. 

Ceva l-a oprit. 

Era ca şi cum un nor ar fi acoperit soarele, doar că mai rău. 
Lumina a pălit. Sunetul şi culoarea au dispărut. O prezenţă rece 
şi grea a trecut peste plajă, încetinind timpul, scăzând 
temperatura sub zero grade şi facându-mă să simt că viaţa n- 
are sens, iar lupta e inutilă. 

Întunericul s-a ridicat. 

Ares părea uluit. 

Maşinile de poliţie ardeau în spatele nostru. Mulțimea de 
spectatori s-a risipit. Annabeth şi Grover stăteau pe plaj ă, în 
stare de şoc, privind cum apa din jurul picioarelor lui Ares se 
retrage, iar strălucitorul ichor se împrăştie în maree. 

Ares si-a coborât sabia. 

— Ţi-ai făcut un duşman, pui de zeu, mi-a spus. Soarta ţi-e 
pecetluită. De fiecare dată când vei ridica sabia în luptă, de 
fiecare dată când vei spera să învingi, vei simţi blestemul meu. 
Ai grijă, Perseu Jackson! Ai grijă! 

Trupul a început să-i strălucească. 

— Percy! a strigat Annabeth. Nu te uita! 

Mi-am întors privirea în timp ce zeul Ares şi-a dezvăluit 
adevărata formă nemuritoare. Cumva, ştiam că dacă m-aş fi 
uitat, m-aş fi dezintegrat. 

Lumina a dispărut. 

M-am uitat din nou. Ares nu mai era acolo. Mareea s-a retras 
lăsând în urmă coiful de bronz al lui Hades, Coiful întunericului. 
L-am luat şi am pornit spre prietenii mei. 

Dar înainte de-a ajunge, am auzit fâlfâit de aripi. Trei bunicuţe 
cu înfăţişare diabolică sub pălării de dantelă şi cu bice de foc au 
coborât din cer şi au aterizat în faţa mea. 

Furia din mijloc, cea care fusese doamna Dodds, a păşit în 
faţă. Îşi dezvelise colții, dar de data asta nu părea 
amenințătoare. Părea mai degrabă dezamăgită, de parcă 
intenţionase să mă mănânce la cină, dar hotărâse că i-aş putea 
provoca indigestie. 

— Am văzut totul, a şuierat ea. Deci... într-adevăr n-ai fost tu? 

l-am aruncat coiful, pe care l-a prins mirată. 


— Întoarce-te la stăpânul Hades, am zis. Spune-i adevărul. 
Spune-i să oprească războiul. 

Ea a ezitat, apoi şi-a trecut limba bifurcată peste buzele verzi, 
lucioase. 

— Să te păzeşti, Percy Jackson. Să devii un erou adevărat. 
Pentru că dacă nu, dacă mai ajungi vreodată în ghearele mele... 
A chicotit, savurând ideea. Apoi, ea şi surorile ei s-au ridicat 
cu aripile de lilieci, au fâlfâit pe cerul plin de fum şi au dispărut. 

M-am alăturat lui Grover si lui Annabeth, care mă priveau 
uluiţi. 

— Percy..., a spus Grover. A fost incredibil de... 

— Îngrozitor, a spus Annabeth. 

— Grozav! a corectat-o Grover. 

Nu mă simţeam îngrozitit. Şi cu siguranţă nu mă simţeam 
grozav. Eram obosit şi suferind şi complet secătuit de putere. 

— Aţi simţit şi voi... chestia aia? am întrebat. 

Amândoi au dat din cap, neliniştiţi. 

— Trebuie să fi fost Furiile care zburau, a spus Grover. 

Dar nu eram atât de sigur. Ceva îl oprise pe Ares să mă ucidă 
şi acel ceva în stare să facă asta era mult mai puternic decât 
Furiile. 

M-am uitat la Annabeth şi am înţeles imediat. Acum ştiam ce 
fusese în groapă, ce anume vorbise la intrarea în Tartar. 

Mi-am recuperat rucsacul de la Grover şi m-am uitat înăuntru. 
Fulgerul era încă acolo. Un lucru atât de mic aproape că 
declanşase cel de-al Treilea Război Mondial. 

— Trebuie să ne întoarcem la New York, am spus. Până 
diseară. 

— E imposibil, a spus Annabeth, doar dacă nu... 

— Zburăm, am aprobat-o. 

S-a uitat la mine. 

— Să zburăm cu un avion, ceea ce-ai fost avertizat să nu faci, 
pentru ca Zeus să nu te trăsnească din ceruri, şi, în plus, să 
ducem o armă mai distructivă decât o bombă nucleară? 

— Da, am spus. Cam aşa ceva. Să mergem. 


_ Capitolul XXI 
In care îmi închei misiunea 


E interesant cum se raportează oamenii la lucruri şi le fac să 
corespundă cu propria versiune a realităţii. 

Chiron îmi spusese asta cu mult timp în urmă. Ca de obicei, 
nu i-am apreciat înţelepciunea decât mult mai târziu. 

Potrivit ştirilor din L.A., explozia de pe plaja din Santa Monica 
fusese provocată de un răpitor nebun, care trăsese cu puşca 
într-o maşină de poliţie. El ar fi nimerit accidental o conductă de 
gaze care se fisurase în timpul cutremurului. 

Acest răpitor nebun (adică Ares) era aceeaşi persoană care ne 
răpise din New York pe mine şi pe încă doi adolescenţi şi ne 
purtase de-a lungul ţării timp de zece zile într-o odisee a terorii. 

Se părea că bietul Percy Jackson nu era, totuşi, un criminal 
internaţional. El provocase agitaţie pe autocarul Greyhound, în 
New Jersey, încercând să scape de răpitorul său (iar ulterior 
martorii au putut chiar jura că l-au văzut pe bărbatul cu haină 
de piele în autocar: „Cum de nu mi l-am amintit mai 
devreme?“). Nebunul provocase explozia de la Arcul din St. 
Louis. La urma urmei, niciun copil n-ar fi reuşit aşa ceva. O 
chelneriţă îngrijorată din Denver îl văzuse pe acel bărbat 
ameninţându-i pe ostaticii săi lângă restaurantul unde lucra, îl 
rugase pe un prieten să facă o poză şi anunţase poliţia. In cele 
din urmă, Percy Jackson cel curajos (începea să-mi placă puştiul 
ăsta) furase un pistol de la răpitorul său în Los Angeles şi 
luptase folosind o armă automată contra unei puşti, pe plajă. 
Poliţia sosise la timp. Dar în spectaculoasa explozie cinci maşini 
de poliţie fuseseră distruse, iar răpitorul fugise. Nu existaseră 
victime. Percy Jackson şi cei doi prieteni ai lui erau în siguranţă, 
în custodia poliţiei. 

Reporterii ne-au prez entat întreaga poveste. Am dat din cap 
şi am încercat să părem înlăcrimaţi şi epuizați (ceea ce nu era 
greu), făcând pe victimele în faţa camerelor de luat vederi. 

— Tot ce-mi doresc, am spus înecat de lacrimi, e să-l revăd pe 
tatăl meu vitreg, care mă iubeşte. De fiecare dată când l-am 
văzut la televizor, facându-mă „pramatie delincventă”, am 
ştiut... cumva... că totul va fi bine. Şi ştiu că va dori să-i 
recompenseze pe absolut toţi locuitorii acestui minunat oraş, 
care este Los Angelesul, cu un aparat electrocasnic mare din 
magazinul lui. Acesta e numărul de telefon. 

Poliţiştii şi reporterii au fost atât de mişcaţi, că au trecut din 
mână în mână o pălărie şi au strâns bani pentru trei bilete la 


următorul avion spre New York. 

Ştiam că n-am altă variantă decât să zbor. Speram că Zeus 
mă va lăsa în pace, date fiind împrejurările. Dar tot mi-a fost gr 
eu să urc la bordul avionului. 

Decolarea a fost un coşmar. Fiecare turbulenţă mă înfricoşa 
mai rău decât un monstru grec. Nu mi-am descleştat mâinile de 
pe braţele scaunului până când n-am aterizat în siguranţă pe La 
Guardia. Presa locală ne aştepta în afara zonei de securitate, dar 
am reuşit să scăpăm de ei graţie lui Annabeth, care i-a gonit 
punându-şi şapca invizibilă cu Yankees şi strigând: „Sunt la 
standul de îngheţată! Veniţi! apoi a venit cu noi să ne 
recuperăm bagajele. 

Ne-am despărţit la staţia de taxiuri. Le-am spus lui Annabeth 
si lui Grover să se întoarcă la Dealul Semizeilor şi să-i spună lui 
Chiron ce se întâmplase. Au protestat şi mi-a fost greu să-i las 
să plece după ce trecuserăm împreună prin atâtea, dar am ştiut 
că trebuie să mă ocup singur de ultima parte a misiunii mele. In 
caz că lucrurile mergeau prost, în caz că zeii nu mă credeau... 
Voiam ca Annabeth şi Grover să supravieţuiască pentru a-i 
spune adevărul lui Chiron. 

Am sărit într-un taxi şi m-am îndreptat spre Manhattan. 

Treizeci de minute mai târziu intram în holul Empire State 
Building. 

Cred că arătam ca un copil al străzii, cu hainele zdrenţuite şi 
faţa plină de zgărieturi. Nu dormisem de cel puţin douăzeci şi 
patru de ore. 

Am mers la gardianul de la recepţie şi i-am spus: 

— Etajul şase sute. 

Tocmai citea dintr-un cărţoi cu un vrăjitor pe coprtă. Nu prea 
eram interesat de genul fantasy, dar cartea trebuie să fi fost 
bună, căci gardianului i-a luat ceva timp până să-şi ridice ochii 
din ea. 

— Nu există un asemenea etaj, puştiulică. 

— Am nevoie de o audienţă la Zeus. 

Mi-a zâmbit prosteşte. 

— Poftim? 

— Ai auzit foarte bine. 

Eram gata să cred că tipul ăsta era un muritor de rând şi că ar 
fi bine să plec înainte să ceară să fiu băgat într-o cămaşă de 
forţă, când mi-a zis: 


— Fără programare nu capeţi audienţă, puştiulică. Stăpânul 
Zeus nu primeşte pe nimeni neanunţat. 

— Ah, cred că va face o excepţie. 

Mi-am dat jos rucsacul şi l-am deschis. 

Paznicul a văzut cilindrul metalic, fară să înţeleagă, timp de 
câteva secunde, ce are în faţă. Apoi a pălit. 

— Este... 

— Da, el este, l-am încredinţat. Vrei să-l scot şi să... 

— Nu! Nu! 

A ţâşnit din scaun, a scotocit pe birou după un card de acces, 
apoi mi l-a dat. 

— Introdu-l în fanta de acces. Asigură-te că nu mai e nimeni 
cu tine în lift. 

Am făcut cum mi-a spus. De îndată ce uşile liftului s-au închis, 
am introdus cârdul în fantă. Cârdul a dispărut şi un nou buton a 
apărut pe consolă, unul roşu, pe care scria 600. 

L-am apăsat şi am aşteptat. Şi am aşteptat. 

Se auzea muzică. Raindrops keep falling on my head... 

În cele din urmă, ding. Uşile s-au deschis. Am ieşit şi era să 
fac un atac de cord. 

Mă aflam pe o pasarelă îngustă de piatră, suspendată în aer. 
Dedesubt se vedea Manhattanul, de la înălţimea unui avion în 
zbor. In faţa mea, nişte trepte de marmură albă urcau şerpuind 
în inima unui nor, în aer. Am privit spre capătul treptelor, unde 
vedeam ceva ce creierul meu pur şi simplu nu putea accepta. 

„Mai uită-te o dată“, a spus creierul meu. 

„Ne uităm“, insistau ochii mei. „Cu adevărat e acolo. “ 

Deasupra norilor se ridica vârful decapitat al unui munte, cu 
zăpadă pe culmi. Agăţate de versant, zeci de palate pe mai 
multe niveluri - era un oraş de vile şi toate aveau porticuri cu 
coloane albe, terase aurite şi vase din bronz pentru jar, cu o mie 
de flăcări arzând. Drumurile şerpuiau nebuneşte până în vârf, 
unde cel mai mare palat strălucea proiectat pe zăpadă. 
Grădinile cocoţate într-un echilibru instabil erau pline cu măslini 
şi tufe de trandafiri. Se vedea o piaţă în aer liber plină de corturi 
colorate, un amfiteatru de piatră construit pe o parte a 
muntelui, un hipodrom şi un alt amfiteatru pe cealaltă. Era un 
oraş grecesc antic, doar că nu în ruine. Era nou, curat şi plin de 
culoare, aşa cum trebuie să fi arătat Atena acum 2 500 de ani. 

„Locul ăsta nu poate fi real”, mi-am spus. Un vârf de munte 


care atârnă deasupra New Yorkului ca un asteroid de miliarde de 
tone? Cum e posibil ca aşa ceva să fie ancorat deasupra Empire 
State Building, în văzul a milioane de oameni, şi să nu fie 
observat? 

Dar era acolo. Şi eu la fel. 

Călătoria prin Olimp a fost uluitoare. Am trecut pe lângă 
câteva nimfe ale pădurii care au chicotit şi au aruncat în mine 
cu măsline din grădina lor. Vânzătorii din piaţă m-au îmbiat să 
cumpăm ambrozie pe băț, un nou model de scut şi o copie 
strălucită după lâna de aur, aşa cum apăruse la Hefaistos-TV. 
Cele nouă muze îşi acordau instrumentele pentru un concert în 
parc, unde se adunase o mică mulţime - satiri, naiade şi o 
grămadă de adolescenţi arătoşi care ar fi putut fi zei şi zeițe 
minore. Nimeni nu părea îngrijorat de un iminent război civil. De 
fapt, toată lumea părea într-o dispoziţie festivă. Câţiva s-au uitat 
la mine şuşotind. 

Am urcat pe drumul principal, spre palatul mare din vârf. Era 
replica palatului din Lumea Subpământeană. Acolo, totul era 
întunecat şi din bronz. Aici, totul strălucea şi era alb sau 
argintiu. 

Mi-am dat seama că Hades şi-a construit, probabil, palatul în 
aşa fel încât să semene cu acesta. Nefiind bine-venit în Olimp, 
cu excepţia perioadei solstițiului de iarnă, şi-a construit propriul 
Olimp subteran. In ciuda experienţei mele neplăcute cu el, îmi 
era puţin milă. Părea foarte nedrept să fii izgonit din acest loc. 
Asta putea înrăi pe oricine. 

Treptele duceau la o curte centrală. Dincolo, încăperea 
tronului. 

„încăpere” nu-i tocmai cuvântul potrivit. Locul ăsta facea ca 
Gara centrală să semene cu o debara. Coloane masive se 
ridicau spre un plafon boltit, împodobit cu constelații în mişcare. 

Douăsprezece tronuri, construite pentru fiinţe de mărimea lui 
Hades, erau dispuse în forma literei U întoarsă, aşa cum erau şi 
cabanele din Tabăra Semizeilor. Un foc enorm trosnea în vatra 
din mijloc. Tronurile erau goale, cu două excepţii, la capăt: 
marele tron din dreapta şi cel din stânga sa. Nu era nevoie să mi 
se spună cine erau cei doi zei care stăteau acolo, aşteptând să 
ajung. M-am apropiat de ei cu picioarele tremurând. 

Zeii arătau ca nişte oameni gigantici, la fel ca Hades, dar nu-i 
puteam privi fară să simt o furnicătură, de parcă îmi ardea 


corpul. Zeus, Stăpânul Zeilor, purta un costum bleumarin închis, 
cu dungi. Şedea pe un tron simplu din platină solidă. Avea o 
barbă îngrijită, cu fire gri şi negre, ca un nor de furtună. Faţa lui 
era mândră, frumoasă şi fioroasă, cu ochi cenușii, ca norii de 
ploaie. 

Când am ajuns mai aproape de el, aerul trosnea şi mirosea a 
ozon. 

Zeul care-i stătea alături era, fară-ndoială, fratele său, dar era 
îmbrăcat foarte diferit. Îmi amintea de un tip din Key West care 
curăța plaja. Purta sandale din piele, bermude kaki şi o cămaşă 
Tommy Bahama imprimată cu nuci de cocos şi papagali. Avea 
pielea foarte bronzată şi mâinile ridate ca ale unui bătrân 
pescar. Avea părul negru, ca al meu, şi privirea aceea sumbră 
care-mi atrăsese dintotdeauna faima de rebel. Dar ochii, de un 
verde marin, ca ai mei, erau înconjurați de riduri care-mi 
spuneau că obişnuieşte şi să zâmbească. 

Tronul lui părea un scaun de pescar în ape adânci. Era simplu, 
se putea roti, avea şezutul din piele neagră şi un toc încorporat 
pentru undiţă. Numai că în loc de undiţă, în toc era un trident de 
bronz, în vârful căruia pâlpâia o lumină verde. 

Zeii nu se mişcau şi nici nu vorbeau, dar atmosfera era 
tensionată, de parcă tocmai s-ar fi certat. 

M-am apropiat de tronul pescarului şi am îngenuncheat la 
picioarele lui. 

— Tată. 

Nu îndrăzneam să ridic privirea. Inima îmi bătea nebuneşte. 
Simţeam energia emanată de cei doi zei. Dacă spuneam ceva 
nepotrivit, n-aveam nicio îndoială că m-ar fi făcut una cu 
pământul. 

Din stânga s-a auzit vocea lui Zeus: 

— N-ar trebui să te adresezi prima dată stăpânului casei, 
băiete? 

Mi-am ţinut capul plecat, aşteptând. 

— Pace, frate, a spus în cele din urmă Poseidon. 

Vocea lui mi-a stârnit cele mai vechi amintiri: strălucirea caldă 
pe care mi-o aminteam de copil, senzaţia mâinii z eului pe 
fruntea mea. 

— Băiatul îşi respectă tatăl. Aşa e normal. 

—Aşadar, îl recunoşti în continuare? a întrebat Zeus, 
ameninţător. Recunoşti acest copil, pe care l-ai făcut încălcând 


jurământul nostru sacru? 

— Mi-am recunoscut greşeala, a spus Poseidon. Acum aş dori 
să-l aud. 

„Greşeala “. 

Mi s-a pus un nod în gât. Asta eram eu? O greşeală? 
Rezultatul greşelii unui z eu? 

— L-am cruțat deja o dată, a mormăit Zeus. A avut 
îndrăzneala de a zbura pe domeniul meu... ha! Ar fi trebuit să-l 
spulber pentru obrăznicia lui. 

— Riscând să-ţi distrugi propriul fulger? a întrebat Poseidon 
calm. Hai să auzim ce are de spus, frate. 

Zeus a continuat să mormăie. 

— ÎI voi asculta, a decis el. Apoi voi hotărî dacă-l voi zbura sau 
nu din Olimp. 

— Perseu, a spus Poseidon. Uită-te la mine. 

M-am uitat şi nu sunt sigur ce am citit pe chipul lui. Nu exista 
vreun semn evident de iubire sau de aprobare. Nimic 
încurajator. Parcă priveam oceanul: în unele zile, îţi dădeai 
seama în ce stare de spirit era. In cele mai multe zile, însă, era 
imposibil de ghicit, misterios. 

Am avut senzaţia că Poseidon chiar nu ştie ce să creadă 
despre mine. Nu ştia dacă era fericit sau nu să mă aibă drept 
fiu. Într-un fel, m-am bucurat că e atât de distant. Dacă ar fi 
încercat să se scuze sau mi-ar fi spus că mă iubeşte sau chiar ar 
fi zâmbit, ar fi fost fals. La fel ca un tată din rândul oamenilor, 
care inventează scuze penibile pentru că lipsit din viaţa 
copilului. Nu mă deranja. La urma urmei, nici eu nu ştiam ce să 
cred despre el. 

— Vorbeşte-i Stăpânului Zeus, băiete, mi-a spus Poseidon. 
Spune-i povestea ta. 

Aşa că i-am spus lui Zeus totul, aşa cum s-a întâmplat. Am 
scos cilindrul metalic, care a început să scânteieze în prezenţa 
zeului, şi i l-am pus la picioare. 

A urmat o tăcere lungă, întreruptă doar de trosnetul focului 
din vatră. 

Zeus şi-a deschis palma. Fulgerul a zburat în mâna lui. Când 
şi-a închis pumnul, vârfurile metalice au pâlpâit de la 
electricitate, până când a ajuns să ţină în mână ceva ce semăna 
mai mult cu fulgerul clasic, o suliță de şase metri de energie 
sfârâitoare care arunca scântei şi facea să mi se ridice părul în 


vârful capului. 

— Îmi dau seama că băiatul spune adevărul, a murmurat 
Zeus. Dar să facă Ares aşa ceva... nu pare stilul lui. 

— E mândru şi impulsiv, a spus Poseidon. Trăsături de familie. 

— Stăpâne, am zis eu. 

Amândoi au răspuns: 

— Da. 

— Ares nu a acţionat singur. Altcineva - sau altceva - a venit 
cu ideea. 

Am descris visele pe care le avusesem şi sentimentul pe care- 
| încercasem pe plajă, acea răsuflare malefică ce păruse să 
oprească lumea pe loc şi-l făcuse pe Ares să nu mă ucidă. 

— În vise, am zis, vocea mi-a spus să duc fulgerul în Lumea 
Subpământeană. Şi Ares a dat de înţeles că a avut nişte vise. 
Cred că a fost folosit, la fel ca mine, pentru a porni un război. 

— Până la urmă îl acuzi pe Hades? a întrebat Zeus. 

— Nu, am spus. Stăpâne Zeus, am stat aproape de Hades. 
Senzaţia de pe plajă era diferită. Semăna cu ce am simţit când 
m-am apropiat de prăpastie. Acolo era intrarea în Tartar, nu-i 
aşa? Ceva puternic şi malefic freamătă în adâncul ei... Ceva mai 
vechi chiar decât zeii. 

Poseidon şi Zeus au schimbat priviri. Şi-au spus câteva replici 
scurte, grăbite, intense, în greaca veche. Am prins un singur 
cuvânt. „lata”. 

Poseidon a avut un fel de propunere, dar Zeus nu l-a lăsat să 
continue. Poseidon a încercat să argumenteze. Zeus a ridicat 
mâna furios. 

— Nu vom mai vorbi despre asta, a spus Zeus. Trebuie să 
merg personal să purific acest fulger în apele din jurul insulei 
Lemnos, pentru a elimina mirosul de om. 

S-a ridicat şi s-a uitat la mine. Expresia i s-a înmuiat doar 
puţin. 

— Mi-ai făcut un serviciu, băiete. Puţini eroi s-ar fi descurcat 
atât de bine. 

—Am avut ajutor, domnule, am spus. Grover Underwood şi 
Annabeth Chase... 

— Pentru a-ţi mulţumi, îţi voi cruța viaţa. N-am încredere în 
tine, Perseu Jackson. Nu-mi place ce înseamnă sosirea ta pentru 
viitorul Olimpului. Dar pentru a avea linişte în familie, te voi lăsa 
în viaţă. 


— Aăă... vă mulţumesc, domnule. 

— Nici să nu te gândeşti să mai zbori vreodată. Să nu te 
găsesc aici când mă întorc. Altfel, vei simţi acest fulger pe 
pielea ta. Şi va fi ultimul lucru pe care îl vei simţi. 

Un tunet a zguduit palatul. Intr-un fulger orbitor, Zeus a 
dispărut. 

Eram singur în sala tronului cu tatăl meu. 

— Unchiului tău i-au plăcut întotdeauna ieşirile dramatice, a 
oftat Poseidon. Cred că s-ar fi descurcat de minune ca zeu al 
teatrului. 

A urmat o tăcere stânjenitoare. 

— Domnule, am spus, ce era în groapă? 

Poseidon m-a privit. 

— Nu ţi-ai dat seama încă? 

— Cronos, am spus. Regele Titanilor. 

Chiar şi în sala tronului din Olimp, departe de Tartar, numele 
lui Cronos a întunecat încăperea şi a făcut ca focul din vatra din 
spatele meu să nu mai fie atât de fierbinte. 

Poseidon si-a luat tridentul. 

— În Primul Război, Percy, Zeus l-a tăiat pe tatăl nostru 
Cronos într-o mie de bucăţi, întocmai cum făcuse Cronos cu tatăl 
lui, Uranus. Zeus a aruncat rămăşiţele lui Cronos în cea mai 
întunecată groapă din Tartar. Armata Titanilor a fost împrăştiată, 
cetatea lor de pe muntele Etna a fost distrusă, iar aliaţii lor 
monstruoşi au fost goniţi în cele mai îndepărtate cotloane ale 
pământului. Şi totuşi, Titanii nu mor, cum nici noi, zeii, nu 
murim. Ceea ce a rămas din Cronos trăieşte încă într-un fel 
hidos, conştient în durerea lui veşnică, încă flămând de putere. 

— Se vindecă, am spus. Se întoarce. 

Poseidon a clătinat din cap. 

— Din când în când, de-a lungul timpului, Cronos s-a mai făcut 
simţit. Pătrunde în coşmarurile oamenilor şi le insuflă gânduri 
rele. Trezeşte monştri fără odihnă din adâncuri. Dar să laşi de 
înţeles că s-ar putea ridica din groapă este altceva. 

— Asta are de gând, tată. Asta a spus. 

Poseidon a rămas tăcut mult timp. 

— Stăpânul Zeus a încheiat discuţia despre această 
chestiune. Nu va permite să se vorbească despre Cronos. Ţi-ai 
îndeplinit misiunea, băiete. Asta e tot ce trebuia să faci. 

— Dar... 


M-am oprit. Nu avea rost să ne contrazicem. Era foarte posibil 
să-l supăr pe singurul zeu pe care-l aveam de partea mea. 

— Cum... cum doreşti tu, tată. 

O urmă de zâmbet i-a mijit pe buze. 

— Nu prea eşti supus din fire, nu-i aşa? 

— Nu... domnule. 

— Cred că trebuie să-mi asum o parte din vină. Mării nu-i 
place să fie ţinută în frâu. 

S-a ridicat şi a apucat tridentul. Apoi a pâlpâit şi a ajuns de 
mărimea unui om obişnuit, stând chiar în faţa mea. 

— Trebuie să pleci, băiete. Dar, mai întâi, află că mama ta s-a 
întors. 

M-am holbat la el, complet aiurit. 

— Mama? 

— O vei găsi acasă. Hades a eliberat-o după ce i-ai trimis 
coiful. Chiar şi Stăpânul Morților îşi plăteşte datoriile. 

Inima îmi bătea nebuneşte. Nu-mi venea să cred. 

— Vrei să... Ai vrea... 

Îmi trecuse prin cap să-l întreb pe Poseidon dacă ar fi vrut să 
vină cu mine s-o vadă, dar mi-am dat seama că era ridicol. Mi- 
am imaginat cum îl sui pe Zeul Mării într-un taxi şi-l duc în Upper 
East Side. Dacă ar fi vrut s-o vadă pe mama în toţi aceşti ani, ar 
fi făcut-o. Şi mai era şi problema cu Gabe-cel-împuţit. 

Ochii lui Poseidon s-au întristat puţin. 

— Percy, când te vei întoarce acasă, va trebui să iei o decizie 
importantă. Vei găsi un pachet în camera ta. 

— Un pachet? 

— Vei înţelege când îl vei vedea. Nimeni nu poate alege pe ce 
cale să mergi, Percy. Tu trebuie să decizi. 

Am dat din cap, deşi nu ştiam ce vrea să spună. 

— Mama ta este o regină printre femei, a spus Poseidon cu 
nostalgie. N-am mai întâlnit o muritoare ca ea de o mie de ani. 
Şi totuşi... îmi pare rău că te-ai născut, băiete. Ti-am oferit 
soarta unui erou, iar soarta unui erou nu e niciodată fericită. 
Este întotdeauna tragică. 

Am încercat să nu pun asta la suflet. Propriul meu tată îmi 
spunea că îi pare rău că mă născusem. 

— Nu mă deranjează, tată. 

— Nu încă, poate, a spus el. Nu încă. Dar am făcut o greşeală 
de neiertat. 


— Plec, atunci, i-am zis şi m-am înclinat stângaci. Eu... nu te 
voi mai deranja. 

Eram la cinci paşi distanţă când m-a strigat: 

— Perseu. 

M-am întors. 

Licărirea ochilor lui se schimbase, acum păreau învăpăiaţi de 
mândrie. 

— Te-ai descurcat bine, Perseu. Să nu mă înţelegi greşit. 
Indiferent ce vei face, să ştii că eşti al meu. Eşti un adevărat fiu 
al Zeului Mării. 

Pe măsură ce înaintam prin oraşul zeilor, conversațiile 
încetau, muzele şi-au întrerupt concertul. Oameni, satiri şi 
naiade se întorceau spre mine şi pe feţele lor se putea citi 
respect şi recunoştinţă, iar când treceam prin dreptul lor 
îngenuncheau, de parcă aş fi fost un erou. 

Cincisprezece minute mai târziu, încă în transă, eram din nou 
pe străzile din Manhattan. 

Am luat un taxi până la apartamentul mamei, am sunat la uşă 
şi ea era acolo - mama mea frumoasă, cu aromă de mentă şi de 
lemn dulce. De îndată ce m-a văzut, oboseala şi îngrijorarea i-au 
dispărut de pe faţă. 

— Percy! O, slavă zeilor! Băiatul meu! 

M-a îmbrăţişat strâns, de abia mai respiram. Stăteam în hol, 
iar ea plângea şi-şi trecea mâinile prin părul meu. 

Trebuie să recunosc - şi ochii mei erau un pic înceţoşaţi. 
Tremuram, mă bucuram atât de mult s-o văd! 

Mi-a spus că apăruse din senin în apartament în dimineaţa 
aceea, speriindu-l de moarte pe Gabe. Nu-şi amintea nimic după 
incidentul cu Minotaurul şi nu i-a venit să creadă când Gabe i-a 
spus că eram un criminal căutat de poliţie, care hălăduieşte prin 
ţară distrugând monumente naţionale. Îşi ieşise din minţi de 
grijă toată ziua, pentru că nu ascultase ştirile. Gabe o silise să 
se întoarcă la lucru, spunând că trebuia să recupereze salariul 
pe o lună şi că ar face bine să înceapă odată. 

Mi-am înghiţit furia şi i-am spus şi eu povestea mea. Am 
încercat s-o fac mai puţin înfricoşătoare decât fusese în 
realitate, dar nu era uşor. Tocmai ajunsesem la lupta cu Ares 
când ne-a întrerupt vocea lui Gabe venind din camera de zi. 

— Hei, Sally! E gata sau nu friptura aia? 

Mama a închis ochii. 


— Nu se va bucura să te vadă, Percy. La magazin au primit azi 
mii de apeluri din Los Angeles... Ceva legat de electrocasnice 
gratuite. 

— A, da. In legătură cu asta... 

Ea a schiţat un zâmbet. 

— Să nu-l înfurii şi mai tare, bine? Haide. 

în luna în care fusesem plecat, apartamentul se transformase 
în teritoriul lui Gabe. Gunoiul de pe covor îţi venea până la 
glezne. Canapeaua era căptuşită cu doze de bere. Pe abajururi 
atârnau şosete şi lenjerie de corp murdare. 

Gabe stătea la masă şi juca poker cu trei prieteni imbecili de- 
ai lui. 

Când m-a văzut, lui Gabe i-a căzut trabucul din gură. Faţa i s-a 
înroşit mai ceva ca lava. 

—Ai tupeu să vii aici, derbedeule! Credeam că poliţia... 

— Dar s-a dovedit că nu e un fugar, a intervenit mama. Nu-i 
aşa că e minunat, Gabe? 

Gabe se uita când la mine, când la mama. Nu părea să creadă 
că revenirea mea era atât de minunată. 

— E suficient că a trebuit să dau înapoi banii pentru 
asigurarea ta de viaţă, Sally, a mârâit el. Dă-mi telefonul. Chem 
poliţia. 

— Gabe, nu! 

El a ridicat din sprâncene. 

— Ai spus nu? Crezi că am de gând să-l mai suport pe 
derbedeul ăsta? Am dreptul să-l oblig să mă despăgubească, mi- 
a distrus maşina. 

— Dar... 

El a ridicat mâna, iar mama a tresărit. 

Pentru prima dată, mi-am dat seama de ceva. Gabe o lovise 
pe mama. Nu ştiam când sau cât de mult. Dar eram sigur că o 
făcuse. Poate se întâmpla de ani de zile, atunci când nu eram 
acasă. 

Un balon de furie a început să mi se umile piept. M-am 
îndreptat spre Gabe, scoţându-mi instinctiv pixul din buzunar. 

A râs. 

— Ce e, derbedeule? Ai de gând să scrii pe mine? Atinge-mă 
şi-o să înfunzi puşcăria pe veci, ai înţeles? 

— Hei, Gabe, a intervenit prietenul lui, Eddie. E doar un copil. 

Gabe l-a privit iritat şi l-a îngânat cu o voce ascuţită: 


— „E doar un copil.“ 

Ceilalţi doi prieteni ai lui au izbucnit în râs ca nişte idioţi. 

— O să fiu bun cu tine, derbedeule, a rânjit Gabe, scoţându-şi 
la iveală dinţii pătaţi de tutun. Iți dau cinci minute să-ţi iei 
lucrurile şi să dispari. După aceea, chem poliţia. 

— Gabe! l-a rugat mama. 

— A plecat de-aici, a spus Gabe. Plecat să rămână. 

Muream de dorinţa să-i scot capacul lui Anaklusmos, dar, 
chiar dacă aş fi facut-o, lama ei nu-i rănea pe oameni. lar Gabe, 
potrivit unei definiţii extrem de generoase, era om. 

Mama m-a prins de braţ. 

— Te rog, Percy. Hai să mergem în camera ta. 

Am lăsat-o să mă îndepărteze, dar mâinile încă-mi tremurau 
de furie. 

Camera mea era plină până la refuz cu gunoaiele lui Gabe. 
Erau acolo stive de baterii de maşină uzate, până şi un buchet 
de flori putregăite, cu un cartonaş de la cineva care văzuse 
interviul Barbarei Walters. 

— Gabe e supărat, dragul meu, mi-a spus mama. O să 
vorbesc cu el mai târziu. Sunt sigură c-o să fie bine. 

— Mamă, n-o să fie bine niciodată. Nu cât timp Gabe e aici. 

Ea şi-a frământat nervoasă mâinile. 

— Pot să... să te iau cu mine la lucru pentru restul verii. La 
toamnă, poate găsim o altă şcoală cu internat... 

— Mamă. 

A lăsat ochii în jos. 

— Mă străduiesc, Percy. Doar că.... Am nevoie de ceva timp. 

Pe patul meu a apărut dintr-odată un pachet. Puteam să jur că 
nu fusese acolo cu o secundă înainte. 

Era o cutie ponosită de carton în care ar fi încăput o minge de 
baschet. Adresa era scrisă de mâna mea: 


Zeilor 

Multele Olimp 
Etajul 000, 
Empire State 
New Yorte, NY 
Toate cele bune, 
Percy Jackson 


Deasupra, cu marker negru, cu un scris de mână clar, 
îndrăzneţ, era trecută adresa apartamentului nostru şi cuvintele: 
A SE RETURNA LA EXPEDITOR. 

Şi am înţeles ce-mi spusese Poseidon în Olimp. 

Un pachet. O decizie. 

„Indiferent ce vei face, să ştii că eşti al meu. Eşti un adevărat 
fiu al Zeului Mării. “ 

M-am uitat la mama. 

Mamă, vrei ca Gabe să plece? 

Percy, nu-i atât de simplu. Eu... 

Mamă, trebuie să-mi spui. Nenorocitul ăsta te-a lovit. Vrei să 
dispară sau nu? 

A ezitat, apoi a dat din cap încetişor. 

— Da, Percy. Vreau. Şi încerc să-mi fac curaj să-i spun. Dar nu 
poţi să faci tu asta pentru mine. Nu-mi poţi rezolva tu 
problemele. 

M-am uitat la cutie. g 

Ba chiar puteam să-i rezolv problema asta. Imi venea să 
deschid pachetul, să-l arunc pe masa de poker şi să scot ce era 
înăuntru. Şi uite-aşa făceam deschiderea propriei grădini cu 
statui, chiar acolo, în camera de zi. 

„Asta ar face un erou grec dintr-o legendă”, m-am gândit. 
„Asta merită Gabe.“ 

Dar povestea unui erou se încheia întotdeauna tragic. 
Poseidon îmi zisese. 

Mi-am amintit de Lumea Subpământeană. M-am gândit la 
spiritul lui Gabe, rătăcind pe vecie pe Câmpia Asfodelelor, sau 
condamnat la o tortură îngrozitoare în spatele gardului de sârmă 
ghimpată al Câmpiilor Pedepsei - un joc de poker fără de sfârşit, 
stând până la brâu în ulei încins şi ascultând muzică de operă. 
Aveam eu dreptul să trimit pe cineva acolo? Chiar şi pe Gabe? 

Cu o lună în urmă, n-as fi ezitat. Acum... 

— Pot s-o fac, i-am spus mamei. O privire în cutia asta şi nu te 
va mai deranj a niciodată. 

Ea s-a uitat la cutie şi a părut să înţeleagă imediat. 

— Nu, Percy, a spus ea, dându-se înapoi. Să nu faci asta. 

— Poseidon a spus că eşti o regină, i-am zis. A spus că n-a 
mai întâlnit o femeie ca tine de o mie de ani. 

A roşit. 

— Percy... 


— Meriţi mai mult de-atât, mamă. Ar trebui să mergi la 
facultate, să-ţi iei diploma. Ai putea să-ţi scrii romanul, să 
întâlneşti un tip de treabă, să locuieşti într-o casă frumoasă. Nu 
trebuie să mă mai protejezi rămânând cu Gabe. Lasă-mă să 
scap de el. 

Şi-a şters o lacrimă de pe obraz. 

— Semeni atât de mult cu tatăl tău, a spus ea. Cândva, s-a 
oferit să oprească mareea pentru mine. S-a oferit să-mi 
construiască un palat pe fundul mării. Credea că-mi poate 
rezolva toate problemele cu un gest al mâinii. 

— Şi care-i problema? 

Ochii ei multicolori păreau să caute în inima mea. 

— Cred că ştii, Percy. Cred că-mi semeni suficient ca să 
înţelegi. Dacă vreau ca viaţa mea să însemne ceva, trebuie s-o 
trăiesc eu însămi. Nu pot permite ca un zeu să aibă grijă de 
mine... sau fiul meu. Trebuie să... găsesc eu însămi curaj. 
Misiunea ta mi-a amintit lucrul ăsta. 

Din camera de zi se auzeau sunetul jetoanelor de poker, 
înjurături şi canalul TV de sport. 

—Voi lăsa cutia aici, am spus. Dacă Gabe te ameninţă... 

Arăta palidă, dar a dat din cap aprobator. 

— Unde-o să te duci, Percy? 

— La Dealul Semizeilor. 

— Peste vară... sau pentru totdeauna? 

— Depinde... 

Ne-am privit în ochi şi am simţit că aveam o înţelegere. Urma 
să vedem cum stau lucrurile la sfârşitul verii. 

M-a sărutat pe frunte. 

— Vei fi un erou, Percy. Vei fi cel mai mare erou. 

Am aruncat o ultimă privire la dormitorul meu. Simţeam că n- 
o să-l mai văd niciodată. Apoi am mers cu mama la uşa din faţă. 

— Aşa repede, derbedeule? a strigat Gabe în urma mea. 
Călătorie sprâncenată! 

Am avut o ultimă secundă de îndoială. Oare cum puteam 
refuza ocazia perfectă de a mă răzbuna pe el? Plecam de aici 
fară a o salva pe mama. 

— Hei, Sally! a strigat el. Care-i treaba cu friptura? 

O scânteie de furie, ca de oţel, a apărut în ochii mamei, şi m- 
am gândit că poate o lăsam, totuşi, pe mâini bune. Propriile ei 
mâini. 


— Friptura vine imediat, dragă, i-a spus ea lui Gabe. O 
friptură-surpriză. 

S-a uitat la mine şi mi-a făcut cu ochiul. 

Ultimul lucru pe care l-am văzut înainte ca uşa să se închidă a 
fost cum se uita mama la Gabe, de parcă încerca să-şi închipuie 
cum i-ar sta ca statuie de grădină. 


; Capitolul XXII 
In care se împlineşte profeția 


Eram primii eroi care se întorceau vii la Dealul Semizeilor, 
după Luke, aşa că, desigur, toată lumea ne-a tratat de parcă am 
fi câştigat un concurs la TV. Potri it tradiţiei din tabără, am 
purtat coroane de lauri la o mare sărbătoare pregătită în cinstea 
noastră, apoi am condus o procesiune până la focul de tabără, 
unde trebuia să ardem giulgiurile pe care cei din cabane ni le 
făcuseră în lipsa noastră. 

Giulgiul lui Annabeth era foarte frumos - mătase gri cu 
bufniţe brodate - şi i-am zis că era păcat să nu fie îngropată în 
el. M-a pocnit şi mi-a zis să-mi ţin gura. 

Fiind fiul lui Poseidon, nu aveam colegi de cabană, asa că cei 
din cabana lui Ares se oferiseră voluntari să-mi facă giulgiul. 
Luaseră un cearşaf vechi şi pictaseră pe margini feţe zâmbitoare 
cu X-uri în loc de ochi, iar în mijloc, foarte mare, scriseseră 
cuvântul RATAT. 

Era o plăcere să-l ard. 

In timp ce cabana Apollo conducea cântarea şi împărțea 
prăjituri, eu eram înconjurat de foştii mei colegi din cabana lui 
Hermes, de prietenii lui Annabeth din cabana Atenei şi de amicii 
satiri ai lui Grover, care admirau permisul nou-nouţ de căutător 
pe care-l primise de la Consiliul Bătrânilor Copitaţi. Consiliul 
catalogase performanţa lui Grover în misiune drept „curajoasă 
până la indigestie. Cu mult peste orice am văzut în trecut. 

Singurii care n-aveau chef de distracţie erau Clarisse şi colegii 
ei, ale căror priviri otrăvite îmi spuneau că nu mă vor ierta 
niciodată pentru că-l făcusem de ruşine pe tatăl lor. 

Nu mă deranja cu nimic. 

Nici măcar discursul de bun-venit al lui Dionysos n-a reuşit să- 
mi strice dispoziţia. 


— Da, da, deci puştanul n-a fost ucis, iar acum va fi şi mai 
încrezut. Ce să zic, bravo lui. Alte ştiri: nu vor fi întreceri de 
canotaj sâmbăta asta... 

M-am mutat înapoi în cabana trei, dar nu mă mai simţeam 
atât de singur. li aveam pe prietenii mei, cu care mă antrenam 
ziua. Noaptea, stăteam treaz şi ascultam marea, ştiind că tatăl 
meu e acolo. Poate că încă nu era sigur de mine, poate că nu 
dorise să mă nasc, dar mă veghea. Şi până acum, era mândru 
de ce făcusem. 

In ce-o priveşte pe mama, avea şansa să ia viaţa de la capăt. 
Scrisoarea ei a sosit la o săptămână după ce revenisem în 
tabără. Imi spunea că Gabe plecase în chip misterios - 
dispăruse, practic, de pe faţa pământului. A anunţat lipsa lui la 
poliţie, dar avea senzaţia că nu-l vor găsi niciodată. 

Fără nicio legătură cu asta, îşi vânduse prima sculptură în 
mărime naturală, intitulată Jucătorul de poker, unui colecţionar, 
prin intermediul unei galerii de artă din Soho. Primise atâţia bani 
pe ea, că depusese deja avansul pentru un nou apartament şi 
plătise rata pentru primul semestru, în regim cu taxă, la 
Universitatea din New York. Galeria din Soho se zbătea să obţină 
şi alte lucrări de-ale ei, pe care le numea „un uriaş pas înainte în 
neorealismul super-urât.“ 

„Dar să nu-ţi faci griji”, a scris mama. „Am terminat-o cu 
sculptura. Am scăpat de cutia de scule pe care mi-ai lăsat-o. E 
timpul să mă întorc la scris. “ 

La sfârşit, a scris un P.S.: „Percy, am găsit o şcoală particulară 
bunăaici, în oraş. Am dat un avans ca să-ţi rezerv un loc, în caz 
că vrei să te înscrii în clasa a şaptea. Ai putea locui acasă. Dar 
dacă vrei să studiezi pe tot parcursul anului la Dealul Semizeilor, 
te înţeleg. “ 

Am împăturit scrisoarea cu grijă şi am pus-o pe noptieră. In 
fiecare noapte, înainte de a mă culca, o reciteam şi încercam să 
mă hotărăsc ce să-i răspund. 

Pe 4 iulie, întreaga tabără s-a strâns pe plajă pentru un 
spectacol cu artificii realizat de cei din cabana nouă. Copiii lui 
Hefaistos nu se mulţumeau cu nişte explozii penibile în roşu-alb- 
albastru. Ancoraseră o barjă în larg şi o încărcaseră cu artificii 
de mărimea unor rachete Patriot. Din ce spunea Annabeth, care 
mai văzuse spectacolul, exploziile se succedau atât de repede, 
că păreau nişte cadre de animaţie proiectate pe cer. Finalul ar fi 


trebuit să fie cu doi războinici spartani înalţi de treizeci de metri 
care urmau să lupte deasupra oceanului şi apoi să explodeze 
într-un milion de culori. 

În timp ce Annabeth şi cu mine întindeam o pătură de picnic, 
Grover a apărut pentru a-şi lua la revedere. Era îmbrăcat ca de 
obicei, cu blugi, tricou şi adidaşi, dar în ultimele câteva 
săptămâni începuse să arate mai în vârstă, aproape ca un 
licean. Bărbiţa i se îndesase. Mai pusese kilograme pe el. 
Coarnele îi crescuseră cu cel puţin doi centimetri, aşa că acum 
trebuia să poarte căciula rasta tot timpul, ca să treacă drept om. 

— Am plecat, a spus el. Am venit doar să vă spun... ştiţi voi. 

Am încercat să mă bucur pentru el. La urma urmei, un satir nu 
primea în fiecare zi permisiunea de-a pleca în căutarea marelui 
zeu Pan. Dar era greu să-mi iau la revedere. II cunoşteam pe 
Grover doar de un an, dar era cel mai vechi prieten al meu. 

Annabeth l-a îmbrăţişat. l-a urat să se ţină bine pe picioarele 
false. 

L-am întrebat de unde va începe căutarea. 

— E secret, a spus el, părând jenat. Mi-aş dori să veniţi cu 
mine, prieteni, dar oamenii şi Pan... 

— Înţelegem, a spus Annabeth. Ai destule cutii de conserve 
pentru călătorie? 

— Da. 

— Şi naiul l-ai luat? 

— Doamne, Annabeth, a mormăit el. Eşti ca o capră bătrână, 
a mai zis, dar nu părea foarte deranjat. 

Şi-a luat toiagul şi şi-a aruncat un rucsac pe umăr. Arăta ca 
orice autostopist de pe o autostradă din America - nu mai 
semăna defel cu băieţelul pipernicit pe care-l apărasem de 
bătăuşi la Academia Yancy. 

— Ei bine, ne-a spus, uraţi-mi noroc. 

A mai îmbrăţişat-o o dată pe Annabeth. M-a bătut pe umăr, 
apoi a dispărut printre dunele de nisip. 

Focurile de artificii au explodat pe cer: Hercule omorând leul 
din Nemeea, Artemis vânând mistrețul, George Washington 
(care, apropo, era fiul Atenei) traversând râul Delaware. 

— Hei, Grover! am strigat eu. 

S-a întors, la marginea pădurii. 

— Oriunde ajungi, sper că vei avea parte de nişte enchilada 
gustoase. 


Grover a zâmbit şi apoi a dispărut printre copaci. 

— ÎI vom revedea, a spus Annabeth. 

Am încercat s-o cred. Faptul că niciun căutător nu se întorsese 
de două mii de ani... ce să spun, am decis să nu mă gândesc la 
asta. Grover urma fie primul. Trebuia să fie. 

Luna iulie a trecut. 

Îmi petreceam timpul elaborând noi strategii pentru 
„Capturează steagul“ şi făcând alianţe cu alte cabane pentru ca 
flamura să nu ajungă în mâinile lui Ares. Am urcat pentru prima 
dată pe peretele de căţărare fară să fiu ars de lavă. 

Din când în când, treceam pe la Casa cea Mare, aruncam o 
privire spre ferestrele mansardei şi mă gândeam la Oracol. 
Încercam să mă conving că profeția se împlinise. 

Vei merge spre vest şi-l vei înfrunta pe zeul care a trădat. 

Trecusem prin asta - chiar dacă zeul trădător se dovedise a fi 
Ares, nu Hades. 

Vei găsi ceea ce s-a furat şi îl vei duce la loc sigur. 

Bifat. Fulgerul a fost livrat. Coiful întunericului era din nou pe 
capul unsuros al lui Hades. 

Vei fi trădat de cineva care spune că ţi-e prieten. 

Asta încă mă rodea. Ares susţinuse că mi-e prieten, apoi mă 
trădase. La asta trebuie să se fi referit Oracolul... 

Şi la sfârşit nu vei reuşi să salvezi ceea ce contează cel mai 
mult. 

Nu reuşisem s-o salvez pe mama, dar numai pentru c-o 
lăsasem să se salveze singură şi ştiam că asta e soluţia corectă. 

Şi atunci de eram încă neliniştit? 

Ultima noapte petrecută la şcoala de vară a venit mult prea 
repede. 

Rezidenţii au cinat împreună pentru ultima dată. Am ars o 
parte din cină pentru zei. La focul de tabără, consilierii seniori 
au acordat mărgelele de sfârşit de vară. 

Aveam propriul colier de piele şi, când am văzut mărgeaua 
pentru întâia mea vară, m-am bucurat că focul îmi ascunde 
roşeaţa de pe chip. Mărgeaua era neagră ca smoala, cu un 
trident de un verde marin strălucind în centru. 

— Alegerea a fost unanimă, a anunţat Luke. Această mărgea 
aminteşte de primul fiu al Zeului Mării din această tabără şi de 
misiunea lui în cel mai întunecat cotlon al Lumii Subpământene, 
pentru a opri un război! 


întreaga tabără s-a ridicat în picioare şi a ovaţionat. Chiar şi 
cei din cabana lui Ares s-au simţit obligaţi să se ridice. Cei din 
cabana Atenei au împins-o pe Annabeth în faţă pentru a fi şi ea 
aplau dată. 

Nu ştiu dacă mă mai simţisem vreodată atât de fericit sau de 
trist ca în acel moment. Îmi găsisem în sfârşit o familie, nişte 
oameni cărora le păsa de mine şi care credeau că făcusem o 
treabă bună. lar dimineaţa, majoritatea urmau să plece de-acolo 
până la anul. 

In dimineaţa următoare, am găsit un formular pe noptieră. 

Am ştiut că fusese completat de Dionysos, pentru că el 
continua cu încăpățânare să-mi scrie numele greşit: 


Dragă Peter Johnson, 

Dacă intenţionezi să rămâi în Tabăra Semizeilor pe tot 
parcursul anului, trebuie să informezi Casa cea Mare până azi, la 
prânz. Dacă nu îţi anunti intenţiile, vom presupune că ai eliberat 
cabana sau că ai murit în chinuri groaznice. Harpiile de serviciu 
vor începe să facă curat la apus. Ele vor fi autorizate să 
mănânce orice rezident neînregistrat. Toate obiectele personale 
găsite vor fi incinerate în groapa cu lavă. 

O zi bună! 

DI D (Dionysos), 

Directorul Taberei, Consiliul Olimpian # 12 


Asta e o altă problemă a celor cu deficit de atenție. 
Termenele-limită pur şi simplu nu înseamnă nimic pentru mine 
până nu văd unul cu ochii mei. Vara se încheiase, iar eu încă nu- 
i răspunsesem mamei, sau celor din tabără, cu privire la locul 
unde voi locui. Acum mai aveam doar câteva ore ca să decid. 

Decizia ar fi trebuit să fie uşoară. Adică, nouă luni de 
pregătire ca erou sau nouă luni de stat într-o sală de clasa - 
daaa! 

Dar trebuia să mă gândesc şi la mama. Pentru prima dată, 
aveam şansa de-a locui cu ea tot anul, fără Gabe. Aveam şansa 
de-a fi acasă şi a mă plimba prin oraş în timpul liber. Mi-am 
amintit ce spusese Annabeth cu multă vreme în urmă, în timpul 
misiunii: „Monştrii se află în lumea reală. Acolo afli dacă eşti bun 
de ceva sau nu.“ 

M-am gândit la soarta Thaliei, fiica lui Zeus. M-am întrebat 


câţi monştri m-ar fi atacat dacă părăseam Dealul Semizeilor. 
Dacă rămâneam într-un singur loc întregul an şcolar, fară Chiron 
sau prietenii mei care să mă ajute, am fi supravieţuit, eu şi cu 
mama, până vara viitoare? Asta presupunând că nu mă omorau 
testele de ortografie şi eseurile de cinci paragrafe. Am decis să 
merg în arenă şi să exersez nişte mişcări cu sabia. Poate că asta 
mi-ar fi limpezit gândurile. 

Terenurile din tabără erau aproape pustii, strălucind în căldura 
de august. Toţi rezidenții erau în cabane, împachetând sau 
fugind de colo-colo cu mături şi perii, pregătindu-se pentru 
inspecția finală. Argus îi ajuta pe câţiva dintre copiii Afroditei să- 
şi ducă valizele Gucci şi seturile de machiaj peste deal, unde 
autobuzul taberei aştepta să-i ducă la aeroport. 

„Nu te gândi încă la plecare”, mi-am spus. „Doar antrenează- 
te.“ 

Am ajuns în arena luptătorilor cu sabia şi am constatat că 
Luke avusese aceeaşi idee. Geanta lui de sport era aruncată la 
marginea podiumului. Lucra singur, atacând manechinele de 
luptă cu o sabie pe care n-o mai văzusem. Trebuie să fi fost o 
lamă de oţel în toată regula, pentru că Luke reteza capetele 
manechinelor cu totul, băgând sabia prin măruntaiele lor pline 
cu paie. Tricoul lui portocaliu de consilier era leoarcă de sudoare. 
Expresia de pe faţa lui era atât de intensă, de parcă ar fi fost În 
pericol de moarte. Il priveam fascinat în timp ce eviscera 
întregul şir de manechine, retezându-le membrele şi, practic, 
reducându-le la o grămadă de paie şi armuri. 

Erau doar manechine, dar nu puteam să nu fiu uimit de 
îndemânarea lui Luke. Tipul era un luptător incredibil. Asta m-a 
făcut să mă întreb, din nou, cum de eşuase în misiunea lui. 

In cele din urmă, m-a văzut şi s-a oprit la jumătatea mişcării. 

— Percy. 

— Aăă... îmi cer scuze, am spus jenat. Eu doar... 

— E în regulă, a spus el, coborându-şi sabia. Un ultim 
antrenament. 

— Manechinele astea nu vor mai deranj a pe nimeni. 

Luke a ridicat din umeri. 

— Facem unele noi în fiecare vară. 

Acum, că sabia lui nu se mai mişca, am văzut ceva ciudat. 
Lama era făcută din două tipuri de metal - jumătate din bronz, 
jumătate din oţel. 


Luke a observat că mă uit la ea. 

— O, asta? O jucărie nouă. Acesta este Clevetitorul. 

— Clevetitorul? 

Luke a răsucit sabia în lumină şi ea a lucit periculos. 

— O parte este din bronz celest. Cealaltă este din oţel călit. E 
bună şi împotriva muritorilor, şi împotriva nemuritorilor. 

Mi-am amintit ce-mi spusese Chiron la începutul misiunii - că 
un erou nu trebuie să rănească muritori decât dacă este absolut 
necesar. 

— Nu ştiam că fierarii de-aici pot face asemenea arme. 

—Păi, probabil că ei nu pot face, a fost de acord Luke. 

Este unicat. 

Mi-a zâmbit reţinut, apoi a băgat sabia în teacă. 

— Ascultă, aveam de gând să vin să te caut. Ce-ai zice să 
mergem în pădure pentru ultima dată, să căutăm un partener 
de luptă? 

Nu ştiu de ce am ezitat. Ar fi trebuit să mă simt uşurat că 
Luke e atât de prietenos. De când revenisem din misiune, mi se 
păruse că e puţin distant. Mi-era teamă că îl deranja atenţia 
care mi se arăta. 

— Crezi că-i o idee bună? l-am întrebat. Adică... 

— E, hai. 

A scotocit în geanta de sport şi a scos şase cutii de Coca-Cola. 

— Fac cinste cu băutura. 

M-am uitat la cutiile de cola, întrebându-se cum naiba le 
obținuse. Nu existau sucuri din lumea muritorilor la magazinul 
din tabără. N-aveai cum să le strecori înăuntru, cu excepţia 
cazului în care ai fi vorbit, poate, cu un satir. 

Desigur, cupele magice de la cină se umpleau cu tot ce 
pofteai, dar nimic nu se compară cu o Coca-Cola adevărată, 
băută direct din cutie. 

Zahăr şi cofeină. Voința mea a cedat. 

— Sigur, m-am hotărât. De ce nu? 

Ne-am îndreptat spre pădure şi am început să căutăm vreun 
monstru cu care să ne batem, dar era prea cald. Toţi monştrii cu 
scaun la cap îşi făceau probabil siesta în peşterile lor răcoroase. 

Am găsit un loc umbrit lângă pârâul unde rupsesem sulița 
Clarissei în timpul primei mele partide de „Capturează steagul“. 
Ne-am aşezat pe o piatră mare, bându-ne cola şi privind lumina 
soarelui din pădure. 


După un timp, Luke a spus: 

— Ţi-e dor să pleci într-o misiune? 

— Cu monştri care să mă atace la tot pasul? Hm... Glumeşti? 

Luke a ridicat o sprânceană. 

— Da, mi-e dor, am recunoscut. Ţie? 

O umbră i-a trecut peste chip. 

Eram obişnuit să aud de la fete ce bine arată Luke, dar în acel 
moment părea obosit, furios şi deloc chipeş. Părul lui blond 
devenise gri în bătaia soarelui. Cicatricea de pe faţă părea mai 
adâncă decât de obicei. Mi-l puteam imagina bătrân. 

— Locuiesc la Dealul Semizeilor de la paisprezece ani, fară 
întrerupere, mi-a spus. De când cu Thalia... ştii tu. M-am 
antrenat şi m-am antrenat şi m-am antrenat. N-am apucat să fiu 
un adolescent normal în lumea reală. Apoi mi-au azvârlit o 
misiune şi, după ce m-am întors, a fost ceva de genul: „în 
regulă, s-a terminat. Să ai o viaţă frumoasă. “ 

Şi-a mototolit cutia de cola şi a aruncat-o în pârâu, fapt care 
chiar că m-a şocat. Unul dintre primele lucruri pe care le înveţi 
în Tabăra Semizeilor este acesta: „Nu face mizerie. Nimfele si 
naiadele vor afla. Se vor răzbuna. 

Te vei băga în pat într-o noapte şi vei găsi cearşafurile pline 
de viermi şi noroi. 

— La naiba cu coroanele de lauri, a spus Luke. N-am de gând 
să ajung ca trofeele prăfuite din podul Casei celei Mari. 

— Din ce spui, aş zice că urmează să pleci. 

Luke mi-a zâmbit strâmb. 

— O, chiar că plec, Percy. Te-am adus aici ca să-ţi spun la 
revedere. 

A pocnit din degete. O flacără mică a găurit pământul de la 
picioarele mele. De-acolo a ieşit ceva negru, cam cât pumnul 
meu. Un scorpion. 

Am dat să-mi scot pixul. 

— Eu n-aş face asta, m-a avertizat Luke. Scorpionii pot sări 
până la cinci metri. Acul lui poate pătrunde chiar şi prin haine. 
Vei fi mort în şaizeci de secunde. 

— Luke, ce... 

Atunci mi-am dat seama. 

Vei fi trădat de cineva care spune că ţi-e prieten. 

— Tu, am spus. 

Stătea calm şi îşi curăța blugii. 


Scorpionul nu-i acorda nicio atenţie. În schimb, mă privea 
ţintă cu ochii lui răutăcioşi, strângându-şi cleştii în timp ce mi se 
târa pe pantof. 

— Am văzut multe lucruri în lumea de afară, Percy, a spus 
Luke. N-ai simţit şi tu întunericul care se-adună, monştrii tot mai 
puternici? Nu ţi-ai dat seama ce inutil e totul? Tot curajul nostru 
se reduce la a fi pioni ai zeilor. Ar fi trebuit răsturnaţi cu mii de 
ani în urmă, dar au rezistat datorită nouă, semizeilor. 

Nu mi-a venit să cred ce se întâmplă. 

— Luke... vorbeşti despre părinţii noştri, am spus. 

A râs. 

— Asta ar trebui să mă facă să-i iubesc? Preţioasa lor 
„civilizaţie occidentală” e o boală, Percy, care ucide lumea. 
Singurul mod de-a o opri este s-o facem una cu pământul, s-o 
luăm de la început pe nişte baze mai oneste. 

— Eşti la fel de nebun ca Ares. 

Ochii i s-au aprins. 

— Ares e un prost. Nu şi-a dat seama care e adevăratul lui 
stăpân. Dacă aş avea timp, Percy, ţi-aş explica. Dar mi-e teamă 
că nu vei mai trăi atât. 

Scorpionul s-a târât pe cracul pantalonilor mei. 

Trebuia să existe o scăpare. Aveam nevoie de timp ca să 
gândesc. 

— Cronos, am spus. Pe el îl slujeşti. 

Aerul a devenit mai rece. 

— Ar trebui să fii atent cu numele, m-a avertizat Luke. 

— Cronos te-a pus să furi fulgerul şi coiful. El ţi-a vorbit în vis. 

Lui Luke i s-a zbătut un ochi. 

— Şi ţie ţi-a vorbit, Percy. Trebuia să-l fi ascultat. 

— lţi spală creierul, Luke. 

— Te înşeli. Mi-a arătat că talentele mele sunt irosite. Ştii care 
a fost misiunea mea de acum doi ani, Percy? Tatăl meu, Hermes, 
voia să fur un măr de aur din Grădina Hesperidelorl şi să-l duc 
în Olimp. După toată pregătirea, doar la atât s-a putut gândi. 

— Nu-i o misiune simplă, am spus. Numai Hercule a mai reuşit 
asta. 

— Exact, a spus Luke. Ce mare lucru să repet ceva ce s-a mai 
făcut? Tot ce ştiu zeii e să-şi retrăiască trecutul. 


1 Hesperidele sunt nimfe şi locuiesc într-o grădină în care 


creşte pomul cu mere de aur, dăruit de Gaia Herei, la nunta cu 
Zeus. Această grădină este păzită de un dragon cu o sută de 
capete. 


Eu n-aveam chef de asta. Dragonul din grădină mi-a făcut 
asta - mi-a arătat furios cicatricea - şi când m-am întors, tot ce 
am primit a fost milă. Aş fi vrut să dărâm Olimpul piatră cu 
piatră chiar atunci, dar am aşteptat momentul potrivit. Am 
început să-l visez pe Cronos. El m-a convins să fur ceva valoros, 
ceva ce niciun erou nu mai avusese curajul să fure. Când am 
plecat în excursia din timpul solstițiului de iarnă, în timp ce 
colegii mei dormeau, m-am strecurat în sala tronului şi am luat 
fulgerul lui Zeus chiar de pe scaunul lui. Şi, la fel, coiful lui 
Hades, Coiful întunericului. Nu ti-ar veni să crezi ce uşor a fost! 
Olimpienii sunt atât de aroganti; nu şi-au imaginat că cineva ar 
îndrăzni să fure de la ei. Paza lor este penibilă. Eram la 
jumătatea drumului, în New Jersey, când am auzit huruitul 
furtunilor şi mi-am dat seama că au descoperit furtul. 

Scorpionul stătea acum pe genunchiul meu, privindu-mă cu 
ochii lui strălucitori. Am încercat să-mi păstrez vocea calmă. 

— Şi de ce nu i-ai dus obiectele lui Cronos? 

Zâmbetul lui Luke s-a şters. 

—Am devenit... prea încrezător. Zeus şi-a trimis fiii şi fiicele să 
găsească fulgerul furat - pe Artemis, pe Apollo, pe tatăl meu, 
Hermes. Dar Ares a fost cel care m-a prins. L-aş fi putut învinge, 
dar n-am fost destul de atent. M-a dezarmat, a luat însemnele 
puterii, a ameninţat că le va duce înapoi în Olimp şi că voi fi ars 
de viu. Apoi am auzit vocea lui Cronos care mi-a spus ce să zic. 
l-am vârât în cap lui Ares ideea unui mare război între zei. l-am 
spus că tot ce trebuie să facă e să ascundă obiectele o vreme si 
să-i privească pe ceilalţi luptându-se. Ares a avut o sclipire 
răutăcioasă în ochi. Am ştiut c-a muşcat momeala. M-a lăsat să 
plec şi m-am întors în Olimp înainte ca absenţa mea să fie 
observată. 

Luke şi-a scos sabia cea nouă. Şi-a trecut degetul peste lamă, 
de parcă ar fi fost hipnotizat de frumuseţea ei. 

— După aceea, Stăpânul Titanilor... m-a pedepsit să am 
coşmaruri. Mi-am jurat să nu mai dau greş. In Tabăra Semizeilor, 
în vis, mi s-a spus că va mai veni un erou, unul care putea fi 
păcălit să ducă fulgerul şi coiful restul drumului - de la Ares 


până în Tartar. 

— Tu ai chemat câinele infernal în noaptea aceea în pădure. 

— Trebuia să-l facem pe Chiron să creadă că tabăra nu e 
sigură pentru tine, ca să te trimită în misiune. Trebuia să-i 
confirmăm temerile că Hades era pe urmele tale. Si a mers. 

— Bascheţii zburători erau blestemaţi, am spus. Ar fi trebuit 
să mă tragă pe mine şi rucsacul în Tartar. 

— Şi ar fi facut-o, dacă i-ai fi purtat. Dar i-ai dat satirului, ceea 
ce nu facea parte din plan. Grover strică tot ce atinge. A reuşit 
să desființeze până şi blestemul. 

Luke s-a uitat la scorpion, care era acum pe coapsa mea. 

— Trebuia să fi murit în Tartar, Percy. Dar nu-ţi face griji, te las 
cu micul meu prieten, care va aranja lucrurile. 

— Thalia s-a sacrificat ca să te salveze, am spus, scrâşnind 
din dinţi. Şi asta-i răsplata ta? 

— Să nu-mi vorbeşti de Thalia! a strigat el. Zeii au lăsat-o să 
moară! Asta e unul din multele lucruri pentru care vor plăti. 

— Ai fost folosit, Luke. Şi tu, şi Ares. Nu-l asculta pe Cronos. 

— Eu am fost folosit? Vocea lui Luke a devenit stridentă. Uită- 
te la tine. Ce a făcut tatăl tău pentru tine? Cronos se va ridica. 
N-ai făcut decât să-i amâni planurile. 

Îi va arunca pe Olimpieni în Tartar şi va mâna omenirea înapoi 
în peşteri. Pe toţi, cu excepţia celor puternici - cei care îl slujesc. 
— Cheamă-ţi gângania, am spus. Dacă eşti atât de puternic, 

luptă-te tu singur cu mine. 

Luke a zâmbit. 

— Ai vrea tu, Percy. Dar eu nu sunt Ares. Nu mă poţi momi. 
Stăpânul mă aşteaptă şi are o grămadă de misiuni pe care să le 
îndeplinesc. 

— Luke... 

— La revedere, Percy. Urmează o nouă Epocă de Aur. Din care 
tu nu vei mai face parte. 

A desenat un arc cu sabia şi a dispărut într-un val de 
întuneric. 

Scorpionul a sărit. 

L-am înlăturat cu mâna şi mi-am scos sabia. S-a repezit la 
mine şi l-am tăiat în jumătate. 

Eram pe cale să mă felicit, când mi-am văzut mâna. 

În palmă aveam o urmă mare, roşie, din care curgea o zeamă 
galbenă. Apucase, totuşi, să mă muşte. 


Urechile îmi vâjâiau. Vedeam ca prin ceaţă. „Apă“, m-am 
gândit. Ea mă mai vindecase. 

M-am împleticit până la pârâu şi mi-am scufundat mâna, dar 
nu părea să se întâmple nimic. Otrava era prea puternică. 
Vederea mi s-a întunecat. Abia mă puteam ţine pe picioare. 

„Şaizeci de secunde”, îmi spusese Luke. 

Trebuia să mă întorc în tabără. Dacă mă prăbuşeam aici, 
corpul meu ar fi ajuns cina vreunui monstru. Nimeni n-ar fi aflat 
vreodată ce s-a întâmplat. 

Picioarele îmi erau grele ca de plumb. Fruntea îmi ardea. M- 
am împleticit spre tabără. Nimfele au fremătat în copacii lor. 

— Ajutor, am murmurat. Vă rog... 

_ Două dintre ele m-au apucat de braţe, trăgându-mă după ele. 
Imi amintesc că am ajuns în poiană, unde un consilier a strigat 
după ajutor şi un centaur a suflat în cornul-scoică. 

Apoi totul s-a întunecat. 

M-am trezit cu un pai în gură. Am sorbit ceva cu gust de 
fursecuri cu ciocolată. Nectar. 

Am deschis ochii. 

Eram în pat, în infirmeria Casei celei Mari, cu mâna dreaptă 
bandajată, arătând ca o bâtă. Argus stătea de pază în colţ. 
Annabeth şedea lângă mine, ţinându-mi paharul cu nectar şi 
tamponându-mi fruntea cu un prosop. 

— Şi am ajuns din nou aici, am spus. 

— Idiotule! m-a certat Annabeth, şi am ştiut că e bucuroasă 
să vadă că mi-am venit în simţiri. Când te-am găsit, erai verde şi 
începeai să te faci gri. Dacă nu era puterea vindecătoare a lui 
Chiron... 

— Să nu exagerăm, s-a auzit vocea lui Chiron. Conformaţia lui 
Percy are meritul ei. 

Chiron stătea la picioarele patului; avea înfăţişarea de om, de 
aceea nu-l observasem. Jumătatea lui inferioară fusese 
înghesuită în mod miraculos în scaunul cu rotile, iar jumătatea 
superioară purta haină şi cravată. Zâmbea, dar avea faţa 
obosită şi palidă, ca atunci când corecta toată noaptea 
extemporale la latină. 

— Cum te simţi? m-a întrebat el. 

— De parcă măruntaiele mi-ar fi fost îngheţate, apoi băgate în 
cuptorul cu microunde. 

— Normal, odată ce a fost vorba de venin de scorpion. Acum 


trebuie să-mi spui, dacă poţi, ce s-a întâmplat exact. 

Printre înghiţituri de nectar, le-am spus povestea. 

Camera a rămas mult timp învăluită în tăcere. 

— Nu pot să cred că Luke..., a spus Annabeth cu voce 
tremurătoare, iar chipul i-a devenit furios şi trist. Ba da. Pot să 
cred. Blestemat fie de zei... S-a întors schimbat după ce şi-a 
încheiat misiunea. 

— Olimpul trebuie anunţat, a murmurat Chiron. Voi pleca de- 
ndată. 

— Luke poate fi oriunde pe-acolo, acum, am spus. Trebuie să 
merg după el. 

Chiron a clătinat din cap. 

— Nu, Percy. Zeii... 

— Dar zeii nu vor nici măcar să vorbească despre Cronos! am 
izbucnit. Zeus a declarat problema închisă! ` 

— Percy, ştiu că e greu. Dar nu te grăbi cu răzbunarea. Incă 
nu eşti pregătit. 

Nu-mi convenea, dar o parte din mine bănuia că are dreptate. 
Ajungea să-mi privesc mâna ca să-mi dau seama că nu voi 
putea lupta cu sabia prea curând. 

— Chiron... în profeția pe care ţi-a facut-o Oracolul... era 
vorba de Cronos, nu-i aşa? Apăream şi eu în ea? Şi Annabeth? 

Chiron a privit neliniştit în sus. 

— Percy, nu-i treaba mea să... 

— i s-a ordonat să nu vorbeşti cu mine despre asta, nu-i aşa? 

Ochii lui erau înţelegători, dar trişti. 

— Vei fi un mare erou, băiete. Voi face tot ce-mi stă în putinţă 
ca să te pregătesc. Dar dacă am dreptate cu privire la calea ce 
te aşteaptă... 

Un tunet a bubuit în ceruri, făcând să zăngănească geamurile. 

— In regulă! Bine! a strigat Chiron şi a oftat nemulţumit. Zeii 
au motivele lor, Percy. Nu-i bine să cunoşti prea multe despre 
viitorul tău. 

— Nu putem sta fără să facem nimic, i-am spus. 

— Noi n-o să stăm, a promis Chiron. Dar tu trebuie să fii atent. 
Cronos vrea să te distrugă. Vrea să-ţi tulbure viaţa, să-ţi 
întunece gândurile cu frică şi furie. Nu-i da ceea ce vrea. 
Antrenează-te cu răbdare. Va veni şi vremea ta. 

— Presupunând că voi mai trăi până atunci. 

Chiron mi-a pus mâna pe gleznă. 


— Trebuie să ai încredere în mine, Percy. Vei trăi. Dar mai întâi 
trebuie să hotărăşti ce vei face la anul. Eu nu-ți pot spune ce să 
faci... 

Am avut senzaţia că ştie foarte bine ce e de făcut şi că are 
nevoie de întreaga voinţă pentru a nu-mi da sfaturi. 

— Dar trebuie să hotărăşti dacă vei locui în Tabăra Semizeilor 
tot anul sau revii în lumea muritorilor pentru clasa a şaptea şi 
stai aici doar peste vară. Gândeşte-te la asta. Când mă întorc 
din Olimp, trebuie să-mi spui decizia ta. 

Am vrut să protestez. Aveam atâtea să-l mai întreb! Dar din 
expresia lui am înţeles că discuţia se încheiase; spusese cât Îi 
fusese îngăduit. 

— O să mă întorc cât mai repede, a promis Chiron. Argus va 
veghea asupra ta. 

S-a uitat la Annabeth. 

— O, şi, draga mea... când eşti gata, să ştii că au ajuns. 

— Cine a ajuns? am întrebat. 

Niciun răspuns. 

Chiron a ieşi din încăpere. Am auzit roţile scaunului coborând 
cu atenţie pe treptele din faţă, câte două odată. 

Annabeth se uita fix la gheaţa din băutura mea. 

— S-a întâmplat ceva rău? am întrebat-o. 

— Nu, mi-a răspuns şi a pus paharul pe masă. Doar că... Ţi- 
am urmat sfatul într-o problemă. Ai... ăăă... nevoie de ceva? 

— Da. Ajută-mă să mă ridic. Vreau să ies. 

— Percy, nu-i o idee bună. 

Am ieşit pe jumătate din pat. Annabeth m-a prins ca să nu mă 
prăbuşesc pe podea. M-a lovit un val de greață. 

Annabeth a zis: 

— Ţi-am spus eu... 

— Sunt bine, am insistat. 

Nu voiam să stau întins pe pat ca un invalid în timp ce Luke 
plănuia să distrugă lumea occidentală. 

Am reuşit să fac un pas. Apoi încă unul, sprijinindu-mă încă de 
Annabeth. Argus ne-a urmat afară, dar a păstrat distanţa. 

Când am ajuns pe terasă, faţa îmi era plină de broboane de 
sudoare. Stomacul mi se făcuse ghem. Dar reuşisem să ajung la 
balustradă. 

Se lăsa seara, iar tabăra părea complet pustie. Cabanele erau 
întunecate şi terenul de volei era tăcut. Nicio canoe nu brăzda 


întinderea lacului. Dincolo de păduri şi de câmpurile cu căpşuni, 
estuarul Long Island Sound strălucea sub ultimele raze ale 
soarelui. 

— Ce-ai de gând să faci? m-a întrebat Annabeth. 

— Nu ştiu. 

l-am spus că am senzaţia că Chiron dorea să rămân pe tot 
parcursul anului, ca să am mai mult timp pentru antrenament, 
dar nu eram sigur că asta vreau. Am recunoscut că mi-ar fi 
părut rău s-o las singură, doar în compania Clarissei... 

Annabeth şi-a ţuguiat buzele, apoi a spus încet: 

— Mă duc acasă pe durata anului şcolar, Percy. 

M-am uitat la ea. 

— Vrei să spui, la tatăl tău? 

A arătat spre coama Dealului Semizeilor. Lângă pinul Thaliei, 
chiar la marginea hotarelor magice ale taberei, se vedea silueta 
unei familii - doi copii mici, o femeie şi un bărbat înalt şi blond. 
Păreau să aştepte. Bărbatul avea un rucsac care semăna cu cel 
pe care Annabeth îl luase de la Waterland, în Denver. 

— l-am scris când ne-am întors, a spus Annabeth. Aşa cum m- 
ai sfătuit. l-am spus... că-mi pare rău. Şi că pot să merg acasă 
pe durata anului şcolar dacă mă mai doreşte. Mi-a răspuns 
imediat. Am decis... să mai facem o încercare. 

— Ţi-a trebuit ceva curaj. 

Şi-a ţuguiat buzele. 

— N-o să încerci să faci vreo prostie în timpul şcolii, nu-i aşa? 
Cel puţin... nu fară să-mi trimiţi un mesaj prin Iris? 

Am reuşit să zâmbesc. 

— N-o să caut probleme cu lumânarea. De obicei, nici nu-i 
nevoie. 

— Când mă voi întoarce la vară, a spus ea, îl vom vâna pe 
Luke. Vom cere să plecăm în misiune, iar dacă nu primim 
aprobarea, o ştergem de-aici şi mergem oricum. De acord? 

— Pare un plan demn de Atena. 

Mi-a întins mâna. l-am scuturat-o. 

— Ai grijă, creier de alge, a spus Annabeth. Fii cu ochii-n 
patru. 

— Şi tu, isteaţo. 

Am privit-o cum urca dealul şi s-a alăturat familiei ei. Şi-a 
îmbrăţişat stângaci tatăl şi a privit înspre vale pentru ultima 
dată. A atins pinul Thaliei, apoi s-a lăsat condusă în vale, în 


lumea muritorilor. 

Pentru prima dată de când eram în tabără, m-am simţit cu 
adevărat singur. Am privit spre Long Island Sound şi mi-am 
amintit cuvintele tatălui meu: „Mării nu-i place să fie ţinută în 
frâu. “ 

M-am hotărât. 

Oare, dacă Poseidon mă privea, ar fi fost de acord cu alegerea 
mea? 

— Mă voi întoarce la vară, i-am promis. Voi supravieţui până 
atunci. La urma urmei, sunt fiul tău. 

L-am rugat pe Argus să mă ducă la cabana trei, ca să-mi fac 
bagajele. 


